
Copil şi Urăla, fata frumoasă de peste nouă 
țări, aleasă mai mindră și mai frumoasă 


A FOST ODATĂ CA NICIODATĂ, că de n-ar fi fost nu 
s-ar fi povestit. A fost cam pe vremea cînd se potoovea 
purecele cu nouăzeci şi nouă de potcoave de fier la un pi- 
cior şi zicea că-i prea uşor şi sărea-n înaltul cerului 
s-aducă poveşti. 


Si-am prins şi eu unul de coadă, 
Şi l-am băgat în ogradă, 

Și l-am bătut bine, bine, 
S-aducă şi pentru mine. 

Şi, cum a adus-o, 

Cum v-am şi spus-o ! 


A fost odată un împărat mare şi bogat. Şi împăratul 
acela avea trei fete şi-un fecior. Feciorului nu-i crescuseră 
încă bine tuleii pe sub nas și nici n-apucase a-și dovedi 
bărbăţia în vreo bătălie, cît de cît mai vederoasă, cu urși, 
cu lei-paralei, cu balauri, zmei și alte dihănii dintre cele 
ce trăiau atunci pe pămînt, pricină pentru care toată lu- 
mea îi zicea Copil. Iară fetelor toată lumea le zicea Fru- 
moasa, Harnica și Buna, că așa și erau și ce-i drept nu-i 


è 


supărare pentru fiecare. Și-ar fi trăit împăratul acela cu 
copiii lui laolaltă fericit, măcar că maica lor se prăpădise, 
de n-ar fi avut și el, ca tot omul. un necaz. Şi anume acela 
că nu-și putea mărita nicicum fetele ; vezi că măritatul aş- 
teaptă luat şi pe ele nu le lua nimeni. Treaba asta îl seca 
pe împărat la inimă, nu alta. 

— Ce-i de făcut ? îl întrebă, într-o zi, împăratul pe fe- 
ciorul lui, necăjit din cale-afară. Ce-i de făcut cu surorile 
tale ? Aci or împleti coadă albă, de-om fi de poves- 
te-n lume ! 

— Apoi, ce putem noi face, tătucă ? răspunse Copil. 

— Eu zic să dăm mai întîi sfară-n țară, ca să afle tot 
leatul că fetele-s de măritat, zise împăratul, şi apoi de-o 
afla careva, le-o pica cineva şi de le-o pica le-om da, ce 
să facem ? 

— Bine, zise Copil. Nu mi-i chiar împăcat sufletul cu 
asta, dar vorba aia, fă ce poţi cînd fi-ai alta de făcut şi-apoi 
o-ncercare moarte n-are. 

Şi aşa, dădură sfară-n ţară şi peste hotară că împăratul 
işi mărită fetele după cine o pofti, după cine o dori, după 
cine le-o pica, după cine le-o lua. Dar pici aşa nu-și găsi 
impăratul pețitori la fete. 

— Apoi ăsta-i un făcut, tătucă, ascultă-mă pe mine! 
zise Copil, cînd văzu ce văzu. 

— Făcut-nefăcut, acu’ ce ne facem ? răspunse împă= 
ratul începînd a se căina : 


Pînă fetele mi-oi da, i 
Zile negre-oi înnoda ! 


Şi tot aşa căinîndu-se zi de zi și ceas de ceas o duse el pînă 
într-o seară cînd, fiind cu toţii la masă, auziră o bătaie 
în uşă: 

— Cine-i ? întrebă împăratul. 

— Eu sînt ! răspunse un glas de-afară. 

— Care eu ? Poftește-n casă să te vedem la față! 

— Aș pofti eu dar nu pot ! zise cel de afară. Am venit 
numai să-mi dai pe fata cea mare a măriei tale de nevastă. 

Cînd auziră cei ai casei una ca asta, săriră toți ca fripţi 
din loc. Frumoasa drept la oglindă să-și mai ramenească 
obrajii, Harnica să mai puie un scaun la masă și să aducă 
lumînări, Buna să îmbuneze pe toată lumea, Copil să toarne 
vin, iaca din senin dirveală, dar așa-i la o socoteală de asta. 

— Apoi dacă-i aşa, poftim de stai la noi, ca să ne stea 
binele și să ne trăiască peţitorii ! grăi împăratul. 

— De trăit, trăiască, dar de putut nu pot ! zise acela. 
De mi-o dai așa, bine de bine, dacă nu, Radu mă cheamă, 
dar gîndeşte-te în grabă că n-am vreme de zăbavă. 

Văzînd împăratul scurta, o luă frumos de mînă pe fata 
lui cea mare și-i dădu drumul afară zicîndu-i : 

„— Nororocu-rocu cum ţi-a fi norocu' de-amu, dragul 
tatii ! Poartă-te frumos după cum ţi și chipul şi norocul 
ţi-a ieși în faţă. 

Nu trecu mult de la întîmplarea asta că, într-o seară, 
cînd stăteau iarăși cu toţii la masă, se auzi, din neu, o bă- 
taie în ușă: . 

. — Cine-i ? întrebă iară împăratul. 
— Eu ! răspunse un glas de-afară. 
— Care eu ? Pofteşte-n casă, să te vedem la faţă. 


— Aş pofti eu, dar nu pot! răspunse acela de-afară. Am 
venit numai să-mi dai pe fata cea mijlocie a măriei tale 
de nevastă. 

Cînd auziză cei din casă una ca asta, săriră iar toți ca 
fripţi din loc, dar şi mai şi Harnica, al cărei rînd la mări- 
tiş sosise. 

— Dacă-i așa, zise împăratul, hai în casă şi la masă, 
să ne vedem şi să ne înțelegem. 

—  Întelesu-i gata, se auzi de-afară. De mi-o dai așa, 
bine de bine, de nu, pe-aci mi drumul, ce-am avut şi ce-am 
pierdut ! 

Văzind împăratul iarăşi scurta o luă frumos de mînă pe 
fata lui cea mijlocie și-i dădu drumul afară zicîndu-i : 

— Norocul, dragul tătuchii, îi şi după cum și-l face 
omul. Cată dară de-l fă bine şi bine-i trăi. 

A treia oară veni rîndul celei mai mici dintre fete pe 
care tot așa o peţi unul, nevăzut-necunoscut, tot așa o dădu 
tătîne-său de la casă și tot așa îi zise : 

— Fiecare om cu norocu' lui, dragul tatii! Ori fugi 
de el, ori dai peste el, de-acu', cum s-o nimeri și pentru 
tine ! Dar la omul bun noroc bun trage ! . 

Și așa scăpă împăratul de-un necaz, neștiind că-l aş- 
teaptă altele, mai mari, vorba aia scapi de unul dai de-o 
sută, scapi de lup și dai de urs. Necaz ca acela, că nu știa 
omul după cine și-a dat fetele, de-or nimerit bine ori ba, în 
ce loc îs aşezate, că-și vedea casa goală şi odăile pustii, că 
frumosu-i pierise din cale odată cu Frumoasa, rînduiala cea 
bună odată cu Harnica, iar pacea și hodina sufletului odată 
cu Buna. 


„Se vede că nuş’ cine mi-a luat mințile, de-am dat eu 
mîndrețe de fete de la casă, fără să ştiu nici cui leram 
încredințat, nici unde s-au strămutat, se mustra pe, bine 
împăratul. Dar nici ele nu-mi trimit o vorbă, măcar ca să 
ştiu și eu ceva de soarta lor“, își zicea tot el și pe zi ce tre- 
cea era tot mai îngîndurat și mai supărat. 

— 'Tătucă, zise într-o zi Copil întors și el pe dos de-ace- 
leași gînduri, mie asta nu mi se pare-a fi bună! 

— Nici, mie, dragul tatii! La asta şi eu mă gîndesc, 
astea întruna mă muncesc, astea mă încărunţesc de mă prä- 
pădesc. O fi din moşi-strămoși rămasă ca tinerii să-şi lase 
casa părintească însurîndu-se sau măritîndu-se și pleacă de 
la casă, nu zic ba, dar mai și vin de la o vreme. Numai 
fetele mele nu şi nu. Apoi, nu știu, de rău ori de bine, de 
rele ori de belele, vai de zilele mele ! Cine-o mai face ca 
mine, ca mine să păţească ! 

— Apoi, tătucă, nu te gîndi așa iute la prăpădit şi nici 
nu te pască grija de alţii ce-or păţi, ci să ne vedem, amu 
o dată, de necazul nostru, zise Copil. Iaca ce m-am gîn- 
dit eu. 

— Ce, fătul meu ? întrebă împăratul, 

— M-am gîndit să mă duc în lumea mare, dup-a mele 
surioare, să aflu unde-s, cum trăiesc, ce fac și ce gîndesc, 
cu cine se însoțesc ! Lasa-mi ori ba ? 

— Asta-i una ca niciuna, nici de glumă nu e bună! 
strigă atunci împăratul speriat. Mult ai stat să te gîndești? 

— Mult, puţin, tătucă, să știi că nu mă las ! 

— Nu te-i lăsa tu, dar mai întîi nu te las eu! Vrei să 
zbori cînd nici aripi nu ai ? 

= Nu te-ntreabă necazurile de ani, tată ! 


— Nu mă-mbăta tu cu apă chi , zise împăratul. 
Cum să te las cînd numai tu mi-ai mai rămas stilp la bă- 
trîneţe ? Pîn-acw' n-avui cu cine trăi, de-acu' să n-am 
nici lîngă cine muri, dragul tatii ? $ 

— Geaba cînți, geaba descînți, tătucă, răspunse Copil 
hotărît. că 


Pînă capu' sus mi-a sta, 
Surorile nu mi-oi lăsa ! 


Se mai ciondăniră ei cu vorba, pînă ce, de la o vreme, 
văzînd împăratul că n-apucă nici cum rînd la moară, căzu 
la învoială, așa că își luă Copil cal de călărit, haine de pri- 
menit, mîncare în desagă, apă într-o oiagă şi sărutînd fru- 
mos mîna tătîine-său porni în lumea mare, capăt n-are 

i [i 
Și se duse, și se duse, 
Multă lume-mpărăție, 
Ca dumnezeu să ne ţie, 
Ca cuvîntul din poveste, 
Înainte mult mai este, 
Mîndră şi frumoasă, 
S-o ascultați dumneavoastră ! 
De i-ţi asculta, 
I-ţi învăța. . ~ 
De-ți dormi, 
Bine vi-ți hodini ! 


Şi merse, Copil merse, trecînd căi și văi, dealuri şi cîm- 
pii, țări şi mări, ziua lungă să-i ajungă, zi de vară pînă-n 

seară, fără a întîlni pe cineva în cale, măcar ca să-i mai ție 
de urit, dacă de alta nu, pînă cînd, la un capăt de lume, 
văzu un palat mare şi frumos, iar pe coasta lui, la vale, trei 
cosași cosind cu jale. 

— Bună ziua, oameni buni! zise Copil oprindu-se 
din drum. 

— Să fii sănătos ! răspunseră aceştia oprindu-se și ei 
din lucru. Da’ ce veste-poveste te poartă pe la noi ? 

— Nici o veste-poveste, întoarse feciorul vorba. Am 
văzut numai mîndrețea asta de palat aici și m-am gîndit 
să-ntreb și eu de-al cui o fi. 

— De-al cui să fie ? răspunseră cosașii, dacă nu de-a 
lui Vai împărat, stăpînul nostru. 

— Vai împărat ? N-am auzit de el. Dar cum de-i 
zice-așa ? 

— Apoi cum să-i zică în alt fel, dacă-i vai de el! răs- 
punseră cosașii. Și pînă-și bătură ei coasele, pînă le mai 
ascuţiră, pînă-şi puseră apă-n teacă și-și așezară cuţile, 
pină-și mai șterseră frunţile, îi povestiră lui Copil ce şi 
cum era treaba pe la ei şi pe la împăratul lor. 

— Vai de capul lui şi de-al nostru, fecior mîndru ! zi- 
seră ei, că nu-i zi să nu ne calce Spînu' cu trei peri în 
barbă, cum îi place așa face, umblind s-o fure pe buna stă- 
pina noastră, Urăla, fată frumoasă de peste nouă ţări 


A i mîndră și mai frumoasă. Şi cum n-o poate fura 
le lui ţin numai pînă-n gard cu casa fetei, iar 
împăratul: i păzeşte ca ochii-din cap, îşi varsă bala cea 


necurată toată fierea pe noi şi pe casele noastre. 
— ȘI nu-i nimie de făcut ca să scăpaţi de răul ăsta ? 


1ł 


— Nu, fecior mîndru ! ziseră cu jale oamenii, afară 
dacă împăratul nu s-ar învoi să-și dea fata după Spîn, dar 
care tată ar face una ca asta ? Şi, cum paza cea bună fe- 
rește, după cum ştii, primejdia rea, Vai împărat şi-a luat 
în simbrie un cocoş de aramă care, cum îl aude pe cîinele 
lor lătrînd, semn că vine Spînu', începe a cînta cu atita 
putere și a bate din aripi așa vîrtos, de mai nu sparge zi- 
durile cetăţii, că urechile oamenilor le-a spart de mult, 
vestind prăpădul. Atunci străjile nu ştiu cum s-apuce mai 
repede la locul unde-s puși să-și păzească stăpîna, iară noi 
încotro s-apucăm, numai de Spîn să scăpăm. 

Nu isprăviră bine oamenii vorbele astea, că numai ce 
auziră cîinele împăratului lătrînd, cocoşul cintind de trei 
ori la rînd din toate puterile. Atunci parcă prăpădul lumii 
s-ar fi pornit și poate nici acela n-ar fi fost ca ăsta ; 


Soarele pe cer păli, 
Luna-n loc încremeni, 
Pământul se scutură, 
Apele se-nvolbură, 
Văzduhul se tulbură. 


Venea bala necurată, Spinu” cu trei peri în barbă, cum îi 
place așa face, urlînd şi zbierînd că vrea de nevastă pa 
Urăla noastră. De spaimă toată suflarea omenească fugi 
care pe unde nimeri. Iară Copil nimeri, nici mai mult nici 
mai puţin, decît drept în ograda împăratului. Acolo ce să 
vadă ? O mîndreţe de fată de la soare te puteai uita, da” la 
dinsa ba. Asta era Urăla. Iară fata ce să vadă, la ei în 
ogradă, un fecior frumos ca un trandafir. Asta era Copil. 

Atunci o luă Copil frumos pe Urăla de mînă, se duse cu ea 
la Vai împărat și-i zise ; 

— Să trăieşti, mărite împărate, ani mulţi cu sănătate ! 
Eu sînt Copil, fecior de-a lui Băl împărat, și-am venit la 
măria ta s-o peţesc pe Urăla. Te-ntreb dară de-i slobod 
a-ntreba, de te-nvoieşti a mi-o da de nevastă ori ba ? 

— Voia mea e voia ei, răspunse Vai împărat şi, cum 
văd că voia ei e voia ta, voia mea e voia voastră. Numai că 
voia noastră are o piedică, mai zise el c-un vai în glas: 
Spînw' cu trei peri în barbă cum îi place așa face! 

— Dinspre partea asta să n-ai nici o grijă, mărite îm- 
părat. sări Copil cu gura, că ) 


Pină capu' sus mi-a sta, 
Nevasta nu mi-oi lăsa ! 


— Nu ţi lăsa-o tu. că ţi-a fura-o el, de nu mi-i asculta, 
îi întoarse împăratul vorba cu înc-un vai în glas. 

— Cum să nu te-ascult, mărite împărate, da’ nu știu ce 
mă fierbi aşa fără apă și nu-mi spui mai degrabă ce am 
de făcut ? 

— Ce să ai, fătul meu ? grăi împăratul, decît o învoială, 
acega că, după ce vi-ţi lua, să nu ieşiţi afară din ograda 
noastră cît îți fi şi-ţi trăi, că de-ţi păși numai c-un pas 
de-aci Spinu-i și gata, îţi fură nevasta. Şi de o fură a fi nu 
numai vai de mine, ci şi vai de ea și de tine. Ce zici, îi 
putea ? Te învoiești ori ba ? 

— Cum să nu mă învoiese, mărite împărate ? sări iară 
Copil cu gura, uitindu-și, pe dată, și de surori şi de tată. 

Şi, cum să nu-și uite, uita-ne-ar fi fost și pe noi toate 
relele și toate belelele, cu așa nevastă. Ce să-și mdi aducă 
aminte de ceva, cînd toată ziua erau numai mînă-n mînă, 
ochi în ochi și gură-n gură ? Ce tată ? Ce surori ? cînd 
de-atita dragoste ce era între ei nici pe unde călcau nu ve- 
deau. lacă de aceea se și întîmplă, într-o zi, ce se-ntîmplă.' 
Se întîmplă că ieșind ei în grădină, cum erau mai mult 
cu sufletul în rai decît cu picioarele pe pămînt, nimeriră 
binișor și linișor afară din ograda părintească, pe-o cărare 
prea frumoasă și cu umbra deasă. Și, cînd se văzură ei în 
larg, numai cîmp cu floricele pe sub ochii dragii mele, 
de bucurie începură a se juca, a se tăvăli și fugări prin 
iarbă și fîn, uitîndu-şi de Spîn. Apoi Spînă” ce credeţi că 
aştepta ? Chiar asta aștepta ca s-o poată fura pe Urăla. 
Nu tu străji, nu tu câine, nu tu cocoș, nu tu nimic! Toţi 
erau parcă pe lumea cealaltă, toți gură-cască la tineri, de 
gîndeşti că nu mai văzuseră însurăţei hîrjonindu-se-ntre 
ei. Toţi își uitară de datorie, iar cînd luară aminte era prea 
tîrziu. Spînu' o fura pe Urăla zicîndu-i lui Copil așa : 

— Ce mi-a plăcut aia-am făcut ! Ţie ce ţi-a place aia-i 
face, numai una să ştii : de-acu' Urăla-i nevasta mea, să-ţi 
iei gîndul de la ea ! Şi încă una-ţi mai adaug : amu o dată 
te-am iertat, dar de te mai prind plăteşti cu viața ! 

Apoi încălecă Spînu” pe cal şi cît ai clipi se înălță în 
văzduh cu Urăla, lăsînd jos numai un vai şi-un vai şi-o 
jale. Şi cel mai mare vai la inimă îl avea, pe bună drep- 
tate, împăratul. 

— Ce ţi-am spus eu, dragul tatii ? Ce ţi-am spus ? se 
văicări el către Copil, cînd îl văzu singur acasă. fără 
nevastă. 

— Ce mi-ai spus bine mi-ai spus, dragă tată socrule ! 
zise Copil cu jale-n glas şi cu ochii-n lacrimi. Vina-i a 
mea, dar nu te supăra şi nu te mai väita, că mă duc 
după ea. 

— Vai-vai, vai-vai, vai-vai, vai ! oftă Vai împărat din 
afundul sufletului. Unde să te duci ? Încotro să apuci? 

Vieţi îți trebuie să ai să poţi să le dai ca s-ajungi acolo. 
Lasă-te păgubaș, că Spînu-i omul dracului, cu el nu-nvingi 
şi ţi-a mînca viaţa, păcat de tinereţele tale ! 

— Păcat,  nepăcat, mărite împărate şi dragă tată 
socrule, y 


Pînă capul sus mi-a sta, 
Nevasta nu mi-oi lăsa, 
Apoi ori oi trăi, 

Ori oi muri, 

Fie ce-a fi! 


li mai spuse Vai împărat ce-i mai spuse, ca să-l os- 
toiască şi să-l oprească de la un drum cu aşa primejdie 
mare dar, de la o vreme, văzînd că numa-şi strica gura de 
pomană, îl lăsă în voia lui, așa că îşi luă feciorul calul, 
hainele și desaga, mîncarea şi oiaga şi se așternu iară la 
drum. Şi se duse pe unde-i duseră ochii şi picioarele, drum 
de ţară, drum de vară, drum la deal şi drum la vale, cât 
pe drum, cî: pe cărare, cînd pe jos și cînd călare lâră a 
ajunge undeva, fără a vedea pe cineva. 

Dar într-o zi, cum mergea el îngîndurat, încălzit de 
drum şi însetat, că i se gătase apa şi nu găsise nici un iz- 
vor în cale, văzu în zare o fîntînă şi lîngă ea o fată oglin- 

dindu-se în apă. la să mă duc pînă acolo, își zise Copil, să 
beau, să mă răcoresc, să-mi desfac desaga, să-mi umplu 
oìaga și să văd de n-o ști fata asta ceva de rîndul Spînului. 
Dar acolo ce să vadă ? Ce văzu mai să nu creadă ! La fîn- 
tînă, în cărare, Frumoasa, sora lui cea mai mare. 


Cînd s-au văzut ei la faţă, 
S-au strîns în braţă, 

S-au sărutat cu dulceaţă, 
Cu dulceaţă şi cu dor, 
Soră şi cu frăţior ! 


Apoi începu fata să-l întrebe de pe-acasă, ce şi cum îi, 
care ce face, cine cu cine s-a însurat, cine cu cine s-a mă- 
ritat, ce nuntă au făcut, ce face tătîne-său, cum o duce, 
de-i sănătos ori ba, ce fac oamenii din sat, ce mai zic și câte 
şi mai cîte, mă rog, ca omul plecat de mult de-acasă și ars 
de dorul ei. Iară dacă gătă Frumoasa, începu Copil cu în- 
trebările, vezi că el de asta și plecase cînd plecase să afle 
ce-i fac surorile, cum o duc, cum trăiesc, ce gînduri nu- 
tresc de pe-acasă nu nimeresc, de sănătate şi de cîte toate. 

— Sîntem sănătoase, dragă frate ! îi spuse Frumoasa 
și măritate după trei zmei, fraţi între ei. Cel mai mare și 
mai tare este bărbatul meu, cu care te-i întîlni cum a veni 
că-i dus la vînătoare. Da’ poftim în casă, să mănînci, să bej 
şi să te hodinești, că pînă atunci mai e, după semnele ce 
am, iară noi multe mai avem încă a ne spune și a ne 
povesti. 

— Multe şi mai multe, ce-i drept, surioară dragă ! Dar 
ce semne zici că ai ? întrebă Copil. 

— Semnele bărbatului meu, le am, fvăţioare ! zise Fru- 
moasa. Zmeul își trimite buzduganul înainte cam pe cînd 
se-apropie de casă, poruncindu-mi să-i potrivese mînca- 
vea nici prea dulce, nici prea acră, nici prea rece, nici 
prea caldă ! 

— Bine că nu te pune să i-o și mesteci, zise Copil rî- 
zînd. Apoi luîndu-și sora, cu dragoste, pe după grumaz por- 
niră spre casă. Dar nici n-apucară bine pe ușă, cînd iaca 
buzduganul zmeului veni ca o vijelie, se trînti cu putere în 
poartă, sări dim poartă-n casă, din casă pe masă, și de pe 
masă în cui. Atunci îl apucă Copil de la locul lui, îl învîrti 
de vreo două-trei ori peste cap, îl aruncă cu toată puterea 
înapoi și se ascunse după ușă. 

— Alelei, pui de lei ! Ăsta numai cumnatu-meau Copil 
poate să fie, că-l cunosc după aruncătură, zise zmeul in- 
trînd şi agăţindu-și buzduganul în cui. 

— Amu mi-i cunoaşte și după făptură, zise Copil ieşind 
de după uşă. 

— Bine-mi pare că te cunosc după făptură, dar mai 
bine să te cunosc întîi după putere, răspunse zmeul. 

— Apoi, dacă-i așa, sări Copil cu gura, după obi- 
ceiul lui : 


În luptă lupta-ne-om, 
În sabie tăia-ne-om, 
Cu pușca puşca-ne-om ? 


— Ba în luptă, că-i mai dreaptă ! răspunse zmeul. 
Atunci au început ci a se lupta. Şi dă-i înainte, sănă- 
toasă rupere de oase, care mai de care îl trîntea mai voi- 

nicește la pămînt pe celălalt, care mai de care icnea mai 
tare, care mai de care se trudea să-l răpună pe celălalt, dar 
nici unul nu dovedi pînă soarele-asfinţi. 

— Da bine te-ai împuterit, cumnate ! zise zmeul oprin- 
du-se din luptă ostenit. Să știi că-mi place de tine. Ai pu- 
tere, n-am ce zice, hai mai bine să ne facem frați de cruce! 

— Hai ! se învoi Copil. 

Se făcură, așadară, frați de cruce, apoi intrară în casă, 
se ospătară, băură și mîncară toți trei bucuroși de vedere 
și de întîlnire, povestiră despre ei și despre-ale lor, iar 
cînd apucă Copil rînd, le spuse și el cum a umblat cu însu- 
rătoarea, cum a nimerit și ce-a pățit, întrebîndu-și cum- 
natul de nu știe ceva de Spîn, pe unde stă, cum l-ar putea 
găsi, cum l-ar putea birui. 

— Eu unul, drept să-ți spun, răspunse zmeul, de auzit 
am auzit de el, dar de știut nu știu. Poate frate-meu cel 
mijlociu să știe ceva, că-i mai cernut prin lume ca mine, 
vorba aia, umblă drumurile-n rînd, podurile numărînd ! 

Stătu Copil, bine-bucuros și sănătos la soru-sa cea 
mare dar, cum era zorit să-și vadă surorile, să-și cunoască 
cumnaţii și să umble de dira Spînului, după trei zile, își 
luă rămas bun şi s-aşternu iară la drum. 

Şi se duse Copil ţinînd drept drumul pe care i-l arătase 
cumnatu-său la plecare, dar pînă-ntr-un timp tot nu 
ajunse unde-i era voia şi nevoia și nici nu întîlni vreun 
om în cale care să-l deslușască și să-l nimerească. 

Într-o bună zi însă îl nimeri. Cum mergea el de nu ve- 
dea nici cale, nici cărare, de supărare, se îs “deodată 
printre niște straturi cu flari. 

— Fecior mîndru, se auzi el strigat, fereşte, tă bine, 
straturile mele cu flori, că nu ştii cît am asudat de le-am 
semănat, cîtă apă am cărat de le-am stîmpărat, cît am tru- 
dit pîn-au răsărit și iacătă ce mîndre-au înflorit. 

Feri Copil, în grabă, straturile, dar cînd se uită la 
flori, printre flori cine să fie ? Sora lui cea mijlocie. 


Cînd s-au văzut ei la față, 
S-au strîns în braţă, 

S-au sărutat cu dulceaţă, 
Cu dulceaţă şi cu dor, 
Soră şi cu frăţior ! 


Apoi îl pofti Harnica pe Copil în casă, să se hodinească, 
să mănînce și să beie și să povestească. Dar n-apucară ei 
să se puie pe povești, că iaca și buzduganul zmeului cel 
mijlociu ca o săgeată se trînti în poartă, sări din poartă-n 
casă, din casă pe masă și de pe masă-n cui, semn și poruncă 
să fie mîncarea nici prea dulce, nici prea acră, nici prea 
rece, nici prea caldă. Smuci atunci Copil buzduganul de 
unde se-așezase, îl învîrti vîrtos de vreo două-trei ori 
peste cap și-l aruncă cu toată puterea înapoi, iar el se 
ascunse după ușă. 

— Alelei, curmei de tei, ăsta numai cumnatu-meu Co- 
pil poate să fie, că-l cunosc după smucitură și întorsătură, 
zise zmeul intrînd şi punîndu-și buzduganul în cui. 

— Amu mi cunoaşte şi după căutătură, zise Copil ie- 
şind de după uşă. 

— Ne-om cunoaște noi după căutătură, c-avem vreme, 
dar mai întîi să ne cunoaștem după putere, răspunse zmeul. 
— Apoi dacă-i aşa, sări Copil de colo, 


În luptă lupta-ne-om, 
În sabie tăia-ne-om, 
Cu pușca puşca-ne-om ? 


— În sabie ne-om tăia, răspunse zmeul tăios. 

Atunci au început ei a se înfrunta cu toată puterea, 
a-și încrucișa săbiile şi a se lovi bărbăteşte, de numai ful- 
gere scăpărau pe unde păleau, dar nici unul nu izbîndi a-l 
tăia pe celălalt. 

— Bine te împuterişi, cumnate, zise zmeul oprindu-se 
din luptă rupt de ostenit și numai cu un ciot de sabie ră- 
mas în mînă. Să ştii că-mi place de tine! Ai putere, n-am 
ce zice, hai să ne facem fraţi de cruce ! 

— Hai, se învoi Copil. 

Se tăcură, așadară, fraţi de cruce după care poltiră în 
casă, se așezară la masă, mîncară, băură și se veseliră trei 
zile şi trei nopţi. Şi-apoi las’ că le dădu Harnica de lucru, 
nu glumă: 


Sos, zamă, 

„Pogan răntaș, 

Mămăligă cu papricaș, 
Ciulama cu os de rață, 
Sărmăluţe cu verdeață, 
Vin să nu le vie greață... 

Cozonac cu mac, 
Turie şi colac, 
Plăcinte cu brînză, 
Tine-te rînză ! 


Printre ele abia apucă, biata de ea, să întrebe pe Copil de 
pe-acasă, de una de alta, de tată-său, de neamuri, de oa- 
menii din sat, ce fac, cum o duc, cum trăiesc și cîte altele, 
vezi că-i era și ei scrum sufletul de dor și de jale, de atîta 
depărtare. Și tot printre ele își spuse și Copil păsul între- 
bînd pe soru-sa şi pe cumnatu-său de nu știu cumva, ceva 
de Spin, pe unde stă, ce obiceiuri are, cum să facă să-l 
doboare. 

— De auzit am auzit de el, dar de ştiut nu știu, îi spuse 
zmeul. Poate îrate-meu cel mic să știe ceva, că ăsta, de 
umblat ce-i, şi toaca-n cer o cunoaşte. 

— Păi da, nu ştie găina ce știe oul ! Nu știu ei, că știu 
eu ! zise zmeul cel mic burzuluit cînd se întâlni Copil cu 
el şi-l întrebă de-ale lui, după ce trecu cu bine șapte 
munţi, şapte hotare, şapte văi şi înc-o vale. 

— Cum să nu știu? Eu să nu ştiu? Ştiu! Şi nici nu 
stă așa departe de-aici, zise zmeul cel mic cînd isprăvi de 
tras cu pușca, că în pușcă se învoiră ei să se întreacă după 
ce se cunoscură şi se văzură la făptură şi căutătură. 

— Ştiu ! Dacă n-ci ști eu cine să ştie ! Ştiu bine că-i 
rău de toate bolile cele lumești la un loc nu-s așa rele ca 
el, îi mai spuse zmeul cînd se așezară cu toţii la masă să 
se omenească şi să se veselească după atîta osteneală. Așa 
că, frate dragă, că acu’ aşa cată să-ţi zic, dacă ne-am făcut 

fraţi de cruce, nu-ți pune mintea cu el, lasă-l în plata 
domnului că ţi-a mînca zilele unuţa cu unuța. 
— Mi le-a mînca, nu mi le-a mînca, cumnate dragă 


Pînă capul sus mi-a sta, 
Nevasta nu mi-oi lăsa, 
Apoi ori oi trăi, 

Ori oi muri, 

Fie ce-a fi! 


Nu îngădui Copil dintr-ale lui, măcar că şi soru-sa cea 
mică îl sfătui să nu se ia în piept cu Spînu, că nimeni nu 
scapă nevătămat de el, cînd își pune-n cap a face cum îi 
place, aşa că mulțumind frumos pentru facerea de bine şi 
pentru învăţătură, îşi luă oiaga și desaga şi porni spre casa 
Spînului. Și, vorba zmeului cel mic, nici nu stătea așa de- 
parte, că n-apucă a-și strica vreo șapte-opt perechi de în- 
călțări pînă, i se păru, că și ajunse. 

— Numai aici trebuie să fie, își zise el uitîndu-se prim- 
prejur, altmintreli unde să mai vezi atîta spurcat de spîn 
strînsu-i rînced lîngă muced ? Ba chiar aci-i, se încredință 
el, cînd își văzu nevasta la fîntînă, cu găleata în mînă, cu 
lacrimi mari pe obraz și topită de necaz. Atunci se apro- 
pie Copil de ea, strigînd-o încet și drăgăstos pe nume, ca 
s-audă numai ea, numai ea și dragostea. 


Cînd îl văzu ea la față, 
I se aruncă în brață, 


Îl sărută cu dulceaţă, 

Cu dulceaţă și cu dor 
Nevastă pe soţior ! 


Apoi, înainte de a simți careva, și mai ales Spînu', ceva, 
Copil o fură pe Urăla. 

Atunci răncheză calul Spînului din fundul grajdului 
o dată așa tare, de se cutremură toată casa stăpînului său 
sculîndu-l din somnul de după-amiaz. 

— Dg’ ce cîini să-ți mînce gura ai de rănchezi așa ? 
răcni Spînw din casă, supărat că-i curmase calul firul 
somnului. 

— Apoi, ce cîini să am, stăpîne ? răspunse calul. Iaca 
pe buna stăpîna noastră o fură bărbatu-său cel dintii ! 

— Așa-aaa ? întrebă Spînu' lung. 

— Așşa-aaa ! răspunse calul tot lung. 

— Putem bea, putem mînca ? mai întrebă Spinu’ mo- 
rocănos cum era de după somn. 

— Putem... putem liniștiți ! răspunse calul. 

Mîncă Spînu', bău, dădu și calului un pumn de ovăz, 
apoi încălecă și, cât ai clipi, îl şi ajunse pe Copil din urmă. 

— Nu ţe-am spus eu cînd ţe-am spus: fă ce-ţi place, 
dar dă-mi pace, că altfel plătești cu viața ? lac-amu ai să 
plăteşti ! zise el izbind încrîncenat cu paloșul. Dar cum 
Copil se feri, fieru-l nimeri în ochi și-i secă vederea. 

— Bine-i şi-așa pentru învățătură de minte, zise Spi- 
nul mulţumit c-a făcut ce i-a plăcut. După aceea, urcîn- 
du-şi nevasta pe cal, o luă către deal, iar pe Copil îl purtă 
calul la vale, spre casa surorii sale. i 

— Tot la noi în vatră bate vint şi piatră! se jeli 
Frumoasa către surorile și cumnaţii săi strînși la un loc 
de-așa necaz. 

— Tot, surioară dragă ! întăriră şi ceilalţi. 

— Tot-tot, dar numai pînă la un loc! zise zmeul cel 
mic mai cu curaj. Şi se vede că norocul de curaj se leagă, 
că într-o zi, la vînătoare, tocmai lui i se potrivi să întâl- 
nească în cale o șerpoaică ducînd, după putere, un coș 
din nuiele. 

— Ce ai acolo, lele ? întrebă zmeul. 

— Trei boabe de vedere, sîsti ea. Le-am cules cu mare 
greu, ssîii ! pentru un nepot de-al meu, ssîii ! care de zbur- 
dalnice ce-i și-a pierdut un ochi pe unde și l-o fi pierdut, 
ssîii | zbănţuindu-se, zbrăhoindu-se și zbenguindu-se fără 
hodină, ssfii ! 

— Dacă numai de unul ai trebuinţă, mătuşă dragă, 
n-ai face un bine dîndu-mi-le mie pe celelalte, că am și eu 
un cumnat, tot cam zăltat, rămas fără vedere ? întrebă 
zmeul, dîndu-se binișor pe lîngă ea. Şi apoi, bizuie-te pe 
mine, mai adăugă el ca s-o înduplece, că și eu te-oi ajuta 
la nevoie. 

— Sssîi ! vecina de lîngă casă niciodată nu te lasă! 
sstii ! sîsti şerpoaica luînd cele două boabe din coș şi dîn- 
du-le zmeului. 

— Nici eu nu te-oi lăsa la adicătelea, dar mai bine să 
n-ai nevoie, zise zmeul luînd boabele. 

Apoi, mulţumind frumos vecinei, porni în mare grabă, 
spre casă şi cum ajunse se și puse pe treabă. 

— De-acu', cred că ti-i linişti, după cîte-ai pătimit 
şi-am tras și eu cu tine, cumnate ! îi zise zmeul cumnatu- 

lui său Copil cînd isprăvi, storeîndu-și de pe el o căldare 
de sudoare. 

— a-ţi alte gînduri, frate dragă ! îl rugară și surorile 
bucuroase că-l vedeau iar teatăr şi frumos cum a fost! 
Şezi pe locu-ţi, nu-ţi căuta răul cu lumânarea ! 

— Mi-oi căuta, nu mi-oi căuta, sări Copil de colo, 


Pină capul sus mi-a sta, 
Nevasta nu mi-oi lăsa, 
Apoi ori oi lrăi, 

Ori oi muri 

Fie ce-o fi! 


Nu mai stătu el dară nici pe sfat, nici pe hodină, nici 
după altă pricină, ci, cum se gîndi, și porni spre casa 
Spînului. 

Urăla plingea şi îl aştepta. Dar amu cînd se văzură nu 
mai stătură ei, ci o luară, mai bine, la fugă; fugă ruși- 
noasă, vorba aia, dar sănătoasă. 

Atunci răncheză calul Spînului din fundul grajdului 
așa tare, de săltară din loc toate ţiglele de pe casă, scu- 
Iîndu-şi stăpinul din somnul de după-amiază. 

— Da” ce bai să te mînce ai de rănchezi așa ? strigă 
Spînu' din casă, cătrănit că-l zăhăise calul din somnul 
cel dulce. 

— Apoi ce bai să am, stăpîne ? răspunse calul. Iaca 
pe buna stăpîna noastră o fură bărbatu-său cel dintii! 
— Putem bea, putem mînca ? întrebă Spiînul scurt. 

— Putem, putem ! răspunse şi calul scurt. 


Mincă Spinul, bâu, dădu și calului un pumn de ovăz, 
apoi încălecă și cît ai clipi îl și ajunse pe Copil din urmă. 

— Moartea să-ţi fie învățul că ce ţe-am dat nu te-a 
învăţat şi nici nu te-a stîmpărat ! zise atunci Spînul ridi- 
cînd paloşul și lovind ca fulgerul, de-i zbură lui Copil 
capul cît-colo. Apoi își sui nevasta pe cal şi hi la deal, bun- 
bucuros c-a făcut ce i-a plăcut. lară pe Copil îl luă calul lui 
cel credincios binișor, os cu os, și-l purtă ușor la vale, 
spre casa surorii sale. 


Plînge masă, plinge casă, 
Că plecă Copil de-acasă ! 


începu Buna să bocească cu mare și multă durere, văzînd 
ceea ce văzu. 


Plângeţi surori și cumnaţi, 
Că pământului îl daţi ! 


porni ea şi mai tare cînd își întîmpină surorile şi cumnaţii 
sosiți tot într-un suflet. Şi se puseră apoi cu toţii pe jelit, 
pe jelit și pe bocit : 


Vai de mine, frate bun, 
C-ai luat-o pe alt drum. 
Arză-te-ar focu' de drum, 
Că cine-apucă pe tine 
Pînă-i lumea nu mai vine |! 


— la vezi, zise Afundul-Pămîntului către un meșter 
ce-l avea la îndemînă, cînd auzi atîta jale, ce au oamenii 
aceia, ce-și pling, ce scutură așa tare pămîntul de n-am 
de ei nici o hodină de peste-o săptămînă ? Vezi să nu 
verse cuptoarele, să urnească vulcanele, sau să pornească 
vreun cutremur, doamne ferește ! Du-te în grabă, mai zise 
el, fă-le ce Ii face, dă-le ce le-o place, numai s-avem pace! 

Auzind meșterul porunca, dădu fuga, căută scara ne- 
umblată a adîncurilor, o drese, o priponi bine și urcă, în 
grabă, la zmei în ogradă. 

— Ogoiţi-vă, oameni buni ! zise el cum ajunse. Ogoi- 
ți-vă şi spune-ţi-mi ce-2veţi ? ce-ai păţit ? ce v-a murit ? 

— Iaca și iaca, răspunseră zmeii urlînd de să prăpă- 
dească pămîntul. 

— Tăceţi-tăceţi, c-oi face ce-oi putea și vi l-oi da ! le 
zise meşterul. Și se puse omul pe treabă, făcu ce putu şi li-l 
dădu, întreg-întreguţ şi viu-viuţ. După asta își luă uneltele 
şi se întoarse de unde a venit. N, 

— Greu somn am dormit ! zise Copil trezindu-se; 

— Mai dormeai tu mult şi bine, de n-aveai noroe pe 
lume ! îi răspunseră cumnaţii. 

— Ai prins norocul de coadă la noi în ogradă, frate 
dragă. Amu cată de ţi-l ţine să nu fugă de la tine ! îi răs- 
punseră surorile. 

— A fugi, n-a fugi, răspunse Copil, 


Pînă capu' sus mi-a sta, 
Nevasta nu mi-oi lăsa, 


Apoi ori oi trăi, 
Ori oi muri, 
Fie ce-o fi! 


İşi. luă dară Copil desaga şi ojaga şi porni la draga. 
Aici, la fîntină, draga lui plîngea, din suflet ofta, toată se 
rupea, pe drum se uita... Parcă îl vedea... Şi chiar e] era. 


Cînd îl văzu ea la faţă, 
I se aruncă în brață, 

Îl sărută cu dulceaţă, 
Cu dulceaţă şi cu dor, 
Pe scumpul ei soțior ! 


Apoi, pînă să-și doarmă Spînul somnul de după-amiază, 
se aşezară în iarba cea deasă, ca să se gîndească, să se sfă- 
tuiască încotro să porneacă. 

— N-avem încotro porni de răul calului, zise Copil, 
că ăsta numai ce gîndeşte și-i pe noi orbește. Pînă n-oi 

| avea și eu ca el unul, nu mă pot pune cu Spinul !!! 

— Nu ne putem pune, întări şi Urăla, că a lui e iute ca 
gîndul, iar a nost numai ca vintul. Dar ştii ce? mai 
zise ea. 

— Ce ? întrebă el. 

— Ce-ar fi să-l ispitese pe Spîn de unde-l are ? 

— Bun îi de una gîndul ăsta, răspunse Copil, dar rău 
de alta mai adăugă el. Oricum întreabă-l și-om vedea. 

— Bine, grăi nevasta, l-oi întreba și-om vedea. 

Se duse ea acasă și începu a-l incinta şi-a-l descîntu pe 
Spîn, în fel şi chip, iară seara la culcare, tot drăgălindu-l, 
îl întrebă de unde are calul. 

— De-aci ! răspunse răstit Spinul şi-i arse o palmă. 

— Da’ bine, bărbate, zise atunci Urăla supărată, eu 
umblu cu drăgănele după tine că de-acu Copil îi mort, şi 
tu cu palma în mine ? Nu ţi-ar fi ruşine! 

— N-ai a mă-ntreba ce nu-i treaba ta ! răspunse aspru 
Spînul și se culcă mulţumit c-a făcut ce i-a plăcut. 

A doua zi, de cum i se sculă bărbatul, îi puse Urăla 
dinainte un blid cu plăcinte rumene și calde. Și-l luă ea, 
de data asta, cu plăcinte și cu plăcinţele, iar printre ele îl 
întrebă din nou de cal, de unde-l are, de la cine l-a pri- 
mit, cîtă vreme a slujit pentru el. 

— De-aci ! răspunse iarăşi răstit Spînul și-i arse două 
palme. 

— Da bine, zise Urăla mînioasă, eu umblu cu plăcinte 
calde după tine, că de-amu Copil îi demult ulcele şi tu cu 
palme în mine, să-ţi fie ruşine ! 

— N-ai a mă-ntreba ce nu-i treaba ta ! răspunse iarăşi 
aspru Spînul. 

Cind fu de-amiaz, aşternu Urăla masă-mpărătească, îl 
pofti pe Spin, îi turnă vin și-l îmbie cu de toate. 

— Ia, bărbate ! îl îndemna ea mai mereu şi mai mereu. 
Hai și-om bea cu sănătate ! închina ea ca să bea el. Pe 
Copil l-am dat la spate, măi bărbate ! zise mai apoi pretă- 
cindu-se voioasă şi începînd să joace și să chiuiască : 


Piace-mi bărbăţelu' spin 
Că-i şi tînăr şi bătrin ! 

Numa-așa, mă ! 
Numa-aşa ! 


Crezind de-a bună veselia nevesti-si, se lăsă și Spînul 
pe-aceeaşi toartă apucîndu-se să joace și el și juca cu atîta 
foc, de-i săreau opincile pînă-n pod tropăind şi chiuind. 


Hop o dată 
Baba-i beată ! 
Moşu-ar be 
Și n-are ce! 
Hop şi-așe, 
Hop şi-aşe ! 


— la, bărbate ! Ia, bărbate ! Hai să bem cu sănătate ! 
închina Urăla ca să se-ndemne Spînul. Mai ia unul!... 
Și-ncă unul !... Unul trece, altul vine, ia bărbate pen- 
tru mine ! 

Şi așa cu încă unul și încă unul, mai ia-ți tu, stai că-ți 
torn eu, îl tălbăci Urăla bine de cap pe Spîn, pînă-i spuse 
de unde are calul, la cine şi cît a slujit de l-a surzuit. 

— De la Moş-Babă din fundul iadului, dădu răspuns 
Urăla bărbatului ei cel dinti, cînd se întîlniră unde se sä- 
tuiră, pînă-și dormea Spînul somnul de după-amiază. 

— M-am gîndit eu că-i bine de una și rău de alta, dar 
nu că-i rău de zece, zise Copil cînd auzi răspunsul. Amu 
cată să mă duc în lume după bine, de-o mai fi și pentru 
mine, mai adăugă el necăjit. Apoi îşi luă rămas bun de la 
nevastă și porni iară în lume să-și încerce norocul, ar- 
ză-l-ar fi fost focul. 


Se duse-duse Copil cît îl duseră picioarele, îl ţinură 
oscioarele, puterea, oiaga și desaga și-l purtară dorul 
şi draga. 


Doru-l frige, 
Ochii-i pling, 
Nevasta i tot în gînd! 


Cum trecea el singur-singurel pe lîngă un pîrîu stră- 
juit cu sălcii, văzu un peștișor zbătîndu-se pe mal, încîl- 
cit în ierburi și-n rădăcini uscate. 

— Fecior mîndru, nu știu de împărat ești, grăi peşti- 
şorul mai mult mort decît viu, ajută-mă ! Dă-mi drumul 
în apă, că și eu te-oi ajuta cîndva. 

Îl luă atunci Copil repede şi-i dădu drumul în apă. Cînd 
se văzu peștișorul iar în largul lui, de bucurie începu a 
dănțui, a sălta şi a se juca printre vălurele, a se întrece în 
rotocoale cu undele și a se fugări cu berbeceii luînd-o pe 
firul apei în jos. În fugă, îi aruncă lui Copil o pietricea, ca 
o mărgea, pe care o culesese de printre prunduri, stri- 
gîndu-i : 

— Cînd îi avea nevoie, fecior mîndru, ţine pietricica 
asta în palmă și gîndește-te la mine, că de cum te-i gîndi 
eu oi și veni să-ţi fiu de sprijin și de ajutor. 

— Du-te sănătos! apucă Copil să-i spună pînă 
n-ajunse peștișorul să se piardă în apele cele limpezi și 
repezi ale piriului de munte. 

Își văzu apoi Copil de drum. Drumul dorului și-al co- 
drului. Dorul dor neogoit, codrul des, fără sfîrșit. Dorul 

nu-l lăsa defel, Codru-l purta singurel. Ca să-și mai stîm- 
pere din dor și să-și mai treacă de urit, se puse Copil pe 
horit. Horea tare și tărăgănat : 


Stîmpără-mi, doamne, doru, 
Cum s-astîmpără codru, 
Cînd plouă vara-n dînsu, 
Și prinde-a cînta cucu ! 


Cînd horea el mai cu foc și tărăgăna mai cu jale, se po- 
meni în cale cu o lupoaică. 

— Fecior mîndru, nu știu de împărat eşti, zise lupoaica 
abia răsuflînd de cît alergase, nu mă lăsa pradă vînători- 
lor, că-mi rămîn doi copilaşi în urmă, singuri-singurei pe 
lume. Scapă-mă, că și eu ţi-oi fi cîndva de ajutor. 

= Văzînd-o aşa prăpădită de grija copilașilor, apucă fe- 
ciorul iute lupoaica de după grumaz, o piti sub o tufă, îşi 
aruncă sumanul peste ea, se aşeză cu capul pe ridicătură şi 
începu a hori mai departe : 


Stîmpără-mă, doamne, lin, 
Că-s aci pe drum străin, 
Eu pe-aici, mândra departe, 
Răul mare ne desparte... 


Pînă văzu pe viînători trecuţi de pe-acolo. Atunci scoase 
Copil lupoaica de sub suman şi-i dădu drumul să se ducă 
la copiii ei, care abunăseamă n-apucaseră a suge pe ziua 
aceea, că maica lor abia-și purta Me cît lapte avea. 

— Să ai parte de sănătate, fecior mindru, zise ea luin- 
du-și rămas bun de la Copil. Jaca îți dăruiesc un smocuţ de 
păr din blana mea, pune-l în amnar şi afumă-l cu iască, 
de vei fi la vreun necaz, că de cum mi-a amirosi, de un- 
de-oi fi, oi sări să te ajut și să te scap. 

— Mulţam ! zise Copil luînd frumos smocuțul și punîn- 
du-l în pana clopului. După aia îşi văzu mai departe de 
drum. Şi-l duse drumul, bată-l pustia de drum, pe unde 
nici cu gîndul nu gîndise, nici picior de om nu umblase, 
de pe vremea cînd făcea sălcuța mere și răchita micșu- 
nele, Îl duse și iar îl duse, pînă-l duse într-un sat, sat mare 
şi bogat, mîndru împănat : 


Pe la porţi cu flori de piatră ; 
Prin ferești cu flori domneşti, 
Pe la porţi cu flori de piatră, 

Și pe mese, flori alese. 


„Mulţumescu-ţi ţie, soartă, c-am ajuns să mai văd şi 
eu așezări omenești, își zise Copil cînd văzu miîndreţe de 
sat. Amu să mai văd şi-un chip de om, ca să-l întreb de 
drumul meu şi mă pot afla mulțumit“, gîndi el. 

Văzu întîi pe unul stînd în poartă, trăgînd tutun și ul- 
tîndu-se, și-n jos şi-n sus, pe drum. Asta cînd auzi de Moș- 
Babă porni o sudalmă lungă, pe care înşiră toți sfinţii și 
părinţii de la Adam citire pînă în vremea de față ca măr- 
gelele pe aţă. 

— Ptiu, bătu-te-ar vina de gură plină ești de-mbălă- 
tură, își zise Copil cu greață și se lăsă păgubas. 

3 — Poveşti nemuritoare, vol. 23 


Văzu apoi un altul ce-și priponea gardul. Ăsta, cînd 
auzi, amuţi. „Tac mă cheamă nu mă doare capul“, gîndi 
emul. Copil gîndi şi el : „Gură are limbă n-are. Asta nu-i 
a bună, dar o las într-atita, să nu mă doară nici pe 
mine capul“. 

Întrebă apoi o muieroaică ce-și aduna găinile din drum 
spre casă hișiindu-le cu mestecăul cu care numai ce tipă- 
rise o mămăligă cît o roată de car. Asta altă brinză-n cea 
putină ! Mîna gura ca meliţa și mesteca vorbele ca făcă- 
lețu-n mămăligă : ba că-i trasă, ba că-mpinsă; ba că-i rasă, 
ba că-i tunsă ; ba că-i teacă, ba că-i pungă ; ba că-i scurtă, 
ba că-i lungă... şi la urmă o drese: albă-neagră, asta e! 
Amu amuţi Copil. „Tac mă cheamă și pe mine că mi-a luat 
asta piuitul“, îşi zise el văzindu-și de drum. Și merse fără 
să mai întrebe de nimeni nimic de supărat ce era văzînd 
atita lume pe dos, treaba tot cu susu-n jos, cind îl ajunse 
din urmă o vulpe cu trei pui după ea. 

— Fecior mîndru, nu ştiu de împărat ești, dar faţa aşa 
te arată, zise vulpea cu glas mieros, ajută-mă, scapă-mă 
că-s toţi cîinii satului porniţi după mine cu hărmălaia. Nu 
mă lăsa, rogu-te, în gura lor, că nici eu nu te-oi lăsa şi 
te-oi ajuta. j 

— Mi-i ajuta, nu mi-i ajuta, eu te-ajut, zise Copil prin- 
zînd repede vulpea şi dosind-o în căciulă, iar pe pui 
punîndu-i pupuiete-n pana ei. Şi așa împomponat ieși Co- 
pil din sat, scăpînd vulpile de fălcoşii satului care bulendre 
le-ar fi făcut, după cîte găini și pui au flocăit şi ele pe 
ziua aceea și de cînd pămîntul. 

— Ţine, fecior mindru, trei pupui din cozile noastre 
drept mulțumire că ne-ai ajutat, zise vulpea, și de-i avea 

nevoie de noi, ţuţuie şi cheamă-ne, că şi noi te-om ajuta 
cu dragă inima. 

— Voi chema ! zise Copil, luînd pupuii și punîndu-i în 
pana clopului, dar pînă la cea rea, să fie să nu mai fie, nu 
ştii una mai bună ? 

— Care ? întrebă vulpea. 

— Care să mă ducă la Moș-Babă din fundul iadului ! 

— Pușchea pe limba ta, zise vulpea, scuipîndu-și în 
sîn. Asta-i bună la tine ? 

— Bună dacă de ea am trebuință, răspunse Copil. Stătu 
vulpea pe gînduri oleacă, se socoti şi apoi spuse: 

— Dacă zici că-i bună și că de ea ai trebuinţă iaca 
buna : Fundul iadului îi zice văii celeia pe care îi vedea-o 
jos în vale cînd îi ajunge sus în deal. Acolo stă Moș-Babă 
cu o mînă pe par, gata să-l îndestuleze cu capul celui ce 
nu-i face voia, şi cu una pe cel de care nu se-ndură mai 
bine şi-ar scoate-un ochi. Ajute-ţi soarta s-ajungi la ea, 
dacă, așa ţi-e voia și nevoia şi să scapi întreg din vrerile 
ei, dar să știi că nu se scoate ușor mielul din gura lupului, 
încheie vulpea ce-avea de spus. Apoi luîndu-și rămas bun 
adăugă : 

— Dar nu te lăsa ! 

— Nu m-oi lăsa cât oi putea! întoarse Copil vorba. 

Apoi ridicînd și coborînd dealul pe care i-l arătase vul- 
pea la plecare ajunse-n poartă la Moș-Babă. Curtea ăsteia 
era împrejmuită cu un gard de nuiele împletite printre 
pari. Din fiecare par rînjea un cap de om, care mai tînăr, 
care mai bătrîn, care cu barbă, care mai spîn, care alb ca 
varul, care negru ca smoala, mă rog de toate chipurile și 
felurile, după cum s-au potrivit. 

— Cap avură, dar minte le trebuiră, sărmanii! zise 
Copil cînd văzu arătările din pari. 

Dinspre partea asta însă judeca Tanda pe Manda, că 
minte-i lipsea și lui, de nu se lăsa păgubaș de-așa treabă 
şi-şi asculta inima, inimioara lui cea veche, care-i cînta la 
ureche : Urăla şi Urăla! Urăla și Urăla! lar amu îi mai 
cînta şi-un par gol din șirul gardului care, cînd îl văzu, 
prinse-a tremura ca un smintii şi-a tropoti bătătura stri- 
gînd cît îl ţinea gura : 

— Cap de voinic poftesc ! Cap de voinic doresc ! Cap de 
voinic poruncese ! 

— Rău se-aude, rău se vede, fecior cine o scăpa ! gîndi 
Copil. Să încerc ? să nu încerc ? se cumpănea el văzînd 
ceea ce văzu şi-auzind ceea ce auzi. Ba eu, zău, nu 
m-oi lăsa! j 

își dădu dară greaţa și descuie poarta. 

— Bună ziua, tete-mătuşă ! grăi el pășind voiniceşte tu 
ograda omului. 

Moş-Pabă cu o mînă își umplea pipa, cu cealaliă sita 
prispa. 

— Ei, de mult te-aștept, voinice! zise ea în loc de 
bună ziua, lăsîndu-se de lipit şi-apucînd la pufăit, virtos- 
vîrtos și cu fumul gros. Bine c-ai venit, mai zise el. că mi-o 
mâncat afurisitul ăsta de par zilele cu năcazurile lui şi de 
l-oi îndestula poate-o tăcea, tăcea-o-ar tăcerea cea de pe 
urmă s-o tacă, dihonie îndrăcită ! 

— Dade, dade, nu de el oi avea parte, ci de-un cal bun, 
iute la drum pentru care ţi-oi sluji pe cinste. 

— Pe cinste ţi l-i da și eu, răspunse Mos-Babă. de 
mi-i sluji cu credință trei ani în capăt. Trei ani la mine-s 


ca trei zile. În astea trei zile ai a-mi păzi o iapă, ce-i drept, 
cam turbată, bat-o mînia cerească s-o bată, care ziua stă „ 
în grajd și doarme, iară noaptea trebuie păscută. Paște-o 
pe unde şi cum te-a duce capul, că eu la asta nu mă bag, 
numai din prima noapte să mi-o aduci cu un mînz după ea, 
dintr-a doua, cu doi, și dintr-a treia, cu trei... Ce zici, în- 
trebă Moș-Babă cu o mînă îmboldindu-și iapa, cu cealaltă 
scărpinîndu-și barba, facem tîrgul ? 

— Apoi treanca-fleanca, bună dimineața tete-mătușă! 
răspunse Copil, eu de ce-s aci ? Facem, că de asta am venit 
și văd că de lucru nu duci lipsă. Numai vorba aia treabă 
fie nu fie, plata să se știe ! 

— Nu-i fi dintre cei ce umblă frunza frăsinetului fără 
nici o socoteală, dar puși pe chiverniseală ? întrebă Moş- 
Babă cu mîna pe par. De eşti dintre ăștia să știi că la mine 
n-ai cătare, zise ea sfiriind fusul în dușmănie parcă-l purta 
dracu-n veresie. Mie să-mi faci treabă, asta e ! Şi-apoi, de 
mi-o faci cum îmi place și cum ţi-am poruncit, ai de la 
mine calul pe care îl pofteşti. De nu, mînă baba vorba mai 
departe, cersălîndu-şi calul, ai simbrie parul ! Ce zici, îi 
bună plata ? 

— Buuună ! De bună ce-i aș băga-o-n sin, dar mi că 
nu încape de urechi, răspunse Copil făcind haz de necaz, 
dar i se puse o gălușcă cit un pumn în grumaz. 

— Atunci, batem palma ? întrebă Moș-Babă clăn ţănind 
în dinți o gură de cîlţi. 

— Nici de-aş trage cît am tras de belele nu mă Jas, răs- 
punse Copil îndîrjit, văzînd pe ce scindură-l împingea baba 
să umble. Batem ! adăugă el tare şi răspicat. 

Atunci lăsă Moş-Babă furca-ntr-ale ei, caii-ntr-ae lor 
şi se puse cu Copil într-ale aldămașului. Apoi la treaba 
asta îi mergea mîna babei ca suveica la război : și-ntr-o 
parte şi-napoi și-n cealaltă și-napoi ! Cînd găta cu stînga, 
închina cu dreapta, cînd găta cu dreapta, îmbuca cu stinga, 
cînd îi era gura goală, apuca cu amindouă, iar din cînd în 
cînd îl îmbia şi pe Copil. 

Adălmăşiră ei aşa pînă mai către seară, ca să le țină și 
de cină, cînd rîncheză iapa din grajd, semn pe limba ei că 
i s-a făcut de iarbă verde. Atunci o luă Copil frumos de 
căpăstru şi porni cu ea la păscut, că el era sătul, vorba aia 


Rău mîncai, 
Bine mă săturai, 
Nici nu fuse, 
Nici n-ajunse, 
Bine c-a-ntrecut, 
Mătușe ! 


Şi, ar fi păscut Copil iapa cît de bine dac-ar fi avut pe cina. 
Dar blestemata de iapă era din cale-atară de îndrăcită și 
sărită. Numai ce se văzu slobodă şi fără căpăstru, că începu 
a juca în buiestru, a sălta din șa, a arunca din picioare, a 
zburda și necheza, apucind fuga drumurile, măsurind cim- 
purile și zburînd dealurile de gindești c-o minau turcii 
din urmă. 

— Taca ce-mi lipsea ! își zise Copil alergînd, de să-i iasă 
sufletul după nebuna de iapă. Iapă albă-mi trebuia că cea 
neagră nu trăgea ! Dar o pase de-a-ncălare și cu zăbala la 

mîna mea, mălaiul ei de iapă turbată, se înzîrdi Copil, pu- 
nînd șaua pe ea, după ce îl fugărise afurisita toată noaptea. 

Numai că iapa se lăsă înşeuată, începu să pască liniștit, 
îl luă pe Copil binișor în șa și, tot păscînd, îl purtă linişor- 
linișor, din ponor în ponor, din poiană în poiană, legă- 
nîndu-l în bătaia lunii, mâîngiindu-l cu mătasea coamei 
şi-nvăluindu-l în miresmele tulburi ale nopţii pînă-l cu- 
prinse somnul cel dulce. 

Cînd 'se trezi Copil, mai către întîiul cîntat al cocoșu- 
lui, era cu căpăstrul în mînă și călare pe o buturugă, iară 
iapa, nicăieri. Du=ţe-ncoace, du-te-ncolo, umblă-n sus, 
umblă-n jos, hai, vină, caută, asudă. Dar nimic. Iapa nu 
era și pace nicăieri, gîndeşti c-o înghițise pămîntul. 

— În par mi-a sta capul pînă ce-am fost de viteaz din 
prima mînă, îşi zise Copil supărat așezîndu-se pe-o butu- 
rugă. Ce să fac? Ce să fac? se necăjea el strîngîndu-și 
capul în mîini și încercînd să-și stoarcă mintea ca să gă- 
sească vreun leac la boala de par. Şi-o stoarse destul de 
bine că-şi aduse aminte de peştișor. Atunci scoase pietri- 
cica din chimir şi uitîndu-se la ea îşi chemă, în grabă, 
prietenul. 

— Dă-o-n colo de iapă buiacă ! zise peștișorul cînd 
auzi despre ce-i vorba că s-a făcut ditamai crapul în eleş- 
teu. Las că ţi-l scot eu lá mal, mai zise peștișorul, tu stai 
numai cu căpăstrul la-ndemînă şi cum a ieşi aruncă-i-l în 
cap şi-i zi: 

— Hi, iapa babii cu un mînz după ea, nu te face pește 
cînd eşti iapă ! 

Aşa şi făcu. Cum dădu peștișorul iapa spre mal cum îi 
„puse Copil căpăstrul în cap zicîndu-i să se facă iapă că 


nu-i pește ca să stea în apă, după care încălecă şi porni 
către casă cu mînzuţul după ei. 

— Bună dimineaţa, tete-mătușă! strigă el intrind 
vesel în ogradă. Sări, mai zise el, că ţi-am adus iapa şi 
mânzul după cum ţi-a fost comîndul, 

Cind văzu Moş-Babă una ca asta, era să crape de ne 
caz, nu alta. Începu să-și verse cătranul pe sărmana iapă, 
să o blesteme şi să o porcăie în fel şi chip și cum îi venea 
la gură. 

— Fire-ai aturisită să fii de iapă smintită, că mi-ai 
scos sufletul cu buigățelile tale ! se răsti Moş-Babă la ea 
apucind-o de comiț şi smucind-o în toate părțile. D-apoi 
așa te-am învăţat, zăludă ce ești ? se stropși ea înfundîn- 
du-şi amîndouă mâinile în coama iepei și scuturînd-o așa 
zdravăn. de mai să-i iasă iepei ochii din cap de usturime, 
lar cind o umflă pe babă şi mai tare rînza întoarse lopata 
aprinsă de cum băgase pita în cuptorul cocător şi-i arse 
şi vreo două-trei zdravene peste şale, strigîndu-i din fundul 
rărunchilor : 

— Ascunde-te mai bine, ascunde-te-ar cel necurat să 
te ascundă, iapă buimacă, că ne cîștigă Copil surzuiala. 

Mai deșelată de atita bătaie porni biata iapă către grajd 
zicînd în gîndul ei: „Vine el şi cel ce-ntirzie, dacă n-o fi 
şi venit !“ 

A doua noapte porni iar Copil cu iapa la păscut. Și luă 
ea iar dealurile și cîmpurile în fugă pe-ntrecute cu vîntul 
pînă-l făcu pe Copil bun de nimic și zob de ostenit. Apoi 
către miezul nopţii îl legănă, din nou, în șa purtîndu-l lin- 
linișor prin poiene cu iarba cît casa și moale ca mătasea, 
pînă-l adormi ca pe un prune. Cind se trezi Copil, mai 

către al doilea cîntat al cocoșului, ia iară iapa de unde nu-i 
şi-apucă-te iar de căutat. Fugi în sus, fugi în jos, dă-i în- 
coace, dă-i încolo, du-te, vină, caută, cu de-a-n firu-n păr 
şi cu de-a-n firu-n păr, dar iapa nu era de găsit şi pace. 
„Nici de-ar fi fost ac în carul cu fin nu s-ar fi pierdut 
ca ditamai iapa cît malul de mare ! își zise Copil supărat 
așezîndu-se pe un butuc. Amu ce să mă fac? Încotro să 
“apuc ?“ se întrebă el dîndu-și clopul mai pe frunte. Atunci 
îi sări în ochi smocuţul pus de el în pana clopului amin- 
tindu-i de făgăduielile lupoaicei. Scoase repede amnarul 
şi iasca, potrivi smocuţul, scăpără cremenea, aprinse părul 
de lup și-l arse mocnit ca să facă fum. Nici nu se-mprăștie 
bine fumul primprejur că lupoaica şi sosi tot într-un suflet. 
— Dă-o-n bruji s-o mînce de iapă zăltată, zise lupoaica 
de cum auzi despre ce-i vorba, că s-a făcut oaie cu doi 
miei după ca și stă-n turma cea din vale ! Lasă că ţi-o mîn 
eu la deal, mai zise ea, tu stai numai cu căpăstrul la-nde- 
mînă și cum a da către tine aruncă-i-l în cap și zi-i : 
T — Hi, iapa babii cu doi mînji după ea, nu te face oaie 
cînd ești iapă ! 
șa și făcu Copil. După „aceea mulţumind lupoaicei 
antru facerea de bine, încălecă iapa și porni către casă cu 
pA trap-trap ! trap-trap ! după ei. 
= — Bună dimineața, teie-mătușă ! strigă Copil intrînd 
iară cu voie bună în ograda stăpîne-său. Scoală, mai zise 
el, că ţi-am adus iapa și mînjii, după cum ai poltit şi mi-ai 
poruncit. 
„Cind văzu iar Moş-Babă una ca asta, să moară și să-nvie 
De» şi de mînie. Începu iar cu sudalma pe sărmana 
O blagoslovea cu așa dirveală, de i se bătea limba-n 


41 


gură ca calicii la pomană suduind-o, drăcuind-o şi bleste- 
mând-o. 

— Trăsnită-te-ar fi fost mai bine să te trăsnească 
iapă-ncălțată că mi-ai scurtat zilele cu năravurile tale ! se 
iuți Moş-Babă la ea, umflată ca o bășică gata să plesnească. 
Nu ţi-am spus să te ascunzi mai bine, că ne câștigă Copil 
avutul, bezmetică ce ești ? se cătrăni ea la iapă vînătă de 
rînzoasă. Iar cînd i se vărsă fierea-n sînge și i se urcă mînia 
la cap apucă baba cociorva cu care potrivise cocorăzile din 
dimineaţa aceea-n fața focului şi-o alilui de cîteva ori de se 
ridică iapa în două picioare de durere şi porni către grajd, 
zicându-și în gînd : „A-veni ea şi vremea mea, dacă nu-i și 
chiar venită !“ 

A treia noapte porni iar Copil cu iapa la păscut. O 
păştea încet şi cu socoteală, pe unde era iarbă mai deasă 
şi mai frumoasă. 

— Pîn-amu trăsei nădejde ca spinul de barbă și ursul 
de coadă, gîndi el strunind ușor iapa din zăbală. Noroc cu 
norocul că-mi ardeam cojocul ! De-oi avea noroc şi-n noap- 
tea asta, gîndi el, pot trage nădejde cît de bine și la mine. 

Numai că în noaptea asta n-avu ce nădejde trage că, 
pînă una alta şi c-o fi şi c-o păţi, îl birui somnul și cînd se 
trezi, mai către al treilea cîntat al cocoșului, era culcat 
lîngă gard, clopu-i ţopăia în par, paru-i urla la ureche, iar 
Moş-Babă, în ogradă, scărmîna de zor pene așezată pe 
coșarea puilor. Pigulea la ele mărunțel-mărunţel şi din 
rînd în rînd fluierînd. 

— -i amu ! își zise Copil văzîndu-se fără iapă, cu 
Moș-Babă alăturea și cu paru-n coasta lui. Paşte bine, 

ascunde rău, cade vina-n capul meu ! Paşte rău, ascunde 
bine, cade vina-n cap la mine |! 

Cum stătea el așa tolănit sub gard, uitîndu-se printre 
gene cum îi juca clopu-n par şi gîndindu-se ce-ar putea 
face să nu-i joace și capul tot acolo, îi căzură pupuii de 
vulpe drept în mînă. Atunci îi țuțui el, în grabă, și mai 
şi de cît se zdroboliseră ei cît jucară-n pana clopului, che- 
mînd vulpea-n ajutor. 

— Dă-o-n bai s-o-nfulece, iapă slobodă, zise vulpea 
cînd auzi despre ce-i vorba, că s-a făcut cloșcă cu trei 
pui după ea şi-i ascunsă în coșarca puilor ! Ți-o urnim noi 
de-acolo, n-ai nici o grijă, stai numai cu căpăstrul la-nde- 
mină şi cum a ieși aruncă-i-l în cap și-i zi: 

— Hi, iapa babii cu trei mînji după ea, nu te face 
cloşcă cînd eşti iapă ! 

Se furișă atunci vulpea în cotețul păsărilor și începu 
a zburătăci de pe-acolo tot ce găsi, pe fuşteie, pe cuibare, 
pe ouă, sub cloşcă, găini, cocoşi, pui, rațe, pornind o ful- 
guială, o găgăială și-o cotcodăceală, de gîndești  că-nce- 
puse războiul găinilor. 

— Văleu, vulpea ! strigă Moş-Babă sărind ca friptă de 
pe coșarcă. Ho vulpea, ho! zbieră ea apucînd în fugă o 
oală aruncată pe-acolo și un capăt de lemn și începînd a 
bate darabana pe la coteţe, ca să sperie vulpea și să îm- 
prăștie orătăniile înainte de a pune hoaţa laba pe ele. 
Atunci puii de vulpe dădură cloșca afară din coșarcă, iar 
Copil zvirli căpăstru-n capul ei zicîndu-i să se facă iapă 
că nu-i cloșcă ca să stea-n coşarcă. 

Cînd văzu Moș-Babă pe Copil în ogradă, cu iapa de că- 
păstru și mînzuţii lîngă ea, lăsă în colo şi oală şi pene și 

vulpe şi găini şi apucînd parul începu a măsura cu el iapa 
şi de-a lungul şi de-a latul. Îmblătea la ea ca la sacul cu 
fasole și striga : 

— Na, iapă sclintită, că m-ai mîncat friptă ! Mîncată- 
te-ar fi fost lupii mai bine să te mînce, zănatecă şi sălba- 
tecă ce ești ! Tot așa, trăsnind și drăcuind, mînă baba iapa 
la grajd şi legînd-o de iesle, se mai oțeti o dată cu gura 
la ea: 

— Şezi amu aci pîn-oi drege eu ce-ai stricat tu, iapă-n- 
răită şi zmîcită ! !! 

Apoi pînă să i se prindă dresurile, îmbolmăji Moş-Babă 
prînzul, îndrugînd, de una singură, vrute și nevrute, cînd 
pe seama iepii, cînd pe cea a flăcăului, cînd pe seama 
amîndurora şi a lumii întregi. 

— Na, mămăligă cu brînză, caș, urdă, lapte dulce şi 
lapte acru, îi zise ea feciorului, trîntind blidele și ulcicile 
pe masă, mîncă şi te satură pînă adăp şi cearsă] eu caii, 
ca să-ţi poți lua surzuiala după cum ne-a lost invoiala. 

— Nu te osteni, tete-mătușă, că tot acolo ajungi ! zise 
Copil. 

— Om vedea noi care unde-ajungem ! răspunse Moş- 
Babă taîntind ușa după ea. 

Cînd o auzi, i se făcu flăcăului minten de mâncare ca 
Ja cîine de mere pădurețe. Se puse totuşi să îmbuce ceva, 
socotind că la așa vorbe îi mai bine să fie sătul și în putere, 

Cum mînca el, mał de silă, mai de milă, că nu-i prea 
crescuse mustața în oala cu lapte, hopa un șoricuț, cît un 
bănuț şi tare sprintenuţi. 

— Chiţ-chiţ-ehiţ ! Chiţ-chiţ-chiţ ! chițăi el subţirel- 
subţireluţ, dînd fuga ocol mămăligii. 


Vai de mine, bine-mi pare, 

Că văd mămăliga mare ! 

Cînd o văd pe cîrpător, 

Bat cu pumnu-n piept să mor ! 


zise el oprindu-se drept dinaintea lui Copil. 
— Ei, voinic mai eşti, firtate! zise Copil uitindu-se 


— Şi încă ce mă mai fac! răspunse șoricuțul umflîn- 
du-și pieptul și înțepenindu-se pe picioarele dinapoi. 
— Bag samă după ce ţi-oi da eu mămăligă... 
— Şi brînză ! chițăi el. 
— Minten mi cere şi capul după cum văd ! zise Copil 
Azind, 

— Capul ţi-l dau nu ţi-l cer! răspunse şoricelul voi- 


— Nu mai spune, chiar așa ? se miră Copil. 
— Chiar așa, măcar că nu te-am băgat eu în tirg cu 
acul ! 

— Nu, ce-i drept îi drept! recunoscu flăcăul. Dar 
n așa ? 
— lac-aşa c-un sfat bun și bani de drum, de-ai să mă 
ăruţi și-n bot de mulţămire ! răspunse șoricelul. 

— Zău ! Atunci na-ţi mămăliga ! zise Copil vesel în- 
zîndu-i un boţ zdravăn tăvălit prin brînză. 
— Sfatul meu, zise șoricelul, cind se văzu cu utsu-n 
fä, este să-i lași în plata lor de cai frumoşi pe care ţi 


45 


i-a arăta Moş-Babă cînd te-a duce-n grajd să-ţi iei sim- 
bria. Cai tot unul şi unul, că de-a-n şir i-a cersălat, i-a lăut 
şi i-a adăpat zmeoaica, dar care nu-s de nici o treabă, că 
le-a scos hăpsîna inimile. Uită-te după cel mai pricăjit, 
mai amărit și mai necăjit, că ăsta-i calul cu care ţi-i putea 
face făcuta, vruta şi nevruta, că ăstuia i-a pus drăcoaica 
toate inimile. Umblă sănătos ! mai apucă șoricuțul să spună 
înainte de a se vîrî în gaura lui văzînd pe Moș-Babă, venind 
valvîrtej, cu poalele-n brîu şi c-un cal de friu; un cal 
şarg, beteag, rîios şi bătrîn de de-abia «era în stare să se 
poarte pe picioare. 

— Hai să-ți alegi calul ! porunci ea, din ușă, flăcăului. 

Se duse atunci Copil în grajd. Şi-apoi bine-i spusese 
şoricelul că acolo era mîndreţea cailor de pe lume, că 
așa și era : alb ca zăpada şi cu pas ușor ca un fulg, negri 
ca întunericul nopţii fără lună, suri ca cenușa din vatră, 
roşii ca sîngele și focoşi ca jarul, roibi țanţoşi şi trufași, 
plăvani sprinteni, cai trăpași, huţuli mici cu coama lungă 
şi comiţul peste ochi, cai dobrogeni, cai de samar, bălani, 
murgi, bălțaţi şi noni, cu stea-n frunte şi castane la pi- 
cioare, toţi sclipind de unși, lăuţi şi cersălaţi ce erau. 

— Ce zici, pe care-l vrei ? întrebă Moş-Babă purtînd 
caii-ncoace-n-colo, ca să-i ia flăcăului ochii și borborosind 
în sine : „N-ai avea parte de bine !“ 

— Ei, tete-mătușă, zise Copil, n-am eu față de-așa 
cai ! Dacă-mi dai unul dă-mi-l pe măsura mea, zise el du- 
cîndu-se drept la calul cel răpciugos ce stătea jos gata să 
moară. Iaca pe ăsta să mi-l dai! zise el ţinînd la sfatul 
şoricelului. 

— Doamne fereşte ! sări Moş-Babă ca ieșită din minți. 
Asta-i chilav, ponihos şi năzuros, dă-l încolo, zise ea criș- 
cînd din dinţi. Doară nu ti face de minune la lume cu mîr- 
toaga asta ! 

— M-oi face, nu m-oi face, mie ăsta-mi place! răs- 
punse Copil. 

— Bine-bine-ţi place-ţi place, dar la mine nu te gîn- 
deşti ? La ce-or zice oamenii din sat și lumea că ţi-am dat 
aşa simbrie ? încercă ea să-l înmoaie simțind că-i cîștigă 
calul. 

— Una-i una şi două-s mai multe, tete-mătuşă ! răs- 
punse Copil îndirjit. Ce-or zice, ce n-or zice, mie ăsta-mi 
trebuie şi pace! De mi-l dai bine de bine, de nu, 
să știu măcar că ţi-am slujit de pomană trei ani de zile 
și că ţi-ai călcat învoiala ca cela socoteala din tirg. 

— Nu te arunca așa, că nu mi-o cale! răspunse Moş- 
Babă mai mult moartă decât vie de mânie. Ia-ți calul, dar 
să nu-mi dai mie de vină, de-i avea cu el pricină la drum. 

— Nu te teme, tete-mătușă ! zise Copil. Capul face, 
capul trage, pe-aci cap să mă mai prinzi ! 

Zicînd asta își luă Copil, fără zăbavă, calul, desaga și 
oiaga și porni cale-ntoarsă. Dar pe cît îl trăgea inima pe 
el să meargă mai repede, pe atît se mișca prăpăditul de cal 
mai încet. La deal greu, la vale rău, în sus șchiop, în jos 
olog, pe drumul drept slăbănog... 

„Așa-mi trebuie, dacă am ascultat de mămăligosu'cela, 
fie-i de bine pînă i-o fi de cap să-i fie, că numai el m-a 
făcut cu hiîitul ăst de cal !“ își zise Copil amărit, căznin- 
du-se să-și pună iosagul pe picioare că, împiedecat cum 
era, nimerise într-o băltoacă cu mocirlă. „Sfat mi-a tre- 

buit, sfat am găsit !“ mai zise feciorul trăgînd și-mpingînd 
la cal. „Măcar că ce-i mai bun cît calul bun că te duce și 
te-aduce, nici gîndești pînă sosești !* oftă el. 

— Și eu te-aş duce ca gîndul, fecior mîndru, prinse 
calul a glăsui auzîndu-l, dac-aș fi mîncat, cersălat și adă- 
pat ca tot omul. 

— Păi așa zi, frate dragă, ca să vin și eu acasă! răs- 
punse Copil. 2 

Luă atunci feciorul frumos calul de căpăstru, îl băgă în 
apa unui piîriu ce curgea pe-acolo, îl spălă, îl frecă bine 
cu un şomoștoc de paie uscate, îl puse să se zbicească și 
să se hodinească și pîn-atunci croi un drag de foc din vreo 
trei stînjeni de lemne, de făcu o pălălaie pînă la cer și un 
munte de jăratec cît Vlădeasa. 

— Asta mai zic și eu viaţă! răncheză calul bucuros 
când văzu focul, repezindu-se ca apucat la jăratec. Înfu- 
leca butuci întregi de jar, tropotind din copite, nechezînd 
şi sforăind pe nas de iuţeală și se stîmpăra cu zăr rece 
adus de Copii de la stînă. Apoi întinzîndu-se în tihnă, bîr- 
găind sănătos și scuturîndu-se zdravăn de vreo două-trei 
ori, scăpă de tot răul ce fusese pe el și se prefăcu într-un 
cal frumos, mîndru și spătos de mai mare dragul, 

— Mă mai cunoşti, stăpîne ? întrebă atunci calul fălos, 

— Cunosc că te-am văzut cu ochii mei, altmintreli 
cum te-aş putea cunoaşte ? îi răspunse Copil, gîndindu-se 
cât de cu păcat grăise pe seama șoricelului. | 

„— 'Te-ncumeţi să mă încaleci ? mai întrebă calul. 

— Mă-ncumet ! îi răspunse Copil, neștiind ce-i poate 

pielea. 

— Atunci hai! îl pofti calul şi se urcă cu el, cît ai 
clipi, pînă-n înaltul cerului şi tot într-atit îl cobori piw’ la 
pămînt ; apoi se înălţă din nou cu el ca fulgerul pină la 
nori și tot ca fulgerul se repezi cu el înapoi spre påmint și- 
încă o dată zbură cu el în văzduh și ca gîndul de repede 
îl aduse de unde au pornit. Cînd se văzu Copil cu picioa- 
rele pe pămînt era galben ca ceara şi mai mult mut de 
spaimă. 

— Ce fu asta, frate ? biîigui el abia-abia. 

— Ce să fie ? Ia, ţi-am arătat și eu ce poi! răspunse 
calul și ce spaimă am tras şi eu de trei ori cit am mîncat 
bătaia morţii pentru tine!!! Amu, că m-am răcorit, vorba 
aia, poruncește unde și cum să te duc, stăpine dragă ! 

„Ce mai ? are și calul dreptatea lui“ gîndi Copil lăsind-o 
într-atita.“ Apoi porunci : 

— Să mă duci ca gîndul la Spinu’ cu trei peri în barbă 
cum îi place aşa face ! 

Și numai ce grăi, că se și pomeni Copil lingă îintina 
Spînului. Aci Urăla cosea, credincioasă îl aștepta. 


Cînd s-au văzut ei la față, 
S-au prins în braţă, 

S-au sărutat cu dulceaţă, 
Cu dulceaţă și cu dor, 
Newvastă cu sațior ! 


Apoi își sui Copil nevasta pe cal și porni cu ea către casă. 


Atunci răncheză calul Spînului din fundul grajdului o dată 


așa ur cea i să hiiască casa stăpînului său cu: grajduri 
cu tot aie 

— Da’ ce lovi-te-ar guta ai ? Ce rănchezi așa pogan ? 
întrebă Spînul scos din Mint c cum îl sculase calul din som- 
nul de după-amiază. 

— Ce gută să am, stăpîne ? Iaca pe buna stăpîna noas- 
tră o fură bărbatu-său cel dintîi ! 

— Aşa ? întrebă Spinul repezit. 

— Aşa ! răspunse și calul repezit. 

— Putem bea, putem mînca ? mai întrebă Spinul, 

— Poţi pe raiul mîne-ta, că ăsta-i frate-meu Parpan- 
gel, cu treisprezece inimi în el, și pe ăsta nu-l putem ajunge 
cu una cu două că eu am numai douăsprezece ! răspunse 
calul ricîind de ciudă locul cu copita. 

Atunci se aruncă Spînul pe cal și porni ca o vijelie pe 
urma lui Copil și într-o clipită fu ca la o bătaie de pușcă de 
el, dar de putut nu-l putu ajunge, oricît se strădui, oricît 
sa osteni. De la o vreme, pierzîndu-și Spinul răbdarea, 
dădu calului un pinten ascuţit și-i strigă : 

— Zi-i măi lui frate-tău să se mîntuie de Copil, să-l 
dea de pămînt, ca să se facă numai mic și bucățele, bun de 
ulcele și să vină să trăiască la mine, la iesle cu tine. 

— Ba miîntuie-te tu de Spîn ! răncheză Parpangel din 
mers răspunzîndu-i frăţine-său după cum îl învățase Copil. 
Dă-l tu pe el de pămînt, ca să se facă mic și bucățele bun 
de ulcele și vină tu să trăiești cu noi, că numai cu ovăz fiert 
în lapte dulce ne-or ține stăpînii, mai zise el. 

Se burzului atunci o dată calul Spînului, se zborși din 
răsputeri la stăpîn și, opintindu-se pe picioarele dinainte, 
dădu cu el de pămînt cu picioarele dinapoi, de se făcu 
numai mie și bucățele, bun de ulcele. După ai mîndu-se 
fraţi-caii între ei, se pupară-n bot de bucurie că s-au 


50 


întîlnit şi c-au biruit să fie iară împreună cînd de copii se 
pripășiseră ei prin străini, nemaiștiind unul de altul. 

Apoi își luară Parpangel stăpînul și calul Spînului stă- 
pîna și porniră cu toţii încet către casă. Adia un vînt dulce 
aplecînd holdele coapte încoace şi-ncolo. Copil şi Urăla 
treceau pe lingă ele ascultîindu-le glasul molcom ca un 
cîntec de leagăn. Umblară așa petrecuţi de foșnetul spice- 
lor, ţirîitul greierilor şi ciripitul păsărilor, pînă mai către 
seară, cînd ajunseră sănătoşi acasă la zmeul cel mic. Apoi 
n-am eu cuvinte să vă pot povesti, dragii mei, ce bucurie 
îi învălui pe Buna și pe bărbatul ei cînd își văzură fratele 
şi cumnatul sănătos, cu ce drag o cuprinseră pe cumnata 
lor Urăla, pe ce ospăț se așternură și cum se veseliră ei trei 
zile și trei nopţi, cum porniră apoi la zmeii ceilalți, unde 
mai arăduiră cîte un ospăț pe cinste şi pe omenie ca viața 
să ne ţie 


Cu zamă de zenghe-zungă, 
Să fie și să ajungă ! 


cum își luară, după aia, nevestele și plecară la Vai împă- 
rat care, de bucurie că-și văzu fata și ginerele sănătoşi, le 
mai întinse o masă împărătească, norocul să-l trăiască, 


Cu zamă şi cu pijtie, 
Numai chișca să ne ţie! 


şi cum s-au luat apoi cu tot alaiul la Băl împărat. 
Ce vă pot povesti însă mai departe, cu vorbele ce am, 
este că ajunși acolo bătură frumos la ușa omului. 

— Cine-i ? întrebă impăratul auzind bătindu-i-se la uşă 
în puterea nopţii. 

— Eu! răspunse careva de-afară, 

— Care eu ? Poftim în casă să ne vedem la faţă, să știu 
cine ești și ce pofteşti ! zise împăratul cu glas tremurat, că 
de-amu era bătrin ca vremea și plăpînd ca un pui golaș de 
rindunică. 

— laca ce poitesc, tătucă ! zise atunci Copil intrînd în 
casă cu toată hărmălaia după el, de i se umplu dintr-o dată 
împăratului casa de veselie și bucurie. Nu ştia, bietul de 
el, la care să se uite mai întîi și mai cu drag, la Frumoasa, 
că tot frumoasă rămăsese, la Harnica, ale cărei mîini tot 
fără bhodină erau, la Buna lui cea dragă, la gineri, la fecior, 
la nora cea tînără, frumoasă, harnică și bună ? Își muta 
ochii cînd la unul, cînd la altul, şi nu se sătura văzîndu-i. 
Îi puse apoi împăratul să povestească care pe unde a 
umblat, care ce-a pătumit, ce trai şi ce viaţă au dus, cu cine 
s-au luptat, cum au răzbit, de s-au gindit vreodată la el şi 
la casa părintească. 

Apoi dimineaţa trimise împăratul chemători în toate 
părțile, să vestească patru nunți odată ca-n poveşti și să 
poftească lumea a-i cinsti casa şi masa, mirii și mireasa. 
Începură atunci să vină oameni la ospăț, care călări, care cu 
carele trase de cite patru boi cu lanţ în coarne, care cu 
căruțele mindru așternute cu lăicere, șterguri învirstate, 
perini cu alesăiuri, care îacet pe jos, dar toti în straie de 
sărbătoare scuturînd ploștile cu răchie şi chiuind : 

. A . + 
Aşa zice mirele : 


Tine-mi doamne, zilele 
Şi-mi lungeşte vieta, 
Să trăiesc cu mireasa ! 


chiuiau bărbaţii. Femeile nu se lăsau nici ele : 


Aşa zice mireasa : 
Tine-mi, doamne, viața 
Si-mi lungeşte zilele 
Să trăiesc cu mirele ! 


Cele mai rele de gură încă chiuiau piţigăiat și iute ca 
paprica : 


U-iu-iu, pe dealul gol, 
Că mireasa n-are fol, 
Da” i-a face mirele, 
Dac-a tunde ciinele ! 
U-iu-iu, mirele mare, 
În picioare cizme n-are, 
Da’ i-a face socru-su 
Cînd a beli bivolw ! 


lac-asa cu strigături, ponturi şi dresuri, cu zicale şi cu 
glume, cu cintece, joc şi voie bună se încinse o nuntă de ca 
nici n-am văzut de cînd sînt, măcar că am şi eu vreo 
louă de ani şi nici nu cred c-oi mai vedea chiar de-aș 
trăi pe-atita. Da’ de-aş mai trăi pe-atita, zău, i-aş mai 

lăsa şi pe alţii să moară, iar eu m-aş da după încă 
purece, 


Ca să-l bag în ogradă, 

Să-l bat româneşte, 

Să-mi scape înc-o poveste, 
Tot aşa frumoasă 

Să vi-o spun dumneavoastră ! 


CORNELIU FOTEA 


Mihăluș cel jucăuș 
În memoria 
fiicei mele Ioana 
TRĂIAU ODATĂ, într-un sat risipit prin munţi, o 
mamă cu feciorul ei Mihăluș. Taica se prăpădise cine ştie 
cum și biata femeie trăia din ce putea, crescîndu-și feciorul 
care se dovedea isteț la minte și frumos cum altul nu-i. Și 
mai avea Mihăluș, că ăsta îi era numele, un dar nepreţuit : 
juca de rupea pămîntul nu alta, nu numai cu feciori de 
| două ori mai înalți ca el, ciși cu moșnegii cei fără seamăn 

la joc. Vorba ceea : 


M-a făcut mama la foc, 
W mititel şi bun de joc ! 


Toate bune şi frumoase, pînă auziră şi ei, în risipitura 
f: aceea de sat, că pe frumoasa Mălina, fiica împăratului, ar 
i niște zmei. Atît i-a trebuit lui Mihăluș, ca să-i 
inè dorul de umblat hai-hui, în căutarea gilcevei cu 
meji. Numai că biata maică-sa, o fi ştiind ea ceva de se 
ese luntre și punte să-i scoată din minte gîndul și pofta 
Pînă la urmă, n-avu ce face. Îi puse în traistă me- 
inde și cu lacrimi în ochi îi zise : 
J — Dragul mamei Mihăluş, pe unde-i umbla, calea n-o 
ă-ţi fie ușoară. Tu să te-ncrezi numai în darurile tale şi 

nu în darul de la alţii, că nu se ştie ce ţi-or da. lar cînd 
ţi-o fi greu de tot, strigă-mă cum mă strigai în somn cînd 
erai pruncuţ și visai urit. 

Mihăluș luă sama la cele spuse și cu frunza-n gură, 
cîntîndu-şi de cîte toate, dur, la vale pe ponorul muntelui, 
cale lungă să-i ajungă. Dar nici nu trecu bine de ultima 
casă a satului, că ajunse din urmă o bătrînă ce se trudea 
sub o sarcină de lemne de trei ori mai mare ca puterile ei. 
Să mai stea Mihăluș pe gînduri ? ! Nu ! Înștăcă sarcina şi 
întrebă pe bătrînă un’ să i-o lase. Şi merseră ei ceva ală- 
turi, vreme în care bătrîna s-apucă să-l descoase ce cale 
şi-a ales, iar flăcăul îi spuse că merge și el ca toţi de-o 
seamă să-și cerce norocul. 

— Bun ai fost la inimă cu mine, flăcăule — zise bă- 
trina — şi plată n-am cum să-ţi dau. Știind însă unde te 
duci, află că Mălina, pe cît e de frumoasă, pe atita e de 
iscusită în a lua minţile feciorilor. Și ca să nu te duci chiar 
cu mîna goală de la mine, nu uita, să nu iei de la zmei cînd 
îi vei răpune, și eu cred că ai să fii tu acela, decît un singur 
lucru, cel care ţi-o fi mai de trebuinţă atunci. Să nu xte 
lăcomeşti ! 

Şi mulţumi flăcăul şi pe-aici ţi-e drumul, tot la vale 
pe piciorul muntelui. Şi mergînd el şi mergind, deodată, 
cînd pîraiele muntelui se ascunseră parcă în pămînt, într-o 
risipitură de sţinci, numai ce îi iese-n cale un zmeu. 

— Hei, Mihăluș, cum treci tu cîntînd pe-aici şi nu-mi 
dai samă ? 

— Dar pentru ce să-ţi dau sama, zmeule? zise 
Mihăluș, 

— Pentru că mi-ai călcat hotarele! răcni zmeul. 

— Să-mi fie cu iertare, zise Mihăluș, dar nu le-oi fi 
văzut. 

— Nu le-ai văzut ? ! Ai să le vezi acuma ! şi sări la el. 

— Se vede că vrei să ne cercăm puterea, zmeule. Eu 
| vreme de asta nu prea am, și-apoi cum nici paloș, nici 
buzdugan nu mi-a dat mămuca, n-am la ce mă cerca cu 

tine decît la joc. Te prinzi ? 

Dar nu-l lăsă pe zmeu să spună „da“ că, punîndu-și 
nza cum trebuie în buze, porni pe-o ciobănească mă- 
runtă, dar nu iute. Zmeul rîse și porni și el. Dar Mihăluș 
ecu îndată pe-o feciorească şi cît văzu că zmeul vrea 
pace porni şi-o bătută de cea îndrăcită. Că şi copacii ce se 
mai agățau de cîte-un clanț de stîncă își ieșiră din rădăcini 
i tropăiau, cît despre stînci și izvoare ce să mai vorbim? 
Cu sufletul la sură, zmeul se ruga de Mihăluş : 


Mai domol, bre Mihălug, 
că-mi dau sufletul acuși ! 


— Asta şi vreau, strigă Mihăluș, asta şi vreau ! Şi așa 
i întîmplă, Ziceai că s-au spart stincile și a crăpat pă- 
tul să-i înghită, așa plesni zmeul de ostenit şi abia mai 
să sufle către flăcău : 

Mi-ai venit de hac, Mihăluş, ia tot ce-i al meu și 
“în calea ta. i-o veni şi ţie cineya de hac pe unde 


| babei, se opri la vreme și chibzui : 
- Ce-mi trebuie mie cal ? ! Sînt ușor la mers. Şi buz- 
a pe umăr dacă n-am cal e cam anevoie de dus. Ei, 

dar paloșul ? Așa o sculă e bine să ai asupra ta la vreme 
de nevoie. Şi luă paloșul. 

Cu frunza-n gură, cîntînd să-i ţie de urît, şi cu paloșul 
la şold, merse Mihăluș şi nu prea merse, pînă ce la o zare 
de foc zări pe cine altul decît pe zmeul cel mijlociu. Cînd 
se-apropie flăcăul, zmeul tocmai terminase de pîrpolit un 
ditamai bivolul. 

— He, he, he, bun-ajunsa, flăcăule! Tu numai Mi- 
hăluș oi putea fi dacă-ai trecut nevătămat de frate-miu cel 
mic, L-ai răpus, așa-i ? Se vede că l-ai răpus, că-i porţi 
paloșul. Dar de mine nu treci tu. Ia, șezi colea pînă termin 
de mîncat, că ţi-oi da eu răsplata ! 

— De șezut, am să şed, zise Mihăluș, că-s ostenit. lar 
dacă mi-i da și mie o bucată de friptură ţi-oi mulțumi. 

— la acuma, zise zmeul, cît mai vezi, că mie mi-e tare | 
foame ! 

Flăcăul tăie o halcă de carne și mai tăie una și încă una. 

— Se vede că ești tare flămînd și oi fi și viteaz dacă te | 
ospătezi cu atîta carne, înainte de lupta cu mine. De unde | 
să ştie zmeul că Mihăluș tăia numai carnea, n-o şi mînca. 
El înfuleca de zor și terminînd cam cu grabă bivolul, se 
bătu pe pintece, mulțumit, și-i zise lui Mihăluș : 

— Ei, acu, că ne-am pus burta la eale, să ne ridică 
Să te sfirşesc pînă nu mă ia somnul şi să mă tai tu hoţeşte. 

— La asta niciwnu m-am gîndit, făcu Mihăluș, tu m-ai 
ospătat şi eu să te tai în somn ? Cum vine asta ? ! Numai 
că eu n-am mîncat partea mea ; îngăduie oleacă, Și s-apucă 
să mănînce pe îndelete. Zmeul ațipi. Și Ah cînd în cînd se 
trezea şi-i striga lui Mihăluș : 


Hai, veimice, gata ești ? 
Cînd oi fi să mă trezești ! 


Iar Mihăluş îi răspundea : 

— Acuși, acuşi ! 

lar în ziuă, cînd îi era somnul zmeului mai dulce, strigă 
cu bucurie mare flăcăul : 

— Hai, zmeule, că-s gata ! 

Zmeul sări în picioare ca bolovanul, chior de somn şi 
"năcăjit. Mihăluș puse frunza la gură şi răcni : 


Una, două, trei! 
Briul, măi flăcăi ! 


şi s-apucă să dirliie un brîu îndrăcit. Pînă să se dezme- 

icească zmeul şi sălta prins cu Mihăluș de brîu. Tropo- 
au amindoi de se năruiră cîţiva munţi din jur. Cât să fi 
inut briul cela nu știu, dar Mihăluș cîntă și jucă pînă-l slei 
 ameu. Ce să mai scoată paloşul, abia avea suflare să se 
e de Mihăluş : 


Schimb-o, frate Mihăluş, 
că-mi dau şi eu duhw acuși! 


Dar cum s-o schimbe Mihăluș, cînd asta îi era 
rea ? | 


Lasă-mă, flăcăule, 
ia-ți calul și armele ! 


striga zmeul, iar Mihăluș îi tot da cu : 


Ba de brîu eu nu mă las, 
pîn” nu te-oi vedea în nas! 
Pîn' mi-i da încredințare 
unde-i frate-tu cel mare ! 


Şi iar punea frunza la gură și iar răcnea zmeul prin- 
tre icneli : 


Pe cel mare nu-l găseşti, 
dar pe mine mă sfîrşești ! 


Zicînd asta și căzu la pămînt. Mihăluș sări în lături, îi 
puse paloșul la git și-i spuse : | 

— Eşti mulțumit, zmeule ? M-ai ospătat, eu te-am ju-| 
cat. Acum treaba s-a sfîrşit. Zi-i unde-i frate-tu cel mare) 
ca să nu te tai! 

Iar zmeul se rugă : 

— Lasă-mă viu, flăcăule ! Pe-o duce calul la frate-meu | 
Chiar asta voia Mihăluș să ştie. Sări pe cal și-n urma lui) 
zmeul își dădu duhul. De tăria bufniţurii, de nu i-ar fi 
fost iute calul la pas ar fi rămas Mihăluș prins între stinci 
pe viaţă, cu tot cu zmeu. Dar nu i-a fost să fie așa, ci să 
bată drum lung. | 

Şi cât s-aruncă şi soarele pe cer, la locul său, că stătus 
să-i vadă pe cei doi jucind, Mihăluș se și văzu într-o p 
iană, unde se hirjoneau, cine credeţi ? Zmeul cel mare 
Mălina. „Ştia ea ceva, îşi zise Mihăluș, bătrîna cu lemne! 


60 


| de mi-a spus ce mi-a spus de Mălina și apucăturile ei] 
| Acu să te văd, băiete !“ Cei doi se opriră : 


Asta n-o fi Mihăluş, 
Mihăluș cel jucăuș ? 


ziseră cei doi. lar Mihăluș le spuse că e chiar el şi-i întrebă 
cam ce fac ei pe-acolo. 

— Ce lacem, ce nu facem, se irii la el zmeul, tu 
e-ai stricat joaca și pentru asta ai să-mi dai socoteală. 
— Numai pentru atîta te mînii, zmeule ? Gîndeam că 
pentru cei doi fraţi pe care ţi i-am răpus. Ori de ei 
nu-ți pasă ? 

— Nu-mi pasă, că proști trebuie să mai fi fost să se lase 
ătuţi de tine. Scoate paloșul să nu zici că te tai pe ne- 
îndite ! 


acem în trei un joc. 

— Ce joc, iscodi Mălina, aşa într-o doară. 

„— Hm, făcu zmeul, să te vedem ! 

Şi Mihăluş n-așteptă mult. Puse frunza la gură şi nu 
tă să strige : 


Hai la horă, măi băieţi, 

cure vreţi, care puteți, 

care nu, nu vă ţineţi, 

că de mine rămîneţi ! 

Stătură o clipă în cumpănă, zmeul și Mălina, dar cîn- 
lui Mihăluş și tropatitul lui nu le îngădui să se ulu- 

— Ba, nu l-ai scoate deloc, rîse Mihăluș, ci mai bine: - 


iască prea mult. Fata la mijloc, și prinsă de cingătoare. 
Frămîntară iarba, de nu știa biata ce-or avea cu ea, ce rău 
le-o fi făcut. Nededat cu asemenea bucurii pămîntești, 
zmeul începu să gifiie şi să strige : 


Conteneșşte-ţi fluiera, 
că-mi plesneşte inima ! 


Dar Mihălușş o ţinea întruna : 


Ba, că eu oi fluiera 
pînă fata mi-o vei da! 


şi atunci zmeul răcni : 


Fata ia-o de-i a ta, á 
dar terminä bătuta ! 


Însă Mihăluș nu termina şi pace ; ar fi vrut și el să afle 
cam ce era în căpușorul Mălinei de se hîrjonea cu zmeul. 
N-așteptă mult şi o auzi strigînd : ` 


Mikăluş, măi Mihăluş, 
dragul lelii jucăuș, 

m-o da zmeul nu m-o da, 
de jucat oi mai juca! 

Că pe zmei i-ai doboriît tu, 
dar pe mine nu și nu! 

Şi prinse a sări, de ziceai că cineva i-a pus jeratic sub 
tălpi. Zmeul căzu la pămînt ca un sac cu tărîțe, dar fata 
nu se lăsa : 


Nu te da, nu te lăsa, 
pînă nu mă-i cîştiga ! 


„Asta-mi ești, își zise Mihăluș, bine.“ Şi-o dădu pe-o 
învîrtită. Ameţiră copacii privindu-i, iarba luă foc sub 
picioarele lor, dar ei să se oprească nici gînd. Și deodată, 
Mihăluș se trezi legat burduf la picioarele fetei. Ce se-ntîm- 
plase ? Mălina își desprinse birneața, o aruncă spre Mi- 
hăluș, ca pe-o legătoare. Ce mai ? Îl răpuse. 


Ei, băiete Mihăluş, 
acu să te văd, acuș! 


Ce să-l mai vadă ? Legat burduf ? Aștepta bietul Mihă- 
luș să-i ia zmeul capul și alta ce ? Și nu mai văzu nimic. 
Cînd se trezi era atîrnat ca un sac într-o creangă de copac, 

it în brîneața fetei. Se uită în jur. Calul păștea liniştit 
în poiană, al lui. Paloșul îi era la briu, dar legat bine. Cei 
doi nicăieri. Ce să fie asta ? Se zbătu el ce se zbătu, dar nu 
putu face nimic. Şi i se făcu frică și își aduse aminte de 
maică-sa. O chemă. Un şoarece alb chiţcăi la urechea lui : 

— Spune-i calului să vie aproape, să nu-ţi rupi gîtul 

te-oi dezlega. 

Mihăluș chemă calul și se trezi în șa. Şoarecele, nică- 
i ! Ce să-l mai caute ? După fugari, băiete, că așa ceva 
s-a întîmplat multora, să-i lege o fată. Şi-i ajunse. 

Zmeul se făcu mototol de teamă că Mihăluș o să cînte iar 
şi fata o să se prindă în joc și-o să-l ia și pe el. Şi chiar aşa 
se întîmplă. Mihăluș începu să cînte, iar Mălina îi strigă : 


De jucat aș mai juca, 
tu bîrneața de mi-i da, 
să-mi string mijlocul cu ea ! 


l-o dădu flăcăul și cum i-o dădu, porniră jocul. Dar acu’ 
Mihăluş știa cu cine are de-a face. Așa că porni un căluș. 
Asta numai feciorii cei vrednici erau în stare să-l joace. 
Fata se dădu : 


Las-o moale, Mihăluș, 
că eu sînt a ta de-acuși! 


Auzind asta, Mihăluș conteni. Înşfăcă mireasa şi pe cal. 
Zmeul mai zise ceva în urma lor sau nu mai zise, cei doi 
n-avură vreme să audă. li ajunse doar din urmă, la ieșirea 
dintr-un codru o pală ușoară de vînt. Se vede că plesnise 
zmeul, dar ei erau deja departe să mai audă vuietul. Și cînd 
răsări luna se aflau pe-un mal de apă. 

— Să ședem oleacă aici, zise fata. Că tata poate să mai 
aștepte, cum a aşteptat și pînă acum. Şi aşa făcură. Se lä- 
sară la odihnă. Dar peste noapte se trezi Mihăluş mușcat 
de obraz. Sări speriat : Ce-i ? 

— Scoală, chițăi șoarecele cel alb, cine ştie de unde 
apărut. Ţi-a fugit nevasta cu cal cu tot, 

' — 'Încotro ? întrebă Mihăluș, în vale sau în deal ? 

— Pe rîu, în jos, răspunse șoarecele, 


Și flăcăul puse frugză la gură și începu a jeli. Auzi riul 
și auziră stelele. Riul se tulbură şi se îmflă, stelele plinseră 
cu lacrimi aurii. Plinseră şi arinii cei de pe mal, de le că- 
zură frunzele ca toamna. Și fugara auzi. Calul i se impot- 
moli în frunze și-n fărimături de stele. Rîul o chema îna- 
poi cu plînsul lui. Și se întoarse fata plingînd. Flăcăul dădu 
s-o îmbrăţișeze. 

— Taie-i capul, şopti şoarecele, nu te-ndura ! Numai 
așa o scapi ! 

Aşa făcu Mihăluș. $i cum sări deoparte capul Mălinei 
din trup îi ieşi un șarpe care de ce ieșea se tot mărea cît 
un balaur. Şi-l înghiți pe Mihăluş. Dar șoarecele de colo, 
calului : 

— Ţine-l în copite, că-i rod eu coada. Aşa făcură și-n- 
dată ieși Mihăluş viu şi nevătămat din trupul bălaurului, 
iar șoarecele nu-l lăsă să mai zică ce și cum : 

— Acum taie-i şi şarpelui capul şi cu sîngele lui unge 
gitul Mălinei să-ţi faci mireasa la loc ! 

Se grăbi Mihăluș cît putu de tare şi se trezi Mălina de 
parcă n-ar fi fost moartă niciodată și-l îmbrățişă cu 
dragoste : 

— M-ai scăpat, flăcăule ! Ăsta era răul meu ! Acum oi 
i a ta pînă la moarte. Du-mă la tata, ca să-ți iei răsplata. 
Și porniră. i 

Ce să vă mai spun despre bucuria împăratului şi-a îm- 
ărătesei că numai pe Mălina o aveau şi o crezuseră moartă. 
ciră nunta fără să-l mai descoase pe Mihăluş ce şi 
făcuse de o scăpase. Dar în timpul ospăţului, înainte 
-a se porni hora miresei, flăcăului îi veni dor de mai- 
i-sa. Și cum își luase nevasta de mînă şi văzu sărind din 

sînul ei șoarecele alb de care cam işiuitaseră cei dui. Sări, 
se dădu de trei ori peste cap şi era ? Da, așa cum v-aţi in- 
chipuit, nu era altcineva decit mama flăcăului, care așa 
găsise ea cu cale să-și ajute feciorul. 

Cît despre nuntă ce să vă mai spun ? ! Nu vedeţi ce faz 
picioarele: mele cînd povestesc despre Mihăluş ? Ei, aflați 
că de la nunta lui așa am rămas. Îmi iau foc tălpile cînd imi 
aduc aminte. 


+ 


Cei trei feciori și cela fără nume 


PE VREMEA CÎND NOROCUL se afla peste ape și 
munţi, peste mări și ţări, și îmblind în căutarea lui feciorii 
nu se-ntorceau acasă pînă nu și-l aflau, pornise și Ionuţ, 
un fecior de crai, să şi-l afle. Taică-su îi dădu un cal mîn- 
cător de jăratec și vrednic la drum. Atit de vrednic încât 
în ziua dentii Ionuț şi străbătuse o ţară. Cind să se facă 
seară îi ieşi în cale un om. Nici prea tînăr, dar nici bătrin. 
Si care-i ceru, fiindcă şi el pleca la drum lung, să-l ia ală- 
turea pe armăsar, Ionuţ zise că nu, dar cum zise, calul se 
îmbăţoșă, se ridică în două picioare și-l zvivli pe Ilăcău cât 
colo. Se miră Ionuţ de treaba asta, dădu să se urce din nou. 
Se urcă, dar armăsarul se scutură din nou de povară. Nu 
mai știa flăcăul ce să creadă. Omul sta la o parte şi nu zi- 
cea nimic. Ba zise : e 

— De ce nu vrei să mă iei lingă line în șa ? 

— Așa mi-a zis taica, să nu iau pe nimeni lingă anine, 
răspunse flăcăul și eu din vorba tatei nu ies. 

— Păi suie-te, damai stai? Te prinde noaptea pe 
drum ! îl îndemnă drumeţul. Suie-te dacă ţi-o spus 
tata aşa. 

— Nu mă mai sui — spuse flăcăul — dacă nu te iau și 
pe mata. 

— Așa ? făcu drumeţul că se miră, păi mă sui. 

Și sări în şa şi cum sări în șa drumeţul, se și avintă 
armăsarul la drum, că pînă să se facă noapte şi trecură încă 
o ţară şi o mare și un colț de pădure. Și poposiră într-o 
poiană în care un alt drumeţ, tînăr ca și Ionuţ, se așeza la 
un foc tocmai pregătit. Îşi dădură sara bună și văzură cum 
flăcăul pune o săgeată în arc, auziră vijiitul săgeţii și pîn’ 
să vadă încotro a slobozit feciorul săgeata se și treziră cu 
un mistreţ zburlit în poiană, care se prăbuși la picioarele: 
flăcăului cu arcul. 

Flăcăul junghie mistrețul, îl puse în proțapul pregătit, 
înteţi focul şi pînă să fie gata friptura află ce căutau la 
lrum Ionuţ și drumeţul care-l însoțea. Din vorbă-n vorbă 
ară şi ei că pe feciorul cu arcul îl chema Călin și că 
rase ca și ei în căutarea norocului și a unei mirese, dacă 
găsi, Şi cît vorbeau ei așa, toată poiana se umplu de mi- 
osul cel bun al fripturii. Călin îşi tăie o halcă și s-apucă 
ă mănînce. Cei doi stăteau și se uitau și nu le venea să 
eadă ochilor. 

— Dă-ne și nouă cîte o bucată — îndrăzni drumeţul — 


de ? 
Atunci, îndrăzni Ionuț, dă-ne arcul tău să facem rost. 

— Arcul meu, se miră Călin, agul meu nu-l dau ni~ 
mänui ! 

— De ce, întrebă iar Ionuț, ţi-e teamă că l-om strica ? 

— Nu, zise flăcăul, nu mi-i teamă. Dar n-am decît trei 
săgeți şi taica mi-a spus că săgeata n-o pot folosi decît o 
dată. De asta nu vi-l dau. 

— De asta ? ! se miră drumeţul. 

Și cum se miră, mistrețul învie de parcă n-ar fi fost 
niciodată săgetat și ucis şi parcă nu i s-ar fi tăiat nici halca 
pe care o înghiţise Călin şi cum se trezi, o zbughi în codru. 

Și Călin și Ionuț rămaseră cu vorbele în gură de ase- 
menea ispravă. Călin baremi sări popîc în picioare şi dădu 
s-o ia la goană. 

— Ei, ce zici, întrebă Ionuţ, care bănuia de ce fuge 
mistrețul, te-ajutăm să-l aduci înapoi ? 

“ În loc de dlt răspuns, Călin întinse arcul. Şi cum îl luă 
în mînă Ionuţ, astre ju se și întoarse si prinse a sfîrîi în 
protap. 

Ospătară cei trei ca frații de drum și cînd prinse a se 
ridica luna, auziră zvon de fluier. Ascultară în tăcere, pînă 
cînd, din desimea codrului, fluierul răsună tot mai aproape 
şi-şi făcu apariţia un fecior cu mersul mlădiet și cu fluierul 
la gură. 

— Sara bună, spuse el, pot să stau cu voi lîngă foc? 

— Poţi, răspunseră cei trei și-l ospătară cu carne apoi 
începură a-l descoase cine e şi unde merge, 

— Păi merg și eu ca tot flăcăul în căutarea norocului 
și-a unei mirese şi ca să nu-mi fie urît la drum, tăicuţa 
îmi dete fluierul ăsta, care cică ar avea și puteri ascunse, 
a eu n-am cercat, mi-a fost de ajuns că am ce lua la drum. 

- Ca să-l cerce, flăcăii îi cerură într-un glas fluierul. Vio- 

rel, că aşa îl chema pe flăcăul cu fluierul, le răspunse: 

-— Cu mare bucurie, numai să cîntaţi mai bine ca mine. 
Bine am zis ? 

— Bine, făcu drumeţul și luînd fluierul îl duse la buze 
şi începu o istorie cu trei fete de împărat furate de zmei şi 
duse în castelul cu trei turnuri albastre și-nconjurat cu rîu 
de aur. 

Flăcăii ascultau cu sufletul la gură. Și cînd drumeţul 
tăcu, tăcură și ei multă vreme pînă ce, primindu-și fluie- 
rul, Viorel întrebă : 

— Noi iaca, am spus cine sîntem și încotro ne îndreaptă 
inima, dar dumneata nu ne-ai spus. Cine ești ? 

— Eu, dragii mei, nume n-am, voi ziceţi-mi cum vreţi. 
Am plecat şi eu în lume că ăsta mi-i datul, să merg cu flă- 
căii care-și caută norocul, să le stau aproape cînd or avea 
nevoie de mine. Asta-i tot! Dacă aveţi nevoie de mine, 
merg cu voi, de nu, rămîn aici s-aștept. 

— Ba avem, se grăbiră să spună într-un glas flăcăii, 
cumsă nu ! 

Se bucură Cela fără nume și cum se făcuse bine noapte, 
se culcară, Ionuţ lîngă Călin, lîngă Călin Viorel, lîngă Vio- 
rel Cela fără nume. Și abia de aţipi Viorel, că şi văzu în vis 
cetatea cea cu turnuri albastre și-nconjurată cu briu de 
aur. Şi în fiecare turn plingea o fată frumoasă, iar la poala 
turnului câte un zmeu fioros o îmbia cu daruri să-l ia de 
bărbat, dar fetele nu se-nvoiau nici în ruptul capului, ci 
numai plângeau și cătau în lungul zării. Și parcă cel mai 
tare plîngea cea mică. Aşa plingea, că de miînie Viorel nu 


mai avu somn și se perpeli pînă la ziuă, cînd se treziră şi 

ceilalți să le spună visul și să vadă gi ei că fetele erau şi-i 
așteptau pe ei. 

Și știind feciorii că nu colindă lumea de dorul lelii se și 
porniră la drum și mai merseră ei cale lungă pînă se vă- 
zură în fața unui munte nalt-nalt şi drept cum îi paharul. 

— Ce ne-om face, întrebă Ionuț pe Cela fără nume, 
l-om putea trece ? 

— L-om putea, le răspunse acesta, mai întîi însă ne-om 
hodini. 

— Să ne hodinim ? se miră lonuţ, cum să ne hodinim 
cînd fetele ne-așteaptă ? 

— Să vă hodiniţi, spuse Cela fără nume, că mîine avem 
drum greu. 

Așa făcură. Cinară şi se culcară. Ionuţ lingă Viorel, 
lîngă Viorel Călin şi lingă el Cela fără nume. Și la un ceas 
de noapte, Călin visă că toţi trei treceau printr-o cîmpie cu 
flori și florile toate cîntau și luceau de-ţi luau ochii şi Călin 
abia se putu trezi din vis așa de tare ameţise de cînțecul și 
de strălucirea florilor. Şi cînd se deșteptă nu mai putu să 
adoarmă. Cînd se făcu ziuă îl întrebă pe Cela fără nume 
ce va să fie asta. Şi Cela îi răspunse : 

— De ajuns om ajunge și pe-acolo, dacă veţi fi vred- 
nici, dar vorba ce acuma cum trecem muntele : v-aţi gîndi! 
vreunul ? 

— Eu, zise Ionuț, cred că cel mai bine ar fi să trecem 
așa : pe calul meu. Ce zicefi ? 

— Aşa să facem, ziseră Călin şi Viorel. 

Cela fără nume zîmbi. 

Aşa făcură, Ureară eaii pe calul lui Ionuţ, cal călare pe 
cal, călare pe cal şi deasupra Ionuț. Si-și îndemnă Ionut 

armăsarul şi se avîntară în zbor. Ceilalți trei priviră cu 
uimire întruchiparea asta fără pereche și se puseră pe 
așteptat. Abia într-un tirziu, cînd răsărea luna, îl văzură pe 
Ionuț în raza ei, venea ca vîntul. Şi cum atinse pămîntul 
cum le și strigă : 

— Haideţi sus că nu-i vreme de pierdut ! 

— Timp de pierdut n-avem dar şi omul şi calul trebuie 
să se mai oprească uneori să se hodinească și să cineze, zise 
Cela fără nume. Şi Ionuț descălecă. Noroc că cina era pre- 
gătită, că flăcăul adormea de-n picioare. 

— Iaca cine-i da zor cu plecatu, rise Cela fără nume, 
privindu-l pe Ionuţ adormit. Acuma însă vorba e că tot 
noaptea asta om trece numai nu știu cum. Că uite viteazul 
nostru e adormit. 

— Şi ce dacă-i adormit ? zise Călin, îl luăm între noi şi 
pornim. 

— Bine-ai gîndit, zise Cela fără nume. Și urcară pe cal. 
În faţă Cela fără nume, în spatele lui îl puseră pe Ionuţ, în 
spatele lui Ionuţ se urcă repede Călin şi la urmă de tot se 
urcă şi Viorel. Calul îi ridică în slava cerului și în slava 
muntelui și în slava stelelor. Şi zburau mirîndu-se de cite 
le arăta luna cu lumina ei blindă. Numai Ionuţ dormea şi 
visă un vis ciudat, care-l făcu să se deștepte în grabă chit că 
tare-i mai era bine ţinut în braţe de Călin și cu fruntea în 
spinarea caldă a Celui fără nume. Visă că treceau tuspatru 
intr-o pădure adincă și deasă, care în loc de copaci avea 
pi ce i se încolăceau pe grumaz şi pe şale şi de picioa- 
e lui și ale calului. Cînd se trezi uită de vis că văzu jos 
iana în care lăsase caii. Coborîră și ei lin lingă cai. Și 

odată ajunşi pe pajiște adormiră cu, toţii afară de Ionuţ. 
Cînd se treziră feciorul le spuse : 

— Asta să fie pădurea pe care am visat-o ? Cea cu 
șerpi ? 

— Asta-i, răspunse Cela fără nume, intrăm acum ? 

— Intrăm, zise Viorel, că acuma șerpii dorm şi-i 
mai Ușor. 

— Dar cum om face, întrebă Ionuţ să trecem prin încîl- 
citurile lor, dacă-i trezim ne cuprind şi nu mai e scăpare. 

— Acum, zîmbi Cela fără nume, e rîndul lui Călin. O 
să ne facă loc slobozindu-și săgeata drept pe la mijloc. Și 
așa făcură. Numai un şuier auziră şi prin încolăcirea aceea 
de șerpi se deschise o boltă ; pe-acolo trecură. Toată noap- 
tea. În zori, tocmai ieșeau din pădure, șerpii vrură să se 
descîlcească şi să se ia după fugari. Era prea tîrziu, trecu- 
seră de hotarele lor. Scăpaseră. Într-o poiană și prin mij- 
locul poienei trecea un rîu, albastru, în care îşi scăldară 
obrazurile şi trupul ostenit de fuga prin pădure. Și de- 
odată văzu Călin poiana cu flori amăgitoare. Dincolo de 
rîu. Şi era ca în vis, 

— Asta e, răspunse Cela fără nume, dar nu te pripi s-o 
iei de unul singur prin poiană, că mi te-or amăgi florile 
și în locul tău om vedea un bondar ori un fluture, ca cei 
ce tot dau tîrcoale florilor. 

— Şi cum vom trece ? întrebă Ionuţ. 

— Acu e rîndul lui Viorel, răspunse Cela fără nume. 
O să cânte cum poate mai frumos, iar noi ne-om ţine după 
el privind numai în faţă şi nicidecum la florile cele min- 
dre ale poienei. Pînă s-o zări palatul cel cu turnuri albastre 
şi briul de aur. Și zicînd asta și porniră, iar Viorel cînta 

cîntecul cel duios învăţat de la Cela fără nume. De atîta dor 
se cuprinseră flăcăii, că nu mai priveau decît în faţă doar, 
doar or zări castelul cu fetele. Degeaba se mai frămîntau 
florile poienii și cântau, flăcăii nu mai vedeau decît florile 
din palatul cel cu turnuri albastre. Şi Viorel care era în 
față zări castelul. Muţi o clipă de vedenia aceea și mai-mai 
să-și întoarcă feciorii obrazul spre flori și acolo să rămiie. 
Dar dădură pinteni și ieșiră de sub puterea florilor. Cum se 
văzură în poiană descălecară, iar Cela fără nume nu mai era 
cu ei. Era un bondar, care le spuse cu grai omenesc: 

— Lăsaţi-mă aici ! Voi mai aveţi multe de isprăvit. O 
să mă căutaţi cînd v-o fi greu ! 

Ce să facă voinicii ? De-ar fi avut nume l-ar fi strigat, 
dar așa fără... Luară drumul spre ţinta lor și drumul se 
dovedi lung, nu era chiar așa aproape palatul cum crezură 
ei. Pe seară abia i-au ajuns sub ziduri. Zmeii pesemne nu 
erau acasă. Că de sus, din turnuri fetele le-au strigat vorbe 
de întîmpinare şi le-au spus că zmeii-s după pradă și acuşi 
e vremea întorsului acasă. Să le fure acum era și nu era 
anevoie, dar drumul tot pe-acolo trecea, şi prin poiană și 
prin pădure și peste munte, or avea timp ? Și nu mai era 

lingă ei nici Cela fără nume, 
| — Să rămînem la pîndă, zise Viorel. Și aşa făcură. Nu 
pindiră mult, că zmeii se și iviră minioși nevoie mare că 
simțiseră miros de pământean prin sălașul lor. Flăcăii, traşi 
la o parte din calea lor, se sfătuiră cum învățaseră de la 
Cela fără nume. Întăi ieși Ionuț, pe calul său vrednic și 
strigă zmeilor să le deie fetele ori să vină la luptă. Zmeii 
cum auziră ieșiră bulue. Ionuț o luă la goană. Zmeii 
se înșirară în urma lui ca mărgelele pe aţă, numai bine să-i 

pătrundă săgeata lui Călin, ultima, dintr-o dată pe toţi. 
Parcă erau puşi la frigare zmeii, așa arătau petrecuți de să- 
geata flăcăului drept prin inimi. Şi așa căzură morţi din șa. 
Dar cum căzură zmeii din şa, tot în clipita aceea căzură și 
fetele într-un somn adînc. Pînă nu puse Viorel fluierul la 
gură, nu allară nici un leac somnului acela de moarte. 
Şi-apoi fluierul e şi pentru joc, nu ? Asta și tăcură flăcăii 
cu cele trei fete, ca la nuntă, nu alta ! Iar cînd se făcu ziuă 
îşi luară fiecare cîte un turn în stăpînire, desfăcură ce- 
tatea în trei părţi şi fiecare, cu turnul lui şi cu mireasa lui, 
porniră pe trei drumuri către casă. Fiecare la ai lui făcu 
nunta ca în poveşti, bucurîndu-și și părinţii și nevestele că 
se văd acasă. Numai ei nu se prea bucurau. Mereu îl visau 
pe Cela fără nume, în chip de bondar, în poiana cu flori 
amăgitoare. Şi dimineaţa le venea un dor de ducă, maică, 
de-l simțeau pînă în tălpi. 

De data asta primul porni Viorel, cu tot cu cetatea lui 
de un turn. În vîrful muntelui cel nalt îl ajunse din urmă 
Călin, şi el cu mireasa și casa după el. Iar deasupra pădurii 
cu șerpi le veni în preajmă şi Ionuț. Cînd se văzură în po- 
iana cu flori amăgitoare erau iarăși tuspatru. Căci de cum 
coborîră în poiană, cetatea se întregi, cum fusese cînd au 
visat-o și au văzut-o, iar Cela fără nume trecea de la o 
floare la alta trezind-o şi cum se trezea, fată se făcea, iar 
fluturii și bondarii se făcură tot atâţia flăcăi. Ei, da, acuma 
se putea face nuntă iar. Şi nu trei, ci mii și sute, câte pe- 
rechi de tineri înviară din poiană. În capul mesei șezu Cela 
fără nume, bucurindu-se ca un tată de feciorii lui și de fe- 
ricirea şi bucuria þor. 

Nunta ceea a ţinut cît viața, că cine s-ar fi putut opri 
din bucurie și din veselie cu crai aşa tineri peste un neam 
așa de tînăr și cu un înţelept cum era Cela fără nume. Cit 
despre numele lui, ca să aibă și el un nume îi spuseră: 
„Omule !“ Dar numai cei din ţara aceea ştiau să-i spună 
așa, încît Cela fără nume să li se ivească alături. 


Vasilică cel zugrăvit și cu obrăzar de aramă 
TRĂIA ODATĂ, pe malul unui rîu, un morar, cu puz- 
deria lui de copii. Venea, nu-i vorbă, lume multă să-și ma- 
cine acolo grîul și timpul și poveștile. Că nu se putea plînge 
morarul că nu avea treabă și chiar și ceva stare. Dar tot 
ce lăsau oamenii pentru măciniș, abia de-i ajungea să-și 
hrănească cei șapte prunci, patru feciori și trei fete, și 
“așteptau, și el și nevastă-sa, să crească mari şi să-i tri- 
meată în lume să-și afle fiecare norocul. 
Cum i-o fi chemînd pe cei șase, n-am de unde să știu, 
că abia de-i știa pe nume morarul și nevastă-sa, dar pe cel 
mic știu că-l chema Vasilică și că era foc de isteţ, cum sînt 
de obicei mezinii. Cînd îl cătai și cînd nu-l cătai, era prin- 
e picioarele celor veniți la moară, cu urechile ciulite și cu 
ii mari cît geamul ascultînd poveștile pe care le tot în- 
șirau ci. Și mai avea Vasilică un obicei, pasămite gîndind 
c-o să-i slujească la ceva, după cum auzise prin povești, 
avea, zic, Vasilică ăsta un obicei, că de-i da maică-sa fie 
un codru de piine, fie o bucată de turtă, fie un colac, el 
ia pe malul rîului și fărtmițind o bucată din ce avea, 

deasupra apei, zicea : „Na-vă și vouă, peştilor, că mi-ajunge 
cît mi-a rămas !“ Şi azi aşa, miine aşa, mai cu poveştile, 
mai pe malul rîului Vasilică se trezi flăcăiandru și văzu 
că numai el a rămas pe acasă. 

— Da! unde mi-s fraţii, mămucă ? o întrebă el într-o zi 
pe morăriţă. Că eram cîţiva şi-acuma numai eu mi-s acasă. 

— Păi, unde să fie, răspunse ea cu jale, ca orice mamă, 
au plecat în lume să-și caute norocul și se vede că l-au găsit 
de nu s-au mai întors. 

— Păi, m-aș cam duce şi eu să-l caut, zise Vasilică. 

— Ba, dragul mamei, zise repede morărița, mută-ţi gîn- 
dul, că tu ai să rămii cu noi pe lîngă moară, că, uite, sîntem 
bătrîni și mîine poimîne o luăm și noi pe calea spre ceea 
lume şi rămîne moara în vînt. 

— Ba, mămucă, m-oj duce, zise Vasilică hotărît. Dar 
vorbele astea le auzi și morarul, care se și răsti către fe- 
cioru-su : 

— Poate vrei să te leg în podul morii și să te fac 
de ris ? ! 

— 'Tătucă, vorba asta să n-o mai spui, că eu de dus tot 
m-oi duce şi pînă a fi vremea săsnu mai puteţi dumnea- 
voastră, eu m-oj şi înturna, ori poate unul din frații mei s-o 
îndura să vie înapoi. 

Şi zicînd asta se duse pe malul apei, și cum sta el chib- 
zuind ce să facă să-şi împace părinţii şi dorul de ducă, din 
apa rîului ieşi un păstrăv mare cît un om și zugrăvit în 
toate culorile : 

— Nu mai sta pe gînduri, flăcăule ! Du-te ! Oi avea eu 
grijă de părinții tăi — grăi păstrăvul cu. grai omenesc — 
cum și tu ai avut atîţia ani grijă de puii mei, hrănindu-i. 


TA 


Să ştii că eu sînt împăratul păstrăvilor ! Ţine aripioara asta 
de la mine şi cînd vei avea nevoie de ceva, pune-o în palmă. 
Dar ţine minte, cînd ai să priveşti aripioara, să te gîndeşti 
numai la un lucru şi numai pe acela să-l ceri. Cura ai să te 
gîndești la mai multe, cum n-am să te pot ajuta ! 

Luă Vasilică aripioara fără să se mire prea tare, că doar 
auzise atîtea povești, şi se întoarse în casă. Cînd colo, ce 
să vezi ? din posomorit ce era taică-su, morarul, și din 
plînsă ce era maică-sa cînd le zise iar că el tot are să plece, 
cei doi îi zîmbiră și parcă îi dădeau ei ghes să plece. 

— Măi Vasilică al tatei, am stat şi ne-am gîndit, eu cu 
maică-ta, la vorba ta din urmă şi ne-am zis că nu-i fi tu 
prost de-ai zis cum ai zis. Așa că, uite, mă-ta ţi-a pus me- 
rinde în traistă, iar eu îți dau binecuvîntarea mea. Dar.ţine 
minte că pe unde vei umbla să ai tot timpul în dreapta sau 
în stinga ta riul ista al nostru; că numai aşa o să avem 
încredințarea că nu ne-ai uitat și c-ai să te-ntorei. 

De bucurie, Vasilică îi luă pe amindoi în braţe deodată 
şi-i săltă pînă în grindă și-i sărută cu drag, spunîndu-le că 
oriunde o fi şi cu oricine o fi, cînd o simţi el că ei nu se mai 
află în putere, mort-copigs-o întoarce acasă. 

Şi ca să n-o lungesc şi eu, aici la început, și nici el, o 
și întinse la drum și mergea parcă zbura, de dorul altor 
locuri, şi cu el se lăţea şi rîul şi sălta parcă de bucurie. Pe 
la toacă şi ajunse la cîmpie, întîlnind sate bogate şi lanuri 
întinse cu grîul pînă la umăr şi feciori care de care mai 
eji și fete de-a mai mare dragul să le priveşti. Numai că 
Vasilică în altă parte îl trăgea aţa. Şi cum era tînăr, 
erse și noaptea sub lumina lunii şi a stelelor, bucuriîn- 
lu-se de câte i-s date să le vadă. Și numai așa, către ziuă, 

i se păru că aude glas de om îndemniînd amarnic boii. Dar 
căruţă sau car în urma boilor nu s-auzea. „Măi, să fie — își 
zise Vasilică — se vede că blestemaţi boi mai are omul ista 
de-l muncesc așa.“ Şi se luă binișor după ei, pînă ajunse în 
dreptul celui care, ce credeţi ? ara în crucea nopţii. 

— Dar ce faci, bade, zise Vasilică, ari acuma cînd alţii 
seceră ? 

Omul opri boii, oftă cu năduf şi zise : 

— Se vede că nu eşti de pe-aici, dacă nu-mi cunoşti 
blestemul. Că eu atîta fac, ar, de cînd mă ştiu prin locurile 
astea, zi şi noapte. Ar şi iar ar, dar nimic nu crește în ară- 
tura mea. 

— Cum asta, se miră flăcăul, poate nu semeni, de aceea 
nu iese ? 

— Cum să semăn, adăugă omul, că n-apuc să ajung în 
capul lanului cu brazda, că în capătul celălalt pămîntul se 
închide la loc de parcă nici n-aş fi trecut cu plugul 
pe-acolo ! 

Mare mirare îl cuprinse pe Vasilică auzind una ca asta 
şi vru să vadă și el cum se petrece asemenea blăstămăţie. 
Luă el, frumos, boii de coarne, omul luă coarnele plugului 
și începură o brazdă. Dar pînă să ajungă în capul ogorului, 
Vasilică îşi aminti de aripioara păstrăvului, o puse în 
palmă şi spuse : 

— Să tragem brazda și să rămiîie cum am tras-o ! Şi aşa 
se întîmplă. Ba, mai mult decât atit, prin locurile pe unde 
abia se mai vedea urma plugului, pămîntul se desfăcu ară- 
tîndu-se gras şi aburind. Pînă să se facă ziuă, terminaseră 
de arat și dejugară, aşezîndu-se unul lîngă altul pe hat. Şi, 

în lumina zorilor, Vasilică, văzu» cu bucurie, că omul cu 
care arase pe noapte era chiar fratele său cel mai mare. La 
rîndul său şi acesta îl recunoscu pe prislea și bucuria le-a 
fost mare. În vreme ce fratele mai mare își povesti necazul, 
iar cel mic îi spuse ce mai este pe acasă, în lanul ce numai 
îl araseră, crescu un grîu nalt și plin în spic, şi care era nu- 
mai bun de secerat. Se vede că de bucuria lor, că s-au în- 
tilnit, crescu griul, că de alta de ce ar fi crescut ? 

— Apoi, bădie, zise Vasilică, ar cam fi vremea să se- 
ceri lanul, că-i prea mindru ca să-l lași să se scuture. Eu 
te-aş ajuta cu dragă inimă, dar mă gîndesc că mai am drum 
lung pînă să-i întîlnesc și pe ceilalţi fraţi ai noștri, cum 
te-am întâlnit și pe matale. 

— Mergi sănătos, prisleo, zise cel mare, că de-atîta lu- 
cru, să secer un lan în pîrgă, oi fi și eu în stare. Şi nu uita, 
cînd o fi să te întorci acasă, cum ai zis, să treci şi pe la 
mine, c-oi avea şi eu ce pune în desagă pentru ei. 

Asa că Vasilică își văzu de drum, iar fratele se apucă de 
secerat. Pe la amiază şi terminase. În vremea asta, ajuns 
departe, Vasilică dădu peste o femeie chinuindu-se să abată 
din calea rîului, mînios așa din senin, o tilvură mare de 
păsări. Vasilică nu stătu mult pe gînduri, puse în palmă 
aripioara păstrăvului și, pînă să-și termine el gîndul, rîul se 
și trase repede în maică, iar femeia, săraca, de bucurie 
că-și văzu păsăretul scăpat ca prin minune, rămase împie- 
irită, bănuind că asta o fi vreo viclenie a rîului, care avea 
să vină și mai furios să-i înece puii. Dar şi Vasilică se uimi 
cînd își dădu seama că femeia, cu păsările ci, nu era alta 
decît sora lui cea mai mare. plecată şi ea în lume. Şi-i pri- 
cepu şi spaima. ` 

— Nu te speria, leliţă, zise el, că nu mai vine apa să 
ți-i ia ! 

— D-apoi, dragul lelii, aşa o fi, că, iaca, de nu mai ştiu 
cînd, tot cresc la pui, şi cînd se fac mari, ca aceştia, se 
umflă rîul şi mi-i îneacă. De-mi vine să cred că acesta mi-i 
blestemul. 

— Ba, leliță, rîse flăcăul, de te-ai fi uitat mai bine la 
mine, m-ai fi crezut de la început. Nu vezi că eu sînt Vasi- 
lică, mezinul ? 

— Ăraa... că bine zici ! se boci de bucurie femeia. Îmi 
zice inima că tu trebuie să fii, dar pas de-o mai aude după 
atita nacaz. 

Ei, și-și povestiră ei ce şi cum, cîte au făcut de cînd au 
plecat de acasă. Tăie soră-sa un puigan, cinară amândoi 
şi se culcară. În ziuă, cînd se trezi și Vasilică, sora lui deja 
îi pregătise de-ale gurii şi-i pusese în traistă. Flăcăul nu 
mai zăbovi prea mult prin locurile astea, ci, pe-aici ţi-i dru- 
mul tot pe malul rîului, că doar de asta plecase de acasă. 
Şi rîul parcă îşi schimbase drumul, că acu’ iar se vedeau 
munţii în zare, nalţi ca și pe la ei pe-acasă. Vasilică grăbi 
pasul mai cu seamă că auzi, colea pe un plai, strigăte şi 
vai. Ce era ? Coşcogeamitea namila de urs, ataca o stînă, 
cu gînd, se vede, să dijmuiască mieii. Iar ciobanul, care nu 
era nici el un om cules de pe drum, se lupta din răsputeri. 
Să mai stea locului Vasilică ? Aripioara în palmă și ursul 
se trase tot înapoi, pînă căzu în apă și mi-l înşfăcă torentul 
cel înspumat şi urlător. Cînd se dezmetici ciobanul, ursul 
nu mai era. Dar uitindu-se el către vale, îl zări pe Vasilică 
şi-l strigă cît îl ţineau puterile : 

— Măi trate-meu, la timp ai mai venit } 

Vasilică se bucură nevoie mare că își mai aflase un 
frate şi așezîndu-se el alături, mîncind din eașul şi din 
pîinea ciobanului, își povestiră cîte au mai făcut de cînd 
nu s-au văzut, iar la urmă ciobanul zise mezinului : 

— Iac-așa, măi Vasilică, mă chinuie ursul ista de cînd 
m-am prins cioban la oile satelor de la poale. Cînd mi-s 
mieii mai mari vine și mă muncește, îmi rupe oasele, de 
zac câte o lună încheiată și în timpul ista dumnealui se pune 
pe mîncare bună, Acu’ s-a terminat. 

— Așa chitesc și eu, zise Vasilică, ce-a luat apa, cu apa 
se duce ! Apoi se traseră lîngă foc şi, mai cîntînd din fluier, 
mai povestind frate-su, ciobanu, care ştia cîte-n lună şi-n 
stele, către ziuă adormiră. Soarele era binişor sus, cînd 
s-a trezit și Vasilică și cereîndu-și desaga, o văzu că e grea 
de ce-i puse în ea fratele. Frate-su era de mult pe-un 
muncel cu turma. Îi ură de acolo cale bună și îi luă înere- 
dințarea că la întoarcere s-o opri o vreme și pe la el. 

Plecat cu inima uşoară la drum, Vasilică se gîndea că 
tot pe rîu la vale i-or fi și ceilalţi fraţi și se-ntristă că cine 
ştie ce cazne le-o îi fost dat să mai îndure și celorlalți. Cît 
i se goli merindea din traistă, munţii se dădură la o parte 
şi riul trecu prin ţinutul dealurilor, cu livezi și vii, apoi 
printre ogoare cu grîu şi păpuşoi, şi pe urmă numai pustie 
tate, pustietate cu ciulini, iar riul parcă se ascunsese de 
arșiţă şi de usturimea vîntului. Și, taman cînd nu se mai 
aștepta să dea peste picior de om, prin bărăganul acela, 
văzu o femeie, tînără încă, alergînd printre mărăcini şi tot 
aplecîndu-se, parcă ar fi pierdut ceva printre ei. O luă 
în grabă spre ea, bănuind că numai soră-sa mijlocie poate 
fi de a se muncea așa, dar nu putea pricepe ce tot făcea 

ea printre mărăcini, pînă nu i-a stat alături. Ce credeţi 
că făcea, biata de ea ? Culegea de prin mărăcini, smocuri 
de lină, smulse de pe oile care trecuseră pe-acolo în vale 
către lunci, ori în deal către munţi. Și n-ar fi fost nimica 
rău că făcea asta. Dar n-apuca să strîngă bine un pumn de 
lină, că i-o și smulgea vîntul din mînă; risipind-o cât ai clipi. 
Fără să mai întrebe de ce face asta, Vasilică scoase ari- 
pioara și opri vintul. Sora lui se ridică mirată de printre 
mărăcini și văzîndu-l își pierdu, de bucurie, fimea. Dezme- 
ticindu-se, îi povesti lui frate-su cum ajunsă, ca și el, prin 
pustietăţile acele se rătăci și o babă îi ceru să-l ia de băr- 
bat pe fii-su dacă o scoate de acolo. De unde să ştie biata 
de ea că viitorul ei mire era o arătare păroasă, ca un câine 
şi hîd ca mama pădurii ? ! Numai că așa urît cum era băr- 
bată-su avea sufletul bun și el îi spuse şi-o puse să-i împli- 
nească un suman din lina smulsă de la oile în trecere ; aṣa 
ar deveni și el ca toţi oamenii. 

— Acuma, Vasilică, frățioare — hohoti soră-sa — m-ai 
scăpat de chin ! Că am să pot culege repede și împlini su- 
manul ! Și Vasilică se puse pe strîns smocurile alături de 
soră-sa. Cînd isprăviră fiecare îşi văzu de drum. Nărăvas 
cum era, rîul o luă iar prin munți. Și cum în munţi se 
face grabnic seara, iar valea era îngustă, deodată, flăcăul 
văzu deasupra stelele. Şi ori numai i se părea, ori chiar 
aşa era, parcă toată valea se văita cu glas de om. Că luîn- 
du-se e! după vaiet, taman bine cînd vaietul aducea a glas 
de om, zări o potecă supurindu-se spre un clanţ de stincă 
şi văzu sub clanțul stîncii un om, cu brațele prinse ca în- 
tr-o capcană, zbătindu-se să nu fie tras cu totul înăuntru. 

Fără să mai stea să-i cerceteze obrazul, Vasilică își inchi- 
pui că omul nu poate fi altul decit fratele său, mai mic, 
'Toderaș. Scoase deci aripioara și cum o scoase stinca îi 
dădu drumul lui frate-su care se rostogoli cum s-ar rosto- 
goli un bostan, la picioarele flăcăului. Aduse repede Vasi- 
lică apă în pumni și-l udă pe Toderaş, îl mai suci, îl mai 
învîrti, şi cînd îl strigă pe nume, Toderaș se dezmetici, își 
recunoscu fratele și de bucurie chiuiră amîndoi, să spargă 
munţii, nu alta. 
Apoi prinse a-i povesti Toderaş că de cînd a plecat de 
acasă tot pe valea rîului, ca şi el, la sfatul părintelui lor 
morarul, aici se oprise, că văzuse el în stîncă o vină de 
aramă şi chitise el cum s-o tragă afară, cu unelte și cu 
meşteșug, dar nefiind în stare, a văzut el, cum că vina 
aceea, la un anume ceas de seară, ieşea mai bine de un 
stat de om afară. Așa pîndise el acuma şi o apucase. Dar 
îna vicleană îl trase după ea sub stîncă, si, de n-ar fi 
venit la timp fratele cel mezin, pesemne că l-ar fi înghi- 
tit şi pe el stinca cum i-o fi înghiţit și pe alţii care au cer- 
cat s-o tragă afară.. 
Vasilică povesti și el cum de a ajuns pe-acolo, ce fac 
[i frați ai lor, care le e norocul. Şi la urmă mai zise 
să tot pe valea rîului are să se ducă pînă o da şi de Mă- 
juca cea mică de tot, că acw’, nu mai încape îndoială că și 
a tot pe rîu la vale trebuie să fie. Și poate și norocul lui. 
fi tot pe rîu. lar de nu şi l-o găsi, are să se întoarcă 
minte acasă la moara din munţi, că tot făcuse şi cl ceva 
ärind în ajutorul fraților, toemai cînd ei aveau mai mare 
ovoie. 

— Ba; să nu te întorci, spuse Toderaă. că, după cîte cred 
eu din ce mi-ai spus, te aşteaptă norocul tot pe rîu şi o 
să-ţi fie mare. S-o cauţi pe Măriuca! Unde se termină 
riul s-ar putea să te aștepte norocul. 

— “Așa am să fac, zise Vasilică, dacă și tu zici asta, dar 
mai întîi hai să scoatem vîna ceea de aramă, că în doi n-o 
să ne mai fie greu ! Şi așa făcură, în serile următoare, la 
vremea potrivită. Apoi Vasilică o luă tot la vale cu gindu! 
că pe toți frații are să și-i mai vadă și cînd s-o întoarce 
către casă, în sus, dar că cel mai dor îi era acuma de Mă- 
riuca, Și de dorul lui, munţii se dădură repede la o parte 
şi se tăcură dealuri și pe urmă cîmpie, cu sate care de care 
mai frumoase și, din vorbă în vorbă, din om în om, află 
Vasilică cum că pe acolo s-ar fi pripășit o fătucă de la 
munte, frumoasă ca floarea şi cu ochii ca cicoarea, fără 
pereche în tot ce făcea, dar care avea mare nacaz cu un 
balaur cu şapte capete care, se vede treaba, o voia de ne- 
vastă. „Numai Măriuca poate fi asta !“ își zise Vasilică, 
grăbind pasul. Ei, şi pe cînd cei din sat se pregăteau de 
amiază, ajunse şi Vasilică la curţile cu pricina, unde şedea 
soră-sa, Măriuca. Ce-i care o luaseră de suflet țineau la ca 
ca la copilul lor și o învăţaseră meșteșugul țesutului, la care 
în scurtă vreme îi întrecu. Dar tare erau necăjiţi și ei şi 
Mătiuca de balaurul de care v-am spus. Că degeaba o pă- 
zeau și ei și flăcăii satului, cu mie cu mare, că blestema- 
tul tot își găsea timp să se strecoare în cămara fetei nevă- 
zut, și să-i încurce pînzele și să i le destrame. Și toate 
astea i le spuse Măriuca printre lacrimi. Dar Vasilică 
de colo : 

— Ia stai, nene, că mai sînt şi eu pe-aicea ! 

Și se puse la pindă. N-aşteptă mult şi veni balaurul, 
bălăngănindu-și cele șapte capete și mîncînd-o din cei pa- 
trusprezece ochi pe fată, de dragă ce-i era. Atîta aşteptă 
Vasilică, să-și bage spurcăciunea capetele în războiul fetei. 
Cum îi prindea un cap i-l şi punea în urzeală ori în iţe, 
că-l făcu pe bietul balaur să poarte el şi spata şi suveica, 
să lege și ațele rupte, iar cu un cap să apese și pe tălpici ; 
că se puseră toţi pe ris, în hohote de treaba care i-o dă- 
duse Vasilică. 

— Acv’, surioară, că ţi-am găsit și slugă, zise Vasilică, 
rizînd şi el, eu mă duc în drumul meu, că se pare că 
nu mai este așa de lung cum a fost dacă te-am găsit şi 
pe tine. 

Și aşa făcu flăcăul, petrecut printre lacrimi de ochii cei 
albaștri ai surioarei, cu care, uitasem să vă spun, Vasilică 
semăna ca două picături de apă, de parcă ar fi fost gemeni; 
Și nici nu merse el prea mult că, aşa e cînd mergi cu 
inima ușoară, rîul se şi pregătea să se verse într-o apă 
„ mare-mare de nu i se vedeau malurile, care se vede că 
era marea cea mare, Şi chiar la gura rîului, Vasilică văzu 
un ostrov mare şi în mijlocul ostrovului o mîndreje de 
palate strălucind în soare. 

— Aici mi-i locul şi norocul, zise Vasilică aruncîndu-se 
în rîu şi lăsindu-se dus de apă pînă la malul ostrovului 
„Acolo, în palatele cele mîndre de pe ostrov, se afla un 
împărat care stăpînea marea şi gura rîului. Și care avea o 
mâîndreţe de fată, frumoasă cum e cel mai ales mărgăritar, 
și pe care n-o văzuse voinic să nu rămînă cu inima arsă. 
Aşa păţi și Vasilică, că nu știu cum se făcuse, că faţa toc- 

mai atunci ieşise să se scalde în apa cea limpede a rîului. 
Noroc că nu s-a grăbit Vasilică să scoată aripioara păstră- 
vului și să zică ceva, că tare îi mai erau împrăștiete min- 
ţile de vederea cea mîndră a Crăiţei, că așa o chema pe 
fată. Se dădu el mai la o parte pe mal, privind-o încă o 
dată și intră în palat să cerce cum ar putea ajunge față-n 
față cu fata. Şi acolo, mai repede decît ar fi crezut, află 
că mîndra de Crăiţă era legată prin vrajă să nu se mărite 
decît cu acela care ar putea să doarmă în iatacul fetei trei 
nopţi la rînd. 

— Asta nu-i greu, îşi zise Vasilică, cu gîndul la ari- 
pioara păstrăvului și se înfățișă împăratului şi-i spuse că 
se prinde el. Împăratul cercă fel și chip să-l facă să uite 
pentru ce a venit, spuindu-i că mulţi flăcăi au încercat asta 
și nimeni nu i-a mai văzut a doua zi. 

— Eu am să încerce, mărite împărate, se sumeţi Vasi- 
lică, că prea am trecut prin multe, ca să dau înapoi de la 
o asemenea ispravă. Şi cît așteptară ci să se întoarcă de la 
scaldă Crăiţa, îi tot înșiră împăratului cîte a făcut el de 
cînd a plecat de acasă. Parcă ar fi vrut să-l*iacă pe îm- 
părat să se amărască și mai rău, văzînd ce flăcău viteaz are 
de trimes la moarte. Dar Vasilică nu-l mai putea asculta pe 
împărat, nerăbdător s-o mai vadă încă o dată pe Crăiţa. Și 
iaca veni și fata, se cunoscură cei doi și se aprinse inima 
fetei ca și a flăcăului și tare îi mai fu inima grea Crăiţei 
c-o să-l piardă și pe acesta şi de aceea așteptară seara cu 
nerăbdare. 

Şi intră Vasilică în iatacul fetei, fără nici o armă la el 
şi puindu-i fata capul pe piept, făcăul îi tot cîntă din solz, 
de jale și de dor, pînă ce Crăiţa adormi, 


Pe la miezul nopţii, se stîrni un vint și din fundul mă- 
rii străbătu pînă la el o duhoare pe care se ridică o pocita- 
nie fără ochi, păroasă ca un painjen, care venea întins că- 
tre Vasilică să-l orbească și să-l ia cu sine la fundul apei, 
cum făcuse și cu ceilalți flăcăi. Cum se făcu, nu știu, dar 
Vasilică încremeni cu solzul în gură și abia de-i veni în 
minte, că porni să fluiere ca mai nainte şi cum prinse a 
fluiera dispăru pocitania înapoi în fundul apei și se făcu 
ziuă. Cînd se trezi Crăiţa, mai să moară de frică. În locul 
mîndreţei de flăcău, cum era cel pe pieptul căruia ador- 
mise, se afla acum o pocitanie cu gura mută și strîmbă, 
că numai ochii îi avea mari şi albaștri și vorbăreţi ca ai 
lui Vasilică. Vezi bine, că tot Vasilică era, dar pocitania îl 
făcuse să semene cu cl, hid și păros și mut, că numai ochii 
îi mai erau de om, cum v-am spus. De ţipătul fetei se 
treziră slujitorii şi degeaba se strădui Vasilică să-i încre- 
dinţeze că tot el este acela, că din gura lui ieşea numai un 
fluierat duios, dar pe care oamenii nu-l pricepeau. Îl luară - 
slugile așa cum era, pocit şi strîmb și păros, şi numai 
cu ochii mari și plîngînd omeneşte şi-l aruncară în faţa 
palatului de pe malul ostrovului. Trezindu-se, Crăiţa vru 
să ştie ce e cu Vasilică și plînse mult și degeaba amintin- 
_du-și că văzuse dimineaţa ochii flăcăului, că nimeni n-a 
mai vrut să-i arate pocitania care luase acuma locul mîn- 
dreţei de fecior, venit numai cu o zi înainte la ei în palat 
și îi ziseră că a murit ca și ceilalți. Iar Vasilică sta așa pe 
malul apei și plinse şi plînse şi lacrimile îi curseră în rîu 
şi pe rîu veni către el un vig de pînză alb, alb și moale la 
pipăit, pînză albă ca mîinile mamei, pe care Vasilică se 
rostogoli, iar pinza îl duse pînă la pragul Măriucăi, că 

doar ea o trimise. Şi plînse Măriuca și bărbatu-său, balau- 
rul, că uitasem să vă spun, cum de munca la care l-a pus 
Vasilică și de dorul Măriucăi, balaurul se prefăcuse în 
om, cum fusese şi mai înainte, şi vezi bine că aveau acum 
de ce plinge. Că mare bucurie le făcuse odată Vasilică şi 
tare îi mai durea inima acum de ce păţise el. Și nădăjduind 
că de l-ar trimete în sus spre fraţii lor, are să-și afle leac, 
Măriuca îi cusu niște straie care să-i acopere trupul cel 
urît, și-l trimese cu pînza tot mai sus către frate-su To- 
deraș. Şi merse aşa Vasilică cît merse, plîngînd și ascun- 
zîndu-se de oameni, pînă ajunse la Toderaș, frate-su, ară- 
marul. Că după ce scoseseră ei vîna de aramă, fratele mai 
mare îşi făcuse făurărie și trăia în mare cinste prin locurile 
unde-l găsise Vasilică. Şi cum văzu Toderaș ochii cei al- 
baștri ai flăcăului, chiar de n-a priceput ce i s-a întîmplat, 
îi făuri un obrăzar de aramă, lucind ca aurul, și așa gătit, 
îl trimise mai departe cu pinza spre sora lor cea cu băr- 
batul păros, gîndind că o afla ea un leac, cum îi spusese 
Vasilică, pentru frate-său, ca și pentru bărbatul său. Și 
urcă Vasilică pe rîu și urcă, pînă în bărăganul unde o în- 
țilnise pe soră-sa și pe care acum îl stăpîneau ea și băr- 
batul ei, scăpaţi de blestem. Și se trudiră cei doi şi-i fă- 
cură și lui Vasilică un suman şi cum îl îmbrăcară pe 
flăcău îl şi scăpară de păroșenia care-l cuprinsese. cînd îl 
văzuse pocitania din fundul mării în iatacul Crăiţei. Şi-l 
puseră iar în pînză și-l trimiseră spre fratele lor mai 
mare, ciobanul. Aista chiar de nu-i văzu obrazul, de sub 
obrăzar, îl ţinu pe lîngă el și-l hrăni cu lapte de oaie și cu 
caș și cu pită şi spuindu-i povești și cîntîndu-i din gură și 

din fluier, pînă ce Vasilică deprinse iarăşi graiul lor, ce-l 
învățase de la părinţi și-l puse să-i povestească frăţinelui 
pînă în tîrziul nopţii ce-a fost cu el şi ce a ajuns. Și cum 
se lumină de ziuă îl și porni către sora lor cea mai mare, 
gîndind că ea o să-l facă om la loc cum a fost. Şi chiar aşa 
făcu sora cea mare, găinăreasa, după ce-și potoli spaima, 
pricepînd că Vasilică este şi nu altul, schilodul cu obrăzar 
de aramă. Îl puse, nici una, nici două, sub o găină, în- 
tr-un ou de la găinele ei cele boghete şi albe şi așa, cînd 
ieși Vasilică din ou, avea trupul curat ca de prune şi 
drept şi numai chipul îi rămase sub obrăzar. Bucuros, 
dădu el să se scoale, dar căzu de moi ce-i erau oasele, că 
dacă arăta ca un pruncuț, așa îi era și puterea. Și atunci 
îl puse iar sora cea mare în pinză, ca în scutec, și-l trimese 
către cel mai mare dintre fraţi, iar ăsta, cum îi veni pe 
apă ploconul, trase îndată o brazdă zdravănă și în brazdă 
îl puse pe Vasilică cum ai pune un bob de grîu. Şi în pu- 
ţină vreme, răsări Vasilică din ogor, drept ca spicul şi 
virtos ca stejarul, om ca toţi oamenii, ba mai puternic 
de cum era înainte. Se minunară şi iar se minunară fra- 
tele cel mare și femeia lui, că acu’ era şi el însurat şi avea 
și copii, şi nici nu le venea a crede că ei au fost în stare 
ă facă una ca asta. Le era inima grea că Vasilică trebuia 
să mai poarte încă obrăzarul cel de aramă, făcut de fra- 
tele lor Toderaș, faurul. 

— Ei, nu vă mai mîhniţi și nu mă mai jeliţi, le zise 
înduioșat Vasilică, că așa cum au trecut toate, o trece 
asta. Mă întorc acasă şi poate or găsi maica și taica un 
. Şi zicînd asta, plecă pe același drum ca în ziua cînd 
pornise de acasă. Și ajunse îndata mare la moara lor, cu 

sacul duldora de isprăvi şi de istorii, de dorul părinţilor, 
şi de-al Crăiţei de pe ostrov, și cu desagii plini de ce i-or 
fi pus fraţii săi acolo. Ce-ar mai fi putut face, de bucurie, 
văzîndu-l maică-sa şi taică-su, decit să plingă și să rîdă 
tot deodată şi să-l descoase pe întrecute în fel și chip, de 
nu ştia bietul Vasilică ce să le răspundă și cui mai întăi. 
Ei, şi-şi isprăvi el povestea, și văzu că ai lui nu numai că 
o duceau bine, ci parcă erau mai tineri decît atunci cînd 
îi lăsase. Și-și închipui el că numai păstrăvul cel mare, din 
scocul morii, trebuie să fi făcut asta. leși pe malul apei și 
păstrăvul era acolo. 

— Vezi că m-am ţinut de cuvînt, Vasilică ? Lasă că și 
tu ai fost viteaz și mintos. Și ai să scapi şi de obrăzar. 
Suie-te în caicul ce-l vezi mai la vale, şi găteşte-ţi părinţii 
de nuntă, că nuntă o să fie! Şi cum zise păstrăvul asta 
şi pieri în apă. Iar Vasilică auzi plescăind apa pe scîndura 
unei mîndreţe de caic cu pînzele umflate. Le spuse părin- 
ților să se gătească de nuntă, că el are să-și aducă mi~ 
reasă. Și nelăsîndu-le vreme să întrebe cum și ce va face, 
porni pe apă ca gindul, ţinînd-o întins pînă la ostrov, și 
abia zărind gospodăriile fraţilor şi surorilor lui pe mal. 

Și cum ajunse la ostrov, nici nu cobori bine, că și ceru 
să se înfăţișeze împăratului, spunîndu-i cine este și că a 
venit să-și ia mireasa. Şi auzindu-i din palat glasul, tare 
se mai bucură împăratul și alergă în cale, ca un copil, dar 
se opri dintr-o dată cînd văzu obrăzarul cel de aramă. 

— Seoate-l, zise el, și te-oi crede ! 

— Nu loi scoate, zise Vasilică. decât în iatacul Crăiţei, 
în fața ei. 


— Te-aş lăsa eu acolo, că, după glas şi după înfățișare, 
pari să fii chiar tu feciorul frumos și viteaz. Şi dreptu-i că 
de cînd ai fost tu alți peţitori n-au mai venit. Dar mai știu 
şi că slugile au aruncat din iatacul fetei o pocitanie pă- 
roasă și cu gura strîmbă numai cu ochi de om. 

În timpul ăsta, auzi și Crăiţa vorba flăcăului și îndată 
veni de față, şi fu destul să-i vadă ochii sub obrăzar și-i 
“sări în braţe. 

— Pune-l să-și scoată obrăzarul, spuse împăratul, să 
cred și eu că-i el și nu altul. 

— Crăiţo, zise Vasilică, miresei sale, nu-mi cere să-l 
scot. Teamă mi-i să nu te omoare chipul meu. Dar fata 
spunîndu-i că nu, că n-o să se teamă, Vasilică merse cu 
ea în iatac, și-i spuse iar cum este de pocit chipul său, iar 
fata nu se mai temu cînd flăcăul rămase fără obrăzar, ba 
îi zise că nu-i nimic, mîngîindu-se cu gîndul că tot el este 
flăcăul ce îi arsese inima. 

— El este, tată ! strigă ea împăratului venind în sala 
cea mare de jos. El și nu altul ! 

— O fi cum zici tu, da” eu nu-l pot crede. Şi dacă nu-și 
poate scoate obrăzarul în faţa mea, se vede că așa-i legat 
el să nu-l scoaţă în faţa mea. Dar o dovadă tot vreau. Ai? 

Atunci Vasilică îşi destăcu haina și toţi văzură pe piep- 
tul lui, în stînga, chipul cel mîndru al Crăiţei, așa cum se 
zugrăvise în noaptea cînd dormise ea cu capul pe pieptul 
flăcăului, Şi l-a crezut împăratul şi l-au crezut și curtenii 
şi s-au mirat cu toţii de zugrăveala aceea nemaipomenită 
și a zis împăratul : 

— Da, tu ești. Te cred. Și atunci marea s-a ridicat pînă 
a ferestrele sălii și a pocnit ceva înăuntru, în adînc, și s-a 


9i 


auzit un geamăt mare și a căzut obrăzarul lui Vasilică, de 
i-a rămas chipul curat, omenesc şi mai frumos ca înainte. 

Să vă mai spun că la nuntă au venit pe rînd, în jos, 
morarul cu nevasta lui, părinţii lui Vasilică, şi toţi fraţii 
lui şi surorile fiecare cu nevasta sau bărbatul ? ! Asta cred 
că o bănuiţi. Și după ce s-au săturat ei de petrecut pe os- 
trov, au luat-o în sus pe firul apei, petrecînd pe la fiecare 
dintre fraţi și pe la fiecare soră, și atunci i-am văzut şi 
eu pe cei doi în caic şi cu tot alaiul lor şi de la oamenii din 
preajmă am aflat povestea asta, care pe atunci, nu încape 
îndoială, a fost adevărată. 


POVEȘTI ITALIENE 


(REPOVESTITE DE ADRIANA LĂZĂRESCU) 


Noaptea snoavelor 


CU ANI ȘI ANI ÎN URMĂ, trăia odată, la marginea 
unei păduri, o biată bătriînă cu fata ei şi cu nepoţica. Ade- 
ina, fiindcă aşa se numea nepoţica, harnică și bună, nu mai 
ştia ce să facă să-şi ajute mai bine mama care trudea de 
dimineaţă pînă seara, cît și pe bunica ei, bătrină, bătrină 
de abia se mai putea ţine pe picioare. Niciodată nu se plin- 
gea de prea multă muncă Adelina, de nimic nu suferea, 
decît din cauza unui neg mare caraghios care-i crescuse 
chiar pe vîrful nasului, de-i umbrea toată frumuseţea. 
Mai uita de necaz cînd, după robotitul prin casă împreună 
cu mama ei, se ducea în inima codrului de lingă casa lor 
şi culegea ore în şir tot felul de ierburi, de ciuperci şi 
neori zmeură, făcîndu-le mare bucurie celor două, cînd 
se întorcea acasă cu coșul plin. 

Ca de obicei, după ce au mîncat, bunica, fata şi ne- 
poata, au strîns toate trei masa, bunica s-a așezat în jilțul 
i, dusă pe gînduri, mama și-a luat lucrul în mînă și a în- 
ceput să împletească, iar Adelina și-a luat coșul ei de tot- 
leauna și a pornit-o spre pădure. Era o zi de vară, înso- 
tă, și pădurea părea mai bogată ca oricînd în ciuperci şi 
în zmeură care așteptau mînuţele Adelinei ca să se lase 

eulese. Atrasă de bogăţia din jurul ei, Adelina intra tot 
mai adînc în pădure, fără să mai ţină seama că se înse- 
vase şi că în curînd întunericul ar putea să-i rălăcească 
paşii la întoarcere. 

Și se întîmplă întocmai. Văziîndu-și coșul plin, o porni 
înapoi spre casă. Dar cărarea pe care o apucase se în- 
fundă. O porni pe altă cărare dar i se păru că se înde- 
părtează de casă în loc să se apropie. Descurajată, începu să 
plîngă. Se așeză pe o buturugă, tristă și istovită, neștiind 
bine încotro s-o apuce. Se uită în jurul ei, pădurea se în- 
tunecase şi mai rău de cînd începuse ea să plingă... sau 
poate că i se împăienjeniseră ochii. Ba nu. Vedea ceva li- 
cărind la o distanță nu prea mare de ea. Se întrebă ce 
putea fi ? Poate o colibă în pădure unde să poată înnopta 
şi a doua zi, pe lumină, să se ducă acasă... Sau vînători în 
jurul vreunui foe își frigeau vînatul, împănîndu-l cu po- 
veştile lor fantastice ! Își făcu puţin curaj și se îndreptă 
încotro vedea lumina. Dar nu mică îi fu uimirea cînd în 
loc de cele bănuite de ea, ce-i văzură ochii ? Pilcuri, pileuri 
de spiriduşi, care țopăiau, cîntau, alţii povesteau, alții 
moțăiau... 

Auzise ea de mai multe ori de spiriduşi, dar de văzut 
nu-i văzuse niciodată. Se apropie, ce-i drept, cu frică, dar 
cura erau mult mai mici ca stat decit ea, mai degrabă ar 
îi rămas acolo cu ei, decît în bezna pădurii, singură. Cel 
ce a zărit-o primul era chiar Mai Marele spiridușilor, care 
se și răsti la ea : i 

— Cine eşti tu, mă rog, de îndrăznești să tulburi pe- 
trecerea noastră ? 

— Sint Adelina — răspunse ea sfioasă — m-am rătă- 
cit în pădure şi cum am zărit o lumină în întunericul în- 
spăimîntător al pădurii, am îndrăznit să mă apropii. 
— Uite ce e — mai spuse spiridușul — ca să ne dove- 
dești că n-ai gînduri rele, dă-ne şi nouă din zmeura aceea 
proaspătă din coş ! 

Adelina se codi o clipă, două, cu gîndul la sărăcia de 
acasă, apoi, ca să scape teafără din mijlocul drăcușorilor 
aceia, nu mai stătu la gînduri şi îi duse tot coșul căpete- 
niei spiriduşilor. 

— Luaţi toată zmeura și dacă vreţi și ciupercile... vi le 
frig cu imediat pe jăratec, se oferi fetiţa. 

Cit de uimită fusese fetița cînd îi văzuse, nu încape 
ndoială, dar și spiriduşii, cînd au văzut o fată frumoasă 
ca ea și totuși atît de caraghioasă cu negul acela mare chiar 
în virful nasului, mai toţi au pufnit în rîs. N-au încetat 
decit cind Mai Marele lor s-a răstit la ei şi le-a poruncit 
să înceteze. Cum Adelina era obișnuită cu răutăţile veci- 
nilor și mai ales ale vecinelor, și-a stăpînit lacrimile pe 
care şi așa le vărsase cu puţin timp înainte, speriată în 
mijlocul pădurii. Bună şi delicată, n-a luat în seamă rîsul 
lor, punîndu-l mai mult pe seama glumei, decît a batjocu- 
ei, și după ce le-a fript ciupercile, le-a dat tuturor să 
guste. Mulţumiţi toţi de purtarea ei, au rugat-o să rămînă 
colo la petrecerea lor. Mai Marele spiridușilor i-a spus : 
— Adelina, dacă tu ne istorisești. o snoavă, două, te 
isăm aici cu noi şi mîine dimineaţă, pînă nu s-o crăpa 
de ziuă. unul din spiriduşii mei te va însoţi pînă 

Nici nu putea ti.o învoială mai bună. Pe cît îi plăcea 
Adelinei de mult să asculte povești, tot pe atit îi plăcea 
și să le istorisească. Pe lîngă ce auzise de la bunica și de 
la mama, mai născocea cîte ceva de la ea și cîteodată i se 
întîmpla chiar să şi le povestească sieși, în timp ce cule- 
gea ciupercile sau zmeura în pădure. Îi trecea mai iute 
timpul și nu-i era atît de urât. 

— Bucuroasă, spiriduşule, de învoială ! Veniţi cu toţii 
în jurul meu şi ascultați : a fost odată un tăietor de lemne. 
Și ca în fiecare dimineaţă, de cum s-a trezit, s-a spălat la 
pirîu, şi-a mîncat codrul lui de pîine şi a început să taie 
lemne. Dar deodată, cînd să ridice toporul să dea într-un 
copac, iată că se auzi : „Pe mine cruță-mă, fiindcă am 
viață în mine !“ Să înnebunească bietul om de spaimă. A 
fugit cît a putut şi nu s-a mai oprit decît în satul vecin. 
Primul om întilnit a fost vînzătorul de peşti din satul 
acela. I-a spus povestea lui, tăietorul de lemne, dar destul 
de liniștit, pescarul i-a. răspuns : „Ti s-o fi părut, omule, 
sau și de-ar fi fost așa, ce-i mare lucru ?“ Dar nici n-a 
terminat bine de spus şi cel mai mare dintre peşti a sărit 
din coş şi drepi în nasul pescarului a grăit cu glas ome- 
nese : „Dar dacă ţi se întîmpla ţie tot nu ţi se părea mare 
lucru ?* A încremenit bietul om şi dacă nu era lîngă el tä- 
ietorul de lemne, mai mai că acolo ar fi rămas, stană de 
piatră. De cum și-a venit în simţire a pornit-o şi el cu tă- 
ietorul de lemne mai departe, să spună şi altora păţania. 
Și au bătut într-o poartă, Şi le-a deschis o femeie care toc- 
mai dădea de mincare gîștelor din ogradă. Și tăietorul de 
lemne i-a spus-o pe a lui cu copacul, și pescarul pe a lui 

cu peștele, Femeia, dînd mai departe giştelor de mîncare, 
le răspunse și ea cu nepăsare : „Și de-ar fi fost așa, ca-i 
mare lucru ? Poate că vi s-o fi părut amîndorura !“ Dar în 
aceeaşi clipă, a mai făţoasă dintre gişte se uită la stăpi- 
nă-sa și în loc de „mac-mac“ grăi: „Tot așa nepăsătoare 
ai fi fost şi dacă ţi se întîmpla ţie ?“ Femeia a lăsat să-i 
cadă blidul cu grăunţe și s-a repezit lingă cei doi şi im- 
preună cu toţii au ţîșnit dincolo de poartă și nu s-au mai 
oprit decît la vecina ei. Acolo vorbeau toți deodată, de 
biata vecină nu mai știa la cine să asculte. 'Tăietorul de 
lemne spunea că i-a vorbit copacul, pescarul, peștele, fe- 
meia spunea că-i vorbise una din giste. Mai mai să-i creadă 
pe toţi fără minte, căută totuşi să-i încurajeze : „Şi de-ar fi 
fost așa, nu-i mare lucru, nu vă speriați !“ Dar nu-și ter- 
“mină bine vorba şi vrind să-se așeze, auzi scaunul cum 
vorbea : „Și dacă ţi se întîmpla ţie, tot așa liniștită ai fi 
fost?“ Foe dacă ar fi fost sub ea și n-ar fi ţipat atît de 
îngrozită ! Au fugit cu toţii la cel mai înțelept din sat. 
Și fiecare, pe rînd, i-a povestit ce şi cum s-a întîmplat : că 
a prins glas copacul, şi peștele, și gisca, ba chiar şi scaunul. 
A stat pe gînduri înțeleptul satului și apoi le-a răspuns : 
„Duceţi-vă liniștiți, fiecare la el acasă, şi să nu vă prindă 
nirarea că în fiecare lucru ce ne înconjoară e viaţă,“ L-au 
ascultat şi s-a dus fiecare liniştit la el acasă. Cînd a rămas 
singur înțeleptul satului, cu gîndul la ale lui, a rupt o 
loare dintr-un ghiveci de lîngă fereastră și de îndată auzi : 
iind că şi noi avem viaţă de ce ne rupi fără milă ?“ Era 
area care-i vorbea. Dar înțeleptul nu părea prea tulbu- 

rat, fiindeă nici el bine nu desluşea dacă era glasul florii 
sau gîndul lui, așa că-și văzu liniştit de treburi. Ei, v-a 
plăcut snoava mea ? 

— Daaa ! îi răspunseră toţi într-un'glas. Mai spune-ne 
şi altele ! ' 

Și Adelina nici nu și-a dat seama cum a trecut vremea, 
cum de n-o furase somnul, cînd iată că parcă aveau de 
gînd să se ivească zorii. Spiriduşii strîngeau totul de ple- 
“care. Mai Marele lor se apropie de Adelina și-i vorbi : 

— Adelina, eşti fată cuminte și generoasă. Nici nu te 
întreb ce-ţi dorești, fiindcă ştiu prea bine. Într-o clipă vei 
fi in faţa casei tale. 

Adelina nu apucă să-și ia rămas bun și nici să vadă ce 
spiriduș avea să-i ducă pașii acasă, că se şi pomeni în faţa 
mamei și a bunicii, la început încruntate, gata de ceartă. 
Dar cînd au văzut că lîngă Adelina era un coș de zece pori 
mai mare decît cel cu care plecase, plin cu toate bunătă- 
tile din lume, cu pui fripţi şi cu plăcinte, cu fructe cu 
roua pe ele, uitară s-o mai certe și se repeziră spre coșul 
cel mare. Adelina se furișă în cămăruța ei şi sfioasă și 
emoţionată se uită într-un ciob de oglindă. Negul mare și 
caraghios de pe vîrful nasului dispăruse ca prin farmec. 
Parcă a știut ea ceva, cînd n-a plins la risetele şi vorbele 
şugubeţe ale spiridușilor. A fost sigură că Mai Marele lor 
avea s-o tămăduiască de negul acela urit. De atunci au fost 
numai lumină și bucurii în căsuţa lor, mai ales că Adelina, 
frumoasă cum se făcuse, a fost cerută în căsătorie de cel 
mai mândru și înstărit băiat din sat. 


B8. 


Oita: cea lacomă 


ERA O VREME PE CÎND LUPUL trăia în bună pace 
oile, oiţele şi mieluşeii. Aveau casele vecine și cînd şi 
cînd se mai şi ajutau. Cînd lupul gătea ceva bun o invita 
je Mara, oaia cea bătrînă, împreună cu fata ei, Marela, la 
iasă. Și cînd Mara făcea plăcinte de care-i plăceau lupu- 
ui, nu uita niciodată să-l poftească la rîndul ei. Mara era 
3 mare gospodină și Marela, fata ei, harnică, o ajuta, era 
) oiţă supusă, bună, respectuoasă, drăgălașă, rotunjoară, cu 
privire blindă, de ţi-era mai mare dragul s-o mingii. Avea 
insă un singur cusur : era prea pofticioasă, ca să nu spu- 
nem chiar lacomă... 

Într-o bună zi, iată-l pe vecinul lup că vine cu un vrease 
aș de lemne la vecina lui, oaia Mara, dornic să-i mai 
că și altele trebuineioase pentru ca Mara să încingă un 
pe bun la cuptor şi să pregătească faimoasele ei plăcinte. 

_ — Mulţumesc, cumetre lup — se arătă ea încîntată — 
Leu mă gîndeam că de mult n-am mai făcut plăcinte. 
acă vrei culege-mi și cîteva mere şi, pe seară, cînd te în- 
i acasă vei găsi plăcintele calde, calde. 

— Bine, cumătră Mara, îţi aduc acum și merele și 
bia aștept să mă întorc deseară și să le găsesc calde pe 
masă. 

„Se duse lupul după mere și iute-i lăsă un coş pe masă, 
poi îşi văzu de drum, după treburile lui. Se lingea pe bot 
pă acum și numai gindindu-se, parcă îi și palpitau nă- 
ile de închipuitul miros plăcut al plăcintelor fierbinţi. 

Mara şi Marela au început să frămâînte coca, să radă me- 
şi iată că plăcintele se aflau în cuptor, răspîndind un 

miros mai mult decît îmbietor..: Oiţa Marela, pofticioasa, 
nu mai avea astimpăr şi mereu,o supăra pe mama ei cu în- 
trebarea : 

— Mamă, mai e mult pînă să fie gata ? 

— Fii cuminte şi răbdătoare cum sînt şi cu cu tine. 
Du-te de te joacă, zburdă şi tu puţin prin faţa casei și 
într-o jumătate de ceas o să vezi că sint gata. 

— Bine, mamă, spuse oiţa Marela. Şi se duse să zburde, 
dar cu gîndul era numai la plăcinte, 

În sfîrşit, o auzi pe mama ei cum o cheamă. Nu aşteptă 
s-o strige de două ori că și ţişni lingă cuptor. Se repezi la 
tavă şi înfulecă vreo două cu atîta lăcomie, de se și arse 
la limbă. Maică-sa o privea cu jale, deşi nu era pentru 
prima oară că o vedea cît era de lacomă. După ce-și potoli 
oița pofta, se întoarse la joaca ei, dar îmbuibată cum era 
se tolăni la soare şi se lăsă furată de somn. Între timp, 
mama eiì, Mara, pregăti un pachet frumos cu zece plăcinte 
mari şi rumenite pentru bunul lor vecin, lupul, mai puse 
în coșuleţ şi o sticlă de vin roşu gustos și o trezi pe oiţa 
Marela, ca să-i ducă lupului coşul cu plăcinte după cum îi 
lăgăduise. A 

— Hai, trezeşte=-te, îi vorbi mama, nu uita că lupul a 
fost bun cu noi şi ne-a ajutat. Hai să fim și noi recunoscă- 
toare și să-i dăm plăcintele pe care i le-am făgăduil, Ai 
grijă cum umbli, am pus în coşuleţ și o sticlă de vin bun. 
să nu cumva să scapi coșul pe jos. Hai, du-te iute pînă nu 
se răcesc plăcintele. Să le găsească pe masă cînd s-o în- 
toarce înfometat de la drum. 

— Bine, bine, mormăi somnoroasă oiļa pofticioasă, și 
agale, agale o porni cam fără voie spre cumătrul lup. 

l Se gìndea în sinea ei : „De ce să împartă plăcintele cu 
lupul cînd... putea foarte bine să le împartă numai cu 
ama ei? Erau atit de gustoase.“ Şi tot gîndindu-se își 

aminti că de fapt nici nu se săturase bine. O fripseseră atît 
de rău, că aproape nici nu le simţise gustul. 

„Dacă aş mai lua una ? se gîndi ea. Parcă lupul știe 
gact cîte i-a pus mama...“ Și după ce luă una, parcă abia 
atunci i se deschisese adevărata poftă, nu pregetă s-o ia 
și pe a doua. Şi cum uitase acasă să bea ceva după ele, se 
rezi că-i era sete. Și aşezindu-se pe marginea drumului 
Jestăcu și sticla cu vin roșu, Și dădu o dușcă peste cap. 
Parcă vinul roșu îi stîrni mai multă poftă și tot așa pînă la 
alţima plăcintă și ultima picătură de vin. 
Abia cînd se uită la coșul gol și sticla goală parcă se 
lezmetici. „Vai de mine, ce-am făcut ?* se întrebă ea în- 
rozită. „Cine ştie ce mă așteaptă ? Ce-o să spună lupul ? 
-0 să spună mama ? Ce să mă fac ?* 

Se gîndi ce se gîndi și pînă în cele din urmă îi veni o 
dee năstruşnică : tocă puţină iarbă şi o acoperi cu firimi- 
urile rămase de la plăciiitele mîncate de ea. Stoarse apoi 
în pumn de mure în sticla cu vin și mai adăugă un pumn 
de zmeură stoarsă, iar restul îl umplu cu apă de pirîu, 
Liniştită, se dusa într-un suflet acasă la lup, în dorinţa de 
“ajunge înaintea lui. Izbuti. Lăsă coşul cu așa-zisele plă- 
inte încropite de ea și cu așa-zisul vin roșu și nu știu cum 
fugă mai repede de acolo ca să nu apuce să vadă furia 
apului, după ce o descoperi înșelăciunea. Născocirea ei 
UL te ti năstruşnică pentru altă oiță mică şi prostuță ca 
A enii un lup mare și isteț era departe de a fi 

Ajunse lupul acasă, mort de foame și frînt de oboseală. 
Adulmecă mirosul plăcut de la bietele firimituri și cu 
poftă se întipse în prima plăcintă, dar după o îmbucătură 
nu ştiu cum s-o scuipe mai iute. Ca să-și dreagă gustul, 
sorbi din sticla eu vin roșu. Cînd simţi apa aceea colorată în 
gură, dar fără prea mare gust, își dădu ușor seama că și 
vinul fusese înlocuit, deoareee o cunoștea bine pe oaia 
Mara și știa cunt îl servea de cîte ori îl poftea la masa ci. 
Nu i-a trebuit mult ca să ghicească cine i-a jucat festa. 
Întometat cum era, cu o falcă în cer și cu una în pămînt, 
s-a dus la casa Marei și Marelei și fără prea multe vorbe 
a înghițit-o pe Marela cea lacomă. 

De atunci nici pomeneală de bună vecinătate între oițe, 
mielușei și lup. Ba, dimpotrivă, din generaţie în generaţie, 
lupii nu uită să se răzbune pe oițe și mieluşai, de parcă 
toţi ar fi lacomi cum a fost Marcela, oita cea drăgălasă, dar 
prea lacomă din fire. 


Trandafirul de aur 


A FOST ODATĂ UN ȚĂRAN BĂTRIN. Simţind el câ 
nu-i era prea departe ceasul cel din urină, îl chemă la că- 
pătii pe singurul său fiu și-i spuse : 

— Mă despart cu mare durere de tine, Te las singur, 
sărac şi coeoşat, deoarece așa era băiatul lui, totăși, vreau 
să cred că vei izbuti să te descurci în viață cu sufletul tău | 
bun și cu mintea ta isteaţă. În cutia de colo, şi-i arătă 

are, ai zece bani de aur, strînși cu mare trudă de mine. 
a-i și du-te în lumea largă să-ți cauţi norocul. 
Pînă să se ducă spre cutie băiatul, pînă să se întoarcă 
ngă taică-său, iată că bietul bătrîn își dădu duhul. 
Ascultător, bietul băiat, ca întotdeauna, se gîndi să 
acă întocmai precum îl sfătuise tată-său. Luă banii din 
ie, plecă la tîrg, se îmbrăcă omenește și mai luă și mé- 
rinde în desagă să-i ajungă pe mai multe zile de drum. 
i ajunseră galbenii să ia şi o mirțoagă de cal să poată 
drumeţi mai bine. Merse și tot merse fără rost, neîntilnind 
ţipenie de om sau de așezare omenească, vreo trei zile și 
mei nopţi. Se uită în desaga cu merinde și mai găsi un pui 
jit, un codru de pîine și cîţiva stropi de vin pe fundul 
loscei. Se gîndi să se odihnească și să mai prindă putere 
e la puţinul rămas. Nici nu și le scoase din desagă rămă- 
şițele acelea de hrană, cînd în fața tui, ca din pămînt, 
apăru o bătrină sfrijită și ea mai rău decît puiul bietului 
oșat, și nici una nici două intră în vorbă cu el, cu ochii 
cele puţine ce le așternea ţăranul pe ștergarul lui, în- 
is pe trunchiul gros al unui copac. 
— Cine ești, tinere ? începu ea, și încotro ai pornit-o? 
— Nici eu nu știu prea bine cine sînt și nici măcar 
ncotro am pornit-o, mătușică. Dar pînă una alta, te văd 
tare slăbită și pe dumneata și te pottesc să împarţi cu mine 
se am. Nu-i mare lucru, dar e mai mult decât nimic. Și 
pă cum arăţi, pare că ai cam avut parte doar de nimic... 
_— Drept e, fiule. Fiindcă nu toţi sînt buni ca tine. 
nora le cer cu sfială și tot nu-mi dau. Arareori întîmese 
tatea ta. Să mă poftești mai înainte de a te ruga cu! 
le necrezut ! 

Cum începea să se însereze, se lăsa cu frig afară. Tînă- 
rul cocoșat scoase din desagă o broboadă veche pe care i-o 
întinse bătrinei. Cit ai clipi, din trunchiul de copac se 
făcu o masă mare, Ca din senin se pomeniră într-o căsuță 
frumoasă şi călduroasă. Puiul sfrijit se pretăcuse într-un 
curcan cît toate zilele, rumenit, de-ţi făcea mai mare pofta. 
Codrul de piine uscată era o piine mare rotundă caldă, 
de-ţi lăsa gura apă. lar cei cîţiva stropi de vin deveniseră 
o butelcuţă cu cel mai gustos vin din lume. De unde pînă 
unde, nu se ştie, mai apăru şi un coş mare cu tot felul de 
fructe cu roua pe ele, de proaspete ce erau. 

Țăranul rămase cu mîna întinsă cu broboada care se 
prefăcuse şi ea într-un şal de toată frumuseţea, în mii de 
culori. Bătrîna dispăruse și în locul ei rămăsese o zină. 
Bietul om, la toate cîte îi vedeau ochii, se năucise, nu mai 
ştia ce să spună, ce să creadă. Vis sau aevea ? Văzîndu-l 
atît de buimac, zîna îi vorbi cu blîndeţe : i 

— Nu a mea e toată puterea vrăjii pe care o simţi aici. 
În mare parte minunea a săvîrşit-o bunătatea ta. Dacă în- 
tilnesc oameni răi, nici eu nu am putere să fac nimic bun, 
dar dacă întîlnesc un suflet generos şi bun ca al tău, se 
întîmplă minuni, după cum vezi, Hai să ne înfruptăm din 
bunătăţile astea, spuse ea, și să mă gîndesc cum să te ajut, 
fiindcă meriți. 

— Și așa, îndrăzni el, ai tăcut mult pentru mine. Tata 
mi-a spus să mă duc în lumea mare să-mi croiesc singur 
norocul. f 

— Bine, bine. Dar acum ascultă-mă pe mine, fiindcă 
eu te voi ajuta să-ţi găseşti norocul. la cu tine acest incl 
— şi-i dădu un inel — dacă mă vei asculta întocmai vei 

fi cel mai fericit om din lume. Mergi tot drept înainte pe 
drumul pe care erai şi orice ai auzi în urma ta să nu te 
abaţi. Vei ajunge în fața unui castel părăsit, Cu acest inel, 
la miezul nopţii, dacă vei bate în poartă, ea se va deschide. 
Vei intra iute şi nu te vei opri decît în ultima cameră din 
vîrful castelului. Acolo, pe o măsuţă, vei găsi un trandafir 
de aur. Îl vei lua şi vei lăsa în loc inelul. Teși iute afară, 
deoarece la un sfert de oră după miezul nopții poarta va fi 
din nou închisă și vei rămîne ferecat în castel. Cu tranda- 
firul în mină, rostește atîtea dorinți cîte petale are el și 
toate îți vor fi împlinite. Este răsplata bunătăţii tale. De 
aceea mie nu-mi mulțumi, bunătatea ta însăși e mulțumi- 
rea mea. Acum te-ai odihnit, te-ai ospătat, o poţi porni la 
drum. Fireşte că tînărul nici n-a mai apucat să mulțu- 
_mească zînei, că ea a şi dispărut din ochii lui. 

Supus precum îi era firea, era hotărit să facă întocmai 
cum îl sfătuise zîna cea bună. Să meargă drept înainte fără 
să-şi întoarcă privirea, orice s-ar fi întîmplat. Şi merse el 
ce merse şi gîndul îi era la castel și la trandafirul de aur ce 
avea să-i împlinească orice dorinţă. Cînd, deodată, în spa- 
- tele lui, un glas nevinovat se văita că a fost răniţ la picior, 
"Tînărul uită de sfaturile zinei și, milostiv cumera, întoarse 
privirea cu gindul să dea o mînă de ajutor celui de se văita. 

Un cerb îl privi din fugă, zîmbind, dispăru şi tînărul se 
pomeni în locul de unde o pornise. Își dădu cu palma peste 
frunte și-și făgădui să-și ţină firea și orice ar auzi să-și 
vadă mai departe de drum. 

Și merse și tot merse şi în spatele lui auzi văicăreala 
i iepuraş, care-și prinsese lăbuța într-o cursă : 

.— Ajutor ! Ajutor ! striga iepurașul. 

Yăranul se făcu că nu aude. 

— Ajutor ! Ajutoooor ! ţipă și mai jalnie iepurașul. 

Țăranul nu-și putu învinge firea lui milostivă şi se în- 

“toarse să-l ajute să-și scoată lăbuţa din cursă. Jepuraşul 
ieşi singur din cursă și-i rise în nas, dispărînd în tufișuri. 

Din nou ţăranul se pomeni la locul de unde o pornise 
prima dată. 

Se gîndi şi se tot gîndi și, la urmă, după toate socotelile 
lui, şi cerbul şi iepurașul nu erau decît născociri de ale zinei 
care îi punea la încercare voinţa. Porni, hotărît mai mult ea 
oricînd să nu se mai întoarcă cu privirea orice ar auzi. Isto- 
vit peste măsură, ca să fie sigur, îşi înfundă bine urechile 
eu două ghemotoace de iarbă ca să poată rămâne „surd“ 
la orice chemare oricît de deznădăjduită ar fi fost ea. 

Zadarnic s-au mai văicărit unul şi altul în urma lui. El 
era la toate surd, cu ochii țintă să ajungă la castel înainte 
de miezul nopții. Și cu ajutorul zînei bune iată că a ajuns 
chiar în miez de noapte. A bătut cu inelul dăruit de zînă 
şi întocmai cum prevăzuse ea, poarta castelului s-a dat în 
lături şi tînărul s-a furișat în castel. Fără a se uita nici la 
stînga, nici la dreapta, s-a suit în vîrful eastelului în ca-' 
mera cea mai îndepărtată. Într-adevăr, pe o măsuţă stră- 
lucea trandafirul de aur. Lăsă cît putu de iute inelul în 
locul trandafirului, luă trandafirul şi o zbughi în mare 
goană afară din castel. De cum puse un picior afară, auzi în 
urma lui poarta grea cum se închide, încît de-abia pi 
să-l pună și pe al doilea. 

Privi cu mare uluire trandafirul, vrind parcă să-i nu- 
mere petalele, deoarece știa că atîtea dorinți aveau să i se 
împlinească cîte petale avea trandafirul. În primul rînd își 
dori să nu mai fie cocoșat, să fie îmbrăcat. frumos și în 
locul mirțoagei să aibă un cal alb și zdravăn. Trei petale 
i-au dispărut trandafirului, dar și toate trei dorinţele i-au 
fost împlinite în aceeași clipă. N-a mai putut de bucurie 
cînd a văzut o frumuseţe de cal în faţa lui, cînd și-a privit 
hainele bogate și mai ales, cînd, ducîndu-și mîna la spate, 
a simţit că are un spate drept și frumos ca toată lumea. 
Mai bucuros ca oricind a pornit-o pe calul lui voinic mai 
departe. Dar tot călărind întruna, se simţi istovit și ce-i 
veni în minte ? O altă dorinţă : îi ceru trandafirului să-i 
dea un palat frumos. Și deodată se pomeni într-un palat 
frumos. Se odihni, și a doua zi o porni călare prin împre- 
jurimi, privind natura încîntătoare. Pe o pajiște minunată, 
la câţiva pași de el, îl privea cu curiozitate şi admiraţie ce 
tînără păstorită de o rară frumuseţe, dar mititica era îm- 
“brăcată toată numai în zdrenţe. Se opri și cavalerul nostru 
cel chipeș care de fapt fusese și el un om nevoiaș și simplu 
şi privi mai atent păstorița. Ea se îmbujoră toată, părînd de 
mii de ori mai frumoasă. 

— Cum te cheamă, păstoriţo ? o întrebă cavalerul. 

— Ioana. Și nu mai știa cum să-și acopere zdrențele, 
roşie toată de rușine, 

— Nu-i fie teamă şi nu te sfii că nu ești îmbrăcată 
frumos ca mine. E de ajuns să-ți dorești ea să fi se împli- 
nească dorinţa, îi vorbi el, dar fata nu înțelese mare lucru, 
deoarece ea nu ştia de puterea trandafirului de aur. 

Şi cavalerul se simți îndrăgostit de fată atit de tare, că 
o şi întrebă dacă vrea să-i fie soție. 

Joana îi răspunse : 

— Aş fi tare fericită, dar nu cred că privirea unui ca- 
valer bogat se poate opri asupra unei fete sărmane ca mine, 
o'biată păstoriță. Și chiar de-ar fi adevărat, toată viaţa 
m-aș simţi umilită în faţa ta, cavalere, aşa cum sînt eu, 
acum. 

= Bine, dragă fată, îi răspunse el, nu-ţi silese răs- 
punsul, Miine dimineaţă voi trece iar pe aici şi poate, pînă 
mîine, noaptea să-ţi fie bun sfătuitor și... cine știe, dacă nu 
vei gîndi altfel. 

Ioana se îndrăgostise şi ea de acel chipeș cavaler și nu 
mai ştia ce să-i spună și ce să hotărască. 

El dispăru ca prin farmec. Ajungînd în palatul lui, se 
grăbi să numere petalele trandafirului : mai rămăseseră 
trei. Îi putea jertfi acelei fete frumoase o petală, așa că... 

A doua zi, mai înainte de a se îndrepta spre pajiştea 
unde o întilnise pe Ioana păstorița, cu trandafirul de aur 
în mînă îşi exprimă altă dorinţă : vreau ca frumoasa Toana 
să fie îmbrăcată numai în aur şi pietre scumpe Și să mă 
aştepte într-o caleaşcă minunată. 

Cînd a ajuns la locul întilnirii, Ioana îl aștepta frumoasă 
şi elegantă ca o principesă într-o caleaşcă aşa cum îi 
dorise el. 

De îndată ce-l văzu, se aruncă în brațele lui ca ferme- 
cată şi a doua zi nuntă mare a fost la palat şi veselie multă 
în jurul celor doi tineri frumoși și generosi, Și au băut şi 
au mîncat şi trei zile au dansat, 


Vulpea și iepurele 


CINDVA, ÎN NEGURA VREMILOR, cumătra vulpe 
trăia în bună pace cu cumătrul iepure. Într-atît erau ei de 
prieteni, încît și-au ales o bucată de pămînt, au arat-o îm- 
preună, au semănat-o cu tot felul de legume, de morcovi, 
fasole, varză, roșii, cartofi și altele şi cînd au dat toate rod, 
iată că cumătra vulpe, care nu se prea pricepea la vîndutul 
legumelor, îl rugă pe cumătru iepure să se ocupe el de vin- 
zarea lor şi ei să-i aducă partea de cîştig cuvenită. Zis şi 
făcut. Numai că întorcîndu-se de la tîrg, doldora de gal- 
beni, iepurelui îi venea greu să-i dea partea cuvenită cu- 
metrei vulpi. Şi uitind de şiretenia ei renumită, născoci 
o poveste de și curcile ar fi pufnit în ris, auzind-o. i 

— Uite, cumătră vulpe, începu el să spună la întoar- 
cere, n-au prea fost de soi legumele noastre. Erau la tirg 
“altele mai fățoase. N-am luat cine ştie ce pe ele, cu ce-am 
mai cheltuit cu drumul, cu altele pe acolo, cu masa, mi-au 
ămas prea puţini bani. 

A stat cumătra vulpe şi l-a ascultat cum minte, a pri- 
t puţinul ce i l-a dat, dar în sinea ei a jurat să se 
ăzbune. 
ER doua zi, vulpea i-a istorisit toată povestea vulturului, 
prietenul ei vechi, şi vulturul i-a spus : 

_— Cumătră vulpe, las' pe mine şi să vezi cum te-oi 
răzbuna cu, 
— Ce ai de gînd ? îl întrebă cumătra vulpe. 
— În primul rind n-o să bănuiască nimic, fiindcă nu 
de unde să ştie că mi-ai povestit cele întîmplate. În al 
oilea rînd, am eu planul meu. Dacă-mi făgăduieșşti o parte 

din cîştig, dacă izbutesc să-l fac să mărturisească ade- 
vărul, te voi răzbuna. 

— Bine, aşa să lie. Din ce izbuteşti să-mi aduci de la el, 
o parte ţi-o dau ţie. E 

Și vulturul zbură direct la casa iepurelui. Ştiindu-l avid 
de bani, începu să-i depene o poveste : 

— Bună, cumetre iepure ! 

— Bună să-ţi fie inima, cumetre vultur. Ce vint te 
aduce ? 

— Am aflat de o mină de aur dincolo de rîu. Poate e 
ceva de lucru acolo. Nu mă îndur să mă duc singur atîta 
cale. Poate vrei să mă însoţești. Cum știu că ţi-a mers cam 
prost cu vînzarea legumelor, poate nu ţi-ar strica o mică 
comoară. Hai să mergem, să vedem dacă n-om avea noroc, 

Cînd auzi iepurele de comoară, sări în sus de bucurie. 

— Merg, de ce să nu merg ? Dar cum să trec apa ? în- 
trebă iepurele. 

— Pînă acolo alergi singur, iar acolo te duc eu pe spi- 
nare. Doar nu ești atit de greu să nu te pot ţine. 

— Ce să mai aşteptăm, eu sînt gata de drum ! se înflă- 
cără iepurele. 

Şi într-un suflet alergă la marginea rîului, unde urma’ 
să-l întilnească pe vultur care ajungea acolo în zbor: Zis 
și făcut. Vulturul ajunsese înaintea lui, şi după cum îi fä- 
găduise, se lăsă pe pămînt, ca iepurele să poată sări pe 
spinarea lui. Şi împreună au ajuns de partea cealaltă a 
riului. Şi vulturul se opri pe ramura cea mai înaltă a ce- 
lui mai înalt copac şi începu o vorbire, puţin plăcută, cu 
iepurele care nu prea înţelegea popasul acela atit de ne- 

sigur pentru el. Cu o voce cam pierită, iepurașul îl întrebă 
sfios pe vultur : 

— Dar de ce trebuia să te oprești chiar în vîrful co- 
pacului ăsta atît de înalt ? 

— Uite ce «e, istețule, nici o clipă nu te-ai gîndit că 
marea comoară era o născocire ? 

— O născocire ? Și dece ? 

— N-a fost o născocire şi ce i-ai spus tu cumetrei 
vulpi ? Bănui tu oare că ea a dat crezare vreunei singure 
vorbe din cîte i-ai înșirat ? Ia spune-mi mie chiar 
acum unde e adevărata comoară, adică bănuții pe care i-ai 
cîștigat din vînzarea legumelor la tîrg ? 

— Ce tot spui ? Ce tot spui ? M-ai atras în cursă ? Și 
eu care te-am crezul ? ! 

— Dar ce ? Numai tu să-i înșeli pe alţii ? Nu te gîndeai 
că într-o bună zi și altul te-ar putea înșela pe tine? 

— Şi dacă nu vreau să spun ?! 

— În primul rînd, dacă nu vrei să spui, rămii aici pe 
cracă pînă vei putrezi, fiindcă eu îmi iau îndată zborul. În 
al doilea rînd, cumătra vulpe îmi e prietenă. Așa că hotă- 
răște-te ! Ori spui adevărul, ori îmi iau zborul şi aici rămâi ! 

Luat cam iute, bietul iepure nici nu mai știa ce să răs- 
pundă, buimăcit la culme, îşi dădea totuși seama că nu era 
cale de ales. Așa că se hotărî, cu durere în suflet :, 

— Bine. Du-mă înapoi şi ai să vezi că lingă casa-mea 
am ascuns o pungă cu galbeni. 

Vulturul își luă zborul și într-o clipă lăsă iepurele pe 
"pămînt, lîngă casa lui. Cu inima cât un purice, iepurele în- 
cepu să seormonească unde știa el că pitise punga cu gal- 
beni. Îi dădu iute jumătate vulturului “care nu-l mai cinsti 

cu nici o altă vorbă, ei dispăru în văzduh. Acum îl inte- 
resa partea lui de galbeni din ce-i tăgăduise vulpea. 

Și vulturul, cînd ajunse la vulpe, puse banii toţi pe 
masă şi făcură dreaptă împărțeală așa cum nu înţelesese 
să facă iepurele. Și dacă n-a înţeles cînd a trebuit, o fi 
înțeles mai tîrziu. Și parcă de atunci, mai mult ca oricînd, 
casă bună nu mai face nici un iepure cu nici o vulpe... 


Munca ta e mai ușoară 


S-A ÎNTÎMPLAT ÎNTOCMAI. În ultima vreme bär- 
batul i se plîngea mereu nevestii sale că muncea lui de la 
cîmp e istovitoare pe cînd ceea ce făcea ea în casă era o 
glumă. De cîte ori se întorcea pe înserat de la cîmp, intra 
în casă cu aceași poveste : 

— Ce-ai făcut azi ? Mai nimic, așa-i ? În schimb, eu 
sînt frânt mort de oboseală. Abia mă mai ţin pe picioare, 
Dacă ai fi tu în locul meu aș vrea să văd dacă ai rezista. 

Şi tot așa și azi și mîine, pînă cînd o scoase pe biata fe- 
meie din sărite. Într-atit, încît într-o bună zi îi spuse drept 
în față bărbatului văicăreț : 

— Uite ce e, bărbate ! Miine în zori eu plec la cîmp şi tu 
răniți cu trebile casei. Cum spui și tu, nu e cine ştie ce 
muncă, ba chiar e o glumă. În primul rînd mulgi vaca, 
fierbi laptele, îi dai copilului de mincare, cureţi doi, trei 
pumni de legume, le pui la fiert, dai păsărilor de mincare, 
măţuri prin ogradă, prin casă și... cam atît. 

— Ei, să știi că-mi pare bine ce-ai hotărît ! Ai să vezi şi 
tu ce înseamnă să munceşti la cîmp și am să pot şi eu să 
mă.odibnese cât de cît acasă, cum faci tu în fiecaţe zi, 

Și femeia a luat secera și s-a dus la secerat, 

Și bărbatul a luat găleata şi s-a dus la muls vaca. Dar în 
timp ce o mulgea, iată că s-a trezit copilul, Lăsă păleata şi 
se repezi la copil să-l] ajute să se spele, să se îmbrace, de- 
parece era o fetiță doar de trei anișori. Dar pînă să ajungă 
a], iată că fetița, nu știu cum făcuse de căzuse alături de 
pătucul.ei şi acum tipa de asurzea tot satul. O împăcă bie- 
tul om cum se pricepu și dădu să mulgă-mai departe vaes. 
Dar «e să vezi ?. Ciimele, vrînd să hea, răsturnă găleata cu 
apte. Bietul om a trebuit să ia găleata, s-o spele şi să 
mulgă din nou vaca. Dar abia dacă mai sevase cîteva căni.. 
Puse -puţinul lapte la fiert, dar în timp ce laptele era pe 
oc, se gîndi să câştige timp şi să dea grăunţe orătăniilor 
din ogradă. Luă blidul cu grăunţe şi adună în jurul lui puii, 
găinile, cocoşul, giștele, rațele și ce mai aveau ei prin 
curte, Dar deodată îşi aminti că avea laptele pe foe. Pînă 
să ajungă el, arsese și lapte şi-oală, de toată casa mirosea a ` 

pte prins și peste tot numai fum. Era năuc : nu ştia ce să 
facă mai întii. Să curețe prin casă, să spele oala şi mașina 
gătit ? Să dea de mincare copilului ? Dar nu mai avea 
ce, Să culeagă ceva legume, să le spele și să le pună la fiert. 
Asa îi va putea da mai iute copilului o supă. Se duse deci 
n grădina de zarzavaturi și culese fasole verde, morcovi, 
ceapă, cartofi, să facă o supă bună de legume. Grăbit şi cu 
ndul la atîtea, uită portița deschisă, aşa că în urma lui 
spät mare tăcură şi giştele şi rațele și găinele şi toate oră- 
ăniile, alegînd în voie prin grădină. Pînă să vină şi ne- 

vasta lui de la cimp, toată grădina de legume era praf fă- 
cută. Curăţă zarzavaturile, le aruncă în oală şi se apucă de 
măturat. Toată casa era numai praf, deoarece nu mai mă- 
turase niciodată şi atît de sus arunca cu mătura, de îm- 
praşca tat cu praful de pe jos. 

Cind soţia lui s-a întors veselă și îmbujorată de soa- 
rele strălucitor de la cimp, se ului de ce-i văzură ochii. 

— Ei, credeam că te găsesc odihnindu-te la umbră și cu 
toată treaba făculă. 

— Oh, dacă ai şti câte s-au intimplat ! Niciodată n-o să 
mai spun că munca la e mai ușoară decit a mea. Dimpo- 
trivă, acum spun că tare isteaţă trebuie să fii ca să nu le 
încurei cite ai tu pe cap. Eu am făcut numai pagube. 

— Aşa e în toate, Pină nu le încerci nu le cunoști bine. 

Şi, a doua zi. plecă omul la cîmp, mai vesel ca oricînd, 
bucuros că soția lui s-a mulțumit să-i dea doar lectia meri- 
tată, fără a-l mai boseorodi pentru toată paguba făcută. Si 
de atunci nici că s-a mai văicărit vreodată în viață sau nici 
că a'mai spus că munca ri e mai ușoară. dacă nu ehiar o 
glumă. 


Patania ciocăânitoarei 


ÎNFURIAT LA CULME, bielul iepure, de cîțe i-a mai 
fost să pătimească în ultima vreme din cauza cumetrei 
vulpi, se pomeni că vorbește cu glas tare : 

„„Pe taţi dracii dacă nu mă voi răzbuna eu crunt pe cu- - 
mătra valpe, în ciada șireteniei ei seculare !* 

„Dar niei nu-şi termină bine-gîndul că-ciocănitoarea eare 

stătea pe o creangă, alături, îl şi ameninţă : 

— Mă duc chiar deseară în vizită la cumătra vulpe și 

n-o să uit să-i spun ce-am auzit adineauri |! 

Pînă să-i mai spună iepurele ceva, ea zbură în văzduh 

i se făcu nevăzută. 

„Asta mai lipsea, ciocănitoarea care nu mai are astimpăr 

i tot duce vorbele de colo colo !* gîndi iar, cu glas tare, 

purele. 

„Dar de astă dată nu-l mai spionase nimeni. 

„Lasă c-o dezvăţ eu pe birtitoarea asta !* mai spuse ie- 

rele si nu pregetă să o pornească el însuși spre cumătra 

ulpe, folosind şiretenia învățată chiar de la ea. 

Pe drum, iată că pe neaşteptate, mare supriză. Parcă 

me ca să-l mulțumească pe cumătrul iepure : un coş 
e plin cu pești de tot felul şi de toate mărimile. Cum şi 

|, în mijlocul drumului ? Se uită în jur, nimic. Se uită 

3, și atunci o vrăbiuţă se grăbi să-i istorisească de ce se 

ul în mijlocul drumului și al cui era : 

L-am văzut mai devreme pe cumătrul urs cu coșul 

mare de pești cum strimba mereu din nas că-l tot 

au nişte albine. De supărare sau poate de poftă de pu- 
niere, după atita peste, s-a luat după ele, nădăjduind 

găsească fagurii. Dar pesemne că i s-o fi părut prea 

să care şi coşul după el, aşa că nevăzînd pe nimeni 
a asta, cînd abia a răsărit soarele, și-a lăsat coșul și s-a 
biu, pe cît poate el să fie, după albine. 

a Uite ce, vrăbiuţă, n-ai văzut pe nimeni, n-ai vorbit 

meni, că altfel o păţeşti şi de la el şi de la mine! Taci 

"orice oi vedea şi orice oi auzi. 

La asemenea ameninţări, vrăbiuța n-a mai așteptat 
altele, ci i s-a părut mult mai înţelept să-și ia zborul spre 
un pom de pe alte poteci, pe unde ursul nu avea să-si 
poarte lăboanţele. | 

Iepurele luă liniștit coșul încărcat cu peşti și se duse 
direct la cumătra vulpe. 

Cioc ! Cioc ! 

— Eu sînt, cumătră vulpe, am venit să-ți fac o vizită și 
să te rog să mai descarci din peștele ăsta, că tare mi-e greu 
coşul. Am fost în zori la pescuit şi m-am gindit să-ţi fac și 
ţie-a plăcere. 

Cînd văzu vulpea că nu era o păcăleală, că iepurele nu 
„era supărat pe ea (cum ar fi îndrăznit bietul de el! ?) mai 
mai să nu-și creadă ochilor. 

—— Pofteşte, pottește, dragă iepuraş, cărui fapt Sarot z 
atîta bunătate ? > 

— Aşa sînt eu, cumătră vulpe, îi spuse iepurele, nu dau 
crezare tuturor invidioșilor care vor să bage zizanii între 
ființele care se înţeleg atît de bine cum ne înțelegem noi, 
între prieteni ca noi. Eu dau crezare numai celor ce văd 
cu ochii mei şi aud cu urechile mele. 

~~ Nu înţeleg nimic din tot ce spui, iepuraș, drăgălaș. 
îi spuse ea, în timp ce scotea peștii cei mai mari din coș și 
și-i punea ei deoparte. 

— Uite despre ce e vorba, în două cuvinte, încercă să-i 
explice iepurele, în timp ce-i luă coșul din mînă şi-l puse 
jos lîngă el, aseară a trecut ciocănitoarea pe la mine și 
mi-a clămpănit la ureche că nu te lași pînă nu mă devore7i 
pe mine şi toată familia mea. Eu n-am vrut s-o cred și de 

aceea azi dimineață am vrut chiar să ţi-o dovedesc că n-ai 
avea de ce să te exprimi astfel despre un prieten sincer şi 
devotat ca mine. Am dreptate ? 

Vulpea rămase încremenită cu un peşte în labă. Nu știa 
nici ea ce să mai creadă, Că o gindise de cînd îl văzuse 
prima dată așa era, fără doar și poate, dar că ar fi gîndit și 
cu glas tare această veche dorinţă a ei, nu-i venea să 
creadă. Şi ciocănitoarea unde putea să audă ? Care o fi 
adevărul ? 

— Bine ai făcut că n-ai dat crezare. Ciocănitoarea, de 
cînd o ştiu eu și toată lumea, nu face decît să poarte vor- 
ele, să facă intrigi. Numai să îndrăznească să-mi apara în 
ale, c-o pun eu la punct ! 

Atât i-a trebuit iepurelui să audă, ca să poată pleca 
iniştit. Era mulţumit, Îşi atinsese scopul. Ajunsese îna- 
tea ciocănitoarei şi o încondeiase bine, ca să se învae 
dinte altă dată să-și mai bage ciocul unde nu-i fierbe oala. 
"— Prin urmare, cumătră vulpe, rămînem în mare prie- 
mie ca și pînă acum, spuse iepurele, dînd să plece. 

— Ca şi pînă acum, îi zimbi şireata vulpe, cu sub- 
teles. 

se despărțiră ca cei mai buni prieteni, cu zîmbetul 
bot, nai atît vulpea cît și iepurele gîndind cu totul 


iața mintea cum să-i chat vreuna yár. 
W dad ajunse mulțumit acasă. 
a doua zi dimineață, auzi o discuţie între doi 

— Ce spui de păţania ciocănitoarei ? îl întrebă un vul- 
tur pe celălalt. 

— N-am auzit nimic, îi răspunse el. 

— Cum, nu știi ce a păţit ? Să Je fie de învăţătură tu- 
turor ciocănitoarelor care flecăresc fără rost. S-a dus, îmi 
pare, nechemată, la cumătra vulpe şi a încercat să cleve- 
tească pe seama iepurelui. Vulpea a căutat să schimbe 
vorba, dar ea se încăpăţina să bage zizanii între iepure şi 
vulpe, Cum vulpea avea de ce să fie foarte mulţumită de 
iepure, fiindcă primise chiar ieri un dar de la iepure, nu 
voia să audă nimic rău de el. Dar ciocănitoarea, nu şi nu, 
să-l vorbească de rău şi atunci vulpea, nici una nici două, 
harșt ! o înghiţi ca să-i piară glasul pentru totdeauna. 

Cînd auzi iepurele, parcă-i păru rău. Poate că și vulpea 
se arătase prea crudă... 


Broscoiul cel isteţ 


„ÎNTR-O SEARĂ, mare sărbătoare a broaştelur pe malul 
unei mlaștini. Broaşte de tot felul, țestoase, riioase, verzi 
cu pete cafenii, și galbene cu pete verzulii, ţopăiau şi oră- 
căiau, fericite ca oricare, în zi de sărbătoare. Cele mii 
tinere întinseseră o horă, cele mai vîrsinice. obosite de ci: 
raîncaseră și băuseră, se mai potoliseră din ţopăit și orăcăit 
și acum stăteau liniștite la taifas pe marginea lacului. Ca | 
de obicei, după ce mai flecăriră ele pe seama altor animă- 
lușe vecine, ce să facă, decît să înceapă fiecare să se laude 
pe sine, J 

— Eu știu că alerg cel mai iute din toate, începu o 
broscuţă. 

— Eu sînt cea mai înfricoșătoare, sări o broască tes- 
toasă mare şi bătrînă. 

— -Eu sînt cea mai şireată, orăcăi alta. 

— Ba eu sînt cel mai iute, cel mai puternic şi cel mai 
şiret din toţi, într-atiît încît să vă înfricoşez pe toţi cei de 
faţă ! vorbi un broscoi mic, apărut dintr-un smoc de iarbă. 

Toate broaștele putniră în rîs și nici una din cele de 
faţă nu-l luă în serios. 

„— Tu chiar crezi ce ne-ai spus ? l-au întrebat broaș- 
le în cor. | 

— Cred şi ţin să v-o dovedesc chiar acum, se încăpă- 
țină broscoiul mic şi afurisit. 

— Şi, mă rog, cum te-ai gîndit tu să ne-o dovedești că 
sti şi iute și isteţ şi puternic și... și... şi... îl întrebă neînere- 
toare bătrina broască ţestoasă cu care nimeni nu cuteza 
și măsoare puterile. 

€ — Uite, tu spuneai că ești cea mai puternică. Eu o să-ţi 
»edesc, în schimb, că eu sînt mai tare chiar decit tine. 
u o sfoară, leagă-mă de un picioruș, dă-mi drumul în 
ă și apoi încearcă să vezi dacă ai atîta putere încât să 
„poţi trage afară. Vei vedea că tot eu sînt mai puternic, 
în flăcără broscoiul mic și isteț foc. 

Fe astðasei i se păru o glumă reuşită la o petrecere de 
şte, şi cum tot se plictiseau ele înspre zi, neavînd ceva 
i bun de făcut, de ce să nu se joace cu broscoiul acela 
iznic, ca să-i taie pofta pe altă dată să se mai laude fără 
i? 

— Aduceţi-mi o sfoară, ceru bătrîna ţestoasă, care abia 
aştepta să le vadă pe toate celelalte broaște crăpînd de rîs 
pe seama broscoiului înfumurat, cînd ea, cea mai puter- 
nică, avea să-l tragă afară din apă doar cu o lăbuţă. 

Broscoiul apucă un capăt al sforii și-i dădu celălalt ca- 
păt broaștei țestoase. Apoi se aruncă în apă. Din mijlocul 
apei îi strigă : 

— Eu mă dau la fund și tu după o clipă tragi de sfoară 
şi... dacă ești puternică precum te lăudai, mă scoţi imediat 
afară ! 

Făcură întocmai. Sau aproape întocmai, deoarece 
broscoiul cum ajunse la fundul apei, legă iute sfoara de 
un pietroi cît toate zilele, de puteau trage de sfoară zece 
țestoase și tot nu s-ar fi urnit din loc. 

Lăsînd să se vadă sfoara, chipurile legată de piciorusul 
lui, broscoiul strigă cît îl ţinu gura : 

— Încearcă să mă tragi afară din apă! 

Și rizînd cu poftă, în faţa tuturor broaştelor care astep- 
tau să vadă cum se desfăşura spectacolul, trase testoasa 
într-o doară de sfoară, dar nici gînd să vadă broscoiul la 
suprafața apei. Se înfurie şi trase cu amiîndouă labele. 
Nimic. Atunci veniră s-o ajute și celelalte broaște, ca să 
nu-i dea satisfacţie broscoiului obraznic. Dar degeaba. 

— Mai tare ! Mai tare ! ţipă broscoiul din apă. Parcă 
aţi fi toate după post și nu după benchetuială! Toate 
broaștele la un loc n-aveţi putere să mă trageţi afară ! Mai 
vreţi vreo dovadă că eu sînt mai puternic decit voi toate 
laolaltă ? 

Broaştele, obosite, se lăsară păgubașe. Într-o clipă, 
broscoiul desfăcu sfoara din jurul pietrei și zglobiu veni la 
suprafaţa apei, cu sfoara în jurul unui picioruş, hohotind 
de ris. 

Multă vreme de la această pățanie s-a mai gîndit 
broasca ţestoasă, renumită pentru înţelepciunea ei, ce ṣire- 
tenie o îi fost la mijloc, deoarece simţea ea că nu fusese 
lucru curat ca broscoiul să aibă putere mai mare decît a 
tuturor broaştelor la un loc ; dar pînă azi, se pare că n-a 
izbutit să afle adevărul adevărat. 


Cumătra vulpe scapă și de astă dată 


DE MAI MULTE ZILE, cumătra vulpe se tot furișa 
noaptea în ograda unui ţăran şi, ba îi fura un pui, ba o 
găină, ba un cocoș, şi tot așa, pînă cînd bietul om se gîndi 
să pună o cursă şi s-o prindă, 

Lacomă cum era, veni şi în noaptea următoare, dar ţișt, 
direct în laţ. Toată noaptea s-a văicărit, cînd, înainte de 
ivirea zorilor, cine apăru dacă nu iepurele care nu-şi mai 
putu stăpîni bucuria văzîndu-și marea lui duşmancă prinsă 
în lat : | 

— ITa te uită, şireata vulpe în laţ! îndrăzni iepurele, 
fiindcă știa că așa cum arăta vulpea nu-i putea face ni- 
mic tău. , 

Dar vulpea în loc să se supere și să-l amenințe ca tot- 
_deauna, încercă să-i zimbească și să-i vorbească pe un ton 
blînd : 

-3 Uite ce e, nu vrei tu să-mi dai dovadă că sintem 
buni prieteni ? Nu vrei ca printr-un gest frumos să pui ca- 
pät neînțelegerilor noastre ? 

— Ce vrei de la mine? întrebă iepurele, nedumerit 
parcă. 

— Ce vreau, ce vreau... mă mai întrebi ? Dezleagă-mi 
laţul şi-ţi spun cum de-am ajuns aici. 

— Ba spune-mi după acum ! 

— Ei bine, nu e ce crezi tu, dimpotrivă. Lupul și ursul 
dau o mare petrecere deseară. M-au poftit și pe mine şi eu 
i-am refuzat. Dar ei au ţinut morţiș să vin, eu nu şi nu, 
şi mai în glumă mai în serios, cînd au trecut pe aici, la cum- 
părături, m-au legat ca să se asigure că vin și eu. Spuneau 
că eu şi cu povestirile mele vînătorești le asigur reușita pe- 
trecerii. Dacă tu-mi dai drumul din laţul ăsta, te duci tu 
la petrecere în locul meu. Și o să te ospătezi cum nu te-ai 
ospătat niciodată. S-au dus să cumpere de la tîrg toate 
bunătăţile. 

A ascultat-o ce a ascultat-o iepurele și s-a gîndit că 
decât s-o ajute altul şi să rămînă cu mai mare ură împo- 
triva lui, mai bine să se pună el bine cu ea. 

— Bine, te dezleg dacă spui că rămînem buni prieteni 
de acum încolo. Şi deseară mă duc la petrecere în nu- 
mele tău. 

Cînd se văzu scăpată, vulpea avu un moment de since- 
ritate cum arareori i se mai întimplase în viaţă. 

— Uite ce e, iepuraș, te-am minţit și de astă dată, Dar 
nu te voi lăsa nerăsplătit. În loc de ospăţul de deseară, care 
nu există, îți umplu eu din curtea de aici un coș cu morcovi 
şi altul cu mazăre și vei pleca liniștit acasă. 


122 


Iepurele nu mai ştiu ce să-i răspundă. Era bucuros că 
nu sărise asupra lui, apoi faptul că-i dăruise și morcovi şi 
mazăre îl fericise într-atît, că nu s-a mai gîndit să se su- 
pere că-l minţise. 

Și de atunci multă vreme cumătra vulpe i-a fost recu- 
noscătoare iepurelui și nu l-a mai ameninţat că-l prinde. 


Gisca mai șireată decit vulpea ? 


ÎNTR-O BUNĂ DIMINEAȚĂ, gisca era poftită în vizită 
la cumătra rață. În ultima vreme, rața era cam tristă şi 
căuta mereu să fie în tovărășia unei prietene cu care să 
mai schimbe cîte o vorbă și să uite de supărările ei, Rața 
a invitat-o într-o zi pe prietena ei gîsca și după ce au stat 
ele de vorbă în curte, s-au gîndit să facă o plimbare pe 
lacul din apropiere. Şi, tot plimbîndu-se ele, iată că giștei 
îi veni o idee : 

— Uite la ce m-am gindit, draga mea. tot te bălăceşti 
fără rost, toată ziua în apă, tot n-ai ce face; vreau să spun, 
de ce n-ai face şi tu ceva folositor ? 

— La ce te-ai gîndit ? 

— M-am gîndit că în timpul ăsta ai putea spăla de 
exemplu rufele prietenilor. Le-ai face şi lor un bine şi 
te-ai simţi și tu folositoare. Ca să nu mai spun că ţi-ar 
trece şi toate gîndurile negre, fiindeă ai fi cu gindul să-i 
mulțumești pe cei din jurul tău, 

— De spălat, mă pricap eu și nu mi-ar fi greu. Mai 
“ales că asta ar însemna să fiu mereu aici la apă, adică m-aş 

simţi în largul meu. Dar există o singură greutate... nu 
prea mă pricep la călcat, 

— Bine, atunci la călcat te ajut eu. Tu le speli şi eu le 
cale şi să Vezi ce vesele o să fim amîndouă și ce căutate o 
să ajungem. 

Şi de a doua zi a și început pelerinajul la cumătra rață. 
Care mai de care venea cu legăturica de rufe la spălat. Cei 
mai frecvenți erau lupul și iepurele, fiind cei mai eleganţi 
şi cei mai primeniți. Cind și cînd mai apărea și cumătra 
vulpe. La început şi rața şi gisca nu i-au atras atenţia : 
erau cam sfrijite. Dar cu timpul începuse să le meargă 
bine și iată că acum păreau de nerecunoscut. Cînd o ve- 
deai pe cumătra rață cu legătura de rufe apropiindu-se de 
apă nu mai ştiai care e legătura de rufe și care e ea, atît 
de rotofeie se făcuse. Şi asemenea și gisca. Toţi care o în- 
tilneau, cînd se ducea cu rufele călcate pe la fiecare, nu 
mai încetau să-i aducă laude, atit de grasă și frumoasă era, 
şi penele ei mai albe şi mai bogate ca oricînd. 

Fireşte că laudele ajunseră la urechile ascuţite ale cu- 
metrei vulpi. Și, într-o seară, iat-o. vorbind singură : „În- 
tr-o noapte sau alta, tot îi viu eu de hac pâştii, prea s-a 
făcut grasă și frumoasă, simt că nu mă mai pot abține de 
poftă ! Ce nevoie am eu să-mi spele rufe, mi le pot spăla 
şi singură !“ Credea că e singură. Dar tocmai atunci pe 
acolo trecea și lupul. Cînd a auzit-o ce spune, s-a zbirlit tot. 
Nu că i-ar fi păsat prea mult de giscă sau de rață, dar cum 
el era cel mai elegant dintre vieţuitoarele de acolo şi tot- 
odată nu avea nici timp, nici poftă să-şi spele singur ru- 
tele, îi era că rămîne fără spălătoreasă şi fără călcăto- 

veasă. Aşa că, din egoism şi nu din bunătate, se duse să 
dea iute de veste giștii și raţei ce le-ar putea aştepta. 

— Bună seara, cumătră giscă şi cumătră rață, deoarece 
acum locuiau împreună rața și gisca, am venit să vă dau 
de știre că vulpea v-a pus gînd rău. i 

— Cum aşa ? E oare nemulțumită de cum îi spălăm noi 
sau de cum îi adie ? 

— Nici gind. Nici n-o interesează asta. Voi încă nu știți 
că pe cumătra vulpe prea puţin o interesează să fie ele- 
gantă sau orice altceva, ci pe ea o interesează cel mui mult 
pe lume să vineze,. să devoreze ? Ei eu acum.â- pus ochii 
pe giscă. 

Gisea, din albă ca spuma laptelui cum era, s-a făcut 
galbenă ca ceara. A sărit iute rața să-i dea un pahar cu 
apă să-și revină în simţiri. Şi şi-a revenit. Lupul a conti- 
nuat să le vorbească. 


—— Uite ce aveţi de făcut : începînd chiar din noaptea 
asta. trei nopţi la rînd, veţi dormi amîndouă, cocoţate în 
pod și, în locul vostru, în pat, veţi pune două legături de 
rufe sub plapumă. În puterea nopţii vulpea nu va face 
deosebire cînd. va înșfăca balotul, că sînt rufe sau că e 
vreuna din voi. 

Atit rața cît și gisca îi mulțţumiră lupului din.toată 
inima, şi după plecarea lui s-au grăbit să facă întocmai 
cum le-a învăţat el. Au luat două legături de rufe pe mă- 
sura lor, le-au dat forma cuvenită sub plapumă și apoi au 
bughit-o în pod. Au avut noapte albă, tot veghind în- 
truna. Dar n-a venit nimeni și, a doua zi, rața adormea cu 
în apă, cînd să spele rufele, iar gisca mai mai să 
ă peste lierul de călcat şi să-și ardă frumusețe de pene. 


125 


Şi aceeași poveste s-a repetat și în noaptea următoare, 
încît rața ca și gisea s-au întrebat dacă nu cumva a vrut 
cumătrul lup să-și bată jge de ele și să le silească să se 
coeoaţe în pod în loe să doarmă liniștite în pătueurile lor 
calde și moi. Dar l-au ascultat și în noaptea a treia, deși 
erau istovite ca vai de ele. Ziua la spălat și călcat; noaptea 
de veghe. 

Dar în noaptea a treia, cu puţin timp înainte de ivi- 
rea zorilor, cînd pe cele două prietene, rața și gîsea, le 
furase puțin somnul, iată că un lătrat nemaipomenit de 
cîini le-a trezit din aţipeală și s-au repezit la ferăstruica 
podului să vadă ce se întîmplă. Și ce le-a fost dat să vadă ? 

Vulpea, speriată de lătratul dulăilor din vecini, a lăsat 
să-i scape două legături pe care le ţinuse în bot, pesemne 
erezînd că sînt cele două victime, și acum alerga speriată 
spre vizuina ei. 

În loc să fie supărate de faptul că rufele lor, strînse în 
cele două legături, erau înșirate pe jos, prin toată curtea, 
ele erau în culmea fericirii că scăpaseră cu viață. 

A: doua zi, toată lumea a ştiut că cumătra vulpe făcuse 
o vizită în toiul nopţii spălătoresei și călcătoresei lor, și că 
le furase toate rufele. Multă vreme, cumătra vulpe n-a 
mai ieșit decît noaptea, afară din vizuina ei, de ruşinea 
păţită. Şi nici pînă azi n-a aflat cine a putut s-o trădeze. 

În sehimb, cumătrul lup, un an întreg și-a dat rufele 
la spălat şi la călcat la cumătra rață și cumătra giscă, fără 
să-l coste nici un ban, deoarece ele s-au simţit foarte da- 
toare faţă de bunătatea lui, nebănuind nici o clipă ce in- 
teres avusese lupul cel elegant, ca să le cruțe viaţa... 

'Rodiile de aur 


DESPRE RODIILE DE AUR străbunica i-a povestit 
bunicii, și bunica, mamii și mama, nepoatei ei. Și poves- 
tea era despre un rege care avea în grădina palatului, 
printre alţi copaci minunaţi, și unul care-i făcea în fiecare 
an trei rodii-de aur..Cînd se apropia vremea lor, €l întărea 
paza zi și noapte, ca să nu-i dispară fructele acelea atit de 
preţioase. În fiecare zi apoi controla el însuși “existența 


„Se duce într-o bună dimineaţă în- grădină, -se uită să 
vadă cele trei rodii de aur, dar rodiile nicăieri. Îl strigă 
ediat pe paznic. 

== =— Paznic necredineios, vei plăți eu capul mepăsarea 
ta ! Unde:sînt rodiile mele de aur ? 

— “Prea mărite rege, nu sînt eu de vină. Un canar afu- 
visit a venii și s-a aşezat în pom și a cîntat într-un anume 
], încit auzindu-l simţeam că- abia îmi puteam ţine ochii 
de somn. Eu cred că m-a vrăjit. Cînd m-am trezit dispă- 
useră toate trei rodiile de aur. 

Peste măsură de mîhnitţ, regele, dind crezare bietului 
aznic, nu i-a tăiat capul, ci anul viitor, cînd aveau să se 
acă din nou rodiile, cl avea de gind să-l lase de pază 
propriul său fiu, 

Zis şi făcut, De pază a stat însuşi fiul regelui. Dar și 
pl a fost vrăjit de același canar cu cântecul lui încântător 
şi a doua zi, cînd să vină regele să culeagă rodiile de aur... 
a-le de unde nu-s, dispăruseră și acestea trei. Se gîndi 
a anul următor să păzească el însuşi, dar după aceea se 
gîndi şi i se păru mai firesc să dea sfoară în ţară că 

va da orice acelui supus al său care-i va aduce viu și nevă- 
tămat canarul cel cîntăreţ, care i-a furat în două rînduri 
rodiile de aur. Dar trei zile şi trei nopţi nu i se înfăţișă 
nimeni la palat. Ci doar a patra zi, iată că se arătă un 
biet țăran, îmbrăcat tare sărăcăcios, deși chipeș, cu canarul 
în mînă în faţa palatului, cerînd să vorbească regelui. 

— "Ţi-am adus canarul, slăvite rege. Facem tirgul ? în- 
trebă el pe rege, fără să-l mai ia pe ocolite. 

— Bine, îţi mulţumesc. Cite pungi de galbeni vrei în 
schimb ? îl întrebă regele. 

— Nu-l dau pe pungi de galbeni, oh, rege, ci, după cum 
ai dat sfoară în ţară că îi dai orice aceluia care-ţi va aduce 
canarul, eu îţi cer mîna fetii tale. 

-= Einu, că asta ar fi prea de tot. Eu spun să te mul- 
țumeşti cu zece pungi de galbeni şi să-mi lași fata în pace. 

— Chiar dacă eu mă mulțumesc cu zece pungi de gal- 
beni, dacă nu-mi dai fata, să vezi că în primul rînd tu 
n-ai să te muljumeşti numai cu  canarul care nu-ți va 
putea da el singur rodiile de aur înapoi. 

Si spunîndu-i acestea luă pungile și dispăru ca prin 
farmec, lăsîndu-! buimăcit pe rege, 

Și ţăranul a avut dreptate, deoarece cînd regele a rămas 
singur cu canarul și l-a întrebat : „Unde sînt vodiile mule 
de aur ?“, el i-a răspuns : - 

=- Doar cel ce m-a adus ştie cuvintele magice eu cuve si 
putea intra în grota unde stau aseunse rodiile tile. 

Și regele a priceput înţelesul spuselor ţăranului. Si a 
doua zi a trimis după el. Şi ţăranul a venit Gin nou la palat. 

— Dă-mi mîna fetii tale şi vei afla cuvintele magice 
care deschid grota unde sînt ascunse rodiile tale de aur. 

— Ei, bine, îți făgăduiese mîna fetii mele, numbi spu- 
ne-mi imediat care sint cuvintele magice ? 

-= Şi-ţi vei ţine cuvîntul ? 

== Mai încape vorbă ? Cuvîntul unui rege îl mai poţi 
une lu îndoială ? 

Și, încrezător, țăranul îi spuse cuvintele magice prin 
are să i se deschidă grota : „Uşă minunată, deschide-te 
ndată ! 

De ceum a auzit regele, l-a luat în mînă pe canar şi i-a 
vuneit : 

— Du-mă chiar acum la grota unde sîrit rodiile mele 
de aur ! 

— Ai aflat cuvintele magice ? întrebă canarul. 

— Am aflat, desigur. Un rege poate tot ce vrea ! 

— Asta înseamnă că ai făgăduit pe fata ta drept mi- 
usă ţăranului care m-a adus. 

"— Am făpăduit-o, dar nu i-o voi da, fii tu sigur. 

— Atunci cum o să-ţi poţi lua rodiile de aur ? 
= — Deveamdată, tu du-mă la grotă, şi pe urmă vedem 
i ! îi tăie scurt vorba regele. 

Și au ajuns la grotă şi regele a rostit tare : „Ușă minu- 
tă, deschide-te îndată !“ şi iată că din stînca din faţa lor 
er oi o uziţă și rege şi canar intrară înăuntru. Mai mai să 
beascăi regele de cîte bogății erau îngrămădite acolo. Pînă 
„dea el de rodiile de aur, deocamdată își umplu buzuna- 
e cu diamantele care zăceau în dreaptă şi în stînga lui în 
ve. Dar tot căutînd cu privirea, iată că văzu şi șase rodii 
aur, Le luă iute și zbură din grotă cu canar cu tot, în 
mea fericirii. i 

Poveşti namuritoare, vol. 22 


Cînd s-a văzut la palat, cu buzunarele doldora de dia- 
mante și cu cele șase rodii de aur pe masă nu mai putea 
de bucurie. Dar în aceeași clipă se pomeni în faţa lui cu 
țăranul căruia îi făgăduise mîna fetii. Năueit de fericire, re- 
gele aproape că uitase de ţăran și mai ales de ecca ce-i fă- 
găduise, aşa că-l întrebă uimit : 

„— Cee'cu tine la palat ? 
— Aştept ca regele să-și ţină cuvîntul dat. 
— Cecuvint:? 

— Mi-ai făgăduit mîna fetii dacă te ajut să-ţi recapeii 
rodiile de aur. Acum le ai pe masă, aştept să-ţi ţii vorba. 

— Tocmai pentru că le am pe masă, sînt gata să-ți dinu 
şi ţie un pumn de diamante şi alte zece pungi de galbeni, 
dar pe fată tot nu ţi-o dau! 

— O să-ţi pară rău, rege, că m-ai Mimi: îl ameninţă 
țăranul și dispăru ca prin farmee. 

În aceeaşi clipă, diamantele se prefăcură în pietricele 
obișnuite şi cele șase rodii de aur în șase rodii coapte, nu- 
mai bune de mîncat. 

Regele se făcu negru de mînie. Ceru să-i fie adus legat 
burduf țăranul. Dar degeaba cutreierară în lung și în larg 
prin regat solii regelui, nici că au dat de urma lui. După zile 
şi nopţi de suferință, iată că regelui îi veni în; minte să-l 
întrebe pe canar unde-l poate găsi pe ţăranul acela afuri- 
sit. Și acum începu canarul să se tocmească în locul făra- 
nului cu regele. 

— Dacă nu ești hotărît să-i dai fata de soţie “nici tu 
nu vei fi fericit niciodată, nici rodiile nu ți inu vei recăpăta 
şi nici linişte în palat nu vei avea. 

'— Bine, canarule, adu-l aici şi jur să-mi ţin cuvîntul 
dat și să încheiem cu bine toată povestea asta ! 

Și canarul dispăru și în locul lui apăru tînărul chipeș, 
îmbrăcat ca de nuntă cu o pungă de argint în mînă cu cele 
e rodii de aur în ea, spre bucuria regelui care nu mai 
şovăi să-și ţină cuvîntul dat. 

Şi cînd îl văzu și frumoasa principesă ce mîndru și ce 
înăr era se arătă tare încîntaţă să-i fie soție. Şi astfel se 
ncheie toată povestea cu bine cum și-a dorit regele și cum 
fi dorit orieare dintre noi. 

Cele trei brățări 


A FOST ODATĂ CA NICIODATĂ o văduvă care a ră- 
as cu trei fete, frumoase și harnice, numai bune de mări- 
tat. Și într-o zi, pe cînd se afla văduva în pădure să adune 
vreascuri pentru foc, iată că în faţa ei apare o bătrînică 
i-i spune : 

= — A venit vremea ca fetele tale să-și aleagă soarta, 
oarta lor e în mîinile mele și-i arătă trei brățări : una era 
le aur, alta de argint, şi alta de fier. Trimite-mi-le pe rînd, 
n fiecare seară mă vor găsi în coliba de lîngă copacul acela. 
i-i arătă coliba pe care femeia, deși mai fusese de multe 
ri pe cărările acelea, nici c-o mai văzuse pînă în seara 
eca. 

A plecat văduva acasă și într-un suflet a povestit fete- 
ei cele întîmplate. 

— Prima mă duc eu, se repezi cea mare. 

Si a doua seară se duse In colibă. Bătrînica fi arătă cele 
trei brățări și ea, fata cea mare, fireşte că o alese pe cea 
de aur. 

— Vei ajunge mare împărăteasă ! îi urzi bătrînica. 

Și fata cea mare alergă fericită acasă să-i povestească 
maică-si ce soartă o aștepta. 

Veni seara următoare şi mijlocia se duse la coliba bă- 
trînichii, cuprinsă și ea de mare it it să afle ce soar- 
tă-i fusese hărăzită. 

Şi bătrînica îi arătă doar două brățări : pe cea de argint 
şi pe cea de fier. Fata s-a repezit, fără a mai sta pe gînduri, 
la brățara de argint, convinsă că o soartă prea rea nu-i 
putea fi aleasă cu asemenea dar de preţ. 

Și bătrînica îi spuse : 

— Vei fi regină”! 

În culmea bucuriei ajunse acasă săltînd într-un picior 
şi cu brăţara de argint pe mînă. Le spuse surorilor şi ma- 
mei că avea să fie regină. 

Tristă, în seara a treia, se duse și a treia fată la coliba 
pătrînii, convinsă că ea nu va avea de ales nici o brățară de 
aur şi nici de argint, ci doar pe cea de fier, dealtfel sin- 
gura rămasă, din moment ce surorile ei mai mari le-au luat 
şi pe cea de aur și pe cea de argint. Dar bătrinica i-a făcut 
o surpriză și i-a arătat trei brățări : una de aur, una de 
argint și una de fier. 

— Alege-ţi pe cea care-ţi place, îi spuse mătușa, 

— O aleg pe cea care ştiu eu că mi-a fost hărăzită, 
chiar dacă tu eşti bună și de dragul men ai pus şi pe cele 
două alese de surorile mele. 

)— Știu că ești cea mai modestă dintre ele; fata mea, 
ar alege totuşi pe cea care-ţi place, o îmbie bătrîna. 

Dar fata se încăpăţină şi şi-o puse pe braţ pe cea de fier. 
— Bine, fata mea, du-te sănătoasă și ai încredere în 
barta ta oricare ar fi ea. 

Se duse fata cea mică acasă și povesti cu jumătate de 
ură cele întîmplate, Surorile au luat-o în ris, făcînd-o 
proastă, iar mama ei a certat-o toată noaptea, că nu ale- 
se brățara de aur ca să ajungă şi ea o împărăteasă ca 
ora ei mai mare, sau cel puţin să fi ales brăţara de argint 
ă fi ajuns regină ca mijlocia. 

Fata n-a răspuns nimic și s-a culcat liniştită. 

"În mai puţin de o săptămînă, fata cea mare a fost ce- 
ută de fiul unui mare şi puternic împărat şi sora ei, cea 
Jijlocie, a împlinit și ea destinul, măritindu-se cu un fiu de 
ege. Cea mică a rămas în schimb lîngă mama ci, ajutînd-o 
n continuare la treburile casei. 

Într-o bună zi s-a oprit la casa lor un tînăr păstor. La 
ceput s-a codit văduva să-și dea fata unui biet păstor, 
ar cum păstorul se încăpăţinase s-o ia de soţie, n-a mai 
inut seamă că avea o fată împărăteasă și o alta regină, 
„ca să scape de piatra din casă, i-a dat-o, 

| "Ce se gîndi văduva într-o bună dimineaţă ? Că trecu- 
seră cîțiva ani de cînd nu-și văzuse fetele. Şi o porni mai 
atii la fata cea mare. A găsit-o într-o mare de lacrimi. 
mpăratul o părăsise pentru fata unui alt împărat şi de la 
zi la alta se aștepta să se întoarcă și s-o alunge din pa- 
t. Abia a avut timp să schimbe trei vorbe cu mama ei. 
işa că biata văduvă plecă de la fata ei cea mare, destul 

de mîhnită. Se gîndi să se mai lumineze la suflet, vizitind-o 
pe regină, pe fata ei cea mijlocie. Şi se duse la ea. Dar şi 
pe mijlocie o găsi plinsă și deznădăjduită. Regele îi spusese 
clar și răspicat că dacă nici de data asta nu-i va face un 
fecior, o va alunga de la palat, 

— Dar cum, iata mea, tu n-ai fost în stare să-i faci un 
copil regelui ? o întrebă mama pe fată. 

— Ba da, dar avem trei fete și nici un băiat ! 

o — Ei bine, să sperăm că-i vei face pe plac şi nu va fi 
nevoie să te alunge. i 

Plecă şi de la fata cea mijlocie, biata mamă, nu prea 
mulţumită de cele găsite și acolo. . 

Se duse, într-o doară, ca să nu fie singură, la fata cca 
mică, Deși de la un palat de împărat, de la altul de rege să 
te duci într-o stînă, nu era prea mare bucurie. 

Și totuși ! Ajunse la stînă, la fata cea mică și la păstor. 
I-a găsit pe amîndoi fericiţi eu o fetiţă și cu un băiat ală- 
turi. O casă îndestulată, o ogradă plină de păsări, o grădină 
de zarzavaturi, o turmă nesfirșită de oi. Au primit-o pe 
biata văduvă cu atîta dragoste, că au făcut-o să uite de ne- 
cazurile cu celelalte două fete. Şi cînd a plecat de la ci au 
încărcat-o cu atitea ete: pile de abia le mai putea duce. Ba 
i-au dăruit și două ci și un măgăruş care să-i care desagii 
cu cite merinde i-au dat. 

Și pe drum, mama a avut remușcări pentru noaptea în 
care o dojenise atît de tare pe fata ei cea mică fiindcă nu 
ştiuse să-și aleagă o soartă de mare doamnă. Şi avea re- 
muscări și că nu-l primise cu prea multă omenie pe tînărul 
păstor care o făcuse pe fata ei atît de fericită. Noroc că fata 

eu suflet de aur (și brățară de fier) uitase de cele din 
ecut și o primise cu atita dragoste. 

Și pînă a ajuns acasă la ea s-a tot gîndit că, la urma 
ei, nu aurul îl face fericit pe om și nici argintul... 


Prințul înfumu rat 


A FOST ODATĂ CA NICIODATĂ o împărăteasă 
bună și frumoasă, mai frumoasă ca virtutea, dar avea un 
fiu rău și urit, mai urît ca păcatul. 
Și, cum ea era femeie, mai mult prințul, fiul ei, se ocupa 
e treburile ţării. Şi se purta atît de rău cu curtenii și cu 
toți cei din jurul lui, încît nimeni nu-l iubea, dimpotrivă, 
fiind cu toţii jigniţi de dimineaţă pînă seară, tot se gîndeau 
în fel și chip cum să se răzbune într-o bună zi pe prințul 
acela înfumurat. Deoarece, pe lingă faptul că era cum era 
de urit, mai era şi înfumurat. Niciodată n-ar fi primit 

eun sfat de la nimeni, încredințat că nimeni nu gîndea 
mai limpede ca el, nimeni nu judeca mai bine ca el. Și, 
nesfătuit de nimeni, conducea după mintea lui, încurcîn- 
du-le pe toate, fără să mulțumească pe cineva. Un alt nă- 
av al lui era acela al eleganţei fără margini. 
Sărăcise întreaga vislierie cu luxul lui nemaipomenit, 
mbrăcat numai în catitele şi mătase, cerînd să-i fie cusute 
costumele numai în fire de aur și argint. 

Ce au pus la cale într-o bună zi curtenii care nu-l pu- 
pau suferi ?! 

Au adus la palat patru din cei mat îscusiţi croitori, pe 
care nu-i mai văzuse prinţul niciodată, și i-a strunit cum 
să vorbească și cum să se poarte cu prințul, făgăduindu-le 
la urmă câte o pungă cu galbeni. 

Cei patru croitori i-au fost înfățișaţi prințului astfel : 

— Slăvite prinț, iată patru croitori veniţi de peste mări 
şi ţări, unde s-a dus vestea că sînteţi cel mai elegant prinţ 
din lumea asta, au străbătut drum lung casă vă servească. 
Îngăduiţi-le să vă arate ce stofe şi ce mătăsuri au adus ca 
să vă încînte ochii. 

Abia își stăpîni bucuria prințul înfumurat, apropiin- 
du-se de cei patru croitori ca să le vadă țesăturile acelea 
minunate. Şi într-adevăr îţi luau ochii de strălucitoare ce 
erau. Nici nu mai ştia ce să-și aleagă pentru costumul ce 
avea să-l înnoiască de ziua lui de naştere, care nu eru 
departe. 

— Alegeţi-o pe asta, îl îndemnă un croitor, şi-i arătă 
o bucată de stofă în fir de aur. 

— Sau pe asta, îl înrîuri altul, cu fir de argint. 

Dar prinţul nu primea sfaturi. Şi alese pe cea pe care 
nu-i spusese nici unul s-o aleagă, 

Le porunci să-l cheme la probă chiar a doua zi şi le 
ceru să plece din cameră de îndată. 

Cei patru croitori au făcut întocmai cum fuseseră stru- 
nifi de curtenii răzbhunători. Au croit dintr-o pînză ordinară 
costumul prințului și s-au prezentat a doua zi la probă. 
Cînd a văzut prinţul din ce stofă e făcut, rămase locului 
țintuit și zise : 

— Dar de unde?! Stofa aleasă de mine era ţesută 
în fir de aur şi în fir de argint ! 

= Şi asta e ţesută în fir de aur şi în fir de argint ! răs= 
punseră în cor cei patru croitori. 

Şi prinţul, care nu cerea niciodată sfat celorlalţi, îl în- 
trebă totuși pe unul din curteni care era de faţă la proba 
costumului : 

— Ia spune, unde e fir de aur şi fir de argint la stofa 
asta mizerabilă ? 

— Este, slăvite prinţ, uitaţi-vă bine ! îl duse de nas 
curteanul cu chipul cel măi senin din lume. Şi uitaţi-vă ce 
fineţe ! adăugă el luînd uzura acelei pînze, drept fineţe... 

Prinţul porunci să fie chemat un alt curtean pe care-l 
întrebă imediat : 

— Vezi fir de aur sau de argint în țesătura asta ? 

— Da, premărite prinț, văd că este o stofă nemaipo= 
menită, ţesută în fir de aur şi fir de argint, îi răspunse şi 
acest curtean. 

Degeaba a mai chemat el și pe alţi curteni, fiindcă toţi 
vedeau în pînza aceea mizerabilă o țesătură din cele mai 
fine, numai el vedea o pînză ordinară. Răspunsurile curte- 
nilor și insistența croitorilor veniţi de pe meleaguri străine 
l-au făcut și pe el să creadă ca ei, ca să nu se facă de rîs 
în faţa străinilor care aveau să ducă pesemne vestea mai 

"departe că prinţul nu se pricepea la stofele fine. 

Şi tără împotrivire, s-a supus şi la proba a doua și la 
a treia. Și cînd a venit și ziua marii sărbători, s-a dus mai 
întîi la mama lui s-o întrebe cum i se pare noul lui costum 
din țesătura aceea străină,  - 

— Îţi vine de minune ! l-a încurajat mama, împără- 
teasa, care fusese înștiințată de micul complot al curteni- 

lor care voiau să-l dezveţe pe prinţ şi de năravul luxului 
acela prostesc și de inlumurarea lui la fel de prostească. 

A fost imboldul hotărîtar care să-l facă să apară îmbră- 
cat astfel în faţa tuturor oaspeţilor de vază, veniţi din atî- 
tea şi atitea țări ca să-l sărbătorească. Dar cînd l-au văzut 
în ce zdrenţe a apărut prinţul cel elegant, toţi au început 
să şușotească, pînă ce copilul unui prinţ străin a avut cura- 
gul să strige : 

— Prinţul e un zdrențăros ! Prinţul e un zdrenţăros ! 

Prințul se făcu ca para focului de mânie și rușine. Gurte- 
mii lui erau înlemniţi cu gîndul la ceea ce avea să-i aștepte. 
Dar prinţului nu i-a trebuit mult ca să-și dea seama că 
supușii lui de la curte îi dăduseră o lecţie. Şi, spre ului- 
rea tuturor, a primit-o fără minia la care se așteptau. Parcă 
a fost trezit dintr-un vis urit. De la prima clipă de furie 
a trecut la următoarea, de linişte şi înțelegere, apoi s-a 
apropiat de mama lui : 

— Şi tu, mamă, m-ai lăsat să apar în zdrențe în fața 
tuturor acestor oaspeţi străini, oaspeţi de vază ?! 

— Da, fiule. Ceva grav trebuia să se întîmple ca să te 
trezești din înfumurarea ta oarbă și pofta ta nesăbuită de 
lux, şi-l privi cu atita blindeţe și i tir că prințul lăsă 
ruşinat ochii în jos. 

'O minune se petrecuse cu el. Şi sinteti care-l pără- 
'sea, lăsînd loc înţelegerii și bunătăţii care i se reflectau pe 
chip, îl făceau să nu mai pară atît de hidos. 

Le-a zîmbit curtenilor, în semn de aprobare a acelei 
lecţii binemeritate, s-a dus să-și schimbe zdrenţele și într-o 
clipă a fost înapoi bun și primitor, îndatoritor cu toată Iu- 

mea, încît taţi se întrebau dacă el era prinţul cel urît, cel 
temut, cel înfumurat. 

În ziua lui de naştere, ca o renaștere de fapt pentru 
prințul care nu mai era cel dinainte, a fost cea mai izbus, 
tită petrecere din cîte văzuse pină atunci palatul acela. 


Copacul grăitor 


n- A EOST ODATĂ O REGINĂ, frumoasă ce-i drept, dar 
tare avară. Strînsese în palatul ei tot ce era mai rar în lume 
şi mai de preţ. Dar într-o bună zi un prinţ străin, care ve- 
nise anume ca să admire colecţia rară a reginei, îi spuse 
cu un acr de trufie : 

— Aveţi atitea minunăţii, regină, v-ar lipsi o singură 
raritate... 

— Care anume ? întrebă curioasă şi oarecum. jignită | 
Ata 
„— Copacul grăitor. 

— Copacul grăitor ? Există aşa ceva ? 

— Desigur. Și atunci într-adevăr n-ar miai lipsi nimia 
în palatul ăsta. | 

— Și cine l-ar putea adică 2 întrebă regina. 
t — Numai Domnia Ta. 

— Şi cum l-aş putea recunoaște ? 

— Din cile știu, copacul: spune cui vrea el următoa= i 
rele cuvinte : ,Tave-i amarnic să aştepţi zadarnic“, 


— 

Regina îl ascultă pe prinţ, și cum pe lingă faptul că 
era frumoasă mai era şi renumit de vitează, atit de vitează 
de pînă atunci nici nu se gîndise că ar avea nevoie de 
vreun sprijin în domnie și de aceea nici nu se măritase, 
se gîndi s-o pornească la drum chiar a doua zi. 

Prinţul se oferi s-o însoțească e] pînă în pădurea unde 
știa că e acel copac fermecat pe care nimeni nu fusese în 
stare vreodată să-l ia. 

Dis-de-dimineaţă regina a pornit-o la drum îmbrăcată 
în straie bărbătești. Prinţul a lăsat-o pe regină în pădurea 
cu pricina şi acum rămînea ea ea singură să ghicească ce 
copac anume, din câţi erau în pădure, avea şi grai. Şi a 
colindat regina în lung şi în lat pădurea, pînă cînd, obo- 
sită, a descălecat şi s-a aşezat sub unul din copati. Dar, 
cînd să aţipească, i s-a părut că aude un glas: „Tare-i 
amarnic să aștepți zadarnice“. Deschise ochii și aşteptă 
să se convingă de faptul că nu e vis ci că e aevea şi din 
nou auzi desluşit un glas de voinic: „Tare-i amarnic să 
aștepți zadarnic“, e 
— Nu mai încăpea îndoială, copacul grăitor era chiar cel 
Îngă care se aşezase ea. Întinse o mînă, ca o mîngiiere, pe 
trunchiul lui și copacul îi vorbi : 

— Cum de te-ai încumetat, regină, să vii pînă aici ? Ai 
venit oare ca să mă salvezi ? 

— Am venit să te tai și să te iau la mine în grădina 
palatului meu. 

— Doar n-am așteptat atita timp ca să wii, să-mi tai 
viaţa, Și nici tu n-ai tuat atita cale ca să-mi faci răul ăsta! 

Ar însemna că ești mai rea decît vrăjitoarea care m-a 
transformat în copac. 

— Dar nu ești tu copacul grăitor ? îl întrebă regina ne- 
dumerită, 

— Acum sînt un copac, dar înainte de a fi fermecat 
eram un tînăr frumos, [iu de rege. Redă-mi viaţa şi-ţi voi 
fi credincios pînă în ultima mea clipă. | 

— Dar cum de te-ai prefăcut în copac ? . 

— Într-o bună zi, la vînătoare, m-am rătăcit de ceilalţi 
de la curte și cînd să-mi potolesc setea, bînd dintr-un pi- 
rîiaş, pe loc m-am prefăcut într-un copac și de atunci ni- 
meni n-a mai știut nimic de mine. 

— Și cum poți fi desfăcut de această vrajă ? 

— În primul rînd trebuie să-mi juri că-mi vei fi soţie 
şi apoi te învăţ eu ce să faci. 

— Jur, îi răspunse regina, parcă şi ea fermecată de 
cele ce auzea. 

— Ei bine, atunci ascultă ; în scorbură găsești spada 
mea, o iei iute, o ascunzi în frunzişul acela unde te vei as- 
cunde și tu, Apoi știu că ai la tine merinde, le păstrezi ca 
să le arunci celor trei dulăi fioroși cu care va veni cît de 
curînd vrăjitoarea ca să mă păzească. În fiecare seară, 
cînd se întunecă, vine la mine și mă întreabă dacă vreau 
s-o.iau de soţie pe fata ei și eu rămîn de lemn în faţa do- 
rinţii ei și ea mă întreabă iar, pînă o fură somnul. Vei ve- 
dea cu ochii tăi în noaptea asta. Cînd ea va adormi, dintr-o 
mișcare, le dai dulăilor toate merindele tale şi cu spada îi 
retezi capul Dacă ai noroc să izbutești dintr-o dată sînt 
salvaţ, dacă nu, ești și tu pierdută. 

Pogină Ha ascultat cu hiare-aminte, a tras spada din 
scorbură, s-a pitit iute în frunziș şi a stat la pîndă, în aș- 
teptărea vrăjitoarei. 

N-a trecut mult şi vrăjitoarea a venit, urmată de trei 
dulăi fioroși. S-a așezat în fața copacului și l-a întrebat : 

— Vrei s-o iei de soţie pe fata mea ? 

Şi copacul i-a răspuns : 

— Rămîn de lemn cum ai hotărît tu..: 

Și vrăjitoarea iar a întrebat şi copacul iar i-a răspuns, 
pînă cînd, zdrobită de oboseală, păzită de dulăii cei răi, 
vrăjitoarea s-a ghemuit la picioarele copacului grăitor și a 
căzut într-un somn adînc. 

Să le arunce dulăilor hrană și să-i taie capul vrăjitoarei 
pentru regina cea vitează a însemnat o singură mișcare. În 
clipa următoare, din copacul grăitor a apărut un tînăr chi- 
peş și frumos, încît regina nu s-a căit că i s-a făgăduit de 
soţie, înainte de a-l vedea. S-au suit amîndoi pe cal și pe 
aci ţi-e drumul. Înfometaţi, dulăii au sărit asupra vrăjitoa- 
rei fără putere în: ce n-a făcut regina au terminat ei, nemai- 
lăsînd niei urmă... a 

În loc de un copac grăitor, regina a fost bucuroasă să se 
întoarcă acasă cu un fiu de rege, salvat de ea din vraja 
sgripțuroaicei. 

A două zi, cînd regele a văzut-o pe regină în straie fe- 
meiești, împodobită ca o adevărată regină, n-a știut cum s-o 
mai laude, iar toți curtenii, care își doreau de mult un rege 
la tron, s-au arătat nespus de mulțumiți de alegerea aceea, 
pregătind nuntă mare, care a durat trei „zile şi trei nopți, 
ea în poveste... d 

laiul fermecat 


| 

| A FOST ODATĂ UN ŢĂRAN care avea un petec de 
„ pămînt pe care toţi ceilalţi țărani nu-l doriseră cînd se fä- 
cuse împărţeala de către rege. De ce nu l-a vrut nimeni ? 
„E lesne de înțeles. Fiindcă era pămînt tare, nisipos, ce 
| părea că nu avea să rodească niciodată. 

l Dar s-a apucat bietul om să-l sape, să-l îngrașe și acum 
| nici un altul nu avea un cîmp cu grîne mai bogate și mai 
frumoase. Vecinii își rodeau unghiile de invidie. Dacă la 
început n-a vrut nimeni petecul acela de pămînt, acum 
se băteau pe el și în fiece zi, nici nu se crăpa de ziuă că și 
veneau pe capul bietului om să-i propună : 

— Vinde-mi mie pămîntul tău ! Nu-i nimic de capul 
lui, e numai piatră tot. E sterp. Ce nevoie ai de el ! Uite, îţi 
dau atît şi atît.. adică de zece ori mai mult decât l-ai plă- 
tit tu regelui. f 

+ Tocmai că-i pietros şi sterp nu vreau să păcălesc pe 
nimeni, răspundea țăranul cel șiret și-i poftea pe rînd pe 
toţi să iasă afară din casa și din curtea lui. 

Într-o bună zi a trecut pe acolo însuși regele cu sluji- 
torii lui. Și toţi s-au uluit de ce mare crescuse giiul pe 
cîmpul acela, în timp ce în “jurul lui, tot grîul păreă ne- 
crescut și toată cultura pitică și uneori uscată, Pînă şi re- 
gele simţi că-l invidiază pe ţăranul acela norocos Şi încercă 

să-l convingă să-i vindă lui ogorul. Dar ţăranul se în- » 
căpăţină : 
„.— Majestate, tu mi l-ai vîndut mie și acum îmi ceri să 
ţi-l vând eu: Nu-i treubă regeuscă, asta ! i 

În culmea furiei, regele în ajunul culesului, cînd era 
bobul de grîu mai frumos, dădu ordin slujitorilor săi să cu- 
leagă în timpul nopții tot grîul, să nu-i lase un bob ţăranu- 
lui necuviincios, 

Și toată noaptea, zeci și sute de slujitori de ai regelui 
s-au cocoșat, culegînd griul bietului țăran ca să-i facă pofta 
regelui invidios. 

Dimineaţa, cînd să se ducă ţăranul la cîmp, ce-i fu dat 
să vadă ? Toţi vecinii se prefăceau că le pare rău că cineva 
îi furase tot grîul, în realitate fiind tare bucuroși că vecinul 
lor nu le mai luase înainte cu recolta. 

Dar nu mică le-a fost uimirea când l-au văzut pe ţăran 
că e mai liniștit ca oricînd, că se retrage în căsuţa lui şi în 
văzul tuturor grîul crescu verde și apoi galben cu bobul 
copt, bun de cules. Au alergat într-un suflet să-i spună 
regelui : 

— Majestate, grîul de pe pămîntul acela pietros dispă- 
ruse azi dimineaţă ca apoi sub ochii noştri să apară din 
nou galben și frumos ca mai înainte. Nu-i lucru curat ! 
strigară toți vecinii, invidioși pe bietul țăran. 

— Ce-i drept, așa e ! le răspunse și regele, mai înveni- 
nat ca oricînd. 

Şi, după ce plecară oamenii, dădu poruncă slujitorilar 
să culeagă tot grîul și în noaptea următoare, şi apoi va ve- 
dea el ce are de făcut, 

Și slujitorii regelui iar făcură noapte albă, pentru 
ei mai neagră ca oricînd, sleindu-și puterile la culesul 
grîului, 

Dimineaţă, vecinii, în culmea bucuriei, priveau pămîn- 
tul de pe care fusese cules tot grîul de nu se mai vedea 

fi, Şi, cind apăru yi țăranul cel păgubit, ui, cu toată pre- 
jăcătoria din lume, imcepură din nou să-l compătimească. 
— Ce păcat, vezi, dacă ni-l vindeai nouă „pămîntul, 
acum n-ai mai suferi paguba asta, 
— Nu-i nimic, oameni buni, le răspunse el şi se în- 
toarse în căsuţa lui umilă, 

Şi din nou, în văzul tuturor, ca prin farmec, tot griul 
alben ca aurul umpluse fiecare părticică de pămînt. 

Unde să alerge cu toţii dacă nu la rege care le era în- 
tr-un fel părtaş, deoarece și el rîvnise la bucata de pă- 

înt sterp a bietului țăran. 

— Majestate, în zorii zilei griul nu mai era pe ogor, 
r sub ochii noştri hoidele au apărut din nou ca prin 
farmec... 

— Mergeţi liniștiți la casele voastre, că văd eu ce e de 
ăcut, l 

Regele își puse în gînd să descopere ce farmece stăpi- 
ea ţăranul acela. Şi, cum nu avea prea mare încredere în 
lujitorii lui, se îmbrăcă ţărăneşte şi de cum se întunecă 
şi duse la casa ţăranului. Printr-o crăpătură a zidului el 
rivi înäuntrul casei, și ce-i fu dat să vadă ? 

Țăranul duse la gură un nai şi începu să fluiere din el. 
eodată apăru o fată frumoasă, toată numai în văluri de 
loarea cerului senin de vară, cu cosiţe aurii, și începu 

danseze. Şi ţăranul cînta din nai și fata dansa și dansa 
e pareă nici nu atingea pămîntul. Regele, privind-o, ră- 
fermecat, Simţi că, de nu va îi soţia lui, va cădea la 
at bolnav. 

Abia găsi în el putere să se ducă acasă, în palatul lui, 
pă ce şi fata dispăruse, dar toată noaptea nu-și găsi as 

tîimpăr, tot frămîntîndyse cum să facă și cum să dreagă, 
ca zina accea din poveste să ajungă soția lui. De cum se 
iviră zorile, porunci să-i fie adus la palat țăranul cu 
pricina. Și țăranul veni. 

— Majestate, am venit, spuse el. 

— Aseară ţi-am văzut fata dansînd, îţi cer mîna ei. 

— Ştiu că ai văzut-o dansînd. Dar mîna ei n-o poţi 
avea decît dacă trudeşti la munca cîmpului timp de trei 
recolte. Că e ploaie, că e soare, ori ninsoare, trebuie să 
munceşti trei recolte, altfel n-o poţi avea. Este porunca 
soartei ! 

Şi regele se supuse, fiindcă nu avea încotro. 

Părăsi regatul trei âni și făcu întocmai cum îi ceruse 
ţăranul. Și cum n-a ieșit din vorba lui, cînd s-a încheiat a 
treia recoltă, țăranul și-a scos naiul, a început să cînte şi 
fata lui a apărut mai frumoasă ca oricind și a îneepul să 
danseze. De bucurie regele a dansat și el şi a doua zi au 
pornit-o la palat unde regele avea să poruncească pregä- 
tirite de nuntă mare, Dar la palat il uitaseră toţi în trei 
ani, şi noul rege n-a stat mult pe “gînduri ca să poruncească 
să fie alungat raincinosih Cui să-și spună el păsul, dacă nu 
țăranuiui ? 

„Cind, îl auzi țăranul, care era, de fapt, şi un „mare Yră- 
ftor =. y4 ascultă, apoi îşi scoase naiul. fermecat şi cîntă o 
melodie, alta decât cea pe care o cînta pentru fata lui, şi cit 
ai tipi, în faţa lor se înălță un palat de zece ori mai mare 
şi mai frumos decît cel pe care-l avusese regele mai 
înuiae. Şi au trăit fericiți toţi trei în ep spite Dina 
la adtaci bătrineții - h 


Fată frumoasă și norocoasă 

A FOST ODATĂ CA NICIODATĂ o preafrumousă iată. 
i toate au fost bune pentru ea cât timp a trăit mama ei cea 
bună. Cînd a rămas doar cu tatăl ei vitreg, viața ei a fost 
n chin. Dar fata le-a îndurat pe toate, gindindu-se că poate 
veni vremea măritişului şi vreun tînăr cumsecade s-o. 
i şi la ea. Şi într-adevăr a venit şi vremea măritişului, 
dar tatăl ei vitreg'a promis-o primului. venit care era, 

m ? mic, urât şi cocoşat. Și fata, cînd a-auzit și mai ales 
apă ce l-a văzut pe cel ce avea să-i devină soţ, s-a pornit 
e un plins, de nu s-a mai oprit trei zile și trei-nopţi: 
Înainte de a se crăpa de ziuă înspre dimineaţa celei de 
treia zi, fetii i se păru că audeglasul mamei ei : 

— Rosalia — astfel se numea fata — nu darnădăjdui, 
no afară și nu-ți va părea rău. 
Rosalia se gîndi o clipă, apoi, judecă ea că mai rău tot 

"putea fi decît să-l urmeze pe pocitul ales de tatăl ei 
reg, şi ascultînd de voinţa glasului, ieși afară din casă, 
ipti], tiptil, ca să n-o audă tatăl ei vitreg. 

Afară, ce-i văzură ochii ? Un cal alb de o rară frumu- 
je. Şi asta nu-i nimic, dar calul vera fermecat, calul 
— Rosalia, vin din partea mamei tale care n-a îneaţat 
vegheze-asupra ta. M-a trimis pe mine -casă te ocro- 
se toată viaţa și dacă tu mă vei asculta, vei fi HA 
ndcă gian meu e glasul ei. 

'buimacă de somn, EA E de ce vedea și au- 
a, nu mai ştia ce să facă. Și calul începu să-i dea pri- 
ele sfaturi : 

— Rosalia, du-te în casă şi ia un costum bărbătese de 
la taică-tău, îmbracă-l iute pînă nu se trezește el şi înca- 
lecă s-o pornim, pînă nu răsare soarele. 

Rosalia făcu întocmai și, pînă să se trezească tatăl «ei, 
ea şi calul erau departe, la drum. 

Cînd se trezi el o căută ce o căută și apoi își văzu liniş- 
tit de lucru. Bine că scăpase de ea la urma urmelor, că şi 
așa n-o iubise niciodată, prin urmare nu-l interesa deloc 
ce avea să se aleagă de ea şi încotro o apucase. 

— Rosalia, ne vom opri la grajdurile regești. Știu că 
au nevoie de un grăjdar. Văzîndu-te cu cal cu tot, te vor 
angaja, sînt sigur. 

Şi Rosalia, luată drept un tînăr și nu drept fată, se 
angajă la grajdurile regale. 

Fiul regelui avea întocmai virsta Rosaliei şi tot văzînd-o 
în fiecare zi în grajd, se simţea mereu tot mai atras de ea. 
Într-o bună zi îi spuse tatălui lui : 

— Tată, noul grăjdar e mult prea firav ca să rămînă ! 
acolo să aibă grijă de cai, îngăduie-mi să-l iau în palat 
drept pajul meu. 

Şi regele consimți. 

Rosalia făcea tot ce putea ca să nu se observe că era 
fată, dar într-o bună zi fiul regelui se duse la mama lui 
şi-i spuse : 

— Mamă, ceva îmi spune că pajul ăsta e fată. Prea 
mă simt atras de el, Nu ştiu de ce, dar cred că e fată, 

— Plimbă-te cu el în grădină și admiră în fața lui tran- 
dafirii. Dacă va rupe doar unul și și-l va pune la butonicră 
e băiat, iar dacă va culege cîțiva şi va face un buchet, 
e fată. 

Între timp, păjul își căuta mereu de lucru în grajd. Pe 

bună dreptate ţinea să aibă ea singură grijă de calul ei. 

Dar cu același prilej, cînd nu era nimeni de faţă, Rosalia îi 

cerea mereu cîte un sfat. Şi de astă dată calul a prevenit-o : 
— Ai grijă, cînd vei fi în grădină cu fiul regelui, să 

pupi un singur trandafir şi apoi să-l arunci cu nepăsare, 

um fac bărbaţii, ca să nu te dai de gol. 

~ Si Rosalia făcu întoemai şi fiul îi spuse mamei: 

— S-a purtat bărbăteşte, dar eu tot cred că e fată, 

— Urmărește-l cînd îşi taie pîinea și vezi dacă o ţine 

piept, sau o taie pe masă cü o mînă sigură, îi mai 

puse mama. 

Dar şi calul îi spuse Rosaliei ce avea de făcut, așa că 

nu se lăsă păcălită nici de astă dată. 

— Îndeamnă-l, îi mai spuse regina fiului ci, care nu-și 
ai găsea pacea, să vă luptaţi cu spada. Îţi vei da seama 
el mai bine. 

Şi calul o sfătui pe Rosalia, 

— Te vei lupta cu el, dar pînă în cele din urmă te va 
avinge. Este un viteaz renumit și nimeni nu-i poate 
ne piept. 

- Şi așa a fost. Au luptat ce au luptat, a rezistat Rosalia 
"a rezistat, dar la urmă a căzut leşinată de oboseală pe 
5, Prinţul s-a apropiat de ea, a luat-o în brațe și, cînd a 
ezat-o cu grijă pe pat Ai a privit-o bine bine, a văzut că 
lemeie, “ 

Zadarnic a încercat să se împotrivească, atit regele cît 
regina, căsătoriei fiului lor cu o necunoscută, că pînă în 
e din urmă au spus tot ca el. e 

= 'Trecuse citva timp de la nuntă şi acum soţia prințu- 
tui, Rosalia, aștepta un copil. Bucurie mare pe toţi, pe rege, 
pe regină şi, mai âles pe prinţ, în afară de o singură fiinţă. 
O principesă de la curte, care-l iubea în taină pe prinţ de 
multă vreme şi care suferise amarnic în ziua cînd o alesese 
pe acea necunoscută drept soţie. 

Cu puţin timp înainte de a naşte Rosalia, sosi veste 
la palat că tînărul prinţ trebuie să plece la război. Și, cu 
durere în suflet, prinţul îi lăsă pe toţi cei dragi și se duse 
la datorie. 

Rosalia se gîndi să i-l dea soțului ei pe calul acela cre- 
dincios, să-l însoțească în grelele încercări. Și calul se 
arătă bucuros să plece cu prinţul, dar mai înainte de a 
pleca îi dădu trei șuviţe din coama lui bogată și-i spuse 
Rosaliei : 

© — Dacă ai nevoie de mine, împletește aceste trei şuviţe 
şi eu voi afla imediat. 

Rosalia dădu viaţă unui băiat de toată mindrețea. 


“Regina, mama prinţului, scrise imediat fiului ei ves- 


tea cea mare. Şi trimise un sol să-i ducă scri- 
soarea. Dar în ziua în care plecă solul, plecă, fără să știe 
nimeni, și prinţesa care-l iubea în taină pe prinţ și care era 
geloasă foc pe Rosalia, gîndindu-se mereu cum să se ră7- 
bune, Îl urmărea de la distanţă pe sol și cînd acesta coburi 
ca să se odihnească, ea se apropie de cl, îi fură scrisoarea, 
o citi iute și-i strecură altă scrisoare, ticluită de ea în care-i 
spunea prinţului că Rosalia. născuse un monstru. Cind so- 
lul se trezi, îşi văzu de drum mai departe, fără să ştie ni- 
mic din cele întîmplate, 

Prinţul citi scrisoarea, rămase pe ginduri, dar cum © 
iubea prea mult pe Rosalia, nu se înfurie, ci îi răspunse 
„Mamă dragă, sînt îndurerat că Rosalia a putut naşte un 
monstru, dar nu te rog altceva decit să ai grijă de ea“. 
Solul luă scrisoarea şi o porni înapoi! la drum. Întim- 
plarea a făcut ca să se odihnească în acelaşi loc unde-l ag- 
pta şi principesa cea geloasă, Ea fură scrisoarea prințalui, 
o citi, și plină de venin o înlocui eu cea ticluită de gelozia 
invidia ei“: „Dragă mamă, nu pot îngădui dezonoarea pe 
ae mi-a Lăcut-o soţia mea, te rog s-o alungi imediat pe 
Rosulia din-casa noastră“. - . 

Răspunsul prinţului i-a încremenit pe toți din palat. 
[i ales regina: mamă nu: înţelegea nimic. De ce-dez- 
moare ? De ce s-o alunge pe Rosalia ? Dar cum totdeauna 
inţa fiului lor a fost poruncă pentru părinţii care l-au 
ăsfăţat totdeauna, fără a mai “căuta o explicaţie a celer 
puse, s-au gindit să-i împlinească şi de astă dată veința. 
i, cu mare durere, i-au spus Rosaliei să-și ia copilul și să 
ărăsească palatul. A fost cea mai nefericită zi a Rosa- 
i. Și cea mai fericită a principesei geloase şi răzbună- 
are, care-l iubea în taină pe prinţ, și care abia aştepta să 
| ptoar că din război. 

b Rosalia îşi luă copilul şi plecă. Istovită, se opri la mar- 
inea unei ape. Abia atunci își aminti de cele trei şuviţe 
i ÎL pe care i le lăsase calul ei credincios la plecare. 
tăbi să le împletească. În aceeași clipă, calul prinse 
= cele întîmplate și, fără să-l mai Înştiințeze pe prinț 
pleacă, o porni în goana mare spre Rosalia. Ajunse lîngă 


j è i E i g 
Rosalia, nu deznădăjdui, că pînă la urmă adevărul 

va ieşi la lumină și tu vei fi primită din nou ca o regină 
la palat. l 

Şi în câteva vorbe îi dezvălui cele întîmplate. Rosalia 
se potoli din plins, iar calul îi îndreptă pașii spre o colibă 
din apropiere. Nu locuia nimeni acolo, ci părea că-i aş- 
teaptă pe cei trei: Rosalia cu copilul și calul fermecat, 
Coliba era mică, aidoma tuturor colibelor, dar îndestulată 
cu de toate. Și au rămas acolo cîtăva vreme. Între timp, a 


sosit și prințul acasă din război. Mama lui i-a arătat scri- 


soarea primită, iar prinţul să înnebunească de durere, mai 
ales cînd a aflat că într-adevăr Rosalia fusese alungată, 

În timp ce prințul a plecat în căutarea Rosaliei, regina- 
mamă a făcut cercetări la palat, să vadă al cui e scrisul și 
cine a putut fi atît de hain ca să urzească vicleșugul acela. 


Nu i-a fost greu s-o descopere pe ticăloasă și nu i-a fost 


greu s-o alunge neîntîrziat de la palat. 

Prinţul a găsit-o şi el pe Rosalia în coliba aceea, alături 
de o mîndrețe de fecior, și s-au întors bucuroși cu toţii 
acasă. 


Și au făcut mare petrecere, că prințul s-a întors vic- 


torios din război și Rosalia cu feciorul ei și cu calul cre- 


dincios au venit și ei teferi și nevătămaţi înapoi la palat, | 


Patru frați năstrușnici 
AU FOST ODATĂ patru fraţi gemeni. Și fiecare era 
înzestrat cu cîte un har. Primul putea înghiți toată apa 


mării. Al doilea avea un gît de fier. Pe al treilea nu-l 

putea arde focul. Al patrulea își putea ţine la nesfârșit 
respiraţia, 

Adesea, primul se ducea la mare și se întorcea cu o 
| plasă uriașă plină de peşti. Citeodată mai vindea şi la tirg, 
după ce-și îndestula familia. 

Într-o bună zi, un băiețaş îl rugă să-l ia și pe el la pes- 
cuit. La început nu se lăsă înduplecat, dar băiatul atita se 
rugă şi se încăpăţină, încît îi spuse : 

— Ei bine, te iau cu mine la peseuit, dar cu o condi- 
ţie : orice ţi-oi spune să mă ascuiţi orbește, 

-— Așa voi face, i-a răspuns băiatul. 

A doua i în zori s-au dus împreună la pescuit. Şi cel ce 
avea puterea să înghită o mare îi spuse băieţaşului : 

— Eu voi înghiți marea și tu vei pescui în voie cît vei 
crede. Dar. în clipa în care eu îţi fac semn să revii la mal, 
“mă aseulți orbește. 

— Cind îmi vei face semn să mă reîntore la mal, te voi 
asculta orbește, repetă băieţașul cuvintele auzite. 

Zis şi făcut, Primul dintre cei patru frați năstrușnici 
înghiţi toată marea. Își umplu plasa lui de totdeauna cu 
pești. Își umplea și băiețașul, deși se cam îndepărtase oare- 
cum de tovarășul lui de pescuit, La un moment dati se 
face semn să se întoarcă la mal, dar băieţașul nu-l ascultă, 
ci se avîntă mai tare. A doua oară, primul dintre cei patru 
“fraţi îi face semn să se întoarcă, dar băiețașul nu-l as- 
cultă. Si tot așa și a treia oară. Simţi fratele care înghiţise 
marea că n-o mai putea ține toată, obosise... și încet, încet 
lăsă să se reverse, strigind zadarnic băieţașului să se în- 
arcă înapoi. Şi  băiețașul  nenscultător a fost înghiţit 
de mare, 

"De cum s-a întors singur în sat, bietul om a fost dat pe 
mîna legiuitorilor. 

— Unde e băiețașul cu care ai fost la pescuit ? a fost 
întrebat. Și degeaba a povestit omu! din fir-a-păr totul cum 
s-a desfășurat, cum băiatul a fost neascultător, că pînă la 
urmă tot l-au condamnat. 

În ziua execuției el rugă să-i fie ascultată o ultimă 
dorinţă : 

— Îngăduiţi-mi să-mi/iau rămas bun de la frații mei. 

Și i-a fost îngăduit. Dar în locul lui, în fața călăului, 
a doua zi a apărut al doilea frate, cel cu giîtul de fier. Şi 
cînd călăul a ridicat securea, ea a sărit cât colo, izbindu-se 
de gîtul de fier, încât s-au speriat taţi cei de faţă, chiar și 
mai marele judecător şi au luat-o la fugă. 

A doua zi s-a hotărît să i se aleagă o altă moarte. Să 
fie ars pe rug. Dar înainte de a fi ars, a cerut voie să-și 
salute pentru ultima oară fraţii. Şi i s-a dat voie. În locul 
lui s-a întors cel ce putea trece prin foc nevătămat, Şi 
cînd a fost pus pe rug, a ieșit neatins de pe tăciunii stinși. 
„Şi lumea iar s-a speriat și a rămas și de astă dată încre- 
menită pe loc. 

A treia zi, judecătorul a hotărît ca vinovatul să moară 
sufocat. Şi porunca a fost aceea de a fi azvirlit în cea mai 
îndepărtată și întunecată dintre încăperile temniţei, nu mai 
mare de o jumătate de metru, cît să stea vinovatul în ge- 
nunchi şi să-și aștepte ceasul cel din urmă. Îngrozit de ce 
avea să-l aștepte, vinovatul a cerut voie să-și salute fra- 
ţii. Şi i s-a dat voie. Dar în locul lui s-a întors fratele ca- 
re-și putea ține răsuflarea și șapte zile. Şi după ce a fost 
azviîrlit în încăperea aceea fără aer, s-au dus paznicii a ° 

doua zi, din ordinul judecătorului, să vadă dacă murise 
condaranatul, dar l-au găsit mai teo şi mai zdravăn 
ca oricind, i 

—, Preainalte judecător, a vorbit cel mai înțelept din 
sat. Dacă nici o moarte nu-l atinge, e:oidovadă că bietul 
om n-a fost vinovat şi prin urmare nu avem dreptul să 
mai încercăm să-i luăm viaţa. 

— Drept grăiești, i-a răspuns și judecătarul. 

Și cum nimeni nu s-a gîndit că cei patru gemeni s-au 
slujit de asemănarea lor pentru a-l salva pe cel mai mare 
dintre ei, toată lumea a strigat, : 

— Eliberaţi-l, eliberaţi-l, e nevinovat ! 

Și eei patru frați au trăit de atunci liniștiți şi mul- 
țumiţi. 


Jertfa unei mame 


A FOST ODATĂ O VĂDUVA și toată bucuria ei ea e 
fetiţă de cinci ani, durdulie, frumoasă și pe deasupra şi 
ascultătoare, Dimineaţa stătea cuminte în grădină și se 
finca cu păpuşa, înginind tot felul de cîntece născocite de 
ea. După-masă căuta să-i mai dea mamei ei cîte un ajutor 
la ce era şi ea în stare. Maică-sa o pierdea din ochi şi în 
fiecare scară, pînă adormea fetița, ea îi cînta cîte un cîntec 
leagăn, Aşa o obişnuise, de cînd era mică de tot. Şi cele 
d uă, mamă şi fală, își duceau tihnit zilele şi nu aveau de 
e să se plingă. 

Dar iată că într-o bună zi, pe cînd mama era obosită de 
grijile easei, fetița văzu trecînd prin grădină un iepuras 
alb de o rară frumuseţe. Se duse să-l prindă, dar iepurasul 
se furişă pe sub gard și fugi mai departe. Fetița se luă 
după el, fără să-și dea seuma că ieşise pe poartă în afara 
grădinii. 

Și iepuraşul se făcu nevăzut în pădure și fetița se po- 
meni alergînd orbește după el. Cînd s-o strige biată mai- 
că-sa la masă, fetița dispăruse. 

O jale nemaipomenită o cuprinse pe biata femeie și cum 
nu avea de ales, se luă după urmele fetiţii în nădejdea 
de a o găsi. Şi dacă fetiţa se rătăcise, s-a rătăcit și mama ei. 
Zdrobită de durere şi oboseală, se opri și se aşeză pe trun- 
chiul retezat al unui copac. Şi, stînd acolo singură, i se 
păru că aude o voce : 

— Vrei să ştii încotro a luat-o fetița ta ? 

— Vreau, cum să nu vreau, dar cine ești tu ? 

— Eu sînt Ziua şi dacă-mi cînţi măcar un cîntec din 
cele ce le cînta fetița ta în timpul zilei, îți arăt pe unde 
a luat-o. 

„Numai de cîntat n-avea poftă deznădăjduita mamă, 
dar de nevoie a îngînat i ea ce-şi aducea aminte de la 
fetiţa ei. 

— Ei bine, îi spuse Ziua, a luat-o pe acolo — și-i arătă 
încotro o luase fetița. 

Dar a mers și a mers, biata femeie, pînă s-a înserat și 
de fetiţă tot n-a dat. 

Şi iar s-a așezat pe o buturugă să se odihnească. Și din 
nou un glas a întrebat-o : 

— Vrei să ştii încotro a luat-o fetița ta ? 

— Cum să nu vreau ? întrebă ea cu disporare. 

— Cîntă-mi atunci irei cîntece din cele cu care o ador- 
meai seara cînd era în leagăn. Eu sînt Seara şi-ţi voi spune 
încotro s-o iei mîine în zori. 

Și mama, printre lacrimi, i-a cîntat trei cîntece Serii şi 
a adormit plingînd și cîntind, iar a doua zi, în zori, a luat-o 
într-acolo unde îi arătase Seara. 

Şi a ajuns în fața unui rîu secat și n-a știut ce să facă, 
Dar de îndată a auzit un glas: 

— Dacă ţii cu adevărat să-ți găsești fetița, umple-mi 
albia cu lacrimile tale și te voi trece de partea cealaltă, pe 
unde a luat-o ea, é 

Și auzind acestea, de bucurie și de durere, mama plînse 
într-atît, încât n-a trecut mult timp și s-a umplut albia 
rîului. ~ 

Și rîul a trecut-o de partea cealaltă. Și acolo a dat de 
o stîncă. Și stînca i-a vorbit : 

— Dacă dragostea ta pentru fetiță e mare, suflarea ta 
va fi atît de caldă, încît să facă să răsară flori din pia- 
tră seacă. 

ȘI mama, disperată, suflă cu căldură asupra stîncii. Deo- 
"dată văzu în faţa ei tufe întregi de grozame gălbioare, 
viorele ici și colo, ghiocei și violete. De bucurie, stînca îi 
făcu semn pe unde s-o ia ca să-și întîlnească fata. Și fe- 
meia îi urmă sfatul. 

Și merse și merse pînă în faţa unei colibe. Istovită, căzu 
la pămînt. Cînd se dezmetici, în fața ei apăru o bătrină, 
hidă ca o vrăjitoare. O privi cu ochi răi și încruntaţi : 

— Cum de ai ajuns pînă aici ? o întrebă ea. 

— M-au îndrumat și pe mine... Nu știi cumva, mătușă, 
mèi spuse ea, unde ar putea îi fetița mea ? 

— Ba știu. 

— Ce trebuie să fac ca să-mi spui, întrâbă femeia cu 
disperare în glas și în privire, 

— Ai făcut destul ca să dovedești cît de mult o iubeşti 
pe această mititică. Și mie mi-a fost dragă și de aceea m-am 
Yrefăcut într-un iepuraș și ţi-am răpit-o, dar n-am cunos- 
cut atunci puterea ta de jertfă şi nici că vei fi în stare să 

înduri toate încercările ca să ţi-o recapeţi. Ia-o înapoi, 
e fata ta. 

i Si zicînd acestea, se făcu nevăzută şi ea și coliba şi, în 
data mamei, năucită de atitea şi atîtea spaime prin cite 
trecuse, apăru fetița ei durdulie şi frumoasă care-i sări de 
git-și o întrebă senină, ca toţi copiii care nu vor să recu- 
moască c-au făcut o poznă : 

— Mamă, mergem acasă ? 


~ 


POVEŞTI TURCE 


(REPOVESTITE DE VIORICA DINESCU) 
Mezina și mărul de aur 


ASCULTĂ POVESTEA unei preatrumoase fete. Nu va 
fi tristă povestea ei, căci. celor frumoşi, şi mai ales buni, 
nu le e rea ursila... Amarul și plinsul să fie hărăzite celor 
uriţi și răi... De pătimit, pătimeşte multe omul, că. 
sariul vieţii... Uite, și eu, cîte n-am mai petrecut în zi 
mele ! M-am, făcut spoitor, am spoit tingiri şi-am rău 
cu toate minerele lor în mînă... M-am făcut doftor, am 
ticluit niște hapuri tămăduitoare, şi dintre bolnavii care 
le-au înghiţit, unii au rămas fără suflare pentru totdeauna, 
alţii s-au pierdut pe sine pentru timp îndelungat... Mi-au 
zis oamenii din preajma mea : „La ce bun să fii pribeag 
și singuratic, ca un derviş ? Să-ţi căutăm drept soaţă a 
rumoasă ca luna de pe cer, cu zuluti aurii, cu benghi ca 
gete şi dinții ca perlele“... M-am învoit pe dată, dar cînd 
am ridicat vălul miresei misë, am încremenit : mă însoți- 
seră, oamenii buni, cu o femeie care avea nici mai mult, 
nici mai puţin, decât de trei ori cîte treizeci de ani, cu fața 
spoită cu sulimanuri și atit de urită. atit de urită, incit 
aghețai cînd o priveai... M-am dus la peţitori: „Cu ce 
V-am greşit eu de mi-aţi, făcut una ca asta ?* Noroc că 
aveam la mine fesul fermecat. Mi l-am pus pe cap şi pe 


. 


loc m-am făcut nevăzut. Si dus am fost. O dåià măcar 
nu mi-a mai călcat piciorul pe meleagurile acelea... 

A fost odată ca niciodată. A fost odată, într-un colț 
uitat de lume, un bărbat care avea şase fete. Nu-i era 
defel ușor să-şi ducă gospodăria fără niei un flăcău, dar 
nu se plingea omul nostru. Cum necum, mai uşor ori mai 
greu, o scoteau ci la capăt şi vieţuiau laolaltă în bună în- 
telegere. 

Într-o zi, spre asfințit, întră și omul nostru la cate 
nedua din sat, unda se adunau, cupă sfîrșitul muncilor de 
peste zi, bărbaţi, ca să mai schimbe înlre ei cîteva vorbe. 


Nigi nu apucă el să dea binețele cuvenite, că un ţăran 


avut îl și luă în ris: 

— Ja te uită, fîrtate, cine-a venit printre noi ! Hai, po- 
vesteşte-ne minunea cum de izbuteşii să-ți înnozi zilele, 
prea netrebnie tată a șase netrebnice muieri ? 

Hohote de rîs se auziră Qin tonte părţile. Şi aşa se 
rușină omul nostru, așa se simți de umilit, că nu știu cum 
să părăsească mai degrabă cafeneaua. Sosi acasă abătut, 
fără nici un chef. i 

-= Ce-ai păţit, totă, de stai așa pe gînduri ? îl întrebă 
fiica cea mare. 

La, început, părintele nu voi să-și necăjească fata po- 
vestindu-i vorbele de batjocură cu care fusese întimpinat 
la intrarea în cafenea. Cum însă fata stărui, îi spuse în cele 
din urmă. 

— Asta era ?! se miră fiica. Și cu care crezusem că 
m-a cerut cineva de nevastă și tu te frămînți eă nu știi 
cum să-mi faci rost de zestre ! îi răspunse ea și plecă, lă- 
sîndu-l singur. _ 

lar tatăl se cătrăni și mai mult, amintindu-și iarăşi că 
ave la casă şase fete mari pe care nu ie poate nicicum că- 
pătui, din pricina sărăciei... 

A doua seară, cînd iarăși intră în cafenea, fu din nou 
primit cu aceleași cuvinte umilitoare, la care iarăși nu fu 
în stare să găsească vreun răspuns. Şi iarăşi se înturnă 
acasă, mai amărît decît plecase. Văzîndu-l așa de copleșit 
de gînduri, a doua fiică se apropie de el și îl iscodi şi ea 
să-i spună ce necazuri are. Cînd, după multe stăruinţe, 
omul îşi deschise inima, și cea de a doua fiică a sa îi răs- 
punse întocmai ca sora ei mai mare : 

— Asta era ? ! Şi eu care crezusem că m-a cerut cineva 
de nevastă şi tu nu știi cum să-mi faci rost de zestre! şi 
plecă, lăsîndu-l mai departe singur. 

Și amărăciunes, şi neputinţa îl împresurară și mai tare 
pe omul nostru. 

Zi după zi, se petrecură întocmai aceleași lucruri și la 
cafenea, și acasă, pînă ce, într-a șasea seară, fu rîndul 
mezinei să-l întrebe pentru ce stă așa trist și îngîndurat. 

— Ce să fie, fata mea, îi mărturisi omul. Greu, tare 
greu îmi vine cînd sînt luat peste picior numai pentru că 
am șase fete şi nici un flăcău şi pentru că, neavînd cine 
să alerge încolo și încoace ca să. mai cîştige niscai prăpădiți 
de gologani, o ducem în sărăcie, la cheremul oricui... 

— Asta era, tată drag ?! se miră și mezina. Nu-i nic: 
pricină de întristare, tăicuţule. Miine seară, te du din 
ou în cafenea, și îndată ce ţi s-o spune ,,Bine-ai venit. 
etrebnic tată a șase netrebnice muieri“, tu să răspunzi : 
„Bine te-am găsit, netrebnic tată a şase netrebnici flăcăi |* 

— Poveşti nemuritoare, vol. 23 


Zis și făcut. Șeara următoare, cînd a intrat în cafenea 
şi țăranul cel avut îl întîmpină cu aceleași bineţe zeflemi- 

toare, omul nostru nu mai părăsi cafeneaua ruşinat, ci îl 
înfruntă : 
| — Bine te-am găsit, netrebnic tată a şase netrebnici 
flăcăi ! 
| — Așaaa ?! Ai prins grai ? ! Or fi flăcăii mei netreb- 
nici, fîrtate, îi întoarse vorba bogătanul, dar unul dintre 
ei are să izbutească să ia mărul de aur pe care fiul Beiului 
îl ţine mereu la el, în buzunarul caftanului. Aud ? Mai ai 
ceva de zis ? Este în stare vreuna din nepricopsitele fiice 
ale tale să săviîrșească o asemenea ispravă ? 

N-a mai ştiut ce să răspundă omul nostru și iarăși s-a 

înturnat acasă dus pe gînduri. 

| — Ei, cum a fost, tată drag ? De ce ești tot trist ? îl 
înțîmpină mezina. 

+ — Uite, fata mea, oftă omul, eu i-am răspuns așa cum 
m-ai învăţat tu. Iar el m-a umilit şi mai tare, lăudîndu-se 

_că unul dintre feciorii lui v-a lua mărul de aur de la fiul 
Beiului, în timp ce nici una dintre voi nu e în stare să 
facă o asemenea faptă, ceea ce, din păcate, e prea adevărat. 
|} — Nu te necăji pentru atîta lucru, tată. Miine te du 
din nou la cafenea, Şi dacă iarăși te-o încolţi bogătanul cu 
vorbele lui înfumurate, tu răspunde-i răspicat că nu unu! 
dintre feciorii lui se va învrednici să ia mărul de aur, ci 
una din fiicele tale. Şi ai grijă, tăicuţule, de pune rămășag 
cu el pe cît mai mulți bani și îți făgăduiese că nu tu vei 
fi acela care va pierde. “i 

Seara următoare, cînd, pășind în cafenea, bogătanul f 
întîmpină cu aceleași vorbe de batjocură despre netrebnicia. 
fiicelor sale, tatăl acestora răspunse : . ? j 

— Laudă multă şi faptă puțină. De față cu toţi oa- 
menii de aici, eu mă prind cu tine că nu un fecior falnic 
de-al tău, ci o fată „netrebnică“ de-a mea va izbuti să ia 
în stăpînire mărul de aur de la fiul Beiului. Şi mai mult 
decît atita, sînt gata să pun rămășag cu tine, fiecare dintre 
“noi punîndu-și la bătaie tot avutul său, că așa cum zic eu 
se vor petrece lucrurile, și nu altfel. i 

— Aşa ceva nu se va întîmpla în veci ! tipa bogătanul. 

— Ba se va întîmpla cum te văd și cum mă vezi ! îi 
răspundea neclintit tatăl fetelor. Bao 

— Ba nu! i 

— Ba da! ` b 

Şi se încinse o zarvă nenifiipomenită. Se întretăiau Sulaa 
surile, tot mai aprinse : 

— Eu ţin cu tatăl flăcăilor ! 

— Eu cu cel al fetelor ! 

— Tatăl fetelor o să aibă dreptate ! 

— Ba cel al flăcăilor ! , 

Şi așa se sfădiră bărbaţii din cafenea pînă tîrziu în 
oapte. Dimineaţa, cum se crăpă de ziuă, osteniți de atîtea 
strigăte, se aflau cu toţii dinaintea casei cadiului, ca să le 
întărească acesta rămășagul. 
După ce îi ascultă și pe unul, și pe altul, cadiul 
ibzui așa: 4 
— Vor pleca îndată să ia mărul de aur un flăcău din cei 
și o fată din cele șase, la alegerea părinţilor lor. Fetei 
se va da un nume de bărbat, Ali, iar băiatul se va purta 


"cu ea cuviincios precum un frate. Altminteri, de va greşi 
cu ceva, va fi închis în temniţă zile îndelungate. Va îm- 
brăca fata straie bărbătești și va porni și ea călare, întocmai 
ca un flăcău... 

Aşa au purces la drum mezina, Ali, şi mezinul bogăta- 
șului. Au mers ei o bună bucată de vreme, poposind cînd 
ca să culeagă lalele și zambile, după dorinţa fetei, cînd ca 
să bea cafele şi tutun, după dorința flăcăului, pînă ce li s-a 
întins dinainte o apă mare şi înfricoşetor de tulburată. Ca 
să răzbească mai departe trebuiau să treacă pe malul celă- 
lalt, pe o punte îngustă și tare șubredă. Și-au strunit armà- 
sarii amindoi tinerii, îmboldindu-i să pășească pe punte, 
dar caii numai ce s-au opintit deodată și n-au mai vrut, 
doamne fereşte, să înainteze. Ce n-au încercat călăreţii 
noștri ! I-au îmbărbătat cu vorba, i-au atins cu biciul, au 
încercat să-i mîne ținîndu-i de căpăstru, dar în zadar. Nici 
unul din cai nu s-a urnit din loc. 

— N-avem încotro, Ali, a spus atunci flăcăul. De mers 
mai departe, nu mai putem merge. Trebuie să ne întoar- 
cem acasă, că pînă la seraiul Beiului avem de străbătut 
drum lung și greu, iar numai cu piciorul nu vom putea 
ajunge niciodată... 

— Poate că ai dreptate, răspunse mezina. Tu ia-o 
înainte, că te ajung şi eu din urmă. 

Flăcăul își şi înturnă armăsarul și se depărtă agale, 
răsucindu-și tacticos o ţigară. 

În acest răstimp, ce se gîndeşte fata 7,1 se năluceşte 
ceva, calului ăstuia al meu, de nu vrea el cu nici un chip să 
pună piciorul pe punte. Ia să-l leg eu la ochi și să mai în- 
cerc o dată înainte de a mă întoarce !“ 

ochii armăsarului. Apoi îi dă un bici uşor și calul trece 
puntea în galop. Ajunsă pe malul celălalt, îl dezlsagă la 
ochi și așteaptă. 

Flăcăul, cînd şi-a isprăvit de fumat ţigara, se uită îna- 
poi, să vadă ce-i cu Ali de nu mai vine. Cînd colo, de partea 
cealaltă a apei, făcîndu-i semn cu mîna, a chemare, cine 
era ? Ali. Se întoarce înciudat flăcăul, dă iarăşi să treacă 
puntea, dar calul lui nechează năpraznic, și, trăgîndu-se 
înapoi, ca speriat, se ridică în două picioare, mai-mai să-și 
răstoarne călărețul. Înfuriat, acesta îl loveşte cu gîrbaciul, 
dar calul nu dă semne de ascultare. Şi atît de necruţător îl 
biciuiește flăcăul, atîta îl biciuieşte, încît bietul animal se 
prăvălește în genunchi și-apoi se lungeşte pe malul apei 
fără suflare. Mînios foarte, flăcăul se ridică de pe pămînt, 
ia şaua, o saltă la spinare şi așa, împovărat și ruşinat, se 
întoarce la ai săi... 

Iar fata, așa-zisul Ali, merge și merge călare, mereu 
înainte, fără nici un popas. Sub seară, numai ce îi mijește 
dinaintea ochilor silueta cîtorva căsuțe. 

— Dii! Voinicule ! își îndeamnă ea calul ostenit. Să 
ne grăbim să ajungem acolo mai înainte de a se întuneca 
de-a binelea. O să găsim noi vreun locșor unde să ne odih- 
nim peste noapte ! 

Cînd intră în cătun, pe uliţă nu se vedea ţipenie de om, 
în afara unei bătrîne care, ghemuită în pragul unei colibe, 
şedea pierdută în gîndurile ei. 

— Seară bună, bunicuţo, îi grăi fata, oprind calul. Sînt 
un biet drumeţ istovit de drum, fără alt adăpost decît pa- 

Îşi scoate iute brîul ce-i încingea mijlocelul şi îl legă la Y 


“tul primitor al pămîntului. Pot să mîn şi eu, nopticica asta, 
în căsuţa dumitale ? 

— Cu toată inima, flăcăule ! se învoi pe dată bătrîna, 
căreia i se urîse foarte de singurătate, căci se afla de multă 
vreme fără nimenea pe lume. 

Și ceasuri în şir, gazdă şi oaspete, au tot tors firul fără 
de sfîrşit al vorbei. Şi așa fata i-a mărturisit bătrînei că a 
pornit în lume ca să ia mărul de aur de la fiul Beiului. 

— Nu-i lucru ușor, a clătinat din cap bătrîna. E cale 
lungă și grea pînă la seraiul Boiului. Eu însă vreau să te 
ajut pe tine. Ţine maiaua asta. După ce are să-ţi iasă îna- 
inte o mare nesfîrșită, tu ia îndată jumătate din maia şi 
arune-o în mare. S-or despica în două apele, lăsînd între 
ele o potecă, pe unde să poţi trece. Așa ai să ajungi la sara- 
iul Beiului. Dar fii cu băgare de seamă, să nu care cumva 
să rătăcești cealaltă jumătate de maia, că fără de ea nu-ţi 
va fi cu putinţă întoarcerea. Și tot ca să-ţi netezese ţie 
drumul, am să-ți dau, drept însoțitor nedespărțit de tine, 
pe Lățosul, credinciosul meu cîine. E năzdrăvan, Lăţosul, şi 
o să-ţi prindă și el tare bine. 

A doua zi, dis-de-dimineaţă, Ali încălecă şi porni mai 
departe, petrecut de binecuvintările bătrînei şi întovărășit 
de Lăţosul. 

Merse ea și merse, bătu drumuri umblate şi neumblate, 
pînă ce i se așternu dinainte o mare necuprinsă. Îndată a 
scos din sîn maiaua, a împărţit-o în două şi a aruncat o ju- 
mătate în mare. Şi pe loc apele s-au despicat şi fata a tre- 
cut, cu cal și cu cline cu tot, pe o potecă bătătorită între 
ape. Cum s-a aflat pe malul celălalt, apele s-au unit iarăși, 
de parcă nicicînd nu fuseseră despărțite 3 

Abia şi-a ridicat fata privirile, ca să se uite încotro s-o 
apuce, că s-a şi pomenit dinaintea unui sarai cu ziduri 
înalte şi semeţe, durate din piatră albă. În faţa lui, pe o fi- 
şie îngustă de uscat, se preumbla agale un tînăr. 

— Bine te-am găsit, străine, îi vorbi călărețul. 

— Bine-ai venit, drumețe, îi răspunse tînărul, cu o 
tresărire, smuls din gîndurile lui pe neașteptate de glasul 
blînd al lui Ali. Parc-ai fi răsărit din ape de nu te-am vă- 
zut şi nu te-am auzit apropiindu-te. 

— Poate că-i chiar așa, zîmbi drumeţul. Vrei oare 
să-mi spui, străine, dacă saraiul ăsta este cumva cel al Be- 
iului ? 

— Al lui eşte, întări tînărul. lar eu sînt fiul Beiului. 
Dar tu cine eşti:? Ț 

— Sînt Ali. De departe, de foarte departe am auzit de 
faima saraiului vostru și m-am încumetat să iau pieptiș 
drum lung şi anevoios numai ca să îl văd. 

— Vino cu mine, oaspete drag ! se însufleți tînărul. 
N-are să-ţi pară rău de truda ta ! Am să-ţi arăt eu însumi 
toate comorile vechi şi străvechi ale saraiului nostru ! 

Lăsîndu-și musafirul într-o cămară cu vederea spre 
marea cea albastră și mișcătoare, fiul Beiului alergă la 
maica sa într-un suflet : 

— Mamă, m-am trezit la porţile saraiului, ca răsărit 
din apele mării, cu un flăcău mlădiu ca creanga, cu priviri 
galeşe, cu surîs dulce şi glas blajin de fată. L-am poftit să 
ne fie oaspete, căci, nu știu de ce, măicuţă, de cum l-am 
văzut, m-a cuprins o înfiorare ciudată. Un glas lăuntric îmi 
şoptește că alături de mine se află nu un flăcău, ci o prea- 

frumoasă fată îmbrăcată în straie bărbătești. Ajută-mă, 
mamă, să-mi dau seama dacă mă înșel sau nu. 

— Nimic mai lesne, fiule. Seara, înainte de a se culca 
musafirul nostru, presară-i sub cearceaf cîteva petale de 
trandafir. Trupul de fată e mai fierbinte noaptea decît cel 
de băiat. De e fată și nu flăcău oaspetele nostru, petalele or 
păli pînă dimineaţa. Așa ști-vom fără greș adevărul. 

Lăţosul, care-l însoţise pe fiul Beiului, auzi totul și, în- 
dată ce rămase singur cu tata, îi povesti cum stau lucrurile. 
Căci, pasămite, el nu numai că înțelegea prea bine graiul 
omenesc, dar, cînd voia, putea chiar să și vorbească, întoc- 
mai ca oamenii. 

Seara, fiul Beiului și oaspetele său cinară împreună, ca 
doi prieteni. După ce jucară șah, gazda spuse : 

— Eşti, pesemne, ostenit de 'drum, oaspete drag ! Te 
conduc eu însumi la iatacul tău, spre a mă încredința cu 
propriii mei ochi dacă slujitoarele noastre ţi l-au pregătit 
cum se cuvine. 

Și pretăcîndu-se a cerceta el însuşi, grijuliu, așternutu- 
rile, fiul Beiului strecură sub cearceaf petalele unui tran- 
dafir involt, pe care și-l pusese dinainte în buzunar. 

— Să ai parte de o noapte tihnită, cu somn binefăcător, 
oaspete drag ! 

— La fel şi ţie îţi urez, gazdă preaiubită ! 

Rămasă singură, mezina s-a așezat între perini în fața 
ferestrelor cu vederea spre mare și pînă dimineaţa nu s-a 
mișcat de acolo. În zori, s-a ridicat, a răvășit niţeluș aster- 
nutul, ca și cum ar fi fost culcată în €l peste noapte, s-a îm- 
brăcat şi a adăstat ceasul cînd să poată coborî la masă. 

Îndată ce s-a luminat de ziuă, fiul Beiului a și bătut la 
ușa iatacului, nerăbdător. Văzîndu-și oaspetele gata îm- 
brăcat, a poruncit roabelor să strîngă așternutul și să în- 
ceapă a dereteca cu grijă încăperea. 

Cînd își reîntîlni mama, era și mai îngîndurat, și mai 
nedumerit fiul Beiului. 

— Mamă, mamă dragă, cu fiecare clipă mă simt tot mai 
legat de musafirul nostru. O voce lăuntrică îmi șopteşte 
mereu și mereu că este fată şi nu băiat. Trebuie neapărat 
să știu adevărul, măicuţă. Căci, de e fată, voi să mă însoțesc 
cu ea pe vecie | 

— Nu te necăji, fiule! îl linişti mama. Ia-ți oaspetele și 
plimbă-l prin bazar, pe la neguţătorii de giuvaeruri. De e 
fată, cu greu ai s-o mai poţi dezlipi din fața nestematelor. 

_O să vrea să-şi ia cât mai multe podoabe. Dar, ca să fii și 
mai sigur, pe drum, găseşte un prilej și lovește-ţi musatirul 
o dată, zdravăn, cu cotul. De e fată, durerea o să-i ume- 
zească ochii, de e bărbat, o să îndure lovitura fără a clipi. 

Şi iarăşi Lăţosul, care îl urmărea pe fiul Beiului ca o 
umbră, cum auzi cele puse la cale, se dădu pe lîngă mezină 
şi îi şopti totul. 

În drum spre bazar, cînd vizitiul a fost silit să stru- 
nească pe neașteptate fugarii, fiul Beiului, ca din întîm- 
plare, și-a lovit. oaspetele peste obraz cu cotul. De tăria 
loviturii, unul din dinţii din faţă ai lui Ali căzu. 

— Oh, n-am vrut, iartă-mă ! se rugă fiul Beiului: 

— Nu-i nimica ! S-a întîmplat şi gata ! răspunse nepă- 
sător mezina şi scoțînd din buzunar o perlă, o înfipse în 
locul sîngerînd al dintelui. 

“ Ajunşi în faţa giuvaergeriilor, unde mormane de pietre 
“prețioase își aruncau văpăile printre ochiuri de aur scînte- 
ietor, ca niște mici sori răsăriți de pretutindeni, îmbiind 
trecătorii, Ali se întoarse spre gazdă și îi grăi, mirat : 

— Ce căutăm noi aicea, printre atîtea găieli muierești, 
preaiubită gazdă ? ! Venind spre saraiul vostru, mi-am ră- 
tăcit pe undeva hangerul. Hai mai bine să dăm o raită pe la 
neguţătorii de hangere, cuțite şi iatagane, ca să-mi aleg 
ceva vrednic de mine ! 

Uluit mai era fiul Beiului ! Toate încercările dovediseră 
fără putere de tăgadă că Ali ar fi băiat. Şi totuși, inima îi 
spunea întruna că nu este așa. 

— Mamă, se plinse el, în pofida a tot ce ne-au arătat 
încercările tale, oaspetele nostru mi-e tot mai aproape de 
suflat, ca o fată dragă. Spune-mi, mamă, nu mai ştii nici un 
şiretlic care să ne încredințeze dacă Ali e fată sau băiat ? 

— Un singur mijloc ar mai exista, fiule. Dacă şi el dă 
greș, nu mai am ce face. Ispitește-ţi oaspetele la o baie, 
în hamam, și atuncea, totul se va limpezi de la sine. 

A doua zi de dimineaţă, din vorbă în vorbă, fiul Beiu- 
lui zise: 

— Ja spune-mi, Ali, n-ai vrea să vii cu mine la hamam? 
Tare-aş mai avea chef de o baie și bine-ar fi dacă ai veni 
cu mine. 

— Chiar asta aveam și eu de gînd să te rog, gazdă prea- 
iubită, răspunse mezina, pe care Lăţosul o și înștiințase de 
gîndurile mamei. Am străbătut atîta cale pînă aici, la voi, 
şi pulberea drumurilor nu m-a cruțat defel. 

— Să ne grăbim așadar spre hamam ! Iute să ni se în- 
geueze caii ! porunci către slujitori fiul Beiului și porniră 

pe dată, călări, spre hamam, baia de aburi, însoţiţi de Lățos 
sul care le alerga în urmă. 

La hamam, băieșii și băieșițele le ieșiră înainte, poftin=s 
du-i într-o încăpere anume pregătită pentru familia Beiu- 
lui, stăpîn atotputernic al acelor meleaguri. 

Pe cînd fiul Beiului își lepăda grabnic vestmintele, Ali 
se prefăcea a nu izbuti nici măcar să-și scoată ilicul. 

— Croitorul meu ar fi bun de biciuit în piaţa publică ! 
se arăta el înciudat. Așa de strîmte mi-a făcut butonierele 
astea, că ahia-abia am fost în stare să mă deschei la doi 
nasturi, în timp ce tu, iată-te gata de baie. N-are rost să 
mă aștepți. Du-te în sala cea mare, că vin şi eu îndată. 

În timp ce fiul Beiului se afla laolaltă cu alţi bărbaţi, 
în sala cea mare, mezina a scos iute din buzunarul cafta- 
nului mărul de aur, punînd în locul lui un răvaș. Apoi s-a 
strecurat pe nesimţite afară din hamam, s-a abureat pe cal, 
l-a săltat în șa şi pe Lăţosul și dusă a fost. 

La malul mării, aruncă la repezeală restul din maiaua 
dată de bătrînă și apele mișcătoare s-au despicat, încreme- 
nind pentru o clipă, de i-au lăsat liberă trecerea, după care 
s-au unit din nou. Şi, după ceasuri și ceasuri de gonit că- 
"lare, fără contenire, fata ajunse la cătunul unde o întîlnise 
pe bătrina ce o ajutase atîta. Rămase o noapte la ea, poves- 
tindu-i cu de-amănuntul toate prin cîte trecuse, îi mulțămi 
din inimă pentru binele făcut, şi dimineața o porni singură 
spre casă, 

Vestea întoarcerii ei a umblat ca o nălucă prin tot satul. 
S-au strîns oamenii cu toţii în fața locului de judecată, 

aștepiînd acolo sosirea cadiului, a fetei și a celor doi împri- 
cinaţi — tatăl celor șase fete și tatăl celor şase feciori. 

Urcată în şa pe armăsarul în spume, mezina scoase din 
sîn mărul de aur și îl arătă mulțimii. Părea că toate razele 
soarelui s-au potopit asupra lui, smulgîndu-i străluciri ce 
ardeau privirile, orbindu-le pentru o clipă. A izbucnit no- 
rodul în urale, cerînd apoi cadiului să facă dreptate. Și 
acesta o făcu, dînd tatălui celor șase fete toate bunurile ce i 
se cuveneau în urma prinsorii cu tatăl celor șase feciori. 
Astfel, bunătatea și tihna se cuibări în casa pină nu de 
mult destul de urgisită a mezinei și a surorilor ei. 

În tot răstimpul acesta, ce se petrecuse oare cu fiul Be- 
iului ? Așteptă el în sală ivirea lui Ali, aşteptă, pînă ce 
căzu la bănuială. Atunci purcese să-l caute pe Ali prin tot 
hamamul. Întrebă de el pe toate băieșiţele și pe toții băieșii, 
dar nimeni nu-i putu spune o vorbă despre Ali. Parcă in- 
trase în pămînt. Pălit de gîndul că a fost păcălit, fiul Beiu- 
lui dădu să se îmbrace la repezeală, să poată lua urma fu- 
garului. Atunci băgă de seamă că mărul de aur nu se mai 
află în buzunarul caftanului său. Scotoci înfrigurat prin 
buzunar și găsi răvașul așa-zisului Ali : 

„Ali de mi s-a spus, n-a fost adevărat ; 

Vara-am venit şi-n toamnă am plecat ; 

Fecioară în sarai am poposit şi tot fecioară în satul meu 

m-am înturnat...* 

Şi mîniat, și rușinat, şi încă, lovit de dor după fata pe 
care-o îndrăgise, fiul Beiului alergă într-un suflet la mama 
sa, cu răvașul în mînă. Se sfătuiră amîndoi îndelung cum 
să facă pentru a o găsi pe fată și a o lua de soţie. Fu che- 

mată în grabă Geadi, bătrîna vrăjitoare a toate făcătoare 
şi desfăcătoare. Aceasta, cînd află cum stau lucrurile, luă 
de la marginea havuzului din grădina saraiului două turtu- 
rele fermecate, și cu cîte una în fiecare mînă, încălecă pe 
chiup și vîjjj ! despicînd văzduhul, ajunse cît ai clipi în sa- 
tul fetei, chiar în faţa casei acesteia, tocmai cînd cele cinci 
surori mai mari tocmai se pregăteau să iasă pe uliţă. 

— Vai, bunicuţo dragă, ce turturele frumoase ai! spu- 
seră ele într-un glas. N-ai vrea să ni le vinzi nouă, să ne 
înfrumuseţeze grădina ? Că bani avem de-acuma berechet ! 

— Nu-s de vînzare, fetele mele, răspunse bătrîna vră- 
jitoare. Le dăruiesc de bunăvoie aceleia al cărei rîs mă va 
bucura eel mai mult ! 

Se apucară să ridă, ca la poruncă, toate cele cinci fete. 
Dar ochiul ager al vrăjitoarei băgă îndată de seamă că nici 
ri rele nu are în loc de dinte o perlă. La hohotele lor 
ie se trezi şi mezina, încă istovită foarte de dru- 
I e care abia îl străbătuse. Coborî iute la poartă, 
le veselește într-atîta pe surorile ei. Aici dădu 
 Geadi cu cele două turturele. 


i se înnoură : Seamănă leit cu turturelele din grădina Beiu- 
lui. Mi-ar place să le am lîngă mine, cînd mă împresoară 
dragi aduceri aminte. Le ai de vînzare, bunicuţo ? 


meargă la inimă, ți le dăruiesc ţie ! dies: , sati 
— Cum așa ? ! rîse nepretăcut mezina, Dar rd toaale 
zărindu-i îndată perla din gură, îi grăi : 

ai Ce turturele frumoase ! spuse și ea. Și chipul frumos 


— Nu-s de vînzare, fata mea. Dacă risul tău o ymi 


— Ia-le, ale tale să fie turturelele, fata mea. Dar de 
vrei să nu le pierzi, aibi grijă, frumoaso : să nu le saturi 
pe amîndouă deodată, ci numai cu rîndul. Altminteri, au să 
te părăsească ! 

Şi plecă vrăjitoarea. 

Seara, mezina dădu de mîncare numai uneia dintre tur- 
turele. Noaptea, turturica sătulă vorbi către cealaltă : 

— Haide să fugim acasă, la saraiul Beiului nostru, su- 
rioară. 

— Cum să zbor atîta cale dacă sînt nehrănită ? Tu ai 
izbuti să ajungi, dar eu aș pieri pe drum. 

Așa rămaseră mai departe, în casa mezinei, amîndouă 
turturelele fermecate. 

Patruzeci de zile încheiate, mezina ținu cu Miniaiicic 
cele spuse ei de Geadi: Nu sătură, doamne fereşte, pe 
amândouă turturelele deodată. În cea de a patruzeci şi una 
seară, ce s-a petrecut cu ea, nu știu, ori că se ksi Se 
lucruri și uită de spusele bătrînei, ori că turturelel upi 
rut suferinde, ori că îşi zise că s-au deprins 
atîta încît nu ar mai părăsi-o, de ce de nece, le dădu 
mâncare la amîndouă păsările deodată. 

Pe la miezul nopţii, cînd toţi ai casei dormeau duși, 
turturelele au intrat ușurel în iatacul mezinei și prinzînd 
fiecare cu ciocul de cîte un capăt al așternutului acesteia, 
s-au înălţat în văzduh pornind drept spre saraiul Beiului. 
La poarta dinspre mare adăsta însuși fiul Beiului care, de la 

carea fetei, aţinea ochii numai în zare, doar-doar o ve- 
‘gea cu o clipă mai devreme pe cea care-i încălzise într-atîta 
inima. Și turturelele fermecate alunecară lin spre pămînt, 


fug 
ni 

lăsînd dulcea povară în braţele larg deschise ale tinărului. 
„Acesta o purtă cu grijă pe mezină pînă în iatacul ei de 

altădată, unde o lăsă ușurel pe pat, să doarmă tihnit mai 
departe. 

Spre dimineaţă, turturelele din grădină începură să-și 
îngîne cîntările. 

— Oh, murmură încă somnoroasă mezina, cum gîngu- 
resc turturelele mele, aidoma celor din grădina Beiului pe 
al cărui fiu l-am amăgit împotriva vrerii mele... 

Și fiul Beiului, care-i veghease somnul, o îmbie în 
şoaptă : 

— la deschide-ţi ochii şi vezi unde te afli, fru- 
moasa mea ? 

Cînd îl zări pe fiul Beiului surizător, alături, mezina nu 
ştiu ce să creadă. El își întinse dornic braţele către ea şi o 
întrebă cu duioșie : 

— Vrei să-mi fij mireasă, unită cu mine pe vecie, la 
bine şi la rău ? 

Si cum mezina îi răspunse printr-un suris scăldat în fe- 
„_ricire, nuntirea lor se săvîrși chiar în acea zi. Și patruzeci 
de zile și patruzeci de nopţi ţinu petrecerea la care se înve- 
seli tot norodul din sarai. Ba sosiră valuri-valuri de oaspeţi 
din cele mai mari depărtări, dornici să-și însenineze şi ei 
sufletele din preaplina bucurie a celor doi tineri. 

Aceştia au trăit în dragoste şi înţelegere vreme înde= 
lungată. Şi mai trăiesc încă şi astăzi în inimile noastre; 
prin povestea lor, la fel de proaspătă și de vie, ca atunci 
cînd s-a desfășurat aevea,.. 

Keloglan şi fratele său 


A FOST ODATĂ CA NICIODATĂ. Pe cînd robi ai lui 
Alah erau mulţi, iar a vorbi mult și a mînca mult se soco- 
tea a fi un păcat, trăia o femeie bătrînă care avea doi fe- 
ciori. Numele unuia era Hasan şi al celuilalt Keloglan, 
pentru că era pleşuv. 

Într-una din zile, bătrîna îi chemă la ea pe băieţi și 
le spuse : 

— Eu, de-acuma, am îmbătrînit, dragii mamei. Povara 
anilor mă apasă tare greu. Pasul mi s-a scurtât, iar de mun- 
cit, nu mai sînt în stare. Plecaţi amîndoi în lume, cănta- 
ți-vă de lucru, zbateţi-vă, agonisiţi şi vă înturnaţi acasă, 
căci e rîndul vostru acum ca să mă ocrotiți. 

Le puse la fiecare, într-o boccea, drept merinde de 
drum cîte o pîine neagră şi un boţ de brînză, şi, luîndu-și 
rămas bun din pragul casei, îi petrecu cu ochii pînă pieriră 
pe drumul de ţară... 

Colindară mult și bine cei doi fraţi, străbătură văi şi 
munţi, fără să ţină socoteală zilelor, de-s multe ori puţine. 
Aşa ajunseră într-un tîrgușor. Bătură din poartă în poartă, 
în căutare de lucru. Pînă la urmă, un om îi opri la el, ca 
ciobani la capre. 

A doua zi, dis-de-dimineaţă, Keloglan și Hasan, fratele 
său mai mare, își luară traistele cu merinde, bîtele și cojoa- 
cele mițoase şi porniră cu turma la păscut. Cînd ajunseră 
într-un loc cu iarbă îmbelșugată, lăsară caprele să pască în 
voie. Cum pe Hasan îl îmbia un somn bun pe iarba mătă- 
soasă, la umbră, dar nici nu voia să pățească cine știe ce 
caprele, îl sperie pe mezin : 

= Vai de mine şi de mine, Keloglan, flăcăule ! Să nu 
care cumva să”te-mpingă inima să te uiţi în sus ! În văzduh 
sînt atît de multe muște, c-au să-ţi intre-n ochi și-ai să-ţi 
pierzi vederea ! 

Încredinţat că Keloglan n-o să piardă din ochi turma 
privind numai înaintea lui, Hasan se trase sub un pom, se 
răsturnă pe-o rînă şi adormi. 

Stătu cît stătu Keloglan urmărind cu privirile caprele, 
pînă ce i se uri. „Cât doarme frate-meu, ia să-mi fac eu 
mîna streașină la ochi și să mă uit niţeluș în sus, fie ce-o fi!“ 

Zis și făcut. Își ridică Keloglan capul și ce văzu ? În 
văzduh, nici urmă de muște. În schimb, lîngă pomul sub 
care se tolănise Hasan era un măr încărcat cu poame care 
mai de care mai îmbietoare. Cât ai clipi, Keloglan sări de la 
locul său și se căţără pe crengi. Culegea mere, mușca o dată 
din ele și le arunca jos. Unde nu mai ajungea să culeagă cu 
mîna, sărea pe crengi, scuturîndu-le pînă ce merele toate 
căzură ca o grindină la poalele pomului... 

— Păzea ! striga Keloglan caprelor ! Luaţi seama, să 
nu mîncați toate merele! Puneţi-mi şi mie deoparte 
niscaiva ! 

Cind se dădu jos din copac, mai să nu-i vină a crede lui 
Keloglan că ceea ce vedea era adevărat. Caprele făcuseră 
toate merele harcea-parcea şi-acum pășteau alene ceva mai 
departe. Una singură avea înfipt într-unul din coarne 
un măr. 

Aşa se înturie Keloglan pe capre, așa se înfurie... Chelia 
se făcu roșie ca para focului. Scoase iute cuțitul de la brîu 
i cît ai clipi înjunghie toate caprele care-i nesocotiseră cu- 

vintul, în afară de cea care păstrase un măr în corn, chi- 
purile pentru a i-l da lui... 

Apoi îl trezi pe Hasan și îi arătă isprava. 

Acesta rămase încremenit : 

— Vai de mine și de mine, ce-ai făcut, Keloglan. ? Cum 
o să mai dăm ochi cu stăpînul ? Hai să fugim degrabă cît 
mai departe ! 

Își săltară traistele pe umăr, își luară bitele și cojoacele 
mițoase și fugiră de le sfiriiau călcîiele, nu alta. Străbă- 
tură văi şi munţi tot gonind și gonind, fără oprire, pînă ce, 
la gura unui rîuleţ, dădură de o moară părăsită. Cum se lă- 
sase înserarea și alt adăpost mai bun nu părea să fie pe 
aproape, merseră acolo. 

A doua zi, în zori, toemai se pregăteau să purceadă din 
nou la drum, cînd Keloglan dădu cu ochii de piatra morii : 

— la te uită, frate-meu ! De unde pînă unde a răsărit 
aici piatra de piuă a mamei ! Noroc c-am văzut-o, ca s-o 
luăm cu noi și să i-o ducem înapoi ! Și fără ca Hasan să 
aibă timp să zică o vorbă, Keloglan și săltă la spinare ditai 
piatră de moară și îndoit sub povara ei, o porni la drum, în 
urma lui Hasan. 

Merg ei ce merg, străbat văi şi munţi, şi, ba la pas, ba 
mai repejor, trec rîuri şi drumuri... Şi, iarăşi se făcu seară 
fără ca, de data asta, să se afle prin preajmă alt loc de mas, 
afară de un platan uriaș. Neavînd încotro, se hotărîră să se 
caţere în el ca să doarmă ocrotiţi de frunzișul des. 

Zis şi făcut, Hasan se cățără cât ai clipi în platan, dar 
Keloglan mai va. Încerca din răsputeri flăcăul să se salte 
„ în platan cu ditai piatra de moară în spinare, dar de urcat, 
nu izbutea să se urce. 

= Lasă jos piatra, şi dimineaţa, la plecare, o ici din nou 
cu tine ! îi strigă Hasan. 

Dar Keloglan parcă nici nu-l auzea. Gemând și tînguin- 
du-se, se opintea din greu pînă ce, în sfîrșit, izbuti să se 
cațăre şi el în copac, cu piatra de moară cu tot. 

Trecu o vreme. Se făcu noapte, o noapte așa de întu- 
'mecoasă că nu se vedea nici la doi pași. Deodată, de undeva 
din apropiere răzbătură glasuri de om, în timp ce un fum 
gros se înălța drept spre ei, mai-mai să-i înăbușe. 

Dădură cei doi fraţi binișor frunzişul la o parte, ca să 
oată desluşși ce se petrece. La poalele copacului, patruzeci 
de tîlhari, unul mai voinic decît altul, aţiţaseră un foc nă- 
praznic. Așezaţi turcește în jurul lui, cu mâncare şi băutură 
ături, deșertau pe pămînt, dintr-o puzderie de pungi, 
rămezi de galbeni. Pasămite sub acest platan în care se 
suiseră cei doi fraţi pribegi îşi aveau locul de taină tilharii. 
Mai de spaimă, mai de altceva, Keloglan șopteşte lui 


— Ascultă, frate-meu, eu nu mai mă pot abţine ! Tre- 
buie neapărat să mă ușurez, că mor ! Și, fără ca Hasan să 
apuce să spună ceva, Keloglan își și dădu drumul. 

Cînd simţiră picăturile, tilharii, care zornăiau cu lăco- 
ie galbenii, împărţindu-și prada, începură să strige: 
— Daţi zor, firtaţilor, că a început ploaia ! 

Unul mai isteţ se uită în jur, dar, cum nu văzu nici 
mă de ploaie, le spuse celorlalți : 

„— Copacul ăsta-i sfînt, fraţilor ! În el sălășluiește un 
üh care și-a pogoriît asupra noastră mana-i cerească ! 

O clipă tilharii își uitară de galbeni, pentru a se ruga; 
cu palmele deschise spre frunzişul platanului. Apoi se apu- 
cară iar de socotit. 

Nu trecu mult și Keloglan iar îi șopti fratelui său mai 
mare : 

— Vai de mine şi de mine! Nu mai pot să mai ţin 
piatra de piuă a maică-mi. O las să cadă, n-am ce face... 

Și fără ca fratele său să fi avut vreme să-l împiedice, 
Keloglan, din creștetul copacului, dădu drumul la ditai 
piatră. 

Aceasta se prăvăli la pămînt ca un trăsnet, rupînd* cu 
troznete cumplite, crengi întregi și împrăștiind, cu foșnet 
năpraznic, frunzele... 

Într-o clipă tilharii erau în picioare : 

— Vai nouă ! ţipau ei înspăimîntaţi. Duhul copacului 
a aflat de blestemăţiile noastre și vrea să ne piardă. Nu 
mană cerească, ci semnul pieirii a fost ploaia de adineaori. 
Să fugim, iute ! 

Şi tilharii, lăsînd sub platan toată băutura, toată mîn- 
carea și toată prada cea bogată, se împrăștiară ca puii de 
potîrniche. 

Hasan și Keloglan înghețaseră de spaimă, neîndrăznind 
să mai facă nici o mişcare. Aşa îi găsiră zorile, Încet, încet, 
odată cu lumina zilei, căpătară nițeluș curaj şi îndrăzniră 
să dea ușurel la o parte crengile și să se uite în jos, Cînd 
văzură atîta bogăţie și nici picior de tilhari, nu le-a venit 
să creadă. Tot cu băgare de seamă, s-au înălțat mai sus, 
pe coama copacului, cuprinzînd cu ochii depărtările. Cînd 
s-au încredinţat că nu se vede nici un tîlhar la pîndă şi 
că nu-i ameninţă nici o primejdie, au coborit frumusel 

din copac, s-au ospătat zdravăn, au încărcat, pe catirii til- 
harilor care pășteau pașnic pe aproape, toate pungile cu 
galbeni și, pe-aici ţi-e drumul! Acasă s-au mai oprit, 
și-atât | 

Cînd i-a văzut teferi și zimbitori, bătrîna nu mai ştia 
ce să facă de bucurie. Aci îi îmbrăţișa, aci lăcrima. Şi cînă 
a auzit și cele petrecute și a văzut şi grămezile de galbeni, 
se buimăci de-a binelea. 

De-atunci și pînă azi, Keloglan și Hasan, dimpreună cu 
bătrîna lor mamă, trăiesc în belșug și în tihnă, fără ca 
neînţelegerea să le tulbure o clipă viaţa. Dorinţele lor s-au 
împlinit, Fie-ne dat și nouă să cunoaștem această fericire ! 


Keloglan cumpără nimic" 


A FOST ODATĂ CA NICIODATĂ. Pe cînd erau mulți 
robi de-ai lui Alah pe pămîntul ăsta mare, iar a vorbi mult 
și a mînca mult era socotit un păcat, trăia, laolaltă cu 
bătrîna sa mamă, un băiat chel, Keloglan. 

Într-o bună zi, bătrîna îi puse în palmă zece părăluțe 
și îi spuse: 

— Haide, Keloglan, flăcăule chipeș, du-te pînă la bă- 
cănie, ia de zece parale „nimic“ şi vino iute acasă ! 

Pe-atunci, la sarea cea obişnuită, care se pune în bu- 
cate, i se spunea hic, adică „nimic“. 

Pentru a nu uita ce i-a spus mamă-sa, Keloglan mer- 
gea pe drum tot repetând : „nimic“, „nimic“. Ajunse astfel 
țărmul mării. Aici pescării, care aruncaseră de cu noapte 

năvoadele, le trăgeau acuma, împreună, strigînd la fiecare 
opintire : „Dă, doamne, dă, doamne !“ Keloglan, mai la o 
parte, îi privea şi tot spunea, pentru sine : „Nimic, nimic !* 
Cum în năvoade, ca niciodată, nu se zbătea nici un peşte, 
oricât de mic, iar Keloglan, proțăpit prin preajmă, tot da 
înainte cu „nimic, nimic“, pescarii își pierdură cumpătul. 
Tăbărîră asupra lui Keloglan și atita îl ciomăgiră, atita îl 
ciomăgiră urlînd că le-a cobit, încât din biata tărtăcuţă 
cheală a băiatului zbură ceea ce îi spusese maică-sa, 

— Şi-aeum, cinstiţi pescari — grăi el printre lacrimi — 
eu ce să spun, cum să zic, învățaţi-mă voi, ca să-mi fie 
bine... 

— A și ieşit unul, n-aveţi grijă, or să mai vină şi alţii, 
negreșit. Așa trebuie să spui, și o să-ţi fie bine... 

Scăpat din mîinile lor, Keloglan porti pe drum, tot 
spunînd întruna : „A și ieșit unul, n-aveţi grijă, or să mai 
vină și alţii, negreşit... A şi ieșit unul, n-aveţi grijă, or să 
mai vină și alţii, negreșit...“ 

Așa se apropie de o casă unde, văzînd îmbulzeală mare, 
se opri să vadă ce s-a întîmplat. Pe ușă tocmai se scotea 
tabut-ul, în timp ce el, de colo, repeta de zor: „A și ieșit 
unul, n-aveţi grijă, or să mai vină și alţii, negreşit... A și 
ieșit unul, or să mai vină și alţii, negreșit...“ Așa se înfu- 
riară la auzul acestor vorbe bărbaţii care duceau mortul 
la groapă, așa se înfuriară, că lăsară jos tabut-ul și prinscră 
să dea în Keloglan care unde nimerea. Printre vaiete și 
suspine, Keloglan uită ceea ce îl învățaseră pescarii. Așa 
că atunci cînd, în sfîrșit, putu să se smulgă din mîinile 
lor, se rugă de oamenii care-l bătuseră : 

— Şi-acum, cinstiţi bei, eu ce să spun, cum să zic ca 
să fie bine ? 

— Alah să-i bărăzească răposatului iertarea sa, iar ce- 
lor rămași în viaţă, să le dea răbdare ca să îndure dure- 
rea.. îi răspunse imamul. 

Porni Keloglan mai departe tot zicînd în gura mare, 
ca să nu uite : „Alah să-i hărăzească răposatului iertarea 
sa, iar celor rămași în viață, să le dea răbdare ca să îndure 
durerea“... Așa trecu pe lingă leșul unui cîine care zăcea 
a margine de drum. Cînd auziră trecătorii vorbele lui 
Keloglan, se năpustiră asupra lui cu pumni și cu ocări, 
strigînd că lua în deșert numele lui Alah... 

Nedumerirea şi durerea îi şterseră din capul chel tot 
ceea ce îl învățase mai înainte imamul. 

Buimac, cînd să se despartă de ei, îi întrebă pe dru- 
meţii care-l bătuseră măr : 

— Şi-acum, cinstiţi drumeţi, eu ce să spun, ce să zic 
să fie bine ? 

— Să-ţi acoperi nasul cu palma şi să spui : „Pfui, ce 
uhoare ! Pfui, ce duhoare !“ 

Şi Keloglan merse mai departe pe drum, tot zicînd, 
să nu uite : „Pfui, ce duhoare ! Pfui, ce duhoare !“ Așa 
pe lîngă un cîrd de femei care, cu boccele în mînă, 
i ieșeau din hamam. Cînd îl văzură pe Keloglan ți- 
ndu-se de nas şi mai ales cînd auziră ce zice, femeile, 
oate ca una, îşi lăsară într-o clipită pe pămînt boccelele 
i tăbărtră asupră băiatului, ba cu palme, ba cu pumni, ba 
ciupituri, de îl năuciră cu totul. 

— Si-acum, cinstite tușici și surori mai mari, le grăi 
Keloglan cînd furia lor se potoli, eu ce să spun, ce să zic 
ca să fie bine ? 

— Oh, ce frumos, ce bine, ce curat şi înmiresmat ! Așa 
trebuie să spui, îl învăţară ele răstit. 

Keloglan oftă și plecă mai departe. Pe drum, de teamă 
ca nu cumva să se încurce și iarăşi să fie burdușit de cine 
ştie cine, repeta de zor „Oh, ce frumos, ce bine, ce curat 
și înmiresmat !“ Așa trecu pe lîngă doi inși care, în mij- 
locul drumului, se certau cu răcnete cumplite. Cînd îi au- 
ziră vorbele atît de nepotrivite, cei doi îşi uitară cearta 
şi tăbărîră asupra băiatului, ocărîndu-l că-și bate joc de ei. 
Keloglan mîncă și papara asta ; văicărelile lui păreau acum 
mai degrabă un jalnic mieunat de pisică, într-atît era de 
stors și de vlăguit de atîtea rînduri de bătăi. Cînd bătăușii 
osteniră și-l lăsară în pace, băiatul abia de izbuti să-i în- 
trebe, printre suspine : 

— Şi-acum, cinstiţi bei, eu ce să spun, ce să zic ca să 
fie bine ? 

— Nu faceţi asta, fraţi ai mei întru credinţă ! Lăsaţi-vă 
păgubași, binecredincioși musulmani! * 

Si Keloglan plecă mai departe, tot repetînd „Nu faceţi 
asta, fraţi ai mei întru credinţă ! Lăsaţi-vă păgubași, bine- 
credincioși musulmani !“ Așa trecu pe drumul mare, unde 
doi cîini se mușcau între ei ca zănatecii. Auzindu-i vorbele, 
trecătorii se năpustiră asupra lui, ocărîndu-l și lovindu-l 
care mai de care pentru că își rîdea de cele sfinte. 

Din nou buimac, fără altceva în tărtăcuţa-i cheală în 
afară de spaimă, Keloglan se tîngui : 

— Şi-acum, cinstiţi bei, eu ce să spun, ce să zic ca să 
fie bine ? 

— Ho! Huideo! Așa trebuie să spui. 

Și Keloglan merse mai departe, rostind fără răgaz : 
„Ho ! Huideo ! Ho ! Huideo !“ Așa trecu prin dreptul unei 
dughene în care un papugiu cu ciracii lui făceau tirlici, 
cusînd cu sfoară ceruită feţele de tălpi, după care îi prin- 
deau de găicile de la spate și de vîrful ascuţit, trăgindu-i 
cît mai tare, ca să întindă cusăturile și să-i fățuiască. Cînd 
auziră huiduielile lui Keloglan, lăsară deoparte lucrul și, 
ca la comandă, tăbăriră cu toţii asupra băiatului. Cînd 
scăpă din mîinile lor, acesta suspină, năucit cu totul : 

— Şi-acum, cinstiți bei, eu ce să spun, ce să zic ca să 
fie bine ? 

— Trage, trage, lungește-le cît mai mult ! 

Și Keloglan plecă mai departe, tot repetînd, ca să nu 
uite : „Trage, trage, lungeşte-le cît mai mult !“ Așa trecu 
el pe lîngă un om care își dojenea aspru fiul, trăgîndu-l 
de urechi. Însufleţit de cuvintele lui Keloglan, pe care le 
luă drept îndemnuri, tatăl trase atît de tare de urechea 
fiului, încît rămase cu ea în mînă. Plin de nădui, se aruncă 
asupra lui Keloglan, mai-mai să-l facă fărime. Cind, în 
sfirsit, se mai răcori și își încetă loviturile, Keloglan biigui : 
Și eu acum, cinstite bei, eu ce să spun, ce să zic, 
ca să fie bine ? j 

— Nimic ! se răsti omul necăjit. 

Cînd auzi „nimic“, Keloglan se lumină. Își aminti, de- 
odată, pentru ce plecase de acasă. Alergă la băcan, îl puse 
-i cîntărească de zece parale „nimic“, adică sare, și tot 


185 


într-o fugă se întoarse acasă. Aici maică-sa îl aștepta mi- ; 
nioasă : 

— Pe unde mi-ai zăbovit atita, neghiobule ? Pe unde 
mi-ai umblat, zănatecule, de-ai ajuns în halul ăsta ? Şi, 
după ce îl bătu şi ea zdravăn, îl mai puse şi la colț, drept 
pedeapsă. 

Vremea din poveste a trecut, s-au tot perindat de-atunci 
alţi şi alţi oameni, dar isprăvile lui Keloglan au stăruit 
pînă azi în amintirea tuturor... 

Din cer căzură trei mere: unul e-al meu, unul e-al 
celui care povestește, iar ultimul va sta la mine, în păs- 
trare, pentru urmașii lui Keloglan, dacă ei vor mai fi 
vreodată... 


Nerecunoscător e omul..; 


A FOST ODATĂ CA NICIODATĂ... A fost odată un 
om de neam. Pe lîngă avuţii nenumărate, mai fusese în- 
zestrat de Alah și cu un suflet de aur: conacul său era 
deschis oricui. Oricine poposea la el, găsea miluire... 

Dar, de la o vreme, omul ăsta bun și milos a fost atins 
"de o boală neîndurătoare. Atunci și-a pierdut încrederea 
în bine. Când a simţit aripa morţii, și-a chemat lîngă el pe 
singurul său fiu şi i-a glăsuit așa : 

— Eu mă duc, fiule. Te părăsesc. Dar ţine minte sfatul 
meu : fă bine tuturor creaturilor de pe pămînt și din văz- 
duh, numai omului nu, 

Şi după ce a DA de trei ori povața sa, și fiul i-a 
făgăduit de trei ori ascultare, omul a închis ochii și şi-a 
dat sfîrşitul. 

Băiatul l-a jelit din suflet, că-și iubea părintele. După 
ce l-a îngropat după datina musulmană, s-a trezit în frun- 
tea negoţului început de tatăl său. Așa s-a făcut că într-o 
zi şi-a încărcat calul cu mărfuri într-ales și, împreună cu 
un slujitor credincios, a purces la drum lung. 

Tot umblind ei singuratici, pe poteci pustii, văd o pi- 
sică pîndind un şarpe. Încolţit, acesta încearcă să scape stre- 
curîndu-se printr-o gaură în pămînt, dar gheara pisicii îl 
ajunge din urmă. Degeaba se zbate şarpele, că pisica nu-l 
slăbește. Iute neguţătorul se dă jos de pe cal și atinge cu 
vîrful biciului pisica. Luată pe neașteptate, aceasta fuge și 
astfel şarpele izbuteşte să se izbăvească, intrînd în casa-i 
de sub pămînt. 

Tinărul se urcă iar pe cal și merge mai departe. După 
un timp, cînd să treacă pe sub un copac umbros, aude în 
frunzișul des un clempănit. Ridică ochii și, printre crengi, 
vede un cuib de barză cu cîţiva pui neajutoraţi în el. Bi 
clempăneau așa, din pliscurile lor lungi, a groază, căci 
simțeau apropierea unei mari primejdii : un şarpe aluneca 
pe crengi, venind drept spre ei... Numaidecit tînărul se 
ridică în scară şi, cu biciul, gonește șarpele, înlăturînd pri- 
mejdia de moarte, Adusă în goană de clempănitul puilor, 
barza-mamă urmărise cu sufletul la gură cele întîmplate, 
dar nu apucă să-i mulțumească flăcăului pentru fapta lui 
de bine, că acesta se și depărtase, văzîndu-şi mai departe 
de drum 

Mai merg ce merg ._ S slujitorul său și ajung 
într-o țară străină. Pe o arie, niște copii se joacă năpăstuind 
un băieţel. Unul îi trage o palmă, altul îi dă un picior, unul 
îl îmbrînceşte, altul îl trîntește jos... Și băiatul rabdă, că 
n-are încotro : e singur împotriva tuturor. „Mi-a zis el 
taica să nu fac bine omului, dar parcă nu mă lasă inima... 
Prea e încolţit băiatul...“. Descalecă și se apropie de copiii 
care, cum îl văd, o iau la fugă, uitîndu-și de băiat. 

— Pentru ce te bat, fiule ? îl întreabă el milos, ajutîn- 
gu-i să se ridice din colb. N-are cine să te apere ? 

— N-am nici tată, nici mamă. N-am pe nimeni pe lume. 

Iar îi dă tîrcoale povaţa tatălui său, dar o alungă: 

— Ia spune-mi, copile, dacă te-aș face feciorul meu, ai 
veni cu mine ? ! | 

— Aş veni. 

Tînărul saltă băiatul în șa, încalecă apoi și el şi aşa 
pornește mai departe. Ajunge la un han și, după ce se 
odihnesc tustrei, grăieşte către slujitorul său : 

— Du-te acasă cu băiatul şi spune-i nevestei mele că 
am hotărît să facem din el fiul nostru. Eu mai rămîn ca 
să-mi închei socotelile pentru care am străbătut atîta cale 
și pe urmă mă întorn acasă. 

; Zis şi făcut. Nu trece mult timp și tînărul neguţător 
grăbeşte spre casă. Cum ajunge, dă băiatul la şcoală, să 
înveţe carte, ca să şi-l poată face mîna lui dreaptă. Dar, ca 
şi tatăl său, ține neclintit obiceiul ca, oricînd, conacul să-i 
fie deschis, gata. să primească pe orice drumeţ. Şi se 
întîmpla un lucru tare ciudat. La masa întinsă, seară de 
seară, pentru orice pribeag doritor de adăpost, un şarpe 


„8 


n — 

| se k S și lăsa o liră de.aur, iar o barză, ducea în cioe 
friptă și o aşeza în mijlocul mesei.. 
-ar fi vrut copilul de suflet, 
dă taina asta. „De unde pînă un a de aur şi 
găina triptă ? Te pomeneşti că taică-meu vreun vrăji- 
tor și eu habar n-am! Cine știe cu ce duhuri necurate 
umblă și ce zile mă mai așteaptă ! Mai bine să-i fac de pe- 
trecanie şi să-mi rămînă mie averea lui.“ Toată ziua, ba şi 
noaptea, numai la asta se gîndea : ce să facă, ce să dreagă 
ca să-l înlăture pentru totdeauna pe neguţător. Pînă la 
urmă ticlui către padișah o scrisoare care glăsuia așa: 

„Preaînălţate, taică-meu e-un negustor vestit. Are 
avere multă dar şi ambiţii mari. Conacul îi e deschis ori- 
cînd, pentru orice cali Și asta pentru ce ? Din bunătate ? 
Da’ de unde ! Nutrește gînduri ascunse tatăl meu : să i se 
ducă 'vestea de bun și de bogat, ca să ajungă el în fruntea 
țării, în locul luminăţiei tale...“ 

Citeşte padişahul scrisoarea și adună degrabă divanul, să 
se sfătuiască. 

— Ar trebui ca numaidecit să-i venim de hac ticălosu= 
lui care rivnește la "w ! le spune el, tulburat, 


flăcău, să 


sfetnicilor. 

— Slăvite, grăiește atunci unul din viziri, poate că n-ar 
fi rău să ne încredințăm dacă scrisoarea glăsuieşte sau nu. 
adevărat. Să mergem amindoi la neguţător, ca niște bieţi 
pribegi fără adăpost. El o să ne Pritgască în conac și așa 
să putem dibui ce ginduri nutrește cu adevărat. 

— Bine chibzuit ! spune padișahul. N 

'Îmbracă amindoi straie roase și albite de vreme şi ajung 
ia conacul neguțătorului. Bat la poartă și le deschide chiar 
fiul cel de suflet. + 

— Sintem iîstoviți de drum. Nu s-ar putea să găsim 
aici vreun locșor ca să ne odihnim peste noapte ? 

— Să-l întreb pe taica, spune flăcăul. 

Cum aude de călători, neguţătorul le iese el însuși în 
întîmpinare. Îi pofteşte înăuntru şi poruncește să li se 
aducă apă să se spele, șerbeturi să se răcorească şi cafele 
să le mai alunge din oboseală. Apoi îi chemă pe cei doi la 
masa de cină, în odaia de oaspeţi. Se face miezul nopţii. 
Atunci un şarpe unduieşte spre masă şi lasă pe ea o liră 
de aur ; nu trece mult și se aude un filfiit de aripi : o barză 
intră prin fereastra deschisă și lasă în mijlocul mesei o 
găină triptă. Padișahul și vizirul sînt numai ochi. 

„„Bucatele sînt pe sfirşite. Oaspeți şi gazde își spală 
faţa şi mîinile în ligheane de aur cu apă din ibrice de 
argint. Apoi se aduc iar cafele și oamenii mai rămîn nițe- 
luș să stea de vorbă. Neguţătorului, care avea o bănuială că, 
după purtarea lor, oaspeţii sînt oameni de soi, i se dez- 
leagă limba şi începe să-şi depene o parte din viaţă : 

— De bună seamă, străinilor, că vă veţi fi mirat că o 
jivină ca şarpele pune o a de aur pe masa mea, iar o 
zburătoare îmi aduce în o găină gata rumenită. Și 
asta se petrece noapte de noapte, fără nici o sminteală... 
Am să vă spun istoria acestor puţin obișnuite fapte, dragii 
mei. Ascultaţi. Am t un tată bun ca pîinea cea caldă. 
Zi şi noapte casa , care era a lui, sta deschisă oricui, 
drept mulțumire soartei care-i hărăzise o îmbelșugare mai 
mare decît altora. Pe patul morții, după o suferință cum- 

plită, m-a chemat la el și m-a jurat să fac bine oricărei 
creaturi din ceruri și de pe pămînt, numai omului nu. După 
ce s-a stins din viață. taica, toate treburile lui au trecut 
asupra mea, Odată, pe cînd colindam drumurile pentru 
negustoria. mea, am văzut cum un șarpe era gata-gata să 
fie înhățat de o pisică ce-l, pîndea, şi i-am scăpat viaţa ; 
am mai văzut eum: un şarpe se pregătea să înșface niște 
bieţi pui de barză, care n-aveau cum să se apere, şi i-am 
scăpat și pe ei de la moarte sigură. Iată, șarpele pe care 
l-ați văzut este: acela care-mi aduce, drept răsplată, un 
galben în, fiece noapte, iar barza care-mi dăruiește noapte 
de noapte o găină nu este alta decît mama puișorilor de 
care v-am pomenit, Am mai mers un pic şi am văzut un 
biet micuţ — de astă dată pui de om — pe care-l batjoco- 
reau și îl băteau alţi copii. L-am scăpat din mîinile lor și 
făcut din el fiul meu — el este, iată, flăcăul pe care 
-ați văzut în casa mea și la masa mea : nu mi-a înșelat aṣ- 
plările, căci e mai apropiat mie decît un fiu adevărat, 
— Ia spune-mi gazdă dragă, pot îndrăzni să-ți mai cer 
eva ? întrebă padișahul. 
— Da' se poate, drumeţule, să te sfieşti de mine? Spune, 
pre ce e vorba ? a 
— Cind am venit încoace am găsit o scrisoare. Noi nu 
tim carte ca s-o putem citi. Vrei să ne-o citeşti şi să aflăm 
stă scris în ea ? Poate că ea ne-o fi norocul, cine ştie | 
la neguţătorul scrisoarea și o citește. Plin de tulburare 
aruncă la picioarele padișahului : 
— Văd că viaţa mea atîrnă de un fir de păr, slăvite. 
i sînt departe de învinuirile mîrşave care mi se aduc, 
t gata să primesc orice pedeapsă, căci, ca un fiu 

nevrednic ce am fost, mi-am nesocotit făgăduiala faţă de 
tatăl meu. 

— Nu-i deloc așa, îi spune padișahul, ridicîndu-l de jos. 
Jartă-ne pe noi că te-am bănuit cu atîta uşurinţă, lar dacă 
e cineva de pedepsit, acela e băiatul care a pătat numele de 
om, necinstind tot binele pe care l-ai făcut pentru el. Pe 
el voi să-l pedepsesc fără cruţare. Călăii mei îi vor reteza 
capul, uşurind pămîntul de nerecunoștința omenească... 

Așa s-a săvirşit povestea despre omul mai nerecunoscă- 
tor decît ființele necuvintătoare. Oameni feluriţi s-au. 
perindat pe fața pămîntului, au mincat, au băut, s-au 
bucurat, s-au întristat și şi-au spulberat trupurile în ţărînă, 
de n-a mai rămas din ei decît istoria faptelor lor. Să mîncăm 
şi noi şi să bem, şi să ne bucurăm că viețuim şi, pină una, 
alta, să ne strecurăm în aşternuiul nostru unde ne aşteaptă 
somnul cel dulce... 


POVEȘTI ENGLEZE 


(REPOVESTITE DE CARMEN PAȚAC) 


Zina verde 


A FOST ODATĂ CA NICIODATĂ un bătrîn care avea 
două fete. 

Una era cuminte și la locul ei, iar cealaltă mîndră și 
îngimtată de nu-i ajungeai cu prăjina la nas. Bătrînul însă 
pe ea o iubea cel mai mult şi ei îi dădea bucatele cele mai 
alese şi hainele cele mai frumoase. 

Într-o zi fata cea cuminte zise : 

— Tată, dă-mi un cozonac şi-o sticlă cu bere și lasă-mă 
să mă duc în lume să-mi caut norocul ! 

Taică-său îi dădu un cozonac și o sticlă cu bere şi fata 
plecă în lume să-și caute norocul. După ce merse prin 
pădure pînă ce obosi, se așeză sub un copac ca să se odih- 
nească, să mănînce cozonacul şi să bea berea. Pe cînd 
mînca ea, un moşnegel trecu pe acolo şi o întrebă : 

— Fată dragă, fată dragă, ce cauţi sub copacul meu ? 

Ea îi răspunse : 

-— Am plecat să-mi caut norocul. M-a prins oboseala 
şi tare mai mi-e foame. M-am așezat şi eu să-mbuc ceva. 

Bătrînul îi spuse : 

— Fată dragă, fată dragă, dă-mi şi mie ceva de 

mincare. 

13 — Povești nemuritoare, vol. 22 


— N-am decit un cozonac şi-o sticlă cu bere, zise ea, 
dar dacă-ţi place, poţi să iei. | l 

Moşneagul spuse că-i place. Se aşeză şi amîndoi mîncară 
cozonacul și băură toată berea. Cînd fata se pregătea să 
pornească mai departe, bătrînul îi spuse : 

— Am să te-ndrept spre locul unde să-ţi găsești 
norocul. Mergi tot înainte prin pădure pînă ajungi la o 
căsuţă uitată de vreme. Acolo stă Zîna Verde. Bate la uşă 
şi, cînd ţi-o deschide, spune-i c-ai venit să ceri de lucru. 
O să te primească, dar bagă bine de seamă : fii cuminte 
şi fă tot ce-ţi spune ea. N-o să-ți meargă rău. 

Fata îi mulţumi şi-şi văzu de drum. Nu după multă 
vreme ajunse la căsuţa din pădure și bătu la uşă. Îi des- 
chise o zînă verde tare drăguță, care o întrebă : 

— Fată dragă, fată dragă, ce cauţi pe-aici ? 

— Caut de lucru, răspunse fata. 

— Ce ştii să faci ? o întrebă Zina Verde. 

— Ştiu să coc piine și să fac bere, mă pricep la orice 
e nevoie prin casă, răspunse fata. 

— Atunci vino-năuntru, îi zise Zîna Verde şi o duse 
în bucătărie. Să ştii însă, mai spuse ea, că trebuie să te 
porţi cum se cuvine, să mături bine prin casă, să ștergi 
pînă și ultimul firicel de praf și, ia aminte, să nu care 
cumva să te uiţi prin gaura cheii, că o mare nenorocire 
se va abate asupra ta. 

Fata mătură și șterse praful. 

Mai apoi Zîna Verde îi zise : 

— Acum du-te la fîntînă şi adu o găleată cu apă cu- 
rată să faci mîncare. Dacă apa nu-i curată, sehimb-o mereu 
pînă cînd ai să scoţi apă limpede ca cristalul. 

Fata luă găleata şi o porni spre Îîntînă. Scoase o w 
leată, dar apa era aşa de murdară, avea atîta noroi în 
că trebui s-o arunce. Mai scoase o găleată, apa era un pic 

mai curată şi-n ea înota un peștișor de argint. 

Peștișarul spuse : 

— Fată dragă, fată dragă, spală-mă, netezește-mi fru- 
mos solzii şi pune-mă-napoi cu grijă. 

Ea îl spălă, îi netezi solzii și îi dădu drumul cu grijă. 
Mai scoase o găleată. Apa era niţel mai limpede și în ca 
înota un peştișor de aur. 

Peștișorul spuse : 

— Fată dragă, fată dragă, spală-mă, netezeşte-mi fru- 
mos solzii și pune-mă-napoi cu grijă. 

Fata îl spălă, îi netezi solzii și îi dădu drumul cu grijă. 
Mai scoase o găleată. Apa era curată și în ea înota un alt 
peștișor, care spuse același lucru ca și ceilalţi. Fata îl 
spălă și pe el, îi netezi solzii şi-i dădu drumul. Mai scoase 
încă o găleată și de data aceasta apa era proaspătă, curată 
şi limpede ca cristalul. 

Atunci cei trei peştişori scoaseră capetele din apă și 
spuseră într-un glas : è 


— Pâinea zînei de-o mănînci, 
Drept la cimitir ajungi. 

„ De bei apă din fîntînă, 
Norocul te ia de mână. 
Fii cinstită și cuminte, 
Cum ai fost și înainte. 

z Fata o porni în grabă spre casă. Mătură în bucătărie 
și şterse repede praful, căci se temea să n-o mustre zîna 
pentru că întîrziase atît de mult. Pe deasupra îi era și 
foame. Zina Verde îi arătă apoi cum să facă mîncare și 
s-o ducă în salonaş. Îi mai spuse să mănînce piine și lapte 
dacă vrea. Fata îi mulțumi și zise că o să mănînce din 
cozonacul pe care-l luase de acasă (trebuie să ştiţi că mai 
găsise niște fărîmituri prin buzunare). Zîna Verde se duse 
în salonaș, iar fata se aşeză lîngă foc. Se tot giîndea la 
ce-i spuseseră peștişorii și se întreba de ce n-o lasă Zina 
„Verde să se uite prin gaura cheii. Își zise că totuși n-are 
ce să i se întîmple și se aplecă să se uite prin gaura cheii. 
Cînd colo, ce credeţi că-i văzură ochii ? Zîna Verde dansa 
cu un zmeu ! Atît de mirată era fata de ceea ce văzuse, că 
o luă gura pe dinainte : 

— Vai de mine, ce văd eu ? 

Zina Verde cu un zmeu. 

Zina Verde se năpusti din cameră și o întrebă ; 

— Ce-ţi văzură ochii ? 

Fata îi răspunse : 

— N-am văzut nimic, să ştii, 

Pîn’ ce lumea s-o sfîrşi. 

Apoi Zina Verde se duse din nou în salonaș să mănînce, 
iar fata se uită din nou pe gaura cheii. Și din nou începu 
să cînte : l 

— Vai de mine, ce văd eu ? 

Zîna Verde cu un zmeu. 

Zîna Verde ieşi ca mai înainte și o întrebă : 

— Fată dragă, fată dragă, ce-ţi văzură ochii ? 

Fata spuse : 


196 


— N-am văzut nimic, să ştii, 

Pîn ce lumea s-o sfirşi. 

Toată povestea se repetă și a treia oară, dar de data 
asta Zina Verde zise : 

— Acum n-ai să mai vezi deloc, și-i întunecă vederea. 
Dar, mai spuse Zîna Verde, fiindcă ai fost cuminte şi-ai 
șters praful, am să-ţi dau simbria şi te las să pleci acasă. 

Îi dădu o pungă cu bani și o boccea cu haine și o tri- 
mise acasă. Biata fată mergea pe cărare poticnindu-se și 
numai ce se lovi de fîntină. Pe ghizdurile fîntînii stătea 
un flăcău chipeș. Omul îi spuse că vrea s-o ajute, să-i ducă 
punga cu bani și bocceaua cu haine. O îndemnă să-și spele 
ochii în apa fîntînii înainte de a pleca. Fata făcu întocmai 
și simţi că începe iar să vadă. Acum vedea la fel ca înainte. 
Flăcăul și fata merseră împreună pînă la casa tatălui ei. 
Cînd deschiseră punga, găsiră o mulţime de bani, iar cînd 
desfăcură bocceaua, scoaseră de acolo o sumedenie de haine 
minunate. Fata s-a măritat cu flăcăul și au trăit fericiţi 
mulţi ani după aceea. 

Ei, acu’, cînd văzu cealaltă fată ce lucruri frumoase 
căpătase soră-sa, se duse și ea la taică-său și-i spuse : 

— Tată, dă-mi un cozonac și-o sticlă cu bere și lasă-mă 
să mă duc în lume să-mi caut norocul! 

Taică-său îi dădu şi ei un cozonac și o sticlă cu bere 
și lucrurile se petrecură ca și cu sora cealaltă. Dar cînd 
moșneagul o rugă să-i dea ceva de mîncare, ea îi spuse : 

— N-am destul nici pentru mine, de unde să-ţi dau 
și ţie? 

În casa Zînei Verzi nu șterse praful și zina se supără 
foc pe ea. Cînd se duse la fîntînă și peștișorii îi intrară în 

găleală, zise că sînt uzi și scirboşi și că nu-i trecea prin 
cap să-şi murdărească rochia și mîinile cu ei. Așa că-i 
aruncă fără milă înapoi în fintină. Și mai spuse că nici 
vorbă să bea apă rece și chioară, cînd putea să mănince 
piine şi să bea lapte. Cind Zâna Verde îi luă vederea pentru 
că se uitase prin gaura cheii, nu căpătă nici punga cu bani, 
nici bocceada cu haine fiindcă nu ștersese praful. 

Și cum nu s-a găsit nimeni care s-o ajute pe drum pînă 
acasă, a umblat și ea de colo-colo, ziua și noaptea, pină 
a murit. Şi nimeni n-a putut spune vnde e îngropată sau 
ce s-a ales de ea. 


Ciinele cu dinți mărunți 


ODATĂ, DEMULT, trăia un negustor care Străbătea 
lumea în lung și-n lat. Într-una din călătorii îl atacară 
hoţii. I-ar fi luat ei și viaţa şi banii, dacă nu-i sărea în aju- 
tor un cîine mare, care îi puse pe tilhari pe fugă. După ce-i 
alungă pe răufăcători, cîinele îl luă pe negustor acasă (şi 
avea cîinele nostru o casă frumoasă, nu glumă !), îi legă 
rănile și îl îngriji pînă ce acesta se puse din nou pe picioare. 

De cum se însănătoși, negustorul plecă spre casă. Dar 
înainte de-a se aşterne la drum, îi spuse cîinelui că-i e re- 
cunoscător pentru binele ce i-l făcuse și îl întrebă cum ar 
putea să-l răsplătească. Îi mai spuse că n-o să șovăie nici 
o clipă să-i dea chiar cel mai de preţ lucru pe care-l are. 

Se porni să-l întrebe cam așa : 

— Primeşti un pește care vorbeşte douăsprezece limbi? 

— Nu, zise cîinele, nu vreau. 

— Sau o giîscă cu ouă de aur ? 

— Nu, zise cîinele, nu-mi trebuie. 

— Poate o oglindă în care să vezi gindurile oamenilor? 

— Nu, zise cîinele, n-am nevoie. 

— Atunei ce vrei ? întrebă negustorul. # 

— Nu vreau nici unul din darurile astea, vorbi ciinele, 
lasă-mă doar să-ţi iau fata şi s-o duc la mine-acasă, 

Tare se mihni negustorul cînd auzi una ca asta, dar 
cuvîntul o dată dat era bun dat şi nu mai avea încotro. 

— Poţi să vii s-o iei, îi spuse el cîinelui, dar mai las-o 
să stea acasă o săptămînă. 

La sfîrşitul săptămînii cîinele se duse la negustor să 
ia fata. Cînd ajunse acolo, nu vru să intre nici în ruptul 
capului și aşteptă la ușă. Fata făcu ce-i spusese taică-său 
şi ieși îmbrăcată ca pentru drum, gata să plece cu cîinele. 

Văzind-o cîinele spuse mulţumit : 

— Urcă-te-n spinarea mea şi-am să te due acasă. 

Fata făcu întocmai și o porniră la pas întins pînă ajun- 
seră la casa cîinelui, care era tare departe. 

După ce stătu o săptămînă acolo, fetei i se făcu urit și 
începu să plingă. 

— De ce plingi ? o întrebă cîinele. 

— Fiindcă vreau să merg înapoi la tata, răspunse ea. 

Atunci cîinele îi zise : 

— Dacă-mi promiţi că n-ai să rămii mai mult de trei 
zile, te duc eu acolo. Dar mai întîi, zise el, spune-mi cine 
sînt cu. 

— O potaie mare cu dinţi mărunți, răspunse ea. 

"— Dacă-i pe-așa, nu te las să pleci. 

Fata însă plinse atît de mult, încît cîinele îi promise 
s-o ducă acasă. 

— Înainte de-a pleca, zise el, spune-mi cine sînt eu. 

— O, spuse fata, cine altul decît Dulce-ca-un-fagure- 
de-miere ? ! 

— Urcă%te-n spinarea mea, zise el, şi te duc acasă. 

Merse aşa cu fata în spinare vreo patruzeci de mile 
pînă ajunseră la un pîrleaz. 

— Cine sînt eu ? întrebă cîinele înainte de a sări pir- 
leazul. 

Crezînd că nimie n-o mai poate întoarce din drum, fata 
spuse : 

— O potaie mare cu dinți mărunți. 

Cum a auzit asemenea vorbe, cîinele n-a mai sărit pîr- 
leazul, ci s-a întors și a luat-o la fugă spre casă cu fata în 
spinare, 

Mai trecu o săptămînă, fata plînse din nou de ţi se 
rupea inima și cîinele îi făpădui iar s-o ducă acasă la 
taică-său. Fata se urcă în spinarea cîinelui și, ca data tre- 
cută, ajunseră la pîrleaz, unde cîinele se opri şi-o întrebă: 

— Cine sînt eu ? 

— Dulce-ca-un-fagure-de-miere, răspunse ea. 

Atunci cîinele sări peste pîrleaz şi mai merseră două- 
zeci de mile pînă ajunseră la alt pîrleaz. 

— Cine sînt eu ? întrebă cîinele dînd din coadă. 

Ea se gîndea mai mult la iaică-său, la casa părintească, 
decît la cîine și fără să-i pese, răspunse : 

— O potaie mare cu dinți mărunți. 

Auzind una ca asta, cîinelui i se zburli părul pe spinare 
de mînie. Se întoarse şi o luă la fugă spre casă, ca şi data 

trecută. După ce fata mai plinse o săptămînă, cîinele îi pro- 
mise iar s-o ducă la casa părintească. Ea se urcă din nou 
în spinarea cîinelui şi, cînd ajunseră la primul pirleaz, 
cîinele o întrebă : 

— Cine sînt eu ? 

— Dulce-ca-un-fagure-de-miere, răspunse ea, 

Cîinele sări pîrleazul şi merseră mai departe. Fata se 
hotărî în sfîrșit să-i spună cele mai frumoase vorbe pină 
s-o vedea la casa tatălui ei. 

Cînd ajunseră la ușa negustorului, cîinele o întrebă: 

— Cine sînt eu ? 

În clipa aceea fata uită vorbele frumoase pe care avea 
de gînd să i le spună şi începu : 

— O0.. 

Ciinele dădu să se întoarcă. Fata se prinse bine de clanța 
ușii şi era cît pe-aci să spună „potaie“, cînd văzu cîtă tris- 
teţe era în ochii cîinelui. Își aminti atunci ce bun şi răb- 
dător fusese cu ea şi zise : 

— Mai-dulce-ca-un-tagure-de-miere ! 
După ce spuse cuvintele astea, fata crezu că, mulţumit 
ce auzise, cîinele o să plece spre casa lui. Dar nici urmă 
e așa ceva. Dintr-o dată el se ridică pe labele dinapoi şi, 
cu labele din faţă, îşi dădu jos capul de cîine şi-l aruncă 
cât colo. Blana de pe corp îi căzu și apăru cel mai frumos 
tînăr din lume, cu cei mai albi și mai mărunți dinţi din 
ciți au existat vreodată. 

Vă închipuiţi, desigur, că au tăcut nuntă mare şi au 
ăit fericiţi împreună mulți ani. 

Rochiță-de-muşchi 


TRĂIA ODATĂ ÎNTR-O COLIBĂ o văduvă săracă și 
bătrînă, care avea două fete. Cea mai mică, frumoasă ca 
soarele, n-avea mai mult de nouăsprezece sau douăzeci de 
ani. Maică-sa lucra de dimineaţă pînă seara să-i facă o 
rochie. 

Un negustor începu să-i facă curte mezinei. Venea 
mereu și-i aducea tot felul de lucruri. Omul o iubea și 
vroia cu orice preţ să se însoare cu ea. Dar fata nu-l iubea 
(ce să-i faci, se mai întîmplă cîteodată !) şi nu ştia cum 
să scape de el. Așa că într-o zi se duse la maică-sa și-i ceru 
sfatul. 

— Lasă-l să vină, spuse văduva, și vezi ce poţi scoate de 
la el pînă termin eu rochia asta. Pe urmă n-ai să mai ai 
nevoie nici de el, nici de darurile lui. Fată dragă, spune-i 
că nu te măriţi cu el dacă nu-ţi aduce o rochie albă de satin, 
brodată cu rămurele de aur mari cît mîna. Și nu uita să-i 
spui că trebuie să-ţi fie pe măsură, 

Cînd veni negustorul s-o ceară de nevastă, fata îi spuse 
ce-o învățase maică-sa. Omul luă aminte şi într-o săptămînă 
veni cu rochia gata. Ce să mai vorbim, era-așa cum o ceruse 
bătrîna. Fata o luă și se duse s-o arate maică-si. Cînd o puse 
pe ea, văzu că-i vine ca turnată. 

— Acv ce mă fac, mamă ? întrebă ea. 

— Spune-i, zise mama, că n-ai să te mării cu el-dacă 
nu-ți aduce o rochie de mătase în culori luate de la toate 
păsările cerului. Şi, ca-nainte, să-ţi fie pe măsură. j 

Fata îi spuse negustorului întocmai. Peste două-trei 
zile, el veni din nou, cu rochia de mătase așa cum i-o 

ceruse fata. Şi cum omul ştia măsura dinainte, bineînţeles 
că rochia îi veni fetei de minune. 

— Şi-acu' cum o scot la capăt, mamă ? întrebă ea din 
nou, 

lar maică-sa îi zise : 

— Spune-i că nu te măriţi cu el dacă nu-ţi aduce nişte 
conduri de argint pe piciorul tău. 

Fata ceru negustorului ce o povăţuise maică-sa și peste 
„citeva zile acesta veni cu condurii. Piciorușele ei erau mici, 
ca de păpușă, dar condurii îi veneau de parcă ar fi fost 
făcuţi anume pentru ea : nici prea strîmţi, nici prea largi. 
Din nou fata se duse la maică-sa şi o întrebă ce să facă, 

— La noapte am să-ţi termin rochia, zise bătrina. 
Spune-i negustorului c-o să te măriţi cu el mîine și să vină 
aici la ora 10. 

Fata îi spuse întocmai : 

— Nu uita, dragul meu, miine dimineaţă la 10. 

— Am să vin, dragostea mea, am să vin negreşit, zise 
el. l 

„În noaptea aceea văduva lucră pînă tîrziu, dar termină 
pochia. Mușchi verde și fir de aur, iată din ce-o făcuse. 
D boteză „rochiţă-de-mușchi“ şi dădu acest nume şi fetei 
nai mici, căci pentru ea o lucrase. Era o rochie fermecată 
are-ți îndeplinea toate dorințele. N-aveai decit s-o pui 
2 tine şi să doreşti să ajungi undeva, că te şi vedeai la 
tul cu pricina. Sau dacă vroiai să-ţi schimbi înfățișarea, 
te prefăceai în lebădă sau albină. 

A doua zi femeia. se sculă înainte de revărsatul zorilor. 
hemă pe fata cea mică şi o îndemnă să plece în lume 
să-şi caute norocul, căci un mare noroc o aștepta. Bătrîna 

citea în stele şi ştia ce are să vină. Îi dădu fetei rochița de 
muschi şi o coroană de aur și îi spuse să nu uite condurii 
de argint şi cele două rochii pe care le căpătase de la negus- 
tor. Dar avea să umble în hainele obișnuite cu care lucra 
toată ziua. Și iat-o pe Rochiţă-de-muşchi gata de drum. 
Maică-sa îi spuse c-o să ajungă peste nouă mări și nouă 
țări, iar de acolo o să mai meargă pînă ce o să dea de un 
palat mare unde să ceară de lucru. 

— N-ai să mergi mult, draga mamii, zise bătrina,: Și 
acolo ai să găsești de lucru cît vrei. 

Rochiţă-de-mușchi urmă povaţa maică-si și, cît ai clipi 
din ochi, se trezi în faţa unui palat mare. Bătu la poarta 
din faţă și spuse că vrea de lucru. Nu ştiu cum se făcu că-i 
deschise tocmai stăpîna palatului. Cum o văzu, stăpîna și 
prinse drag de fată, căci frumuseţea ei părea fără pereche 
în lume. 

— Ce ştii să faci ? o întrebă ea. 

— Știu să fac mîncare, înălțimea voastră, răsounse 
Rochiţă-de-mușchi. Lumea zice ce-o să fiu o bucătăreasă 
în toată regula. 

— Ca bucătăreasă nu pot să te iau, îi spuse stăpîna. 
Mai am una, dar aş putea să te iau ajutor de bucătăreasă, 
dacă ești mulțumită cu slujba asta. 

— Mai mulțumită nici că se poate, spuse Rochiţă-de- 
muşchi. E tot ce-mi doresc, 

Aşa că Rochiţă-de-muşchi avea să fie ajutor de bucătă- 
reasă. Şi după ce-i arătă camera unde o să stea, stăpîna 
o duse la bucătărie și-i făcu cunoștință cu slujnicele. 

— Am adus-o pe Rochiţă-de-mușchi, zise stăpîna. De 
azi înainte o să fie ajutor de bucătăreasă. 

Apoi stăpina plecă, iar Rochiţă-de-mușchi se duse din 
nou în cameră ca să-şi aranjeze lucrurile și să ascundă co- 
roana de aur, condurii de argint și cele două rochii mi- 
nunate. 

N-are rost să vă mai spun că toate slujnicele de la 
bucătărie plesneau. de ciudă. Lucrurile aveau să meargă 
chiar şi mai prost, căci fata cea nouă era al naibii de fru- 
moasă, mult mai frumoasă decît oricare din ele. O hoinară 
în zdrenţe să le poruncească lor, cînd locul ei ar fi fost la 
spălatul vaselor, şi asta numai așa fiindcă le era milă de 
ea ! Dacă cineva trebuia să fie ajutor de bucătăreasă, păi e 
limpede ca lumina zilei că una din ele era demnă de așa 
ceva, fiindcă ştia cum merg lucrurile. Nu fata asta de pe 
care curg zdrențele, culeasă de pe drumuri. Dar lasă c-o 
s-o facă ele să-și vadă lungul nasului, nu duceţi grijă ! 
Şi uite așa au sporovăit întruna, cum fac femeile de obicei, 
pînă ce Hochiţă-de-mușşchi veni în bucătărie să se apuce 
de treabă. Atunci tăbăriră toate cu gura pe ea : 

— Cine te crezi tu să ne dai nouă porunci ? Ai să fii 

ajutor de bucătăreasă cînd ţi-i vedea ceafa. N-apuci tu 
ziua aia ! Să fii fericită dacă ţi-om da să freci tigăile, să 
speli cuţitele, să cureţi grătarele de la sobe și alte d-astea. 
lar drept răsplată, uite ce-ţi dăm ! 

Și dintr-o dată, linguroiul o lovi drept în cap — poc, 
poc, poc ! 

— Mai mult nici că meriţi, îi Spoo ele, şi altceva 
n-ai să capeti, frumoaso ! 

Aşa sè şi întîmplă cu Rochiţă-de-muşchi. “Toate treburile 
cele mai murdare ea le făcea. Nu peste mult timp fata 
era plină de grăsime din cap pînă în picioare, iar ochii nu i 

se mai vedcuu de atita funingine. Din cînd în cînd, cite o 
slujnică nu uita să-i trîntească linguroiul în cap — poc, pee 
poc ! Biata fată nu mai putea îndura, așa de tare o du- 
reau cucuiele. 

Vremea trecea, Rochiţă-de-muşchi își vedea de tigăile, 
cuţitele şi grătarele ei, iar slujnicele îi dădeau în cap cu 
linguroiul — poc, poc, poc ! Într-o zi se răspîndi vestea 
c-o să fie o petrecere mare, cu vînătoare, dans și alte dis- 
tracţii, care avea să țină trei zile și trei nopţi. Toate prea- 
cinstitele feţe din împrejurimi și de la cîteva mile depăr- 
tare fură chemate la această petrecere. Bineînţeles stăpînul, 
stăpîna și feciorul lor (căci nu-i dăruise cerul decit cu o 
odraslă) se duseră şi ei. Nu trebuie să vă mai spun că toate 
slujnicele numai despre asta vorbeau. Una ar fi vrut să 
fie și ea acolo, alta ar fi vrut să danseze cu vreunul din 
prinți, alta ar fi vrut să vadă rochiile doamnelor şi uite 
așa fiecare își dorea cîte ceva, în afară de Rochiţă-de- 
mușchi, care stătea la locul ei şi nu spunea nimic. Dacă ar 
avea haine ca lumea, se gîndeau, s-ar putea duce şi ele la 
bal fără grijă, căci nu se credeau cu nimic mai prejos 
decit oricare doamnă de viţă nobilă. 

— Te pomeneşti că vrei să mergi şi tu la bal, Rochiţă- 
de-mușchi ? ! rîseră ele. Frumos ţi-ar sta să apari acolo 
în zdrenţele tale și murdară cum ești ! Și dintr-o dată lin- 
guroiul o lovi din nou în cap —- poc, poc, poc ! După asta 
slujnicele toate începură să-și bată joc de biata fată. Ve- 
deţi şi dumneavoastră ce neamuri proaste erau. 

Ştiţi, după cum v-am mai spus, că Rochiţă-de-muşchi 
era foarte chipeșă, iar zdrențele şi murdăria nu reușeau 
să-i ascundă frumuseţea. Ce-or fi zis servitorii despre fată 

nu prea ne interesează, dar stăpînul cel tinăr nu-și putea 
lua ochii de la ea. Stăpînul şi stăpîna văzuseră și ei. că 
fata nu-i o oarecare, căci Rochiţă-de-mușchi era frumoasă, 
nu glumă. De aceea se gindiră s-o invite la petrecere și 
trimiseră după ea ca să afle dacă vrea să meargă. 

— Nu, vă mulțumese din suflet, spuse ea, niciodată nu 
m-am gindit la una ca asta. Ştiu ce mi se cuvine şi ce nu. 
Şi pe deasupra aș umple de grăsime caleașea și hainele 
oricui s-ar apropia de mine. 

Stăpinul şi stăpina îi spuseră să nu-şi facă griji şi o 
rugară de citeva ori să vină la petrecere. Sint foarte mări- 
nimoşi, le spuse Rochiţă-de-muşehi, dar ea n-o să se ducă 
la bal. Chiar așa o să facă. Cînd fata se întoarse în bu- 
cătărie, vă închipuiţi că toate vroiau să ştie de ce-au trimis 
stăpînii după ea. Aveau de gînd s-o dea afară ? Ea însă 
le spuse că stăpinul și stăpîna o invitaseră să meargă cu 
ei la petrecere. 

— Cum ? Tu la bal ? ziseră ele mirate. Cine crede una 
ca asta ? Dac-ar fi fost vreuna dintre noi, mai treacă- 
meargă. Dar tu ! Auzi colo ! Nici nu te-ar fi lăsat să intri. 
Ai fi pătat hainele domnilor, dacă s-ar fi găsit vreunul să 
danseze cu tine. Iar doamnele, săracele de ele, ar fi trebuit 
să se țină de nas cînd treceau pe lingă tine. 

Nu, nu.se poate, ziceau ele, ca stăpînul și stăpîna s-o 
fi chemat pe ea la bal. Minte de îngheaţă apele şi linguro- 
iul o pocni din nou în cap — poc, poe, poe ! 

A doua seară stăpinul, stăpîna și fiul lor o invitară din 
nou la bal. Fusese minunat eu o seară în urmă, ziceau ei, și 

ăcat că ea n-a fost acolo. Deseară are să fie și mai frumos. 
Toţi, dar în special stăpinul cel tînăr, o rugară să vină. 

Nu, zicea ea, cum era să se ducă aşa, plină de grăsime și 
murdărie şi toată în zdrenţe ? Nu putea şi nici nu vroia 
să meargă. Nici stăpînul cel tînăr nu fu în stare s-o con- 
vingă, deşi încercă destul, slavă Domnului. Celelalte sluj- 
nice n-o crezură cînd fata le povesti că stăpînii o chema- 
seră din nou la petrecere și că stăpînul cel tînăr ţinea mor- 
tiş să meargă și ea. 

— I-auziţi colo, spuseră ele. Ce-o să mai zică sărăn- 
toaca asta ? Numai minciuni, ce altceva ! Atunci una din 
ele, cu o gură ca o troacă de porci şi cu picioare de cal, 
apucă linguroiul şi poc ! i-l trînti în cap. 

În seara aceea Rochiţă-de-mușchi se hotări să meargă 
la bal așa cum se cuvine, dar fără s-o știe cineva. Primul 
lucru a fost să le adoarmă pe toate slujnicele. Pe nevăzute 
le atinse ușor, în trecere, și toate căzură într-un somn 
adînc din care nu se puteau trezi singure. Vraja trebuia 
sfărîmată de cineva cu aceeaşi putere ca rochița ferme- 
cată a fetei. După asta Rochiţă-de-mușchi se spălă bine. 
De cînd venise, celelalte n-o lăsaseră să se spele fiindcă 
vroiau s-o ţină cît mai murdară. Apoi se duse în camera 
ei, aruncă cît colo hainele și încălţările de toată ziua, își 
puse rochia albă de satin brodată cu rămurele de aur, 
condurii de argint și coroana de aur. Bineînţeles avea pe 
dedesubt rochiţa de muşchi. Cum termină cu îmbrăcatul, 
îşi puse în gînd să ajungă le petrecere. Nici n-apucă bine 
să se gîndească ce vrea, că se și văzu acolo, Simţi doar că 
se ridică şi zboară prin aer, numai o clipită însă. Apoi își 
dădu seama că era în încăperea în care se încinsese dansul. 

Stăpînul cel tînăr o văzu stînd deoparte şi, de cum o 
zări, nu-şi mai putu lua ochii de la ea. Nu mai văzuse ni- 

ciodată o fată atît de frumoasă și așa de minunat îmbră= 
cată. 

— Cine-i fata de colo ? o întrebă el pe maică-sa. Dar 
maică-sa nu ştia nici ea. Nu poţi afla cine e, mamă ? zise 
băiatul. Nu poţi merge să vorbeşti cu ea ? 

Maică-sa, văzînd că băiatul n-o să aibă liniște pînă n-o 
afla cine-i fata, se duse, se prezentă tinerei doamne şi o 
întrebă cine e, de unde vine și multe de-alde astea. Dar 
tot ce putu afla era că tînăra necunoscută venea dintr-un 
loc unde o loveau cu linguroiul în cap. Apoi stăpinul cel 
tînăr se duse și el, se prezentă, dar nici el nu putu afla 
nimic despre frumoasa doamnă. O invită atunci la dans, 
dar ea se cam ferea. El se aşeză lîngă ea şi o tot rugă pînă 
cînd, în cele din urmă, fata primi şi o porniră amindoi în 
ritmul muzicii. Dansară o dată, înconjurînd încăperea, 
apoi fata îi spuse că trebuie să plece. El o rugă să mai stea, 
dar fără vreun folos: necunoscuta se hotărise să plece 
chiar atunci, 

— Fie cum ţi-e vrerea, zise el (ce altceva putea spune, 
la urma urmei ?!, am să te conduc. A fost de ajuns ca 
ea să-și dorească să fie acasă, că s-a şi văzut acolo. Nici 
vorbă s-o mai conducă cineva. Pur şi simplu dispăru de 
lingă el cît ai bate din palme lăsîndu-l cu gura căscată de 
uimire. Crezînd că distinsa doamnă e la bal sau în curte 
să-și aștepte trăsura, stăpînul ce] tînăr se duse să vadă, dar 
nu era nici urmă de ea nicăieri și nimeni nu știa să spună 
unde e. Se duse el înapoi la bal, dar nu-și putea lua gîn- 
dul de la ea și vroia întruna să meargă înapoi acasă. 

Cînd ajunse acasă, Rochiţă-de-mușchi se uită întîi să 
vadă dacă slujnicele mai dormeau. Apoi se duse sus și-și 

puse din nou hainele de bucătărie. După aceea cobori şi 
atinse ușor fiecare slujinică. Asta le trezi, ca să zicem așa. 
Oricum toate tresăriră și se-ntrebară cît o fi ceasul, mi- 
rindu-se că au putut dormi atita. Rochiţă-de-mușchi le 
spuse cit e ceasul şi le dădu de-nţeles că ar putea să le 
pirască. Ele se rugară să nu le spună stăpînei și se sfătuiră 
între ele să-i dea fetei cîte ceva dacă s-o lăsa greu. Aveau 
de gind să-i dea niște lucruri vechi și cam purtate : o fustă, 
o pereche de pantofi, niște ciorapi, un corset și cîte și mai 
cîte de-alde astea. Rochiță-de-mușchi le promise că n-o 
să le pirască și-n seara aceea nu-i mai dădură cu lingu- 
roiul în cap. 

A doua zi stăpînul cel tînăr nu-și putea găsi astîmpăr. 
Nu se gindea decit la frumoasa necunoscută de care se 
îndrăgostise la prima vedere cu o noapte în urmă. Întruna 
se întreba dacă va veni din nou la bal și dacă se va face 
nevăzută la fel ca noaptea trecută. Se tot gindea el cum s-o 
oprească sau cum s-o ajungă din urmă, dacă fata o să dis- 
pară iar pe neașteptate. Trebuie să afle unde stă, își zise 
el, altfel cum o să mai poată trăi după ce se termină balul ? 
O să se prăpădească de dorul ei, se jeluiește maică-si, dacă 
n-o s-o poată lua de nevastă. E îndrăgostit de ea pînă 
peste cap. “ 

— Bine, dragul mamei, zise stăpîna, cum să te-ajut eu ? 
Am crezut că-i o fată modestă şi la locul ei, dar n-a vrut 
să-mi spună cine e, ce face şi de unde vine. Mi-a spus 
doar că vine dintr-un loe unde-i dau cu linguroiul în cap. 

— E învăluită de mister, știu, spuse stăpinul cel tînăr, 
dar nu-mi pot lua gîndul de la ea. Trebuie să mă-nsor ct 

ea, mamă, oricine-ar fi şi orice s-ar întîmpla. Să n-apac să 
mai văd lumina soarelui, dacă n-am s-o iau de nevastă. 

Slujnicele au auzul tare ascuţit şi limba și mai ascu- 
ţită, așa că vă puteţi da cu socoteală că la bucătărie nu se 
vorbea despre altceva decît despre stăpinul cel tînăr și 
despre frumoasa doamnă de care se îndrăgostise nebunește. 

— Dar proaste ne mai crezi, Rochiţă-de-muşchi ! Auzi 
colo ! Cică stăpînul a vrut-o numai pe ea la dans şi înece- 
pură din nou s-o sîcîie și să-i spună tot felul de răutăți. 
Iar la sfîrșit, fiindcă le minţise (așa credeau ele), îi dădură 
cu linguroiul în cap — poe, poc, poc! Și treaba asta se 
repetă mai tîrziu, după ce stăpînul și stăpîna trimiseră 
din nou după ea și o poftiseră să vină la bal cu ei, iar ea re- 
fuzase ca și înainte. Slujnicele îi spuneau în bătaie de joc 
să aibă grijă să nu piardă ocazia, nu se știe dacă o să mai 
vină alta. I-au mai zis ele și alte lucruri, dar nu vreau să le 
mai spun aici. Din nou linguroiul o nimeri în cap — poc, 
poc, poc ! Atunci Rochiţă-de-muşchi le adormi pe împieli- 
tale, cum făcuse cu -o seară în urmă, şi începu să se pre- 
gătească de petrecere. De data aceasta însă își puse cea- 
Jaltă rochie, cea făcută din mătase în culori luate de la 
toate păsările cerului. 

Iat-o acum pe Rochiţă-de-muşchi la bal. Stăpinul cel 
tînăr o aştepta cu nerăbdare. De cum o zări, îl rugă pe 
taică-său să trimită un om s-aducă din grajduri calul cel 
mai iute şi să-l ţină înșeuat la ușă. Pe maică-sa o rugă să 
stea puţin de vorbă cu doamna cea frumoasă. Stăpina făcu 
așa cum o rugase fiu-său, dar mai mult decit noaptea tre- 
cută nu putu afla. Cînd armăsarul fu gata înșeuat la ușă, 
stăpînul cel tînăr o invită la dans pe aleasa inimii lui. Ca 

înainte ea zise „nu“ la început şi „da“ mai pe urmă. Apoi, 
la fel ca noaptea trecută, spuse că trebuie să plece după 
ce -dansară o dată, înconjurînd încăperea. Acum, însă, el 
o ţinu strîns de mînă pînă ajunseră în curte. Apoi fata își 
puse în gînd să ajungă înapoi acasă şi, cît ai zice „peşte“, 
se pomeni în camera ei. Tînărul stăpîn o simţi cum se 
înalţă în aer, dar nu putu s-o oprească nicicum. O fi căl- 
cat-o poate pe picior, căci fetei îi scăpă un condur, Nu pun 
capul jos pentru ce s-a întîmplat, dar cred că totuși așa 
a fost. El luă condurul, iar cît despre fată, mai ușor i-ar 
fi fost să te iei la întrecere cu vîntul într-o noapte cu fur- 
tună decît s-o prinzi pe ea din urmă. De cum ajunse acasă, 
Rochiţă-de-mușchi își luă din nou hainele ponosite, apoi 
rupse vraja care le adormise pe celelalte slujnice. Le furase 
iar somnul, așa credeau ele, şi, de frică să nu afle stăpîna, îi 
oteriră fetei una un șiling, alta o jumătate de coroană, o 
a treia leafa pe o săptămînă. Ea promise că n-o să spună 
nimănui nimic. 

A doua zi stăpînul cel tînăr nu se mai putea scula din 
pat. Se ofilea de dor pentru domniţa care-și pierduse un 
condur de argint noaptea trecută. Toate leacurile doctori- 
lor nu-i ajutară la nimic. Se dădu sfoară-n ţară că stăpînul 
cel tînăr e rău bolnav și că numai femeia care-și pierduse 
condurul putea să-l salveze. Dacă avea să vină, el o s-o ia 
de nevastă. Cum v-am mai spus, condurii erau mititei, ca 
de păpușă. De peste tot veniră doamne cu picioare mari 
sau mici, dar nici una nu avea picioarele atît de mici ca 
să încalțe condurul, oricît s-ar fi chinuit ele. Sosiră şi fe- 
mei de rînd, dar nici uneia nu-i venea bine condurul de 

argint. Chiar şi slujnicele au încercat, dar fără vreun folos, 
Stăpînul cel tînăr se prăpădea văzînd cu ochii. 

— Oare nu mai e nimeni, se întreba mama, nici o fe- 
meie bogată sau săracă ? 

— Nu, îi răspunseră ceilalţi. Toată lumea încercase 
condurul, în afară de Rochiță-de-mușchi. 

— Auceţi-o degrabă aici, spuse stăpîna. 

O aduseră pe fată. 

— Încalţă condurul ăsta, spuse stăpîna. 

Rochiţă-de-muşchi îşi strecură destul de ușor piciorul 
în condur, căci era pe măsura ei. Stăpînul cel tînăr sări din 
pat și vru s-o ia în braţe. 

— Stai o clipă, zise ea şi o luă la fugă. 

Nici n-apucară să se dezmeticească bine că fata se și 
întoarse îmbrăcată în rochia albă de satin brodată cu ră- 
murele de aur, cu coroana de aur pe cap şi încălțată cu 
amîndoi condurii de argint. Stăpînul cel tînăr iar se repezi 
s-o ia în braţe. 

— Mai stai un pic, zise ea și dispăru din nou. De data 
aceasta veni îmbrăcată cu rochia de mătase în culori luate 
de la toate păsările cerului. Acum nu-l mai opri s-o ia 
în braţe, iar el, cum se zice, o sorbea din priviri. 

După ce se liniştiră puţin și începură să vorbească mai 
pe îndelete, stăpînul, stăpîna și feciorul lor vrură să afle 
cîteva lucruri despre fată. O întrebară cum a ajuns la bal 
și cum de s-a putut întoarce acasă iute ca vintul şi ca 
gîndul. 

— Mi-am pus doar în gînd să fiu acolo, le răspunse ea. 
Le povesti apoi ce v-am spus și eu, despre rochiţa ferme- 

cată pe care i-o făcuse maică-sa şi despre puterile pe care 
i le dădea dacă vroia s-o îmbrace. 

— Ei, asta era, se dumiriră ei. Apoi îşi aduseră aminte 
`“ de vorbele fetei, că vine dintr-un loc unde îi dădeau cu. 
linguroiul în cap. Ce vroia să spună cu asta, o întrebară 
ei. Vroia să spună exact ce spusese : totdeauna linguroiul 
nimerea în capul ei — poc, poc, poc ! 

Stăpînii se înfuriară de-a binelea cînd auziră una ca 
asta. Porunciră să plece toate slujnicele de la bucătărie şi 
puseră cîinii pe urmele lor, ca să gonească ciumele cît mai 
departe de locul acela. 

Nu mult după această întîmplare, Rochiţă-de-muşchi şi 
stăpinul cel tînăr făcură nuntă, iar mireasa primi o caleașcă 
cu șase cai să se plimbe, sau zece dacă vroia, fiindcă nu 
trebuie să vă spun că avea tot ce-și dorea. Trăiră fericiţi 
şi avură o casă plină de copii. Eram şi eu pe-acolo cînd 
băiatul cel mai mare, puţin cam adus de spate, cînta la 
vioară. Dar treaba asta s-a petrecut acum mulţi, mulţi ans 
şi nu m-ar mira ea stăpînul şi stăpîna să fi murit de-atunci, 
deşi n-am auzit pe nimeni spunînd una ca asta. 


Tom Tit Tot 


A FOST ODATĂ O FEMEIE care avea o fată. Într-e. 
zi făcu ea cinci plăcinte şi, cînd le scoase din cuptor, văzu: 
că le lăsase prea mult și eoaja era cam tare. Aşa că-i spusa 
fetei : 

— Fată, pune plăcintele astea pe policioară și lasă-le 
aeolo un pic. S-or face ele bune de mîncat. Vroia să spună 
€-o să se mai moaie coaja. 

Dar fata ce-şi zise ? „Păi, dacă s-or face bune de min- 
cat, am să le mănîne acum.“ Se puse pe treabă și le mincă 
“de la prima pînă la ultima. 

Cind veni vremea mesei, maică-sa îi spuse : 

— Du-te şi adu-mi o plăcintă. Cred c-or fi bune de 
mîncat acum. 

De dus se duse ea și se uită, dar ce era să găsească 
decît tava ? ! Se întoarse deci și-i spuse maică-si : 

— Nu-s încă bune. 

— Nici una ? întrebă femeia mirată. 

— Nici una, zise fata. 

— Ei, bune sau nu, spuse mama, tot o să mănînc una. 

— Cum ai să mănînci dacă nu se poate? sări fata. 

— Foarte bine, spuse maică-sa. Du-te şi adu-mi-o pe 
cea mai bună. i 

— Le-am mîncat pe toate. N-am cum să-ți aduc nici 
pe cea mai bună, nici pe cea mai rea. 

Biata femeie se înfurie de-a binelea. Îşi luă furea de 
tors şi ieşi la poartă. Începu să toarcă şi să cînte așa: 

— Fata mea a mîncat cinci plăcinte, cinci plăcinte azi, 

fata mea a mîncat cinci plăcinte, cinci plăcinte azi. 

Regele tocmai: venea în. jos pe uliţă şi o auzi cintind. 
Neînţelegînd ce cînta femeia, se opri și o întrebă : 

— Ce tot spui acolo, femeie ? 

Femeii îi fu ruşine să-i povestească regelui ce făcuse 
fata ci și începu să cînte din nou : 

— Fata mea a tors cinci fuioare, cinci fuioare azi, 

Fata mea a tors cinci tuioare, cinci fuioare azi. 

— Ce spui, soro ! se minună regele. N-am mai auzit 
"* una ca astă. Ascultă-mă, zise el mai apoi, vreau să-mi iau 
nevastă şi-am să mă-nsor cu fata ta. Dar bagă de seamă, 
mai spuse el, unsprezece luni dintr-un an o să mănînce tot 
ce-i doreşte inima, o să-mbrace toate rochiile care i-or 
plăcea şi o să meargă la toate petrecerile la care-o vrea. 
Dar în ultima lună va trebui să toarcă cinci fuioare în fie- 
care zi şi, dacă n-o face așa, am să pun să i se taie capul. 

— Bine zici, măria ta, spuse femeia, gîndindu-se că 
așa un bărbat nu se găsește pe toate cărările. Cît despre 
cele cinci fuioare, cînd o veni timpul, o găsi ea o cale să 
scape și, la urma urmei, poate c-o uita şi el. 

Făcură nunta. Vreme de unsprezece luni fata mîncă 
tot ce-i dori inima, îmbrăcă toate rochiile care-i plăcură 
și merse la toate petrecerile la care vroi. 

Dar timpul trecea și fata începu să se gîndească la fu- 
ioare și să se întrebe dacă regele și-o mai aduce aminte de 
ele. El însă nu sufla o vorbă despre asia şi ea era sigură 
că el uitase cu totul. 

Totuși, în ultima zi a lunii o duse într-o odaie pe care 
nu i-o mai arătase niciodată. Acolo erau numai o furcă de 
tors şi un scăunel. Regele zise : 

— Ei, nevastă dragă, mîine-am să te-ncui aici şi-am 
să-ţi las ceva mîncare şi niște in. Dacă nu torci cinci fu- 
ioare pînă seara, unde-ți stau picioarele, acolo-ţi va sta 
și capul. 

Și se duse după treburile lui. 

Fetei îi era tare teamă. Niciodată nu-i stătuse ei capul 
la ale casei și habar n-avea cum să toarcă. Ce-o să se facă 

mîine, dacă nimeni n-o s-o ajute ? Se aşeză pe un scău- 
şi începu să plingă de ţi se rupea inima. 

Deodată auzi de afară un zgomot, jos lingă ușă. Se ri- 
ă, deschise uşa și ce-i văzură ochii ? ! Un drăcuşor mic 
negru cu o coadă lungă, lungă de tot. El se uită cam 
ios la ea și o întrebă : 

— Da” ce-ai, de ce'plingi ? 

— Ce-ţi pasă ? zise ea. 

— Nu-mi pasă, spuse el, dar vreau să ştiu și eu de ce 
ngi. 

— Şi la ce mi-ar folosi dacă ţi-aș spune ? 

— Poţi să ştii ? zise el răsucindu-și codiţa. 

— Ei, bine, spuse fata, nu-mi folosește la nimic, dar 
ci n-are ce să-mi strice. Se sculă în picioare și-i povesti 
pre plăcinte, despre fuioare şi despre celelalte întîm- 


— Uite ce-am să fac, zise negriciosul. Vin la fereastra 
în fiecare dimineaţă, iau inul şi ţi-l aduc seara tors. 
— Şi ce-mi ceri pentru asta ? întrebă fata. 

Drăcuşorul se uită cu coada ochiului şi apoi spuse: 
— În fiecare seară am să te las de trei ori să ghicești 
mă cheamă și, dacă pînă la sfîrşitul lunii nu mi-ai 
icit numele, vei fi a mea. 

Fata se gîndi c-o să ghicească ea pînă la sfîrșitul lunii, 
că-i spuse : 

— Bine, facem tîrgul. 

— ÎL facem, spuse drăcuşorul. Să-l fi mi apui ce 
tumit și-a răsucit codiţa. 

A doua zi regele-și duse nevasta în odaia cu pricina. 
găsiră inul şi mîncarea pentru o zi. 

— Asta-i inul, spuse el, şi dacă nu-l torci pînă deseară, 
am să pun să ţi se taie capul. Apoi încuie ușa și se duse. 

Abia plecă regele, că se şi auzi un ciocănit la fereastră. 
Fata se sculă de pe seaun, deschise fereastra și bineînțeles 
că găsi drăcușorul stînd pe pervaz. 

— Unde-i inul ? întrebă el. 

— Uite-l, spuse fata și i-l dădu. 

Veni seara și iar se-auzi ciocănitul. Fata se ridică, 
deschise fereastra și iată-l din nou pe tuciuriul nostru, cu 
inul tors în braţe. 

— Gata, spuse el şi-i dădu inul. Ei, acum spune cum 
mă cheamă. 

— Cum să te cheme ? Poate Bill. ` 

— Dg’ de unde ! spuse el răsueindu-și codiţa. 

— Atunci Ned, zise ea. 

— Nici, făcu el îmbîrligindu-și din nou codiţa. 

— 'Te-o fi chemînd Mark. 

— N-ai ghicit, zise el. Şi dispăru cu codiţa făcută sfre- 
del. 

Cînd veni regele, cele cinci fuioare îl așteptau gata 
toarse. l 

— Văd că n-o să-ți tai capul astă-seară draga mea, 
spuse el. Miine dimineață o să-ți dau din nou mînearca 
şi inul, mai zise el și dus a fost. l 

În fiecare zi îi dădea inul şi mîncarea. Negriciosul cel 
mic era nelipsit, dimineaţa și seara. l 

Iar fata nu făcea altceva decît să se gîndească la tot 
felul de nume pe care să le spună seara. Niciodată însă nu-l 
nimerea pe cel adevărat. Da, dar luna se apropia de sfîrșit, 

iuriul se făcea tot mai răutăcios și-și învirtea coada tot 
i repede ori de cîte ori fata îi spunea cîte un nume. 
Și iată că nu mai era decît o zi pînă la sfirsitul lunii, 
pieliţatul veni cu inul tors și spuse : 

— Ei, ai aflat cum mă cheamă ? 

— Nicodim ? 

— Nicidecum. 

— Poate Samuel ? 

e i be 

— Atunci te-o fi chemînd Matusalem, 
| — N-ai ghicit nici acum. 

După asta se uită la ea cu niște ochi care o îngheţară 
a binelea și-i spuse : 
— Femeie, numai miine mai e la mijloc şi-ai să fii a 
Apoi dispăru în noapte. 

Biata de ea nici nu știa pe ce lume se află de atîta su- 
are. Pe coridor se auziră pașii regelui. 

Cînd intră şi văzu cele cinci fuioare toarse, regele îi 
use : 

— Bine, draga mea, aştept să mai torci şi mîine cinci 
i şi, după cum se vede, capu-o să-ţi rămînă pe umeri. 
tă-seară mîncăm împreună aici. 

Le aduseră mîncarea şi încă un scăunel și cei doi se 
zară la masă. 

Nici n-apucară să-mbuce de cîteva ori că regele începu ` 
ridă. . l 

— Ce e ? întrebă nevastă-sa. 

— Stai să-ţi spun, zise el. Azi-dimineuţă ieșisem la 
ătoare şi ajunsesem într-un loc pe care nu-l mai văzu- 
niciodată. Și-acolo era o groapă. Am auzit un biziit ca 

de albine. Am descălecat şi m-am dus drept spre groapă. 
M-am uitat și ce crezi c-am zărit ? ! Un drăcușor caraghios 
de mama focului. Nici nu-ţi trece prin gînd ce făcea ! Avea 
o furcă mică din care torcea repede de te lua ameţeala și 
dădea mereu din coadă, Torcea întruna și cînta : 

„Ştiţi de bună seamă, 

Tom Tit Tot mă cheamă“. 

Ei, cînd auzi fata una ca asta, simţi că nu-și mai încape 
în piele de bucurie, dar nu scoase nici un cuvînt. 

A doua zi, negriciosul se uită tare răutăcios la ea cînd 
veni după in. La căderea nopții fata auzi din nou ciocă- 
nitul cunoscut, Deschise fereastră și împielițatul apăru din 
nou pe pervaz. Rînjea cu gura pînă la urechi și-și răsucea 
coada drăceşte. 

— Cum mă cheamă ? întrebă cînd îi dădu inul tors. 

— Oare Solomon ? zise ea prefăcîndu-se că-i e frică, 

— Prostii ! spuse el și făcu cîţiva pași spre mijlocul 
odăii. 

— Atunci Zevedei, spuse ea din nou, 

— Nici pomeneală, zise drăcușorul şi începu să ridă 
și să-și răsucească așa de tare coada că nici n-o mai vedeai. 
Bagă de seamă, femeie, încă o dată și ești a mea, zise el; 
întinzîndu-și labele negre spre ea. 

Atunci fata făcu un pas-doi înapoi, se uită la el, apoi 
începu să rîdă şi îi spuse, arătindu-l cu degetul : 

— Știu, de bună seamă, 

Tom Tit Tot te cheamă. 

Cînd auzi dracul una ca asta, se cutremură din toate 
mădularele şi dispăru în noaptea neagră. Nimeni nu l-a 
mai văzut de atunci, 7 

POVEȘTI CHINEZE 


(REPOVESTITE DE EUFROSINA DORO" 


Spiritul vulpii 


În apropierea pădurilor de pe Muntele Ţin trăia odată 
un fecior mindru Iang U cu bătrîna lui mamă. Iang U se 
născuse pe malul Fluviului Galben. Într-un an, apele flu- 
iului s-au revărsat pustiind totul, atunci mama și-a luat 
băiatul şi ce a mai putut salva de furia apei şi au plecat 
căutarea unui loc liniștit. Așa au ajuns ei aici. De mic 
Bopil, Iang U o ajuta pe mama sa: ba strîngea vreascuri 
pădure, ba prindea pește din rîu. În fiecare zi se ducea 
n pădure, dar niciodată n-a străbătut-o pînă la capăt. În 
acea zi de toamnă, frunzele copacilor se împodobiseră cu 
oate culorile : de la galbenul aurului pînă la roșul curma- 
elor. Tot stringind vreascuri, a ajuns pe nesimţite într-un 
Dc, pe unde nu mai fusese : aci creșteau nenumărați pomi 
e șiți t încărcaţi de fructe aurii. Deşi era după-amiază, 
azele soarelui aveau strălucirea dimineţii, raze și fructe 
îmbinau într-o armonie de culori. Iang U s-a căţărat 
n pom şi a cules multe şiţi, să le ducă mamei lui. Cum a 
atrat pe poartă a spus : 

— Bucură-te, mamă, de Anul Nou vom avea și noi 
ăutură. , 


1 Şii — pom fructifer specific Chinei. 


221 


Mama s-a bucurat nespus. Băutura preparată din şiţi 
era aşa de gustoasă şi de parfumată, încît de departe se 
simţea aroma. În noaptea de Anul Nou bătrîna a spus : 

— Băiete, în afară de băutură de șiţi şi niște legume 
nu avem altceva în seara asta. 

Băiatul a adus băutura şi, cum a ridicat capacul, mi- 
reasma s-a răspîndit în toată casa. Dar nici n-a apucat să 
toarne în castroane, că ușa casei s-a deschis încetişor și un 
flăcăiandru zimbind a intrat. S-a așezat la masă şi parcă 
aștepta să bea din băutură. Iang U și mama lui gîndeau : 
„De sărbători, cu cît sînt oameni mai mulţi, cu atît e mai 
vesel“. Şi i-a zis băiatului : 

— Dacă vrei, rămii să petrecem împreună Anul Nou ! 

Băiatul a răspuns : 

— Dar frumos mai miroase băutura asta. Și a ridicat 
castronul golindu-l. Bucuros, Iang U l-a umplut din nou. 
Şi aşa au petrecut pînă s-a luminat de ziuă. Atunci flăcăul 
s-a ridicat şi a spus : 

— Frate, mîine la miezul nopţii să aprinzi lumînarea și 
voi veni îndată. 

Şi s-a făcut nevăzut. 

A doua zi seara, Iang U a aprins luminarea şi a iesit 
în întîmpinarea oaspetelui. Dar, cum a deschis usa, a dat | 
cu ochii de o masă încărcată cu toate bunătăţile pămin- 
tului. Flăcăul era aşezat la masă și i-a făcut semn cu mîna. 
A ieșit și bătrina şi mută de uimire a exclamat : 

— Ce-i asta, fiule ? ! - 

La care flăcăul a răspuns : 

— Mătuşico, toate astea le-am adus pentru dumneata. 
am și pentru Iang U un dar. 

Zicînd acestea, a vîrît mîna în cingătoare și a scos o 
ucată de aur mai mare decît limba unei vaci. 

— Frate, ia-o ! E de pe Muntele Dragonului cel Negru. 
ot muntele acesta e din aur, dar e păzit de un dragon ne- 
u și nimeni nu se poate apropia. Iar acum trebuie să ne 
părțim. 
lang U s-a uitat la bucata de aur care strălucea de-ți 
a ochii şi cu părere de rău a spus : 

— Frate, dacă ai alte treburi du-te! Dar dacă vre- 
ată îmi va fi dor de tine, spune-mi unde te găsesc ? 

— E ușor să mă găsești. Să intri în pădure şi să faci o 
sută de paşi, apoi să te aşezi cu faţa spre soare-apune şi 
mă strigi de trei ori și voi veni negreșit. 

Mamă și băiat l-au petrecut pe flăcău. Peste puţin s-au 
ut 15 ale lunii 1. În acea seară mama a pregătit mîncare 
sărbătoare, Iang U şi-a făcut un lampion din hîrtie ro- 
şi a plecat în pădure să-l caute pe flăcău să petreacă 

ună. Umbrele copacilor se întindeau înaintea lui, 
ada scîrțiia sub picioare. A numărat o sută de pași și 

oprit. S-a așezat cu faţa spre soare-apune, şi-a dres 
cea și a strigat de trei ori : 

— Frate! 

Nici n-a apucat să termine, că s-a pomenit cu flăcăui 
fața lui. Amândoi s-au bucurat foarte mult. 

La înapoiere, bătrîna îi aștepta cu toate mâîncărurile, 
pă datină. Îndată ce au mîncat și au băut, bătrîna a zis : 


t În 15 ianuarie — sărbătoaren lampioanelor. 


— Am auzit că în oraşul lang Giou în fiecare an la 
15 ianuarie este mare sărbătoare de ziua lampioanelor, 
Oare o fi adevărat ? 

La care Iang U a adăugat : 

— Am auzit că lampioanele din Iang Giou sînt cele mai 
frumoase. 

Flăcăul a răspuns : 

— Aşa e, frăţioare. Cum în seara asta nu avem nici o 
treabă, să mergem şi noi să privim ! 

Bătrîna s-a speriat auzindu-i : 

— De aici și pînă la Iang Giou sînt cîteva mii de li ! și 
chiar dacă ar fi numai cîteva sute de li tot n-aţi putea 
ajunge în seara asta. 

Plăcăul a rîs : 

— Nu ne trebuie prea mult timp să ajungem la Iang 
Giou. Frăţioare, urcă-te în spatele meu. Plecăm mai de- 
vreme să ne întoarcem mai devreme și la înapoiere o să 
apucăm să mai tragem şi un pui de somn. 

Flăcăul l-a luat pe Iang U în spate, a ieșit afară şi după 
cîțiva paşi s-a făcut nevăzut. Pînă să iasă mama în poartă, 
ei ajunseseră la cîteva sute de li distanță. Pămîntul era 
acoperit de zăpadă albă, iar pe cer strălucea luna : pe 
zăpadă selipeau lampioane roșii, iar pe cer sclipeau stelele 
cristaline. După puţin timp, cei doi au ajuns la Iang Giou. 
În orașul acesta curgeau ape limpezi ca cristalul și se înălțau 
clădiri vechi cu acoperișurile răsucite. Pe străzi, pe poduri, 
erau agățate tot felul de lampioane : în formă de leu, de | 
lotus, de flori, de pești exotici, de fluturi, de rodii. Era 


t Li — unitate de măsută, egală cu 500 m. 

mai lumină decît ziua. Tot uitîndu-se ba la una, ba la alta, 
cei doi au ajuns la un pod de jad, unde erau strînși cîteva 
sute de oameni, S-au îngrămădit şi ei printre ceilalți și au 
văzut prinse de capetele podului două lampioane nemai- 
pomenit de frumoase sub formă de fenix, care străluceau 
de-ţi luau ochii. Iang U a rămas mirat și a spus : 

— Oare ce mîini măiestre au tăcut aceste lampioane ? ! 

Ascultînd mai bine ce vorbeau oamenii, Iang U a în- 
teles că lampioanele au fost făcute de fecioara San San din 
acel oraş și s-a gîndit din nou : 

— Avînd miini atit de îndemînatice, cît de înțeleaptă 
trebuie să fie acea fecioară ! 

Flăcăul l-a apucat pe Iang U de mînă şi l-a scos afară 
din îngrămădeală, apoi i-a şoptit : 
— Acum te duc să vezi acea fecioară cu miini de aur. 
Întricoşat, lang U a zis; 
— Dar cum să mergem la fecioară, dacă n-o cunoaş= 
tem. ? Şi apoi, nimeni nu ne va lăsa să intrăm. 

Dar flăcăul îl trăgea mereu de mină, zicîndu-i : 

— Vino cu mine, nu-ţi fă griji ! 

Și l-a tras pînă au ajuns în fața unei porţi uriașe. Apoi 
-a dat o rămurică cu două frunze și i-a spus : 
— Asta este rămurica ce te tace nevăzut. Cînd o ţii în 
înă nu te poate vedea nimeni; 
Au trecut prin prima poartă, apoi prin cea de-a doua 
nici paznicii nici slujhicele care duceau tăvi cu ceai nu 
-au văzut. Au intrat apoi într-un pavilion plin cu tot fe- 
ul de oglinzi şi cufere. Pe un pat şedea fecioara, San San. 
ang U era cît pe-aci să strige : œ 

— Povești nemuritoare, vol. 22 


— Ce minune de fată ! 

San San era într-adevăr minunată. Dar era foarte su- 
părată și lacrimile-i curgeau şiroaie. A întors încetișor ca- 
pul și uitîndu-se pe fereastră a şoptit : 

— Oh, tată, oare de ce nu te gîndești cui vrei să-ţi dai 
propria-ţi fiică ? ! 

În acel moment, flăcăul a zis : 

— Surioară, nu mai fi supărată, am venit să te peţese. 

San San s-a uitat mirată în jur, nevăzînd pe nimeni. 
Apoi, a întrebat : 

— Oare îmi vorbește un duh sau un zeu ? La care flă- 
căul a răspuns : 

— Băiatul pe care ţi l-am adus nu e nici duh, nici zeu, 
este un om bun. 

Și zicînd aceasta a luat rămurica din mîna lui Iang U, 
care s-a trezit faţă în faţă cu fata. Aceasta a rămas încîn- 
tată de băiat şi tare ar fi vrut să se mărite cu el, dar nu 
știa ce vor zice tata, mama, fratele și cumnata ei. În tim- 
pul acesta s-au auzit paşi și Iang U s-a speriat, mai ales 
nevăzînd flăcăul alături de el. Noroc că pe masa de alături 
se afla încă rămurica. A apucat în grabă rămurica şi în 
momentul acela s-a deschis ușa și slujnica care a intrat 
nu a văzut pe nimeni. 

În acea seară, Iang U a rămas în casa lui San San. A 
doua zi, slujnica i-a adus lui San San masa. lang U din nou 
s-a făcut nevăzut cu ajutorul ramurii. Dar mîncarea pen~ 
tru o persoană nu le ajungea la amîndoi, Atunci San San 
a spus slujnicei : 

1 — Mi-a plăcut mînearea, să aduci mai multă | 

A doua oară a adus mincare cit pentru trei inși şi cei 
au dat-o iarăși gata. Văzînd acestea slujnica a intrat 
a bănuială. Oare ce s-a întîmplat cu fata, care mînca aṣa 
uţin, iar acum mănîncă întreit ? 

Și aşa mînca acum zi de zi. Nu numai slujnica a intrat 
a bănuială, dar și părinţii fetei şi au început să se mire 
swum de fata lor mănîncă atît de mult și stă tot timpul în- 
în casă. Într-o zi, mama fetei s-a furișat pînă la ușa 
steia și a tras cu urechea. Mare i-a fost uimirea cînd 
„auzit înăuntru o voce de bărbat. Atunci a dat buzna, dar 
rămas şi mai uimită cînd, în cameră, în afară de fata ei 
n-a mai văzut pe nimeni. Liniștită, fata a spus : 


— Mamă, nu e nici un străin aici, ți s-a părut ! 

Bătrîna n-a erezut-o și a început să caute peste tot, dar 
n-a găsit nimic. Seara, bătrîna i-a povestit totul tatălui 
i. Acesta, cînd a auzit, a sărit în sus de trei coţi și s-a 
urat că-și îngroapă fata de vie. Bătrîna a încercat să ţină 
jartea fetei şi cei doi au început să se certe. Auzind gălă- 
fratele fetei s-a dus să-i liniştească pe cei doi bătrîni 
i a aflat despre ce este vorba. S-a întors în camera lui și 
-a povestit nevestei. Apoi, supărat, a adăugat : 

— Trebuie omorită în bătaie ! 

Nevasta lui s-a arătat nemulțumită de hotărîrea lui și a 
rului și a spus : 

— De ce s-o îngropaţi de vie sau s-o omoriţi ? Mai află 
umea şi vă mai faceţi și de rîs. Cel mai bine ar fi să ardă. 
Putem să dăm foc pavilionului şi zicem că-i foc ceresc, 
i. Zis şi făcut. Cînd s-a înnoptat ei au pus 

Peste noapte cei doi s-au trezit în fum şi flăcări. Iang U 
şi-a amintit pe loc de flăcăul care-l mai ajutase și altă 
dată și a strigat : 

— Frate, frate, vino în grabă de ne scapă! Nici n-a 
apucat să termine de strigat, că s-au trezit cu o pasăre 
mare, care s-a lăsat lingă ei și i-a luat pe aripi ridicîndu-se 
în văzduh. 

În acest timp întregul pavilion se prăbușea în flăcări. 
Pasărea i-a adus pe cei doi pînă la muntele Ţin Şan şi i-a 
lăsat în poarta casei lui Iang U. Apoi a bătut din aripi și 
pe loc s-a prefăcut în feciorul cel inimos. Iang U a excla- 
mat : 

— Tu erai, frate ? ! 

Flăcăul a răspuns : 

— În aceste zile n-am părăsit orașul Iang Giou, spre 
a fi mai aproape de tine. Acum se cade să mă duc și cu 
acasă ! N-a mai așteptat ca Iang U să-i mulțumească, a 
intrat în pădure şi s-a făcut nevăzut. 

Bătrina Iang își aștepta cu dor feciorul. Văzindu-l că 
se întoarce împreună cu nora i-au dat lacrimile de bucurie. 

Se împrimăvărase. Începuseră ploile. Cum s-a mai în- 
călzit vremea, după vechiul obicei, Iang U a plecat în pă- 
dure să culeagă vreascuri. S-a cățărat într-un copac să 
taie uscături, cînd a început o viltoare puternică, ce era 
cît pe-aci să-l dea jos. După ce a trecut viltoarea dinspre 
miazănoapte-răsărit, s-a ridicat un nor întunecat, care du- 
cea cu el un dragon negru. De cîte ori își mișca coada dra- 
gonul, cerul era străbătut de tunete și fulgere. Fiara s-a 
dus direct la rădăcina unui brad. Uitîndu-se într-acolo, 
Iang U a văzut că nu departe de el, sub acel brad. nu cra 

altcineva decît flăcăul cel inimos. Acesta se lupta din toate 
puterile cu Dragonul cel Negru. Iang U a zvirlit cu putere 
toporul asupra dragonului și l-a tăiat pe jumătate : capul 
dragonului se zbătea într-o parte şi coada în alta. 

Băiatul a coborîţ îndată din copac și a fugit la feciorul 
cel inimos, Acesta a grăit : 

— Frăţioare, acesta este Dragonul cel Negru de pe 
Muntele Dragonului. De data asta, tu m-ai salvat pe mine. 
Si acum iarăși trebuie să ne despărțim. Am de colindat 
mări şi ţări. 

Iang U parcă nu s-ar mai fi despărțit de el. Mai prin- 
zînd curaj, la plecare a întrebat : 

—— Frate, te cunosc de mult timp. Acum că ne despăr- 
tim din nou spune-mi, oare, ești om sau zeu ? Flăcăul i-a 
răspuns cu următoarele stihuri : 


Iang U cel arătos 

” Cu Spiritul Vulpii s-a împrietenit, 
La Iang Giou împreună au fost, 
Acolo Iang U şi-a găsit omul iubit. 


Arborele de ceai verde 


CU MULT TIMP ÎNAINTE, era odată un munte, un 
munte pe care nu curgea nici un izvor. Şi din această pri- 
"cină florile se otileau și iarba se usca, iar muntele era golaş. 
Oamenilor care locuiau la poaleie muntelui nu le ajungea 

apa nici să-și potolească setea. Din tată în fiu se chinuiau 
și se întrebau cînd vor avea şi ei parte de apă pe săturate. 

În acel sat trăia şi flăcăul Și Liang, care de mic auzise 
pe bătrîni vorbind de apa vieţii, ce poate fi găsită fie sub 
formă de iarbă, fie sub formă de pom, fie sub formă de 
rădăcină a vieţii cu floare verde. Cine are norocul să o 
găsească, acela poate avea cîtă apă vrea. Băiatul s-a hotă- 
rît să meargă la Muntele Kuantung, să caute. Auzind vecinii 
că Şi Liang vrea să plece au încercat să-l înduplece să 
rămînă zicîndu-i : 

— Şi Liang, deși o ducem greu prin aceste locuri, sîn- 
tem totuși liniștiți. Adu-ţi și tu nevastă şi rămii în casa ta. 

Și Liang a răspuns : 

— Nu mă tem de zilele grele şi nici nu mă gîndesc să 
părăsesc pentru totdeauna aceste locuri. Am auzit că pe 
Muntele Kuantung s-ar găsi apa vieţii, mă duc să-mi în- 
cere norocul, 

Proverbul spune : 


- 

— Să nu te temi că mergi prea încet, să te temi că stai 
pe loc. 

Și Liang a mers zile în șir, pînă cînd a ajuns la Muntele 
Kuantung. Acest munte era acoperit de păduri nesfirșite, 
copacii se înălțau pînă la cer și erau așa de deși, că nu 
puteai să vezi lumina zilei ; iarba era așa de mare și de 
fragedă că-ţi era milă s-o calci cu piciorul. În mijlocul 
acestei păduri susura un izvor cu apa limpede. Şi Liang 
a virît mîna în apă și a gustat-o. Apa era dulce ca mierea, 
Atunci băiatul s-a gîndit că acolo unde este apa așa bună, 
acolo trebuie să fie și apa vieții. A hotărît să rămînă în 
acele locuri. Și-a făcut o colibă din crengi de copaci în 

apropierea riului şi a început să caute. A smuls fiecare fir 
de iarbă, a săpat la rădăcina fiecărei flori, dar n-a dat de 
apa vieţii. Iarba s-a uscat, florile s-au ofilit, dar Și Liang 
căuta mereu şi nici nu se gîndea să se întoarcă fără apa 
vieţii. A pătruns atît de adîne în inima pădurii încît, pen- 
tru a găsi drumul înapoi la colibă, a crestat semne pe 
scoarţa copacilor. 

Se apropia iarna. S-au stirnit vinturile și. a început să 
cadă zăpada. 

Viscolul a ţinut citeva zile. Peste tot se așezase zăpada. 
Cînd a ieşit băiatul din colibă, a rămas uimit văzind că nu 
departe de coliba lui, pe un petec de pămînt, zăpada se 
topise și ieșeau aburi. În mijloc sta culcată o vulpe cu blana 
roşie ca focul. Pină la el venea un miros puternic de bău- 
tură. Atunci a înțeles că vulpea era beată. S-a aplecat, a 
ridicat-o și a simţit cum tet corpul i se încălzeşte, de parcă 
ar fi îmbrățișat o sobă. A dus vulpea în colibă şi se gîndea 
că i-ar prinde bine o aşa blăniţă, dar nu s-a îndurat s-o 
omoare.” După puţin timp, vulpea s-a trezit, a deschis 
ochii, s-a scuturat și, pe loc, s-a prefăcut într-un flăcău 
mindru, care s-a ridicat de jos şi a spus : 

— Frate, bine că te-am întîlnit pe tine, care ai avut 
milă şi nu mi-ai luat viața. Dacă aș fi dat peste altcineva, 
se termina cu mine. Eu sînt din Tibet şi am venit pe Mun- 
tele Ruantung să-mi văd prietenii. Am băut cam mult și 
am căzut. 

Deşi i se părea foarte ciudat, văzînd cît de blind e flă- 
căul, Şi Liang a spus : 

— Dacă vrei, poţi să vii să te odihnești în coliba mea. 

Păiatul s-a bucurat. A doua zi, înainte de a pleca, acesta 
a spus: 

— Frate, eşti un om așa de bun, am ^ verișoară, n-o 
vrei de nevastă ? 

Și Liang a refuzat spunînd : 

— Frate, acolo de unde sînt cu oamenii o due fade 
greu. Cine ar vrea să meargă cu mine la sărăcia noastră ? 

Riîzînd, băiatul a continuat : 

— Dacă vei avea necazuri, să mă cauţi în Tibet, la 
Muntele Cornului. 

Și Liang a petrecut băiatul pînă la poartă şi acesta s-a 
făcut nevăzut. A mai rămas cîteva zile în pădure, dar n-a 
fost chip să găsească ceea ce căuta. După ce s-a mai soco- 
tit a ajuns la hotărîrea că mai bine se duce în Tibet. Şi a 
plecat. Pe drum, unii îi spuneau că va trebui să treacă 
peste mii de ape, alţii că va trebui să treacă peste zeci de 
munţi, dar nimic nu l-a oprit din hotărîrea sa. A mers, a 
mers zile nenumărate şi într-o seară a ajuns la malul unci 
ape adînci, de nu i se vedea fundul. A pornit pe malul apei 
şi nu departe a dat de o potecuţă. Mergînd pe potecuţă, a 
dat de niște colibe de iarbă. În faţa unei colibe, o tînără 
stătea aplecată şi semăna ceva. Cînd a ajuns în faţa ei, 
fata s-a ridicat, i-a aruncat o privire, apoi şi-a văzut de 
treabă. Băiatul, uimit de frumuseţea fetei, n-a scos o vorbă 
şi doar o privea. Zîimbind, fata l-a îmbiat : 

— Poftim în casă ! De abia atunci a îndrăznit să spună: 

— Surioară, unde aș putea găsi o barcă să trec rîul ? 

La care fata a răspuns : 


232 


— Nu te necăji, s-o găsi un mijloc să treci apa şi să 
ajungi acolo unde ai pornit, numai să nu uiţi să iei cu tine 
pe cel ce îţi va da barca. 

Apoi s-a aplecat deasupra apei și a zis : 

— Crești, creşti ! Şi din apă s-a ridicat un lujer de lo- 
tus care a început să se înalțe. Fata a mai repetat : 

— Creşti, crești ! Şi frunzele lotusului au început să 
se întindă, 

Apoi fata i-a zis : 
to — Acum, urcă ! 

Băiatul se cam codea văzînd cît de fragedă e frunza de 
lotus, dar cum a pus piciorul pe ea a simțit cum se ridică 
în văzduh. Şi s-a înălțat pînă la stele şi frunza a început 
să sclipească întocmai ca o` stea. Văzînd minunea asta, 
băiatul ar fi vrut să se întoarcă la fată, s-o întrebe de iz- 
vorul apei vieţii, dar nu era chip. 

Stelele au început să se rărească, vîntul a încetat și, de- 
odată, a apărut soarele, iar frunza de lotus strălucea ca 
o mătase şi s-a lăsat încet lîngă un munte. Acest munte 
semăna cu cornul unei vaci. Atunci, băiatul şi-a zis : „Oare 
am ajuns la Muntele Cornului ?* Şi s-a îndreptat într-a- 
cclo. Lîngă munte se afla un sat. Cum a ajuns Și Liang 
lîngă sat, băiatul-vulpe i-a ieșit înainte, zicînd : 

— Frăţioare, știam că ai să vii astăzi. 

Băiatul l-a dus pe Şi Liang acasă, unde părinţii aces- 
tuia l-au întîmpinat cu cuvintele cele mai calde, i-au dat 
hainele cele mai alese, mîncarea cea mai gustoasă. Văzînd 
cîtă apă și cîtă verdeață se află pe acest munte, Şi Liang 
n-a mai avut stare, gîndindu-se la uscăciunea şi la sără- 

„cia de pe muntele său şi a zis: Frăţioare, eu am venit 
pe aceste meleaguri să caut apa vieţii, 

La care băiatul a răspuns : 

— Nu-ţi face griji pentru atîta lucru. 

Flăcăul l-a dus pe Și Liang la un izvor cu apă crista- 
lină în mijlocul căreia creștea un pomișor de ceai verde. 
De jur împrejur erau numai stînci şi apa izvorului se pre- 
lingea printre ele. Acesta s-a aplecat și a rupt o ramură 
din copăcelul de ceai zicînd : 

— Oriunde vei înfige această rămurică, acolo va iz- 
vori apa. 

În culmea bucurici, Și Liang a spus : 

— Frăţioare, acum arată-mi cum să ajung mai de- 
grabă acasă. 

Rîzînd, băiatul i-a amintit : 

— Să nu cumva să uiţi pe cea care ţi-a dat barca ! 

Aceste vorbe l-au pus pe Și Liang în mare încurcătură. 
După puţin, flăcăul s-a înapoiat și a zis : 

— Totul este pregătit, dar să mergem mai întîi s-a 
vedem pe verişoara mea. Şi l-a luat pe Şi Liang de mină, 
iar acesta s-a pomenit într-o caleașcă care a pornit ca vîn- 
tul pe deasupra munţilor și apelor, și într-o clipită a ajuns 
la coliba fetei care-i aștepta împodobită de toată frumu- 
seţea. Băiatul a strigat : 

— Frăţioare, coboară, te-am adus la verișoara mea de 
care ţi-am pomenit! Verişoară, ai pregătit băutura de 
nuntă ? 

— "Totul este pregătit, dar ai grijă să nu te îmbeţi și să 
cazi iarăși pe nu știu unde, a răspuns fata. 

s-au urcat pe frunza de lotus și s-au înălțat printre stele 
zorind către satul băiatului. 

Ajungând acasă, Şi Liang a înfipt rămurica pe munte 
şi cum a întipt-o au început să susure apele. De atunci, pe 
acele locuri n-a mai lipsit apa și în scurt timp muntele 
s-a acoperit de verdeață, iar oamenii au trăit fericiţi. 


Pasărea de aur și duhul pădurii 


ERA ODATĂ O PĂDURE atît de întinsă, încât dacă 
intrai în ea nu mai apucai să icși zile şi nopți în șir. În 
pădure creșteau tot felul de copaci : brazi cu frunză verde 
tot anul, arţari cu frunză roșie toamna, stejari falnici și 
multe alte specii de copaci. Ce să mai vorbim ! Dacă ai fi 
stat să numeri toate speciile, ai fi tot numărat trei zile 
şi trei nopţi, dar tot n-ai fi terminat. Cel mai bătrîn co- 
pac din pădurea asta — un dafin, avea crengile răsucite 
ca un dragon, iar în tulpina lui se afla o scorbură de mă- 
rimea unei odăi, în care trăia duhul pădurii. Din crengile 
uscate și parfumate ale copacului, acesta își făcuse pat; 
din iedera care se cățărase pe copac își făcuse perdea 
la ușă t, 
În vremea aceea, departe de pădurea noastră, la mar- 
ginea unui sătuleţ, era un ulm în care se așeza din cînd 


In seara accea äu petrecut toţi trei, iar a doua zi mirii 
| 
| 
| 


1 în China este obiceiul de a se așeza o perdea sau o plasă 
peste ușă, pentru a împiedica pătrunderea țînțarilor. 

în cînd o vrăbiuţă de aur gureșă şi jucătşă. Alături de co- 
pac locuiau două familii despărțite între ele numai de un 
gard de zid subţire. În familia din partea de apus a copa- 
cului, săracă lipită pămîntului, trăia Liu Ciuntien cu ne- 
vasta şi o bătrînă de vreo 80 de ani. În fiecare noapte, la 
a cincea bătaie !, Liu Ciuntien și nevasta se sculau şi por- 
neau moara de apă să macine, ca să prepare tou fu °. Ei 
se mulţumeau cu coaja şi resturile de la soia, iar brînza o 
vindeau şi cu banii dobîndiţi cumpărau hrană pentru bă- 
trînă. În familia din partea de răsărit a copacului, familie 
cu stare, trăia Uang lufăng și nevasta care aveau şi ei o 
bătrînă de vreo 80 de ani, surdă şi oarbă, neputind nici 
să se dea jos de pe kang. ? Uang lufăng și nevasta se ocu- 
pau cu stringerea dijmei și urmărirea datornicilor şi nu 
aveau altceva de vorbit decît despre bani. Cît despre bă- 
trînă, amîndoi socoteau că prăpădesc mincarea pe ea şi-i 
doreau moartea cît mai repede. 

În anul acela, pe vremea cînd arborii se îmbrăcau cu 
frunze verzi-gălbui, bătrîna lui Liu Ciunţien s-a îmbol- 
năvit de o boală grea. Cei doi erau cuprinși de îngrijorare 
şi din toată sărăcia lor au strîns cîţiva galbeni pentru 
leacuri. Liu Ciunţien și-a vîndut și hainele de pe el, ne- 
vastă-sa acul de păr, dar leacurile nu i-au ajutat bătrinei 
și aceasta a murit. Liu Ciuntien avea mustrări de cuget 
că nu-i putuse dărui bătrînei nici o zi fericită, deși aceasta 
cu mari sacrificii îl crescuse mare. Își simțeau inima de 
parcă era smulsă din piept și s-au pornit amîndoi pe plins. 


1 Bătăi care indicau timpul. 
2 Tou fu — brînză din făină de soia, 
3 Kang — pat de cărămizi, care se încălzea dedesubt. 

În timpul acesta, vîntul s-a oprit şi a început ploaia. 
Ramurile s-au aplecat și Pasărea de aur a văzut și a auzit 
totul. Înduioșată, şi-a deschis ciocul de parcă ar fi vrut 
să plingă şi ea și nemaiputîndu-și stăpîni durerea a zbu- 
rat din copac pierzindu-se în ploaia măruntă. 

A zburat, a zburat pînă ce a ajuns la pădurea cea în- 
tunecată și s-a așezat în dafin. Vîntul a început să bată 
şi ploaia s-a oprit. Frunzele copacilor străluceau ca po- 
leite ; salcia cea bătrînă își despuiase coaja albă dînd la 
iveală verdele fraged. Cucul a început să cînte, cocoșul 
sălbatic să zboare, dar lacrimile din ochii păsării nu se mai 
uscau. Norii s-au împrăștiat, soarele a răsărit, iarba din 
pădure strălucea perlată de stropii de rouă, iedera ce se 
cățărase în copac își deschisese florile ca niște fluturași ; 
apa se scurgea picătură cu picătură de pe frunzele ei. Al- 
binele și fluturii zburau din floare în floare. Pasărea cea 
neastimpărată, tristă încă, nu s-a putut opri să nu se ducă 
să ciugulească florile de iederă. Ciugulea, ciugulea și la- 
crimile curgeau. Dar, deodată florile de iederă s-au miş- 
cat şi perdeaua din gura scorburei s-a dat de-o parte. Din 
scorbură a ieșit un bătrîn cu faţa blîndă și o barbă lungă 
albă. Părul strălucitor îi cădea peste sprîncene întocmai 
ca moţul unui cocor. Avea faţa roșie și ochii jucăuși ca de 
copil. Era duhul pădurii, care i-a spus : 

— Trăiesc în pădurea aceasta de zeci şi sute de ani, 
dar n-am văzut niciodată o pasăre plîngînd. Oamenii spun 
că păsările nu pot plinge. Păsărică, de ce plingi tu oare ? 

lar păsărica a răspuns : | 

— Bătrîne duh, am văzut astăzi un lucru care mi-a 
frânt inima și atunci cum să nu pling ? 


231 


* 


Și i-a povestit cît de sărac era Liu Ciuntien, cum 
aveau grijă de bătrînă, cum bătrîna s-a îmbolnăvit, cum 
i-au cumpărat leacuri și cît de îndureraţi au fost cînd a 
murit. Apoi, a mai adăugat : 

— Bătrine duh, Liu Ciuntien şi nevastă-sa sînt doi oa- 
meni nemaipomenit de buni. 

Îngîndurat, duhul a răspuns : 

— Pasăre mică, nu poţi să-ţi dai seama dacă un om e 
bun numai din atît. Să vezi dacă un om e bun sau rău tre- 
buie să-l supui la mai multe încercări. 

Pasărea a zis : 

— Nu, duhule, e aşa cum îți spun. Du-te să-i vezi şi 
te vei convinge. 

Duhul s-a prefăcut într-o bătrînă neagră și zbircită, cu 
niște haine petic peste petic și a plecat să-i vadă pe cei doi. 

După ce o îngropaseră pe bătrină, Liu Ciuntien și ne- 
vastă-sa se întorseseră acasă și erau aşa de îndureraţi, că 
nu se atinseseră de mîncare. Ridicînd capul, au văzut o 
bătrină slabă de-o bătea vintul, care şedea în ușa lor. Bă- 
trîna le-a cerut ceva de mîncare. Liu Ciuntien i-a adus ce 
aveau mai bun în casă, iar nevastă-sa şi-a arătat mila faţă 
de ea întrebînd-o dacă nu e ostenită. Bătrîna a răspuns : 

— Sînt singură și n-am pe nimeni, n-am ce să mă fac, 
unde-i cădea acolo oi muri și eu. 

Văzînd-o pe bătrînă, Liu Ciuntien și-a amintit de 
mama lui, care murise și gindindu-se că nici bătrîna 
aceasta n-a avut parte de zile bune, i-a zis : 

— Mătuşică, dacă nu te sperii de sărăcia noastră, ră- 
mii la noi. i 

Apoi nevasta lui i-a adăugat : 

7 


y 

— Rămii în locul bătrînei noastre care a murit. 

Bătrîna s-a învoit să rămînă la ei. 

Liu Ciuntien și nevastă-sa se purtau cu bătrîna cum 
se poate mai bine. Aceasta-i zicea de multe ori: 

— Bătrînii și copiii sînt la fel, trebuie feriți de 
greutăţi. 

Bătrîna, văzînd cum cei doi se zbat cu tot felul de 

` greutăţi, ziua și noaptea, n-a mai vrut să stea cu mîinile 
în sîn și-i ajuta să facă tou fu. Tinerii, de cîte ori se așe- 
zau la masă, o lăsau întîi pe bătrînă să se sature. Nevasta 
îi spunea bărbatului, fără să afle bătrîna : 

— Bătrînii îşi trag puterea din mîncare. Noi, ăștia mai 
tineri, mai putem răbda de foame. 

Cei trei se zbăteau în mari greutăţi, dar se înțelegeau 
de minune. 

A trecut un an, au trecut doi, Liu Ciuntien și soţia lui 
se simțeau din ce în ce mai legaţi de bătrînă. Cel de al 
treilea an era pe sfirşite cînd bătrîna i-a chemat pe cei 
doi și le-a spus : 

— Copii, astăzi trebuie să plec. 

Tinerii nu se gîndiseră niciodată că s-ar putea întim- 
pla una ca asta şi au început să se văicărească : 

— Măicuţă, măicuţă, spune-ne unde am greșit faţă 
de tine, sau sîntem prea săraci ? Cu ce te-am supărat, de 
vrei să pleci ? Bätrîna a dat din cap şi le-a răspuns : 

— Nu mai vorbiţi prostii, copii ! Alături de voi, zilele 
amare mi se par ca mierea. Supărată să fiu şi alături de 
voi îmi găsesc liniştea. Dar, copii, nu pot să mai rămîn la 
voi și astăzi va trebui să plec. 

Liu Ciuntien a mai încercat o dată s-o oprească pe bă- 
trînă și i-a spus : 

— Măicuţă, după ce vei pleca, casa noastră va fi 
goală. Spune-ne cel puţin unde să te căutăm ? 

Cu lacrimi în ochi, nevasta acestuia a spus : 

— De trei ani de zile am trecut împreună şi binele și 
răul. Acum, dacă pleci, noi ce-o să ne facem ? 

Bătrîna s-a gîndit ce s-a gîndit şi a spus : 

— Copiii mei, oricum eu trebuie să plec. Aduccţi-mi o 
bucată de pămînt de la rădăcina copacului şi vă voi face 
un chip ca al meu. Atunci cînd vă va fi dor de mine, să 
priviţi chipul. 

Văzînd că nu mai au cum s-o oprească pe bătrînă, au 
săpat la rădăcina copacului și au scos o bucată moale de 
pămînt, pe care au dat-o acesteia. Bătrîna a început s-o 
trămînte murmurînd : 

— Am stat trei ani în casa lui Liu Ciuntien. N-am 
ce să le las drept amintire decît o păpușă de lut care să 
scuipe galbeni. 

Bătrîna s-a făcut nevăzută, iar păpuşa a început să 
scuipe bani, Abia acum au înţeles ei că bătrîna fusese 
un duh, Viaţa în casa lor a devenit din ce în ce mai îndes- 
tulățoare. Vecinii de la răsărit au început să se mire. 
Înainte, socotind că familia lui Liu Ciuntien e prea să- 
racă, n-au catadicsit să le facă vreo vizită. Acum însă, din 
te miri ce, găseau motiv să-i viziteze. Într-o zi, după ce 
iscodiseră cu privirea peste tot, au dat cu ochii de păpuşa 
de lut care scuipa bani. Curioși, au întrebat : 

— De unde aveţi minunea asta? Liu Ciuntien, care 
nu minţea niciodată, i-a spus tot adevărul. Uang lufăng 

s-a întors acasă, și împreună cu nevasta au luat o frîn- 
ghie și au spînzurat-o pe bătrîna lor. Acum erau fericiţi 
că au o gură mai puţin la masă și că în curînd vor avea şi 
ei o păpușă de lut. S-au așezat în curte și au început să 
jelească. Dar erau așa de prefăcuţi, că a început să bată 
vîntul care le lua cuvintele, iar soarele s-a îngălbenit de 
mânie. Pasărea din dafin văzuse şi auzise tot. Supărată 
şi-a deschis ciocul și nemaivrînd să asculte plînsetul pre- 
făcut a zburat din copac drept către duhul pădurii. 

Vîntul bătea din ce în ce mai tare și pasărea abia de 
mai putea să zboare. Cu greu a ajuns la dafin și s-a așe- 
zat pe o crenguţă, dar vîntul a zvirlit-o și ea a început 
din nou să zboare. Apoi s-a prins de o ramură, dar vîn- 
tul a frînt ramura şi a smuls penele pasărei. A încercat 
să se agaţe de iedera din copac, dar și aceasta își strînsese 
ramurile. Vîntul a aruncat-o dintr-o parte în alta, apoi, 
deodată, a simţit că a căzut, dar nu avea nici o durere ; o 
prinsese în brațe duhul pădurii. Cu blindeţe, duhul a 
certat-o : 

— Pasăre mică, de ce zbori pe vîntul ăsta? Ce treabă 
grabnică te-a trimis la mine ? Ştii bine că i-am făcut fe- 
riciți pe cei doi tineri cumsecade. Acum ce mai vrei? 

În grabă mare, pasărea a spus : 

— Bătrîne duh, sînt supărată de nu-mi văd capul. Am 
venit într-un suflet să-ţi spun ce am mai văzut, și cînd 
vei afla n-ai să mă mai cerţi. 

Și i-a spus tot ce mai văzuse și ce mai auzise. Tăcut, 
bătrînul a încruntat din sprîncene, ca și cînd ar fi plănuit 
ceva, apoi, într-un tîrziu, a spus : 

— Orice ai spune, eu nu pot să cred că în lume pot 
fi asemenea oameni. 

— Dacă nu mă crezi, du-te şi-ai să vezi cât sînt de 
răi și de lacomi, i-a spus pasărea. Duhul a făcut o mișcare 
şi s-a prefăcut iarăși într-o bătrînă slabă și peticită. Apoi, 
a spus : 

-— Uite, mă duc să văd. 

Uang lufăng și nevastă-sa, după ce-și îngropuseră 
mama, așteptau să se ivească bătrina stîntă și ba mai văr- 
sau o lacrimă, ba își mai aruncau ochii pe drum, în aștep- 
tarea bătrînei. Dintr-o dată a apărut din mijlocul unci vîn- 
ţoase o bătrînă săracă, care s-a oprit în dreptul porţii lor. 

Nevasta lui Uang lutăng tocmai se pregătea s-o alunge 
cînd acesta a oprit-o amintindu-și că păpuşa de lut care 
scuipa galbeni din casa lui Liu Ciuntien semăna leit cu 
această bătrînă. Acesta i-a spus : 

— Bătrînico sfîntă. vino în casă la noi şi ai să primeşti 
mîncare mai bună decît în casa lui Liu Ciuntien. Bătrîna 
a dat din cap șia spus : 

— Nu sînt o bătrînă sfîntă cum îţi închipui, sînt o 
biată bătrînă săracă, fă-ţi pomană cu mine și dă-mi un 
castron de orez să-mi potolesc foamea, 

Nevasta lui Uang lufăng a intrat în casă să aducă cas- 
tronașul cu orez mormăind : 

— De unde naiba s-a mai ivit și pacostea asta de bă- 
țrînă pe care acum trebuie să o tratăm ca pe o „sfîintă“. 

Şi a început să caute pînă a găsit niște orez care era 
pregătit pentru porci și l-a dat  bătrînei. Uang lufăng 
a zis: 

— Bătrînico, la vîrsta asta n-ar trebui să mai umbli. 

Jar bătrîna a răspuns : 

— N-am pe nimeni pe lume, ce să fac ? Unde oi cădea 
acolo oi muri și gata. 

Auzind spusele bătrînei, Uang Iutăng s-a bucurat ne- 
spus, găsind în ele asemănare cu răspunsul dat lui Liu- 
Ciuntien, apoi plin de sine a adăugat : 

— În casa noastră avem destule camere, rămii să lo- 
cuiești la noi. 

Fără să scoată o vorbă, bătrîna a intrat în curte cu 
Uang lutăng. Era ora mesei şi-n fiecare zi la această oră 
cei doi se ospătau în toată legea. Au dus-o pe bătrînă în- 
tr-o cameră goală, iar ei s-au așezat la ospăț, apoi i-au dus 
şi bătrinei ce mai rămăsese de la masa lor. 

Astfel a mîncat bătrîna prima masă. La fel și cea de-a 
doua, Cei doi așteptau cu nerăbdare. Nevasta lui Uang 
i-a spus acestuia : 

— Vezi să n-o hrănim degeaba pe amăriîta asta de 
bătrînă ! 

Uang Iufăng s-a gindit ce s-a gindit, apoi bătînd din 
palme a zis : 

— Bun, m-am gîndit la ceva. 

Auzind despre ce este vorba, aceasta s-a bucurat şi mai 
mult. Apoi s-au furişat în camera bătrînei. Bătrîna ador- 
mise deja, dar ci au trezit-o şi i-au spus : 

— Bătrinico, dacă într-adevăr ești bătrîna sfîntă pe 
care o aşteptam, fă-ne un om din lut care să scuipe bani 
şi vom avea grijă de tine trei ani. 

Speriată, bătrîna s-a trezit și n-a scos nici un cuvînt. 
De ciudă, nevasta lui Vang lutăng a început să pipe : 

— 'Ţi-am spus că este o nenorocită de bătrînă, dă-o 
afară îndată ! 

Bătrîna nu s-a speriat şi rizînd a spus : 

— E timpul să plec, du-te şi adu-mi niște lut de sub 
copac, că n-o să mai ne vedem și vreau să vă las o 
amintire. 

Bucuroșşi, cei doi au alergat şi au adus lut, iar băirîna 
a modelat o figură zicînd : 

— Am locuit aici pînă la miezul nopţii, iar acum la 
plecare le dăruiesc figura de lut pe care o va chema-o 
Viespea. 

Și s-a făcut nevăzută. 

Figura semăna și cu Uang lufăng și cu nevasta lui. 
Cînd a deschis gura, a ieșit o viespe lungă de trei degete 
care a început să biziie prin cameră. Viespea i-a înțe- 
pat pe cei doi şi pe faţă şi pe trup, încît se tăvăleau pe 
jos de durere. Şi i-a înţepat și i-a înțepat pînă ce tot 
trupul li s-a umplut de umflături, iar ei se rugau de ier- 
tare şi se tăvăleau şi poate s-or mai tăvăli și astăzi. 


„Zeița florii de păr 


NICI PREA DEPARTE, dar nici prea aproape de mun- 
ţii Ţinșan, se afla un cătun în care trăia un copil, pe nume 
Man Şăng. Orfan de mamă și de tată, copilul era dat în 
grija unchiului și mătușii. La rîndul lor, aceştia aveau și 
ei un băiat cam de vîrsta lui Man Şăng. 

Unchiul se purta cu Man Șăng ca şi cu propriul lui 
fiu, pe cînd mătușa nu-l vedea cu ochi buni, ba mereu se 
certa cu bărbatul ei din cauza băiatului. Și așa unchiul și 
mătușa o țineau tot într-o ceartă. 

Pe la virsta de 13—14 ani, Man Sănp a început să 
înţeleagă totul. Într-o zi, i-a spus unchiului : 

— Unchiule, te-ai certat destul cu mătușa din cauza 
mea, eu acum m-am făcut mare, aş putea să-mi cîştig sin- 
gur pîinea. 

Auzind aceasta, unchiul s-a întristat. Man Șăng din 
nou a spus : 

— Unechiule, nu fi îngrijorat, rîndunelele vin și pleacă 
în fiecare an, dar n-am văzut nici una moartă de foame, 
peștii din apă nu au locuinţă, dar n-a murit nici unul de 
frig. După ce voi pleca eu, vei avea și tu zile mai liniștite, 

Otftînd, unchiul a rostit : 

— Băiete, eu nu te pot opri, dacă vrei să pleci, pleacă! 

L-a luat pe Man Șăne şi s-au dus la tîrg, unde din 
puţinii bani pe care-i avea i-a cumpărat cîteva lipii și 
cu ochii în lacrimi şi-a luat rămas bun de la el. 

Man Șăng se afla pentru prima dată singur. Încotro 
s-a apuce ? Uitîndu-se spre miazănoapte a văzut norii albi 
de pe muntele 'Țianșang, care sclipeau ca o oglindă în lu- 
mina razelor de soare. Dar oare de unde veneau acei nori 
argintii care acopereau muntele Ţianșang ? Tare ar fi vrut 
băiatul să ştie. A început să se caţere pe munte. S-a căţă- 
rat ce s-a cățărat, pînă ce, către seară, a ajuns la un mic 
cătun pe coasta muntelui. Aici a văzut cum dinspre apus 
veneau valuri, valuri de nori negri, iar în sat nu se auzea 
nici o mișcare. A intrat în prima casă și s-a culcat. Afară 

se făcea din ce în ce mai întuneric și în curînd nu s-a mai 
văzut nimic. Deodată a început vîntul care urla ca un lup 
înfometat. Apoi s-a pornit o furtună cu tunete și trăsnete, 
după care a început să cadă ploaia. Lui Man Șăng i se pă- 
rea că tunetele vor dărîma casa, iar fulgerele vor arde 
pomii din curte. De-abia la miezul nopţii s-a oprit ploaia. 
Era primăvară, în luna martie și după ploaie s-a făcut frig. 
Man Şăng era întrigurat și înfometat și se gîndea ce bine 
i-ar prinde puţină mîncare.  Uitîndu-se afară a văzut o 
luminiţă care se apropia din ce în ce. Înfricoșat, băiatul 
credea că stăpînul casei vine să-l alunge. Luminiţa apro- 
piindu-se tot mai mult, Man Şăng a văzut o femeie în alb 
care ţinea într-o mînă o lampă-dragon și în alta o tavă 
plină cu bunătăţi. Aceasta n-a luat-o nici la stinga, nici 
la dreapta, ci a intrat direct în casa unde era băiatul. Pe 
loc încăperea s-a umplut de un miros plăcut. Apoi, fe- 
meia a rostit : 

— Nu te teme, știu că ești flăämînd și îngheţat. Ți-am 
adus mîncare. 

Și a pus mâncarea pe masă. La plecare, femeia i-a spus: 

— Eu locuiesc nu departe de uici în pădurea de peri 
şi dacă vrei poţi să vii să mă cauţi. 

Apoi a apucat iarăși cu o mînă lampa și cu alta tava 
și a plecat. 

Man Şăng încălzit şi sătul de mîncare a adormit. S-a 
trezit abia a doua zi cînd s-a luminat. Uitîndu-se afară a 
văzut un bătrîn care mîna o turmă de oi. S-a luat după 
bătrîn și l-a întrebat : 

— Bunicule, se află undeva, pe aici, o pădure de peri ? 

Pătrînul, arătîndu-i cu mîna, a spus : 

— La răsărit de acest munte. 

Băiatul a luat-o la fugă către răsăritul muntelui, Ajun- 
gînd acolo n-a văzut nici o aşezare omenească și numai 
peri cît vedeai cu ochii. Aproape că-i venea a crede că a 
înţeles greșit, cînd, întorcîndu-se, a dat cu ochii de femeia 
în alb, care-i făcea semn cu mîna. Bucuros, Man Şăng a 
fugit către ea. Femeia l-a luat de mînă şi i-a spus : 

— Eu sînt zeiţa florii de păr și tare-mi este milă de 
tine așa mic și lipsit de ocrotire cum ești. Rămii să stai 
la mine. 

Apoi l-a dus în casă. 

Man Şăng a trăit în bunăstare în casa zeiţei cîțiva ani 
buni. Aceasta se purta cu el ca și cu propriu-i frate. Zeița 
avea un evantai verde și de cîte ori se stîrnea vînțul îl 
ridica și atunci vîntul se oprea și începea ploaia. 

Intr-o zi, zeița i-a spus : 

— Man Şăng, după cîţiva ani, îţi voi dărui şi ţie un 
evantai. 

Cîțiva ani au trecut pe nesimţite. Într-o zi zeiţa a spus: 

— Miine vărul tău se însoară. Man Şăng s-a bucurat, 
dar pe dată s-a întristat gîndindu-se că unchiul n-are de 
unde lua bani să pregătească nunta. Veselă, zina i-a spus: 

— Unchiul tău s-a purtat bine cu tine, ar trebui să 
te duci să-l ajuţi. 

Şi a ieşit din curte mișeîndu-și evantaiul. Atunci s-a 
stîrnit vîntul și cît ai clipi din ochi a apărut o leetică, 
împodobită cu flori, urmată de cîțiva fluierași. 

În aceeași zi, Man Şăng împreună cu lectica și fluie- 
raşii au ajuns la unehiu-său acasă. Mătușa tocmai își fă- 
cea sînge rău că n-are bani să închirieze lectică cum se 

obișnuiește la nunţi. S-a bucurat nespus văzîndu-l pe Man 
Şăng şi s-a arătat prietenoasă cu el. A doua zi, verișorul 
s-a urcat în lectică și împreună cu fluierașii, bucuros ne- 
voie mare, s-a dus să aducă mireasa. 

Cînd s-a terminat nunta, Man Șăng a spus : 

— Acum e timpul să plec şi eu acasă. 

Nemaiputînd să-l oprească, unchiul și mătușa l-au pe- 
trecut pe Man Șăng pînă a ajuns pe culmea muntelui ; 
apoi s-au despărţit și ei au rămas să se mai uite după el. 

După puţin, Man Şăng s-a întîlnit cu zîna care-i ieșise 
în întimpinare. Aceasta văzînd lectica şi fluierașii a zis : 

— Ce să mai facem cu lectica și fluierașii ? 

Și a mişcat evantaiul și acestea au dispărut. Unchiul şi 
mătușa au înmărmurit de uimire. Mătușa a început să se 
întrebe : 

— Oare ce treburi învîrteşte nepotul nostru ? Și de ce 
n-a răspuns cînd l-am întrebat cu ce se ocupă ? 

Auzind acestea, unchiul s-a înfricoșat și el. 

În aceeaşi seară bătrîna beţivă a satului a venit la ei 
după băutură. Din vorbă în vorbă aceasta a zis: Ce vă 
pasă, v-aţi adus noră în casă, nepotul s-a ajuns, v-a adus 
lectică şi fluierași la nuntă. 

Auzind acestea, mătușa s-a schimbat la față. Bănuind 
ceva bătrîna a continuat : 

— Man Șăng a plecat de atîția ani, ce treburi învîr- 
tește pe unde se află ? 

Mătuşa s-a speriat și mai rău socotind că bătrîna vă- 
zuse cum s-au făcut nevăzuţi lectica și fluierașii și pen- 
tru a-i închide gura a dat fuga în casă și a adus o legătură 
cu bani: 

— i-am adus să-ţi iei de băutură și să știi că habar 
n-avem cu ce treburi se ocupă Man Șăng. Să nu mai vor- 
bim despre aceasta. 

Bătrînei nu-i venea să-și creadă ochilor că a dat aşa 
noroc peste ea. Cu banii primiţi s-a dus la cîrciumă unde 
a mîncat și a băut bine, apoi a plecat acasă. 

Ajunsă acasă s-a trîntit pe kang și ameţită cum era a 
început să se laude la bărbatul ei care era slujbaș la îm- 
părat : 

— Voi bărbaţii în slujba împăratului tot vă făliţi că 
prindeţi pe răufăcători și pe cei care s-au ridicat împo- 
triva împăratului, dar aţi prins pe cineva pînă acum? Apoi 
a povestit cu de-amănuntul tot ce a văzut şi ce a făcut. 

Cei doi s-au sfătuit îndelung și apoi s-au culcat. După 
cîteva zile bătrîna s-a dus iarăși la unchiul lui Man Șăng 
să-i ceară bani. Mătușa acestuia, de teamă să nu fie pîrită 
la stăpînire, a făcut rost de bani și i-a dat. Cum a luat 
banii aceasta s-a dus direct la cîrciumă și a băut pe sătu- 
rate, A doua zi s-a dus iarăși după bani şi așa s-a dus zi 
după zi, pînă ce aceștia nu au mai avut de unde să-i dea. 
Atunci, bătrîna înfuriată l-a trimis pe bărbatu-său la oraș 
să-i pirască la stăpinire cum că au legături cu cei care 
s-au ridicat împotriva împăratului. 

În acea zi, Man Şăng se plimba împreună cu zeiţa prin 
pădurea de peri. Aceasta uitîndu-se în evantai a zis spe- 
iată: 

— Nenorocire, mare nenorocire s-a abătut asupra un- 
chiului și mătușii tale. 

Man Şăng s-a speriat şi el. Zîna a rupt o frunză din- 
tr-un păr care pe dată s-a prefăcut într-un evantai verde. 
Apoi, i-a spus băiatului : 

— Ai crescut, acum știi ce este binele și ce este răul. 
A venii timpul să-ți dau evantaiul care te va feri de ploaie 
şi de vînt. În el vei putea citi tot ce se întîmplă la mii de 
li depărtare, cu ajutorul lui vei putea ajunge oriunde vei 
vrea, te vei preface în orice dorești și vei putea face tot 

ce-ţi pofteşte inima. l 

Man Șăng a luat evamtaiul şi i cît ai clipi amindoi au 
fost în faţa casei unchiului. Unchiul și vărul său toemai 
erau luaţi de soldaţii împărăției. Furios a mișcat evantaiul 
şi, pe loc, frînghiile cu care erau legați cei doi au căzut 
la pămint. Zeița a spus : 

— Fiecare să-și tragă ponoasele. Oare voi nu căutați 
pe cei care se împotrivesc împăratului ? Noi doi sîntem 
dintr-aceia, aşa că luaţi-ne și faceţi ce vreţi cu noi. Sol- 
dații înfricoșați n-au îndrăznit să-i lege și mergeau în 
urma lor potrivindu-și pasul după ei. Aceștia înadins cînd 
mergeau mai tare cînd mai încet, iar cînd au ajuns la pa- 
latul demnitarului din părțile acelea nici vorbă să în- 
genuncheze. Au adus cătușe să le pună la miini, dar nici 
nu au apucat să se apropie de ei, că zîna a mișeat evan- 
taiul și cei doi s-au făcut nevăzuţi. Purtătorii cătuselor au 
căzut cu fruntea la pămînt. S-a auzit apoi glasul zinei din 
grămada de cătuşe : 

— După un drum atit de lung, să ne odihnim și noi 
un pic, 

Oamenii stăpinirii au dat poruncă să lie aruncate că- 
tușele în foc. Dar și de acolo s-a auzit glasul zînei : 

— Man Şăng, nu adormi, în curînd trebuie să ne în- 
toarcem ! 

Auzind, oamenii stăpînirii s-au speriat de moarte. Dacă 
cei doi plecau şi stăpînirea afla, atunci ei își pierdeau 
viața. Și-au înmuiat glasul și au zis : 

— Vă rugăm să vă arătaţi, noi nu avem nici o vină, 
așa am primit poruncă, iar dacă aveţi curaj, haideţi cu noi 
la împărat ! 

Zina și băiatul au izbucnit în râs : 

— Și ce mare lucru e să mergem la împărat ? Sîntem 
gata de drum. Şi au ieşit la iveală. 

În aceeași zi, oamenii stăpînirii au adus cai și o lectică 
să-i ducă pe cei doi. 

— Dacă vreţi, mergeţi pe cai, dacă nu, în lectică ! 

Dar zina le-a zis : 

— Nu vreau nici pe cai, nici în lecţică. Aduceţi-ne 
două sticle și dacă veţi putea să ne căraţi cu sticlele mer- 
gem, dacă nu, ne întoarcem. 

De teamă să nu se facă iarăşi nevăzuţi, oamenii stăpî- 

rii au adus două sticle cu gura cît un bănuţ de argint. 
Zina a mişcat evantaiul și cei doi s-au făcut nevăzuţi. Apoi 
din sticlă s-a auzit glasul zînei : 

— Porniţi mai repede, altfel plecăm înapoi ! 

Oamenii au ridicat sticlele, dar acestea parcă aveau 
cîteva sute de ţinuri 1. Au făcut câțiva pași şi n-au mai 


1 Ţin — unitate de măsură egală cu o jumătate de kg. 

putut, atit de grele erau. Le-au lăsat jos și au început să 
se roage : 

— Nu putem să vă ducem, ieşiţi rogu-vă, afară ! 

lar zîna le-a răspuns : 

— Pe voi vă iertăm, dar să aduceţi pe cel care ne-a 
pirât, să ne care el. 

Oamenii stăpînirii au trimis repede după bărbatul bă- 
trînei. Acesta a ridicat sticlele, dar după cîţiva pași era 
tot o apă de nădușeală și capul îi vâjiia și mai mult de atît 
n-a mai putut. Atunci, oamenii stăpînirii au început să-l 
lovească cu bicele pînă ce acesta a căzut mort. Neavînd în- 
cotro, oamenii stăpînirii au trebuit să care ei sticlele. Au 
ajuns la Beijing pe jumătate morți de oboseală. Auzind 
împăratul că i-au prins pe rebeli, s-a înfățișat în sala tro- 
nului de aur împreună cu toată curtea. Apoi a dat poruncă 
să fie aduşi rebelii. Patru generali au ridicat cele două 
sticle și le-au înfățișat împăratului. Nedumerindu-se îm- 
păratul a întrebat : 

— Dar unde sînt cei doi rebeli ? 

Din gura unei sticle s-a auzit : 

— Man Săng, trezește-te, am ajuns în sala tronului 
de aur! d 

Iar din cealaltă sticlă : 

— Am tras un pui de somn pe cinste, parcă nu m-aş 
mai scula. f N 

Auzind glasurile care ieşeau din siicie, dar nevăzîna 
pe nimeni, împăratul s-a înfuriat şi a poruncit : 

— Spargeţi de îndată cele două sticle ! 

Slujbașii au adus ciocane și au făcut bucățele sticlele. 
Din nou s-a auzit o voce : 

— Păcat de sticlele astea ! 

Și mai înfuriat, împăratul a strigat : 

— Unde sînteţi ? 

Vocea a răspuns : 

— Printre cioburile de sticlă. 

Împăratul a dat iarăși poruncă să fie strînse cioburile 
de sticlă și măcinate. Slujbaşii au măcinat cioburile pre- 
făcîndu-le în pulbere. Bucuros, împăratul a zis : 

— De data asta am terminat cu voi. Dar n-a apucat să 
sfîrşească, şi s-a auzit din nou vocea : 

— Păcat de timpul pierdut ! 

Împăratul s-a cutremurat și a dat poruncă să se 
arunce pulberea în apă. Slujbaşii, de faţă cu împăratul, 
au aruncat pulberea în apă. Mulţumit că scăpase de cei 
doi și văzînd că nu mai aude nici un glas, împăratul se 
pregătea să se întoarcă la palat, cînd, deodată, a auzit: 

— Acum că ne-ai prefăcut în pulbere și ne-ai aruncat 
în apă, n-ai decit să vii aici şi să bei din apă! 

Împăratul a simţit cum i se îngreunează capul şi i se 

oaie picioarele și îndată a căzut în apă. Tot atunci, zîna, 
îmbrăcată toată în veșmintele albe și Man Șăng în veș- 
minte verzi, s-au ridicat deasupra apei. Au mișcat evan- 
taiul și pe loc s-au ridicat nevăzuţi. Împăratul era cît pe 
aci să se înece. Cu greu a fost scăpat de slujbașii săi. Dar 
nici împăratul și nici slujbașii nu au mai îndrăznit să caute 
zîna şi pe Man Șăng spre a-i pedepsi. 

Surorile gemene 


DEMULT, TARE DEMULT, să înveţi carte era o treabă 
foarte anevoioasă. Dascălii care nu-și băteau elevii erau 
socotiți dascăli proști, tot așa cum părinţii care nu-şi bă- 
teau copiii se credea că nu știu să-i crească. Pe atunci, 
trăia o familie foarte înstărită care avea un singur copil : 
un Băiat ce se chema De Iu. Capul familiei dorea din tot 
sufletul ca De Iu să se instruiască și să ajungă în funcţie 
de demnitar. Și a angajat un dascăl foarte aspru să se 
ocupe de instruirea băiatului. Acesta îi dădea lui De Iu 
să citească în fiecare zi câteva cărți, și în ziua următoare 
acesta trebuia să le știe pe de rost, chiar dacă nu înţele- 
gea mai nimic din ele. În plus, mai încasa și cîte o bătaie 
cu linia peste miini de i se umilaseră degetele. Învăţa 
bietul De lu pînă la miezul nopții, și cînd se culca nu putea 
să adoarmă de frică, dar fără nici un folos, iar a doua zi 
dascălul îi da și mai mult de învăţat. Slăbise și intrase 
frica în băiat că, numai ce-l vedea pe dascăl, și uita tot ce 
învățase. Şi bătaia se întețea tot mai mult, iar băiatul trăia 
cu frica în sîn, Într-o seară trecuse de miezul nopții, dar 
De Iu tot învăța, cînd, a simţit, aşa, dintr-o dată, că i se 
face capul din ce în ee mai mare și mai greu. Îi era aşa 
de somn, încît de abia se mai ținea pe picioare, dar trăgea 
de ochi şi încerea să tie treaz, pînă ce a adormit cu capul 
pe masă. Şi a visat că dascălul se îndrepta ameninţător 
către el cu linia în mînă. De frică s-a trezit, s-a frecat la 
ochi, şi a văzut că în fața lui se afla o fată cu fåța ca o 
piersică pîrguită, care zimbindu-i i-a spus : 

— Pe mine m-a adus vântul şi văzînd că-i lumină, awn 
intrat. Lasă-mă să înnoptez la tine ! 

Speriat, De Iu a răspuns : 

— Nu se poate, nu se poate ! Nu pot să te găzduiesc ! 
Caută-ţi un loc în altă parte ! 

Dar fata, nici gînd să se miște : 

— Cum de nu-ţi este milă de mine ? Vin așa de de- 
parte şi nu cunosc pe nimeni, unde să mă duc ? 

Nemaiputînd răbda, băiatul a zis : 

— Nu-i vorba că n-aş vrea să te las să înnoptezi aici. 
Dar ce știi tu cîte necazuri am eu! Dacă mîine nu știu 
cărţile acestea pe dinafară și mai află dascălul că am găz- 
duit o fată, mă omoară în bătaie. 

Fata a început să rîdă : 

— Să înveţi lecţia pe dinafară e o treabă foarte 
usoară, 

De lu, înfuriat, a spus : 

— Dacă zici că e treabă uşoară, învaţ-o tu, să te văd! 
Fata a luat cartea, a citit o dată, a închis-o și a spus lecţia 
pe dinafară. De Iu a rămas uluit cît de repede a învățat 
fata, Atunci, aceasta i-a spus : 

» — Dacă mă asculți, fii sigur că mîine ai să știi lecţia. 
Şi acum nu te mai chinui toată noaptea. De Iu nu mai pu- 
tea de bucurie şi mirare. Fata a deschis gura și a scuipat 
o perlă mică, zicîndu-i : 

— 'Ţine-o în gură, dar nu cumva s-o înghiţi. 

Băiatul a  încuviințat, și-a băgat perla în gură şi a 
simțit că și fără să citească ştia toată cartea pe dinafară. 
Uşurat, a început să vorbească și să rîdă cu fata. 

Înainte, de unul singur, noaptea-i părea nestîrșită, 
acum, în doi, nici n-a simţit cînd s-a luminat de ziuă. 

De Iu s-a spălat pe față, a băgat perla în gură, a luat 
cartea şi s-a dus la dascăl. Acesta a așezat linia pe masă 
şi l-a pus pe băiat să spună lecţia. De Iu nu mai tremura 
ca altădată şi a spus lecţia fără nici o greșeală de la început 
pînă la sfîrşit. Dascălul a rămas mulţumit şi i-a dat pentru 
a doua zi de două ori pe atitea lecţii de învăţat. 

A fost pentru prima dată cînd n-a luat bătaie de cînd 
începuse să înveţe cu acel dascăl. S-a întors în grabă în 
camera lui, unde-l aştepta fata plină de bucurie, şi i-a 
înapoiat perla. Seara n-a citit decît o dată şi ştia lecţia 
pe dinafară. Fata era foarte isteaţă şi toată noaptea i-a 
povestit tel de fel de lucruri, așa că de abia în zori a ador- 
mit o clipă și apoi, cerîndu-i fetei perla s-a apucat să mai 
repete o dată. Nici în ziua aceea De Iu n-a luat bătaie și 
dascălul i-a dat și mai mult de învăţat. Întorcîndu-se în 
camera lui, fata l-a primit din nou cu bucurie și iarăși 
au vorbit toată noaptea. Fata i-a spus că se numește Şuan 
"ie şi mai are o soră care se numește Şuan Mei. 

Ziua, De Iu trebuia să se ducă la bibliotecă şi să în- 
vete, iar noaptea şi-o petrecea discutînd. 

Așa au. dus-o ei mult timp. Într-o zi, De Iu, care toată 
noaptea nu dormise, a aţipit cu capul pe masă. Tocmai 
atunci l-a văzut dascălul care a dat un strigăt. Băiatul, 
speriat, a început să tremure și din nebăgare de seamă a 
înghiţit perla. 

Cînd s-a întîlnit seara cu fata, aceasta, supărată, cu 
sprîncenele încruntate i-a zis : 


256 


— Ţi-am spus să nu înghiţi perla, dar tu ai înghi- E 
ţi-o, aşa că trebuie să ne despărţim. 

Miîhnit și nedorind să se despartă de ct De Tu a 
spus : 

— N-ai decît să-mi tai burta şi să scoţi perla. 

Îndurerată, fata l-a certat : 

— Ne-am înțeles așa de bine și acum ce vorbe sînt 
astea ? Nu mai pot rămîne aici și trebuie să i plec. 

Băiatul a întrebat-o : 

— După ce pleci, unde să te caut ? 

Fata a răspuns : 

— N-am să-ți ascund nimic. În Țiao Gicuo se află 
Muntele celor opt comori. Acolo stau eu. 

Băiatul s-a mirat și i-a spus : 

— N-am auzit în viaţa mea de Ţiao Gicuo. Poate sînt 
cîteva mii de li pînă acolo. Cum ai să ajungi ? 

Iar fata i-a răspuns : 

— Nu te îngriji de mine. Vino în curte şi ai să înţe- 
legi cum voi ajunge. 

Și vocea-i devenea din ce în ce mai slabă. L-a apucat 
pe băiat de mînă şi l-a dus în curte. Acolo a desenat o 
cruce pe pămînt și s-a aşezat în mijlocul ei, apoi a zis: 

— Vino, vîntule. de răsărit, şi tu, vîntule de apus, şi 
duceţi-mă aşa cum am venit. 

Și deodată s-a iscat un vînt și fata a început să plu- 
tească precum frunzele copacilor, apoi s-a ridicat în văz- 
duh şi s-a făcut nevăzută. 

Băiatul s-a uitat lung după ea, apoi s-a frecat la ochi 
și a intrat în casă. Toată noaptea n-a dormit de supărare 
şi nici mîncarea nu i-a tihnit. Ziua şi noaptea se gîndea 

ı Juan Ţic, iar cînd adormea o visa. Ar fi vrut să plece 
„upă ea, dar nu știa unde se află acel loc, iar părinţii erau 
cu ochii pe el. Dar cu toate că nu dormea și nu mînca mai 
nimic, acum era mai zdravăn ca înainte. Ţinea minte tot 
ce învăţa şi ştia să şi răstălmăcească, Cum punea mîna 
pe pană, literele se așterneau pe hîrtie, așa că dascălul a 
fost nevoit să recunoască în faţa tatălui că l-a învăţat tot 
ce trebuia să știe spre a putea să plece la examenul de 
demnitar. Părinţii i-au făcut băiatului bagajele, iar 
acesta, deşi nu prea avea tragere de inimă, se gîndea că 
totuşi după ce va fi demnitar va scăpa de sub ochii 
părinţilor. 

A luat examenele de toate gradele şi împăratul a vrut 
să-l numească demnitar în capitală, dar el a cerut să fie 
trimis în cel mai îndepărtat colţ de ţară. Împăratul l-a 
trimis în lun Nan în partea de miazăzi a ţării. În drum 
spre lun Nan, băiatul a văzut că munţii erau din ce în ce 
mai falnici și mai împodobiţi, apele mai liniștite și mai 
limpezi, aşa că s-a gîndit că nu mai e departe pînă la Țiao 
Gicuo. Unde ajungea întreba de numele acestui loc, dar 
nimeni nu putea să-i dea un răspuns. Într-o zi a întîlnit 
un  bătrîn vînător, care i-a spus că Muntele celor opt 
comori se afla la cîteva mii de li depărtare. L-a descusut 
pe vînător cum se poate ajunge acolo și a plecat mai 
departe. 

A mers așa două zile şi două nopți, iar a treia zi a vä- 
zut cum satele se răresc și pe drum erau din ce în ce mai 
puţini trecători. După un timp a întîlnit un flăcău, cam 
de vîrsta lui, care stătea tolănit la marginea drumului. 
Acesta era galben de parcă n-avea picătură de sînge în 

el. De lu s-a gîndit că poate e bolnav sau a fost jefuit de 
hoți și apropiindu-se de el l-a întrebat : 

— Ce stai aici întins, frăţioare, vrei cumva să le ajut 
să te ridici ? 

Dar flăcăul i-a răspuns : 

— Să nu cumva să mă ridici. Eu sînt un om care n-are 
inimă. De lu s-a apropiat și s-a uitat la pieptul lui. Flă- 
căul își acoperea cu amîndouă mîinile pieptul din care-i 
fusese scoasă inima. De lu a vrut să plece mai departe, 
dar şi-a dat seama că flăcăul rănit pare un om bun, care 
are nevoie de ajutor. Apoi i-a spus: 

— Spune-mi, băiete, cu ce pot să te ajut ? 

Flăcăul l-a rugat pe De lu să se aşeze lîngă el, zi- 
cîndu-i : 

— Am să-ţi povestesc prin tot ce am trecut eu. În viața 
mea am întîlnit cel mai rău duh și cea mai frumoasă 
femeie. 

De [Iu s-a așezat şi flăcăul i-a povestit păţania lui. Pe 
băiat îl chema Uang Gi și era singurul copil la părinţi. 
Cu trei ani înainte mama-i murise și răpus de durere el şi 
tatăl lui au hotărît să se ducă la templu să ardă mirodenii 
în amintirea mamei. Au plecat înainte de revărsatul zo- 
rilor şi după o bucată de drum au ajuns la templul Re- 
gelui de Jad. După ce au ars mirodeniile, au ieșit în 
curtea templului și deodată, de după o piatră albă a apă- 
rut o mîndreţe de femeie, care a început să le zîmbească. 
Tatăl a întrebat-o de unde vine și ea a răspuns că vine 
din spatele pietrei ; pe cine mai are acasă și ea a răspuns 
că nu mai are pe nimeni. Apoi femeia a plecat. 

A doua zi, tatăl a trimis peţitori la casa femeii, iar 
aceasta era deja pregătită pentru pețit şi-i aștepta 
la poartă. 

În aceeași zi, peţitorii au adus-o în casa tatălui. La 
puţin timp, tatăl a plecat după treburi. Rămînînd sin- 
gură, femeia şi-a pipăit fața care de îndată s-a alungit și 
s-a schimonosit, iar unghiile la degete au crescut și s-au 
prefăcut. în niște cîrlige. Aceasta a întins mîinile să-l 
prindă pe Uang Gi, care de abia a scăpat cu fuga. Seara, 
băiatul a povestit tatălui totul, dar acestuia nu i-a venit 
să creadă. De atunci Uang Gi n-a mai îndrăznit să se 
arate în faţa mamei vitrege în lipsa tatălui. 

Au trecut cîteva luni. Într-o zi, femeia, ștergîndu-și 
lacrimile, a început să se plingă tatălui : 

— Cu toate că nu-mi este fiu bun, dar eu îl socotesc 
ca și copilul meu, iar el nici măcar mamă nu-mi zice. 

Auzind aceasta, tatăl, de teamă că Uang Gi va su- 
păra-o pe mama vitregă, dacă va rămîne acasă, îl trime- 
tea în fiecare zi la pădure să strîngă vreascuri și să taie 
iarbă. În pădure întîlnea zilnic o fecioară, care se plimba 
de colo pînă colo, apoi se mai oprea din loc în loe şi în- 
gina ceva, iar cîteodată îi aruwma priviri furișe. Într-o 
seară, cînd s-a întors acasă a auzit-o plingînd pe mama 
vitregă care îi spunea tatălui : 

— Dacă vrei să-l păstrezi pe fiul tău am. să plec eu, 
iar dacă mă vrei pe mine trebuie să-mi dai inima lui. 

Auzind aceste cuvinte, Uang a vrut să intre să se mă- 
soare cu mama vitregă, dar tatăl său l-a oprit. A doua 
zi a plecat din nou după vreascuri. Era mîhnit peste poate 
şi se gîndea : „Dacă voi pleca de acasă poate că zgripțu- 

roaica îl va pierde pe tata ; dacă voi rămîne poate că tata 
cu mîna lui mă va pierde pe mine.“ Tot gîndindu-se şi 
socotindu-se s-a pomenit în pădurea de sălcii și amărit 
foc a oftat : „Munţii pot fi mutaţi, apele își pot schimba 
cursul, numai necazul meu este greu de urnit“. Ridicîn- 
du-și capul a văzut în faţa lui o fecioară care venea încet 
spre el şi cu blîndeţe l-a întrebat : 

— Ce alt lucru mai greu există pe lume, decît să muţi 
munţii şi să schimbi cursul apelor ? Băiatul nu i-a răs- 
puns, gîndindu-se că aceasta este totuşi o fată și încă prea 
tînără şi nu i-ar putea fi de folos cu nimic. Atunci fata 
i-a spus : 

— Știu ce te frămîntă. Află că mama ta vitregă este 
zgripţuroaica din munţii de miazănoapte-apus și vrea să-ţi 
mănînce inima. Dacă mă vei asculta, zgripţuroaica nu va 
putea să te piardă. 

A deschis mîna şi i-a dat băiatului o biluţă argintie 
spunîndu-i : 

— Zgripţuroaica îl va pune pe tatăl tău să-ţi scoată 
inima, dar tu să iei biluța și să spui : 

— Prefă-te, şi biluța se va preface într-o inimă pe 
care s-o dai tatălui tău, iar tu să fugi în pădurea de săl- 
cii, unde vei găsi un cal. Să încaleci şi să nu oprești pînă 
cînd nu se va opri calul singur. 

Băiatul s-a întors acasă. Zgripţuroaica se jelea de 
mama focului. Oftînd, tatăl l-a luat de mînă, au ieşit din 
curte şi au mers, au mers pînă au ajuns în pădurea de 
sălcii. La umbra unei sălcii se afla un cal care aştepia. 
Atunci băiatul a spus : 

— Tată, așa-i să zgripțuroaica ţi-a spus să-mi smulgi 
inima ? Tatăl lui nu se putea opri din plins: 

— Nu mai plinge, tată, ştiu că-ți este greu să înde- 
plinești porunca zgripţuroaicei și așa cum i-a spus fata a 
scos biluța care s-a prefăcut într-o inimă pe care a dat-o 
tatălui său, iar el a încălecat și a plecat în goana calului, 

După un timp a auzit un vaiet, calul continua să go- 
nească, dar plînsetul se auzea din ce în ce mai aproape, 
parcă ar fi fost la urechea lui. Fără să-și dea seama, a. 
oprit calul și cind s-a uitat înapoi a văzut o femeie îmbră- 
cată în alb cu un coş pe mînă, care s-a oprit în fața ca- 
lului și a început să se jeluiască : 

— Doamne, doamne, mi-a murit bărbatul și soacră- 
mea m-a trimis după iarbă-fără-miez, fie-ţi milă de mine 
şi spune-mi unde să găsesc iarba-tără-miez. 

Uang Gi i-a spus: 

— Nu mai întreba pe nimeni, vieţuitoarele fără inimă 
mor, atunci cum să găsești iarba-fără-miez ? 

Cum a spus aceste cuvinte calul s-a şi prăbușit și n-a 
mai putut fi ridicat. 

Femeia a aruncat coşul, şi-a pipăit fața cu mîinile și 
deodată fața i s-a schimonosit, iar unghiile s-au lungit 
ca niște căngi. Atunci zgripțuroaica a strigat : 

— M-ai păcălit dîndu-mi o inimă neadevărată, dar 
acum ai să mi-o plătești. 

Şi s-a aruncat asupra băiatului, prinzîndu-l în căngi 
şi smulgîndu-i inima. 

Cînd și-a revenit alături de el se afla fecioara care nu 
l-a dojenit pentru că nu i-a ascultat sfatul şi doar a spus: 

— Ceea ce a înghiţit zgripțuroatea nu era o inimă ne- 
adevărată ci o potcoavă în opt colțuri. Ea de-acum a mu- 
rit. Dar tu eşti un om fără inimă. Eu am să plec la cele 
opt insule din cele patru mări, să caut iarba vie care-ţi 
va ajuta să-ţi crească din nou inima. De data asta, te rog 
foarte mult să-mi asculți sfatul ! 

Și s-a făcut nevăzută. 

După ce a terminat de povestit, Uang Gi, tulburat, a 
întrebat : 

— Spune-mi, poate fi cineva mai bun decît ea ? 

Ascultînd povestirea lui Uang Gi, De Iu şi-a adus 
aminte de Şuang ie și a oftat : 

— Şi eu am întîlnit o asemenea fată și nu știu dacă în 
viaţa asta o voi mai întilni-o vreodată. Dar n-a apucat să 
termine, că s-a stirnit un vînt care a aşezat ușor pe pă- 
mint o fecioară. 

Înmărmurit de bucurie, De Iu a strigat-o : 

— Șuang Ție ! dar fata, ca și cînd nu l-ar fi auzit, s-a 
îndreptat spre Uang Gi și a presărat deasupra lui iarba 
vie, iar acesta s-a ridicat din iarbă plin de vigoare. 

De Iu, plin de îngrijorare, gîndindu-se că fata poate s-a 
îndrăgostit de altul, a mai strigat-o o dată : 

— Şuang ie, de ce nu vrei să-mi răspunzi ? 

Fata l-a privit mirată și i-a spus : 

— Ți se pare, băiete, eu sînt Şuang Mei, pe sora mea 
o cheamă Şuang ie. Dar tu să fii De lu ? 

Bucuros că totuși e pe urmele fetei de care se îndră- 
gostise, băiatul a întrebat-o : 

— Unde este sora ta? Unde se află Muntele celor 
opt comori ? 

Şuang Mei i-a luat pe cei doi și trecînd de pe o culme 
de munte pe alta, cînd a răsărit luna au ajuns la poalele 
unui munte falnic. De jur împrejurul acestui munte se în- 
tindea o apă limpede cum e cristalul. Pe munte se aflau 
brazi argintii, printre care sclipea un pavilion înconjurat 
de nourași. Şuang Mei a făcut cu mîna un semn și din 
tufișul de papură s-a desprins o bărcuţă care s-a apropiat 
cît ai clipi de mal. Din barcă au coborit două fecioare fru- 
moase de picau, apoi au urcat cu toţii în barcă. La picioa- 
rele muntelui erau așteptați de mulţi oameni, care au 
început să le vorbească cu prietenie. De Iu a încercat să 
iscodească în dreapta şi în stînga, dar printre atitea fete 
frumoase nu o vedea p2 Şuang Ție. Apoi au urcat cu toţii 
la pavilion în poarta căruia îi aștepta un bătrîn. Șuang 
Mei a spus: 

— Acesta este De lu ! 

Iar bătrînul a răspuns : 

— Bine aţi venit ! Intraţi în curte ! 

De Iu a intrat în prima curte, şi din prima în a doua, 
şi din a doua, în a treia, pînă a ajuns într-o cameră de 
oaspeţi mare și răcoroasă. Acolo, bătrînul l-a ospătat pe 
cinste. Băiatul însă era cu gîndul la Şuang ie și se tot 
mira de ce nu mai apare odată. După ce au fost strînse 
bucatele, bătrînul i-a spus : 

— Pari foarte obosit și ar trebui să te odihnești. N-a 
terminat bine de spus și s-a trezit condus într-o cameră 
liniştită, împodobită cu lucruri din lac roșu și argint fili- 
granat, dar fata tot nu era. L-a cuprins îngrijorarea și cu 
greu a adormit, 

Nici a doua zi dimineața Şuang ie nu s-a arătat. Bă- 
trînul a spus din nou : 

— Şuang Mei, du-i pe băieți la Muntele de Răsărit 
să se mai distreze ! 

După ce au ieșit din curte, De Iu a spus: 

— Unde este Şuang ie, de ce nu se arată deloc ? 

Dar Şuang Mei s-a făcut că nu aude. I-a dus pe cei doi 
la Muntele de Răsărit : la poalele muntelui curgeau ape 
cristaline ; pe munte erau numai flori. O mulţime de fete 
îmbrăcate în straie roșii și verzi, fie că ședeau, fie că se 
plimbau pline de veselie. De Iu nu avea ochi să le vadă. 
Şuang Mei și Uang Gi se țineau de mînă și se bucurau, dar 
De Iu se simțea și mai singur. 

A treia zi bătrînul a îndemnat-o pe Șuang Mei să-i ducă 
pe cei doi la Muntele de Apus. Muntele era acoperit cu 
` bambus, iar stîncile erau mai frumoase decit cele pictate 
în tablouri. Fetele care se plimbau pe munte erau tot atît 
de frumoase ca Şuang ie. Șuang Mei și Uang Gi erau și 
mai fericiţi, iar De Iu și mai întristat. 

A patra zi bătrînul a trimis-o pe ȘŞuang Mei cu băieții 
la Muntele de Miazăzi. Cînd au ieşit din curte, nemaipu- 
tindu-se stăpîni, De Iu a spus: 

— Degeaba îmi arăţi toate frumuseţile, mai bine mi-ai 
arăta-o pe Şuang Ţie. Pentru ea am venit aici. 
Ascultîndu-l, Șuang Mei s-a schimbat la faţă și a spus: 
— Am să-i spun lui Şuang ie că vrei s-o vezi și să 
vedem care e părerea ei. 

Apoi fata parcă ar fi zburat așa de repede a ajuns la 
Muntele de Miazănoapte, de unde s-a întors cu răspunsul 
că Şuang ie vrea să-l vadă pe băiat 

Au plecat împreună la Muntele de Miazănoapte. Aici 
au intrat într-o peșteră de piatră. În fundul peșterii, pe o 
pi-tră--sta cățărată o vulpe roșie, care a sărit jos şi le-a 
ieşit în întimpinare. Şuang Mei a spus : 

— Aceasta este Șuang ie ! 

Cuprins de durere, De Iu s-a aplecat și a luat vulpea 
în brațe. Şuang Mei a spus: 

— Şuang ie nu mai are perla, de aceea nu a mai pu- 
tut să-şi recapete înfăţişarea omenească. De atunci s-a izo- 
lat aici, de unde n-a mai ieșit și cu nimeni nu s-a mai 
văzut. 

Lacrimile l-au podidit pe De Iu și au început să se pre- 
lingă pe obraz și vulpea a început să plingă şi ea. După 
un timp, Şuang Mei a spus: 

— E timpul să plecăm. Vulpea a sărit din brațele lui 
De Iu, dar acesta, cu inima grea, a spus : 

— Din cauza mea Şuang ie a ajuns ceea ce este și 
stă închisă în această peșteră rece de atîta timp. Nu pot 
s-o părăsesc. Şi a luat din nou în braţe vulpea. 

Văzînd aceasta, Șuang Mei a zis : 

— Dacă o mai iubeşti pe Şuang ie, aşteaptă aici şi eu 
mă voi duce în pădurea de pe Muntele de Miazănoapte 
și oricît de tare va fi vîntul, oricît de mare zăpada, nu mă 
voi întoarce pînă nu voi aduce cu mine iarba care să dea 
înapoi perla. 

Şi s-a făcut nevăzută. 

De Iu a așteptat în peştera de piatră o zi, apoi o altă 
zi, şi în cea de-a treia zi, deodată, a apărut în faţa lor 
Şuang Mei. În mînă ţinea un fir de iarbă și i-a spus lui 
De lu: 


266 


_— Dacă vei roade acest fir de iarbă, vei putea să scoţi 
perla înghițită. 

De Iu a luat degrabă iarba și a pus-o în gură, dar iarba 
era mai amară decît fierea. Băiatul nu s-a dat b. 
înghiţit-o toată. Atunci a simţit un zgomot în pîntece și 
cînd a deschis gura, a scuipat perla lui Șuang Ţ'e e 
s-a ridicat în două picioare şi s-a prefăcut din nou în fe- 
cioară. E greu de descris bucuria celor doi. 

În aceeași zi a fost mare sărbătoare : nunta celor două 
perechi, care au trăit fericiţi pînă la adînci bătrîneţe. 


Duhul scorpionului 


CU MULT TIMP ÎNAINTE, cînd orezul se măcina 
aproape zilnic cu piatra de moară, trăia un flăcău tînăr în- 
surățel. Lingă casa tlăcăului locuia vărul său, care avea doi 
copii. Într-o zi, flăcăul a ajutat-o pe tînăra-i nevastă să 
ducă orezul la moară, apoi a plecat pe deal să taie iarbă. 
După o bucată de timp, răzbindu-l foamea și setea, s-a 
întors. Apropiindu-se de moară s-a mirat văzînd că măgă- 
rușul mai învîrtea roata şi peste tot e atîta liniște. Bruma de 
grăunțe trebuia să fie măcinată de mult, de acum trebuia 
să fie şi masa gata. Cînd a ajuns mai aproape a văzut cum 
coșul era tot acolo unde-l aruncase, iar grăunțele se făcu- 
seră pulbere. Roata tot se mai învîrtea, dar nici umbră de 
nevastă. Să fi zis că a plecat la mamă-sa nu s-ar fi putut să 
plece fără să-i spună și lui ; să fi zis că a fugit, n-avea de 
ce : de cînd se luaseră nu se certaseră niciodată. De ce se 

gîndea, de aia era mai nedumerit. S-a apucat și a deshămat 
măgarul, a strîns făina, a plecat acasă, dar nici acasă n-a 
dat de nevastă. Se mihnise aşa de tare, că nu mai avea poftă 
nici de mîncare, nici de băutură. A început să întrebe în 
stînga şi în dreapta, dar nimeni nu-i văzuse nevasta, S-a 
întors iarăși la moară, a intrat înăuntru, a ridicat piatra şi 
a văzut dedesubt o crăpătură din care a ieșit un scorpion 
negru parcă era dat cu lac, cu un ac mai mare decit un 
ci î. Atunci a înţeles că acel scorpion îi ucisese nevasta. În 
acea clipă scorpionul s-a repezit la el, dar băiatul, sprinten, 
s-a ferit în grabă. A alergat, a luat secera pe care o lăsase 
lîngă moară și a lovit cu ea în burta scorpionului tăindu-i 
acul. Cînd să mai lovească o dată, scorpionul s-a prefăcut 
într-un nor negru care s-a ridicat în văzduh. Din mijlocul 
norului s-a auzit un glas : 

— Băiete, băiete, peste trei ani să te pregătești că-ţi 
voi lua viața. 

Înturiat, băiatul a zvîrlit secera după nor, dar norul a 
început să se rotească spre miazănoapte-apus. Uitîndu-se 
în jos a văzut în piatra de moară o gaură adincă și întune- 
cată unde erau îngrămădite lucrurile nevestei lui. 

De atunci, băiatul ducea o viață singuratică. Cînd se 
întorcea de la muncă nu-l mai aștepta masa pusă și lampa 
aprinsă, nu mai avea cu cine schimba o vorbă. Ascuţise 
secera ca briciul şi o purta totdeauna cu el. Așa a trecut 
mai bine de o jumătate de an, pînă ce, într-o zi, cînd se 
întorcea de pe deal a văzut o fecioară care stătea pe o piatră 


1 ci — unitate de măsură egală cu 33 cm. 


268 


| 


la marginea drumului și vărsa lacrimi amare, bocindu-și 
mama și tata. Băiatul s-a apropiat de fată şi a zis : 

— E tirziu, de ce stai aici și plingi ? 

Nepotolindu-și plînsul fata a răspuns : 

— Frăţioare, vezi-ţi de drum, sînt o biată orfană, am 
rămas şi fără mamă și fără tată și nu mai am nici un rost 
să trăiesc. 

Și a început din nou să plingă. Băiatul şi-a simțit şi el 
ochii umezi. S-a uitat în jur, dar nu se vedea nimeni. Afară 
se întunecase, lumea în sat dormea. Îşi frămînta mintea ce 
să facă cu fata. Luîndu-și inima în dinți a spus : 

— Nu mai plinge, hai acasă la mine! Fata și-a şters 
lacrimile și a plecat cu băiatul. l 

Ajungînd acasă, băiatul s-a gîndit că dacă Ya găzdui 
fata îi vor ieşi tot felul de vorbe. S-a dus alături! la vărul 
său să se sfătuiască. Nevasta acestuia nu se culcasa încă și 
tocmai se căznea să croiască niște boneţele pentru cei doi 
copii ai săi, dar oricum măsura, tot nu ieșeau două bone- 
tele dintr-un petecuţ de material. Băiatul le-a povestit cum 
a găsit fata pe drum și cum a adus-o acasă. Apoi a zis: 

— Vere, dacă vrei vino la mine să dormim împreună 
şi trimit fata aici să doarmă cu nevasta ta. Zis și făcut. 

Băiatul a luat fata și a dus-o acasă la vărul său. Copiii 
adormiseră, dar femeia tot se chinuia cu măsuratul. Văzînd 
că băiatul îi zice acesteia verișoară a început și ea veri- 
şoară-n sus, verișoară-n jos, parcă se cunoșteau de cînd 
lumea. 

După ce au plecat cei doi, fata a zis : 

— Verișoară, dacă nu te superi, dă-mi să-ţi fac eu 
boneţelele ! 

A luat foarfeca și din două tăieturi le-a cerut. apr 
cusut. A mai brodat pe ele cîte un fenix şi un bujor, încît 
verişoara nu mai putea de bucurie uitîndu-se la ele. În 
sinea ei se gindea : 

— Fata asta e frumoasă, e harnică, e pricepută, noroc 
de cine o va lua de nevastă. A întrebat-o pe fată: 

— Cum ţi se pare vărul meu ? Dacă ar fi după mine 
aș zice că vă potriviţi. Tu nu mai ai pe nimeni pe lume, lui 
văru-meu i-a murit nevasta. 

Fata a lăsat capul în jos și a îngăimat: 

— Mi-e teamă că vărul dumitale nu mă vrea ! = 

Verișoara, bucuroasă că fata nu e împotrivă, a luat-o 
de mînă şi i-a zis : 

— Fii liniștită, vorbesc eu cu el. 

A doua zi, cum s-a luminat, verișoara s-a dus la băiat 
și i-a zis : 

— Vere, ţi-am găsit o nevastă cum nu se poate mai 
bună! 

Bănuind despre ce e vorba, băiatul a spus : 

— Despre ce nevastă vorbeşti ? 

Verișoara îi tot dădea înainte cu laudele. Bărbatu-său, 
fire care nu se aprindea atît de ușor, a încruntat sprînce- 
nele şi a zis : 

— Dar nu știm nici de unde vine, nici ce-i cu ea. Să te 
însori cu o fată găsită pe drum ? 

Dar nevastă-sa nu s-a lăsat : 

— Ce nevoie are de toate astea ? Se vede cît de colo 
că e o femeie bună și vărul nostru are nevoie de o nevastă 
care să-i facă de mîncare și să-i coase hainele. Tu habar 
nu ai cît de greu e să trăieşti singur. 

Bărbatu-său n-a mai avut ce zice, iar băiatul s-a, su- 
pus. Băiatul s-a însurat cu fata ṣi o duceau foarte bine. 
Fata era potolită la vorbă și tare harnică. Băiatul era mul- 
tumit și toată lumea-i vorbea numai de bine. După vechiul 
obicei, băiatul își ascuțea mereu secera și ziua o purta cu 
el, iar noaptea dormea cu ea sub pernă. Nu se știe din ce 
motive, nevasta, cum vedea secera se schimba la faţă. 
Într-o zi, a început să plîngă în faţa lui bărbatu-său. 
Acesta, crezind că-și plinge iarăși părinţii, s-a apropiat de 
ea s-o miîngiie, dar fata l-a îmbriîncit. Băiatul n-a știut ce 
să mai creadă. Fata s-a oprit din plins, și-a șters lacrimile 
şi şi-a văzut mai departe de treabă. În aceeaşi seară, 
înainte de culcare, nevasta a zis : 

— Cum să nu fiu supărată, sînt nevasta ta, dar te porţi 
cu mine ca și cu o străină. 

Băiatul nu se dumirea despre ce e vorba și a întrebat : 

— De ce crezi treaba asta ? 

Oftînd, fata a zis : 

— Dacă nu vezi în mine o străină, de ce nu te desparţi 


de secera asta nici ziua nici noaptea ? Băiatul a răspuns : ; 


— Port secera spre a mă apăra de duhul scorpionului. ; 


Izbucnind în rîs fata a zis : 

— Dar viteaz mai ești ! Despre ce duh tot vorbeşti ? 
Şi chiar dacă ar fi așa, crezi că se sperie Duhul Scorpionu- 
lui de secera ta? Vezi-ţi de treabă, bărbate, cu năluci- 
rile tale ! 

De atunci, băiatul n-a mai purtat cu el secera, iar ne- 
vastă-sa n-a mai plins. Şi au trecut cîteva luni fericite și 
liniștite. Într-una din zile, mieroasă, nevasta i-a spus : 

— Bărbate, înainte de moarte, “părinţii au mai lăsat 
unele lucruri. Pe cît văd, anul acesta nu ne va fi de ajuns 
orezul. Mă duc să vînd lucrurile alea și să mai cumpărăm 
măcar un mu! de pămînt. 

A strîns prin casă şi a plecat. 

În ziua aceea, văru-său se dusese să culeagă vreascuri, 
Tocmai se cățărase într-un copac înalt, să taie niște uscă- 
, turi. Aruncîndu-și ochii în jos a văzut femeia cum alerga 
și apoi s-a strecurat în mare grabă într-o peșteră. Părîn- 
du-i-se ciudat, vărul a rămas cu ochii la peşteră. A aștep- 
tat, a așteptat, dar femeia n-a mai ieșit. A coborit din copac 
și tiptil, tiptil, s-a apropiat de peșteră și, printr-o crăpă- 
tură s-a uitat înăuntru. S-a speriat așa de rău de ce-a 
văzut, că i s-a ridicat părul în cap. În peșteră se afla un 
scorpion uriaș, lîngă care era o piele verde ca veninul. 
De frică n-a mai apucat să strîngă vreascurile pe care le 
tăiase, a fugit acasă și i-a spus lui văru-său tot ce a văzut. 

Acesta a luat din nou secera și a început s-o ascută. A 
doua zi s-a întors și nevasta. A dat banii bărbatului 
zicîndu-i: 

— Ai grijă ce faci cu banii, nu-i cheltui într-o singură 
zi. Tot ce mai aveam acolo am vîndut, dar n-am adus decit 
o parte din bani. Ce-a mai rămas, am să iau la anul. Apoi 
s-a apucat zorită de treabă. Văzind toate acestea, băiatul 
şi-a Zis : 

— Uite ce nevastă bună am ! De unde pînă unde să fie 
ea Duhul Scorpionului ? Și a pus secera bine. După cîtva 
timp i-a spus lui văru-său : 


1! Un mu — a paisprezecea parte dintr-un ha. 

-— Vere, poate că n-ai văzut bine atunci. 

A mai trecut o bucată de timp. Văru-său îi purta mereu 
de grijă, dar nevastă-sa nu credea nimic : 

— Dacă e, așa cum spui tu, Duhul Scorpionului, n-ar 
mai trăi cu el de atita timp. Bărbatu-său n-avea chef să se 
certe cu ea și doar dădea din cap. După puțin timp și-a 
adus aminte că scorpionul își schimbă pielea la un an 
o dată. 

În anul următor, el a început să se ducă mai des după 
vreascuri și de cîte ori se ducea, dădea tircoale în jurul 


` peșterii, pînă cînd, într-o zi, cînd s-a uitat prin crăpătură, 


iarăşi a dat de scorpionul cel verde și alături de el o altă 
piele. A rupt-o la fugă spre casă, l-a luat de mînă pe văru- 
său şi l-a dus la peşteră. Se lăsase întunericul, tot muntele 
era scufundat în beznă, doar în peșteră licărea o lumină. 
S-a uitat prin crăpătură şi a văzut cum acea lumină erau 
ochii scorpionului care luceau ca niște bulgări de foc. Pe 
burta scorpionului crescuse un alt ac, dar nu atît de mare 
ca cel pe care-l tăiase. A luat un bolovan și a vrut să-l 
arunce în scorpion, dar în peșteră s-a făcut întuneric şi n-a 
mai văzut nimic. $ 

Cînd s-a întors acasă, nevasta deja venise și i-a dat 
iarăși o legătură de bani, veselă şi zîmbitoare, mai mieroasă 
ca oricînd. Văzînd acestea băiatul a lăsat iarăși secera. 

Zilele treceau una după alta. Văru-său pindea tot 
timpul. Într-o zi l-a chemat pe băiat la el acasă să se sfă- 
tuiască. A luat o furcă de fier, au înroşit-o în foc şi văru- 
său l-a trimis să omoare scorpionul. Dar văzîndu-şi ne- 


vasta dormind, băiatului i s-au muiat mîinile. Tocmai 

atunci, aceasta s-a trezit şi dînd cu ochii de furca înroșită 
în mîinile bărbatului, a sărit în sus, s-a rostogolit o dată 
şi s-a prefăcut în scorpion. Ochii ca doi bulgări de foc au 
început să strălucească. Băiatului i-a trecut slăbiciunea şi 
s-a repezit la scorpion, vîrînd furca în el. Atunci scorpio- 
nul a zis : 

— Mai trebuia să-mi schimb pielea o singură dată 
și-mi creştea la loc acul cel veninos. Mai aveam numai un 
an și te omoram. 

Şi și-a dat duhul, 


POVEȘTI DIN PAMIR 


(REPOVESTITE DE VIOREL BAGEACU) 


Ineiul termecat 


ODATĂ, DEMULT, trăia o bătrină împreună cu ne- 
potul ei. Și iată că veni o vreme cînd ei nu mai avură ni- 
mic ce să mănînce. Trecură citeva zile şi nepotul zise: 

— Cit sîntem de nefericiţi, bunico ! 

Și atunci bunica îi dădu zece tangi. 

— Du-te la bazar și cumpără cîte ceva de mîncare, 
zise ea. 

Plecă nepotul la bazar și ce văzu, pe drum, copiii tîrau 
după ei un cîine, cu gîndul de a-l omorî. Atunci nepotul 
se rugă : 

— Nu-l omoriîţi, daţi-mi-l mie, am să vă plătesc bani 
pentru el ! 

Așa că luă cîinele și îl duse acasă. Cînd se întoarse, bă- 
trina întrebă : 

— Ei, ce-ai cumpărat ? 

— Am cumpărat un cîine, îi răspunse tînărul, 

i — La ce bun un ciine ? se interesă bătrîna. 

— Bunico, noi eram doi, acum vom fi trei. 

Și iarăşi rămaseră încă o noapte flămînzi. 

Cînd se lumină de ziuă, bătrîna îi dădu nepotului 
cincisprezece tangi, zicîndu-i : 

— Du-te la bazar și cumpără ceva de mîncare. Nu 
putem rămîne flăminzi. 

Nepotul plecă şi hoinări pînă seara. Iar seara văzu cum 
nişte copii băgaseră o pisică într-un coş și o duceau s-o 
omoare. Atunci, la fel ca în ajun, băiatul începu să se 
roage : 

— N-o omoriţi, dați-mi-o mie, am să vă plătesc pen- 
tru ea! 

Şi copiii îi dădură bucuroşi pisica. Iar bunica îl aștepta 
gîndindu-se : „O să aducă nepotul meu cîte ceva, am să 
pun la fiert şi o să mîncăm. Şi așa ne-am înfometat“. Nepo- 
tul veni, dar în coș avea o pisică. Îl întrebă bătrina : 

— Dar ce nevoie avem noi de pisică ? 

— Noi eram trei, cu ea vom fi patru și pe deasupra 
ne va fi de folos. 

Bătrîna nu mai zise nimic. 

A doua zi, dădu nepotului douăzeci de tangi. 

— Du-te la bazar, cumpără ceva, altfel nu e bine! 

Nepotul plecă la bazar şi rămase acolo pînă tîrziu. Iar 
cînd se înseră, băgă de seamă că niște copii închiseseră 
într-un coș un şarpe pe care îl duceau să-l omoare. Băiatul 
îi rugă: s 

— Nu-l omorîți ! Mai bine dați-mi-l mie! Am să vă 
dau bani în schimb ! 

— Fie, ia-l ! răspunseră ei. f ? 

Nepotul le dădu banii şi luă şarpele. El îl duse acas 
iar bunica întrebă : 

— Ce-ai cumpărat ? 

— Am cumpărat un șarpe ! răspunse el. Şi bunica în- 
cepu să-l certe : 

— Secătură ce ești, ce ne trebuia nouă șarpele ? Mă va 
mușca noaptea. Noi n-avem nevoie de el! 

— Bunico, şi el ne va prinde bine. Eram patru, cu el 
vom fi cinci, răspunse nepotul. 

Dar veni ziua următoare și, dintr-o dată, șarpele zise cu 
grai omenesc : 

— Au trecut deja trei ani de cînd m-am pierdut de pă- 
rinţi. Poate că, odată, ai să mă duci la ei și atunci eu am 
să le povestesc cum m-ai salvat de la moarte şi drept răs- 
plată ei îți vor dărui tot ce-ţi va pofti inima ! 

Aflînd dorinţa şarpelui, nepotul se duse la bunică-sa, 

— Bunico, vreau să duc șarpele la părinţii lui ! 

— 'Secătură, îi zise bătrina, niciodată nu mă asculți şi 
uite âcum ce mă întrebi ! Dar ai să te mai întorci de acolo? 
Faci numai ce te taie-capul ! 

“Și nepotul înțelese că bunica era tare nemulțumită, așa 
că, în acea zi, el nu se duse nicăieri. 

“Veni o nouă zi şi șarpele iarăși grăi : 

— Hai să mergem la părinţii mei ! 

— Așa să fie, hotări nepotul, deși bunica e nemul- 
țumită. 

(Și ei porniră spre părinții șarpelui. Merseră ce mer- 

“seră, pînă cînd ajunseră la o vale. Şarpele era în faţă, băia- 
1 îl urma. Intrară apoi și într-o peşteră. Iar acolo şarpele 
vățui : 

— Orice ţi s-ar da, să nu primeşti ! Chipurile, spune : 
„Mie nu-mi trebuie nimic“. 

— Prea bine, șarpe, se învoi băiatul. 

“Mult -merseră ei pe sub pămînt și, în sfirșit, ajunseră. 


Şarpele îi lăsă pe băiat la intrare, apoi dispăru după o ușă. * 

Din pricina bucuriei, văzinuu-l, parinjui iși pierdură simți- 
rile. După un timp își veniră în fire și întrebară : 

— Cum de-ai venit ? Cine te-a adus ? 

— Viaţa mi-a răscumpărat-o un băiat, răspunse şar- 
pele, căci se hotărise să fiu omorît ! Și iată că acest băiat 
a dat douăzeci de tangi în schimbul vieții mele ! Am stat la 
el două zile, apoi el însuși m-a adus aici. 

— Dar unde e acum acest băiat, unde s-a dus ? se in- 
teresară părinţii. 

— El aşteaptă la uşă, răspunse șarpele. 

— Du-te și adu-l ! porunciră ei. 

Aşa că șarpele plecă şi îl conduse înăuntru pe băiat. Dar 
pe drum îi zise : 

— Tatăl meu are inelul lui Solomon. Numai acest inel 
să-l iei, cît despre restul, ce are el să-ți mai dea, să nu pri- 
mești. De fapt eu am să zic : „Tată, iată pe acest tînăr care 
m-a salvat, altfel aș fi fost mort, iar tu ai fi rămas fără 
copil“. 

Intrară băiatul și șarpele la părinţi ; şase zile aceștia îi 
purtară de grijă şi în cea de a șaptea îl lăsară să plece. Ce 
nu-i dăruiră, dar el nu primea nimic, zicînd : „Nu-mistre- 
buie, dă-mi numai inelul, doar atît !“ Așa că tatăl șarpelui 
trebui să scoată inelul din cufăr și să i-l dăruiască, după 
care porunci ca tînărul să fie cit se poate de repede sie 
din peșteră. : 

Pe drumul de întoarcere, puiul de șarpe îi destăinui 
salvatorului său : „Inelul proorocului, pe care l-ai primit, 
e fermecat. Oprește-te la izvor, cere tot ce poftești și pleacă 
acasă. Cind va veni ziua de miine, totul se va îndeplini“, 

„Și se întoarse băiatul acasă. Trecuseră deja șapte zile 
de cînd nu-l mai văzuse bunica. Iar acasă, numai ce intră, 
că ea îl îmbrăţișă, îl sărută şi căzu lipsită de simţiri. După 
o vreme își veni în fire şi zise : 

— Eram deja încredinţată că n-ai să mai vii și că mi-e 
sortit ca trupul meu să fie mîncat de cîini şi de corbi, 

Dar nepotul îi răspunse : 

— Eu, bunico, n-am să te las, ne vom sprijini unul pe 
altul, pînă la mormiînt am să am grijă de tine. 

Se înseră, el își luă inelul şi se duse la izvor să ceară 
împlinirea dorințelor. Şi acolo grăi : 

— O, stăpiîn al lumii, poruncește să se ivească aici un 
sac cu făină şi două străchini pline cu grăsime ! 

Așteptă puţin şi iată și sacul, iată și străchinile. Îşi 
aruncă sacul pe umeri şi se întoarse acasă. 

Citeva zile trăiră în îndestulare, după care tînărul zise: 

— Bunico, peţește-o pentru mine pe fata șahului, 
fiindcă este greu să trăiești fără nevastă. 

Dar bătrîna se sperie. 

— Scoate-ţi gărgăunii din cap, nepoate, o să ină omoare. 
Din acest peţit n-o să iasă nimic bun. Mă vor aduce 
moartă de acolo. 

Dar nepotul nu se putea împăca cu acest gînd. 

— Bunico, măcar o dată să te duci. O vor da, bine, n-o 
vor da, nu-i nimic. 

Veni seara, ea coapse lipii în cuptor, le vîrî într-o 
traistă. A doua zi dimineața aruncă traista la spinare și 
porni spre șah. 

Ajunse la porţi, iar străjile o opriră — cică tu n-ai voie 
la şah. Atunci bătrîna le grăi : 

— Nu se întîmplă nimic, doar o vorbă să-i zie | 

De-abia la amiază, cum-necum, o lăsară. Ea intră, dădu 
binefe și se așeză. Şahul le porunei vizirilor săi : 

—  Întrebaţi-o ce vrea să spună ! 

Şi unul din viziri o întrebă : 

— Ce'vrei să spui ? 

— Eu am un nepot, începu ea, și am venit s-o pepese 
pe fiica șahului. Oare n-o dă el pe fată nepotului meu ? 

Dar șahul strigă : 

— Loveşte-o și alung-o! Cum să-i dau fata nepo- 
tului ei ? 

Atunei mai zise şi unul din viziri : 

— Înălţimea ta, nu trebuie s-o lovești, poruneește-i să 
îndeplinească ceva de neindeplinit. 

Jar șahul încuviinţă : 

— Prea bine: Eu am trei condiţii. Una este — eu mă 
cule seara, dimineața mă scol — în curte să fie un castel 
mai frumos decît al meu. A doua — seara mă cule, dimi- 
neaţa mă scol — iar în acest castel să susure um pîrîiaș cu 
lapte, și în grădină, printre copaci, să cînte privighetorile. 
Și: încă una : seara mă cule, dimineața mă scol — iar înain- 
tea porţilor mele să mă aștepte patruzeci de catîri în- 
cărcaţi. 

Și bătrîna plecă. Cînd veni la nepot, zise : 

— Așa sînt ei, nepoate, au poruncit să facem ceea cei 
toată viața n-o să reuşim: amîndoi să îndeplinim: | 

— Dar ce anume, o iseodi tînărul. 

Și bătrîna începu să povestească : 

— Primul lucru uite care e — șahul se culcă seara, se 
scoală dimineaţa — să se iveaseă un asemenea, castel, mai: 

frumos decît äl lui. Al doilea, iată : în curtea castelului să 
curgă un pirîiaș cu lapte, iar în copaci să cînte privighetori. 
Al treilea e: seara șahul se culcă, iar cînd se scoală di- 
mineața, la porţi să fie pregătiți patruzeci de catiri în- 
cărcați. 

Aflînd condiţiile puse de șah, nepotul strigă :; 

— Dar nu-i greu, bunico ! 

Veni seara. Nepotul își luă inelul, plecă la izvor şi în- 
cepu să se roage: 

— O, stăpiîn al lumii, cînd va sosi dimineaţa, fie ca ală- 
turi de palatul șahului să se ivească un asemenea castel, 
care să fie și mai frumos decît al lui ! 

Apoi nepotul porni spre casă și își ascunse inelul în 
cufăr. 

Cînd se făcu dimineaţă, el îi zise bunicii : 

— Du-te și te uită ce e pe acolo. 

Bunica se duse și șahul tocmai ieșea din castel și pri- 
vea : acolo era un asemenea castel mai frumos decît al lui ! 
Dar el uitase de condiţie și cu toate acestea i se făcu teamă 
şi se gîndi : „Se pare că s-a ivit un dușman al meu“. Şi pe 
dată se grăbi spre vizirii săi. 

— Priviţi, ce înseamnă asta ? îi iscodi șahul. 

Vizirii ziseră : 

— Apoi, preamărite șah, i-ai poruncit ieri bătrînii să 
facă acest lucru ! 

Și mult se minună șahul : 

— Deci, castelul este ridicat ! 

Tot atunci veni și bătrîna, care zise : 

— Preamărite șah, o poruncă a ta a fost îndeplinită, au 
mai rămas două. i 

Iar şahul îi grăi : 

— Îndeplineşte-le acum și pe celelalte două ! 

Bătrîna se întoarse acasă și-i spuse nepotului : 

— Acum, nepoate dragă, au mai rămas două porunci. 

Iarăşi se înseră, iarăși scoase nepotul inelul din cufăr și 
iarăși porni spre izvor, unde se rugă : 

— O, stăpîn al lumii, fie ca în castelul șahului să se 
ivească un pîrîiaș cu lapte şi copaci în care să cînte privi- 
ghetori ! 

Apoi el tăie trei crenguţe, le înfipse în pămînt şi se în- 
toarse acasă. Şi din nou îl vestiră pe șah că privighetorile 
cîntau în grădină. El ieși din castel și se bucură : pîrîiașul 
de lapte susura, privighetorile revărsau triluri. Dar șahului 
i se făcu rău, leșină, căzu. Peste vreo două ceasuri i se în- 
făţișară vizirii și întrebară : 

— Ce s-a întîmplat, atotputernice ? 

Iar el răspunse : 

' — M-au părăsit puterile. 

Şi peste încă un-alt ceas se ivi bătrina, zicînd : 

— Atotputernice, am îndeplinit şi cea de a doua po- 
runcă, a mai rămas una, 

— Îndeplinește-o şi pe asta, răspunse șahul, apoi vino 
şi îmi voi îndeplini și eu făgăduinţa. 

Bătrîna se bucură, plecă acasă și zise nepotului : 

— Încă un lucru mai ai de făcut, dragul meu nepot. 

Și nepotul răspunse : 

— Acest lucru nu e greu, la noapte va fi gata, iar după 
aceea să te duci repede să-mi orînduiești nunta ! 

— Întocmai voi face ! se învoi bătrîna, 

Se înseră, tînărul scoase inelul din cufăr, se duse la ace- 
lași i izvor şi începu să se roage : 

— O, stăpîn al lumii, fie ca la porţile șahului să apară 
patruzeci de catiri cu poveri ! 

Zise aceste vorbe, se întoarse acasă și se culcă. Cînd se 
lumină de ziuă o îndemnă pe bunică : 

— Acum du-te la şah ! 

Iar șahul se sculase şi el de dimineaţă — patruzeci de 
catîri împovăraţi stăteau unul după altul la porţile pala- 
tului. Tot atunci veni și bătrîna. Văzind-o, șahul îi zise : 

— Bătrîno, ai îndeplinit condiţiile mele, dar nu pot pri- 
cepe cum va putea un șah să-și dea fata unui nepot al unei 
bătrîne oarecare. Apoi și oamenii vor ride de mine, îmi vor 
scorni cine ştie ce poreclă ! 

Apoi șahul li se adresă vizirilor : 

— Acum, lăsați-o pe bătrînă să plece și fie ca ea să se 
întoarcă peste patru zile, pînă atunci am să găsesc eu vreo 
scăpare ! 

lar bătrîna se întoarse acasă amărîtă, unde Meciul o 
întrebă : 

— Cum e, bunico ? 

Și bătrîna răspunse cu tristeţe : 

— Șahul, dragul meu, a zis, cică, dacă eu am să-mi dau 
fata nepotului tău am să ajung bătaie de joc, așa că, acum 
du-te și vino peste patru zile, iar pînă atunci am să găsesc 
eu vreo scăpare. 

— Nu-i nimic, zise nepotul. 

Veni seara și el scoase inelul din cufăr, se duse la acel 
izvor și începu să se roage : 

— O, stăpîn al lumii, fie-ţi milă și trimite-mi cinci oi, 
trei saci cu făină şi trei ulcioare cu ulei ! 

Numai ce zise, că toate se și iviră. Și el mînă oile acasă, 
apoi se întoarse să ia făina. Cără făina și iarăși veni, după 
ulei. Duse uleiul și se întoarse să ia inelul. Ajungînd acasă 
începu să o roage pe bătrină : ~~ 

— Hai, bunico, peţește-o pe fata șahului ! 

Iar bătrîna încuviinţă : 

— Prea bine, dragul bunicii. 

Și se duse ea la șah, iar acesta o întrebă : 

— Și acum ce mai vrei ? 

La care bătrina răspunse : 

— Am venit în pețit. 

— Pleacă de aici, strigă șahul, nu mă bate la cap ! Ce, 
eu sînt un prost ? Am să-mi dau fata vreunui prinţ și nu 
nepotului tău ! 


Dar bătrîna rămase pe loc. Nu voia să.plece. Văzînd stă- 
ruinţa ei, şahul porunci vizirilor : 

— Ia goniţi-o ! 

Și bătrina plecă amărită. Veni acasă și-i zise nepotului : 

— Pe mine, nepoate, numai că nu m-au lovit cu pum- 
nii, de s-ar prăpădi această fată de șah ! 

— Nu-i nimic, nu te amări, căută s-o îmbuneze nepotul. 

Și, cînd sosi noaptea, el scoase inelul şi începu să se 
roage la izvorul împlinirii dorințelor. Şi pe dată se ivi prin- 
țesa pe care o luă acasă la ei. t 

Şahul se trezi dimineața și văzu că fata nu e nicăieri. Se 
mînie, chemă toţi oamenii din oraș şi grăi : 

— Cine îmi va găsi fata, aceluia am să-i dau totul, mie 
doar numele țării să-mi mai rămînă ! $ 

Tar o bătrînă, care aseultase vorbele șahului, zise : 

— Eu am s-o găsesc, prealuminate ! 

Și bătrîna își găti mașina ei de zburat şi porni. Zbură la 
castelul acelui tînăr, cobori, iar mașina o ascunse pe acope- 
riş. Apoi, dîndu-se jos de acolo, începu să facă curăţenie 
prin curte. Iar în curte era foarte frig. În acel timp tînărul 
era plecat la vînătoare și cînd se întoarse văzu: a bătrină 
stând în curte și tremurînd de frig. El se grăbi înăuntru: și 
zise nevestei : 

— Nevastă, acolo, îm curte, o bătrînă tremură. de frig. 
Poate că ne va fi de folos ! 

Jar nevasta, parcă presimţind ceva, răspunse : 

— De la această bătrînă nu vom avea nimic în afară de 
necazuri. 

— Nu, nevastă, ce necazuri din partea ei? Noi sîntem 
trei, iar cu ea vom fi patru ! 

— Atunci, fie precum zici ! se învoi nevasta. 

Şi el o aduse pe bătrînă în casă, îi dădu o lipie să mă- 
nînce pe săturate, apoi o întrebă : 

— Încotro ţi-e drumul, mătușică ? 

Şi ea începu să plîngă : 

— N-am pe nimeni pe această lume, te rog, am să mor, 
îngroapă-mă ! 

Peste alte patru zile tînărul iarăşi plecă la vînătoare. 
Atunci bătrîna o înșelă pe nevastă, luă cheia de la cufăr, 
găsi inelul fermecat, apoi o urcă pe fată pe acoperiş şi O 
aşeză în mașina de zburat. Așa o duse pe fată la tatăl ei, 
la șah. > 

Cind tînărul se întoarse de la vînătoare, nevasta nică- 
ieri ! Şi se întristă, Iar cînd intră şi se uită în cufăr, nici 

inelul nu mai era. Se urcă pe laviţă, se lungi și părăsi 
această lume. Atunci, cîinele şi pisica lui se gîndiră : „El 
doar ne-a făcut un bine, hai să pornim pe urmele bătrinii, 
îl vom ajuta !“ 

Și uite cum, cîinele şi pisica porniră la drum și ajunseră 
la palatul șahului. Acolo, pisica zise : 

— Cînd am să intru, am să fug drept la comoară, am să 
iau de acolo inelul și am să ies tot în fugă. lar tu grăbeș- 
te-te după mine ! 

Pisica se furișă la comoară, ridică capacul de la un cu~- 
făr, cu dinţii luă inelul, ieși în goană prin porți, iar cîinele 
după ea. 

Aduseră inelul și îl așezară tînărului pe piept. Iar acesta 
scoase un țipăt și învie. Pe dată luă inelul, se duse la izvor 
şi începu să se roage spre a i se îndeplini dorinţele. Iarăşi i 
se înfățișă prinţesa, o luă şi o aduse acasă. Și astfel își gă- 
siră ei fericirea, 


Armiîtik şi vulpea 


Povestire sarikolă 


ÎN VREMURILE DE DEMULT trăia un om pe nume 
Armîtik. Şi acest om avea trei peri. Vindea perele și cu 
cîştigul își ducea zilele. Dar treburile nu-i mergeau așa 
cum s-ar fi cuvenit. O vulpe îi făcea viaţa amară, fiindcă 
îi fura perele. Sărmanul Armîtik nu mai putea îndura. 
Răbdarea îi ajunsese la capăt. De aceea el dădu cu clei 
pe copac. 

“Odată, vulpea cea hoaţă se ivi iarăși. Se cățăru pe c 
cracă și începu să mănînce pere. Însă cum se întîmplă câ 
veni și Armitik. Vulpea voi să se facă nevăzută, se repezi 
mai sus, dar coada i se lipi de copac. Armitik se apropie 
şi o prinse. 

— Vulpe hoaţă ce ești, îi zise el, acum am să te omor! 

— Vai, Armiîtik, zise vulpea, ce folos dacă ai să mă 
omori ? Hai mai bine să fim prieteni și atunci am să te 
fac padişah şi am să-ţi dau de nevastă o prinţesă, 

— Dar cum să-mi dai de nevastă o prințesă ? întrebă 
omul. 

— Mai întîi vinde cei trei peri, îl sfătui vulpea. 

Așa că Armiîtik vîndu copacii. Cu banii căpătați cum- 
pără doi saci cu patru sute de căciuli în ei, după care vul- 
pea plecă la padişah. Dar mai întîi ea îi zise omului : 

— Tu așteaptă aici pe malul rîului, iar eu mă duc la 
pahișah. După ce ajung acolo, padișahul, în fruntea oștirii, 
îți va ieși în întîmpinare. Cînd se va apropia, scoate pe 
dată căciulile din saci şi aruncă-le în apă. 

Îi spuse vulpea aceste vorbe și porni spre palat. 

După ce trecu prin porţile împărăteşti se închină și 
padişahul îi grăi : 

— Îndrăznește, vulpe ! Ce vînt te-aduce ? 

— Am venit cu o treabă, răspunse vulpea. Mi-e teamă 
însă să nu-mi pierd capul dacă voi spune. 

— N-ai să păţești nimic, vorbește ! 

Și vulpea, ca și cum și-ar fi luat inima în dinți, grăi: 

— M-a trimis Armitik, padişahul unei țări. Am venit 
să-ţi peţesc fata. 

— Dar nu-i nimic rău în“asta, gîndi padișahul. Sint 
gata să ţi-o dau pe prinţesă chiar de o sută de ori. 

Se ridică vulpea, mulţumi și se pregăti să plece cînd 
padișahul mai întrebă : 

— Dar unde se află acum padișahul Armitik ? * 

— A venit împreună cu mine. E în fruntea unei oștiri 
de paisprezece mii de săbii, îl minţi vulpea pe padișah. 

Auzind aceste vorbe, padișahul dădu neîntirziat po- 
runcă oștirii sale. Oștenii își luară arcurile și porniră în 
întîmpinarea padișahului. Se uită Armitik și văzu cum 
dinspre palatul împărătesc se apropie o oştire mare. Fără 
să piardă o clipă, el scoase căciulile din saci și le aruncă 
în apă. lar padişahul se apropie cu oștirea sa. De tulbu- 
rare, Armitik se pierdu cu totul. Căciulile pluteau mai 
departe pe apă. 

Ajungînd foarte aproape, vulpea zise : 

— Slăvite padişah ! Lucrurile nu mai sînt întocmai 
precum ţi le-am spus. Se pare că padișahul Armitik a in- 
trat în apă însoţit de oștirea sa. Şi uite că s-au înecat cu 
toții. Dar fii cu luare-aminte și păzește-te. Dacă nu-l gă- 
seşti pe Armitik, atunci tatăl său, și el e un mare padişah, 
va şterge de pe fața pămîntului împărăţia ta, vei pierde 
tronul. Străduieşte-te să-l găseşti ! 

— Bine, încuviință padişahul îngrozit de vorbele vul- 
pii şi mînară caii în lungul rîului-ca să-l caute. 

Alergară ca vintul și ajunseră într-un loc unde, pe 
mal, stătea Armitik. Fugi și vulpea înapoi și îl vesti pe 
padişah : 


= Să ne trăieşti, Măria Ta! L-am găsit pe padișa- 
hul Armîtik, ai avut noroc, împărăţia ţi-a rămas întreagă, 
altfel tatăl lui Armitik s-ar fi socotit cu tine. 

Padișahul se bucură, îl urcă pe Armitik pe calul său 
şi îl duse la palat. Acolo porunci să i se aducă veșminte. 
Slugile le aduse și îl îmbrăcă. lar Armîtik nu mai văzuse 
asemenea veşminte. Nici măcar în vis. Cînd se uită cum 
arată el, cînd se uită și la vulpe îl bufni rîsul. Dar padi- 
șahul pricepu că la mijloc e ceva necurat, de aceea o 
chemă pe vulpe şi întrebă : 

— De ce ride padișahul Armitik ? > 

La care vulpea răspunse : 

— Padișahul Armiîtik zice că o astfel de îmbrăcăminte 
o purtau grăjdarii lui, slugile, şi de aceea ride, 

Padișahul se preaneliniști auzind spusele vulpii, așa 
că plecă el însuși și aduse cele mai scumpe veşminte. După 
ce padișahul plecă, vulpea îi zise lui Armitik : 

— Parcă acum te-ai fi ivit pe lume. Nu ştii de nici 
unele. Mă încurci. De aici înainte să nu-mi mai ieși din 
vorbă. Cum zic eu, întocmai să faci ! 

— Am înţeles, răspunse Armitik. 

Se înseră și se pregătiră felurite bucate. Printre ele era 
şi pilaf. Iar Armitik, deși trăise o viață destul de lungă, 
încă nu avusese în fața ochilor orez, de aceea el se miră 
şi o întrebă pe vulpe în șoaptă : să 

— Dar ce e acesta, cumătră vulpe ! Gîndăcei ? 

— Vorbeşte mai încet, om nătîng ! se mînie: vulpea. 
Nu ne da de gol !E orez ! 

lar cînd ei își tot şopteau, padișahul bănui zeva. | 

10 — Povesti naomiirishnra val sa 


— Vulpe, zise el, despre ce vorbeşti cu padișahul 
Armiâtik ? 

— Pilaful tău nu prea are grăsime, răspunse vulpea 
fără să stea mult pe gînduri, 

De aceea padișahul se ridică imediat, ieşi şi dădu po- 
runca să se mai aducă la masă halva. Iar cum padișahul 
se făcuse nevăzut în spatele ușii, vulpea îi zise lui Ar- 
mîtik : 

— Nu mai scoate nici o vorbă. Orice aș zice eu, tu să 
mă asculţi ! 

— Prea bine, se învoi Armîtik. 

În acea zi lor li se dădu întreaga cinstire cuvenită. Iar 
cînd se înnoptă, li se aranjară așternuturile şi se culcară. 
Se treziră dimineaţa, băură ceaiul și padişahul vesti în oraș 
că hotărîse să facă nuntă. Așa că șapte zile şi şapte nopţi 
petrecură. Dar şi nunta se termină. Padișahul Armitik trăi 
fericit şi în îndestulare cu soaţa. Atîta vreme nu făcură 
nimic, însă mai departe cum putea fi ? Încotro s-o por- 
nească ? Liniştea îi pria şi nimic nu izbutea să-i tulbure 
sufletul, 

Astfel trecu destulă vreme. Dar, într-o bună zi, vulpea 
îl chemă la ea pe padișahul Armîtik și îi zise : 

— Mai mult nu se mai cade să trăieşti în așa fel. Spu- 
ne-i prinţesei că e deja timpul să plecaţi. Ea să-și ves- 
țească părinţii ca ei să facă pregătirile trebuincioase. 

lar soaţa lui Armitik zise : „Bine“ și își vesti părinţii. 
Tar aceștia nu se împotriviră plecării. Mai mult, trebă- 
luiră și ei. Încărcară lucrurile pe catâri, le dădură oșteni 
pentru pază şi îi conduseră.. 

Dar padișahul Armitik pe dată se neliniști : „Ce să mă 
fac acum ? se gîndi el. Cîţi oșteni merg cu mine și nici 
măcar eu n-am unde să mă opresc, n-am adăpost. Ce să 
mă fac ?“ Şi o chemă pe vulpe. 

— Hei, cumătră, îi zise el, că tot am plecat, spune-mi 
sub ce păr ne vom opri ? 

Dar cînd o întrebă pe vulpe, prințesa se mânie peste 
poate. 

— Dar cum, tu n-ai nici un fel de adăpost ! strigă ea. 
Înseamnă că ești un om de nimic, un hoinar! Eu mă 
întore ! 

Iar cînd ea strigă aceste vorbe, padişahul Armitik nu 
izbuti să răspundă nimic și se pierdu cu firea. Nu același 
lucru se întîmplă cu vulpea, care zise : 

— Prinţesă, de ce te mînii ? Înţelesul vorbelor padișa- 
hului Armîtik e altul, adică el are palate în două locuri 
diferite. În amîndouă aceste locuri sînt livezi de peri. La 
„ acest lucru s-a gîndit cînd a vorbit. Tu nu te întrista, nu 
te neliniști, 

Și prințesa dădu crezare vorbelor vulpii şi iarăși por- 
niră la drum. Iar vulpea îl trase deoparte pe padișahul 
Armiltik şi îi zise : 

— Am să-mi leg de coadă un spin mare şi pe unde se 
va vedea urma, pe acolo să veniţi şi voi, deci să mergeţi 
după mine. 

Îi spuse aceste vorbe și vulpea porni înante. Şi ei 
mergeau după urma lăsată de spin. Cu toate acestea, Ar- 
mitik era încă nespus de îngrijorat. 

Iar vulpea ajunse într-un loc și văzu că scale pășiea 
o turmă, într-atâta de mare că de-abia avea loc în întreaga 


231 


lume, Se apropie vulpea și strigă păstorii. Cînd aceştia vež 
niră în fugă, ea îi întrebă : 

— Păstori, a cui e turma ? 

— E a vrăjitoarei care are cetatea de fier, răspun= 
seră ei. 

— Ia priviţi înapoi, îi îndemnă vulpea. 

Și păstorii se uitară și văzură cum se apropia o oaste — 
dar ce oaste, că nici nu se putea număra cîţi oșteni erau. 

— Aţi văzut ? întrebă vulpea. 

— Am văzut, răspunseră. 

— Deci, dacă ei vă vor întreba a cui este turma, voi să 
răspundeţi că oile şi caprele sînt ale padișahului Armitik, 
Iar dacă nu veţi spune astfel, atunci ei au să vă taie capul, 

—- Preabine, răspunseră ei îngroziţi. 

Şi vulpea porni mai departe. 

După ce trecu un timp ajunse și padișahul Armitik. 
Se apropiară şi păstorii fură întrebaţi : 

— A cuie turma ? 

— E a padișahului Armîtik, răspunseră ei. 

Dar numai ce răspunseră păstorii astfel și Armîtik își 
ridică plin de mîndrie capul, se bucură yo cu toții își vă- 
zură de drum. i 

Iar vulpea tot atunci ajunse într-un loc în care păștea 
o herghelie atît de mare, că ar fi putut cu greu încăpea 
pe această lume. Herghelia era în grija a șase oameni pe 
care vulpea îi chemă și îi întrebă : 

— A cui e herghelia ? 

— E a vrăjitoarei care are cetatea de fier, răspunseră 

— Ia uitaţi-vă în spatele vostru ! 

Şi ei se uitară. Venea o oaste atît de mare, că parcă 
acoperise întreaga lume. 

— Aţi văzut ? îi iscodi vulpea. 

— Am văzut! 

— Uite ce e, dacă ei vor întreba a cui e herghelia, voi 
să spuneţi că e a padișahului Armitik, 

— Preabine, se învoiră oamenii, 

Şi vulpea își văzu de drum. 

larăși ajunse ea într-un loc, acolo unde era așezată ce- 
tatea de fier, iar înăuntru o bătrînă vrăjitoare pusese în 
vatră un buștean și se așezase alături. Picioarele și le 
prefăcuse în vătrai, iar din păr făcuse mătură. Aşa și şe- 
dea. Vulpea intră și dădu bineţe. 

— A, vulpe, îi zise vrăjitoarea. Ce vînt te-aduce ? 

— A pornit o oaste împotriva ta, babă. Am venit să 
te vestesc. 

— Unde-i oastea ? întrebă vrăjitoarea. 

— Uite acolo, privește afară. 

Vrăjitoarea ieşi afară şi se uită — oastea APSA, tot 
drumul. 

— Vai de mine, vulpe, ce să mă fac ? se căină ea. 

— Năseocește și tu ceva, răspunse vulpea. 

— Nu-mi stă în putere să născocese nimic. 

— Dacă nu ești în stare, vorbi vulpea, am să-ţi arăt eu, 
Uite aici e o grămadă de ienupăr. Ascunde-te în ea. Iar: 
dacă lemnele încep să trosnească, atunci intră mai în adîn- 
cul grămezii. i 

— Bine, zise vrăjitoarea și întră aia, dideji de ie- 
nupăr. Iar vulpea aduse foc și îl puse în patru locuri. 

Crengile se aprinseră şi începură să trosnească. Vrăjitoa- 
rea ţipă de teamă şi se viri tot mai în adînc. Arseră cu 
totul lemnele, iar odată cu ele dispăru şi vrăjitoarea. Nu 
rămase în urma focului decît o grămăjoară de cenuşă. Şi 
tot atunci sosi padişahul Armitik cu oastea lui. Astfel 
ajunse padişah în acel oraș și trăi în fericire cu soaţa lui. 

Se scurse o vreme, cîțiva ani. Dar, într-o bună zi, vul- 
pea se duse la padişahul Armitik. 

— Prietene, zise ea, te-am făcut om bogat, iar acum, 
dacă vom muri, cum avem să ne purtăm unul cu altul ? 

După ce ascultă vorbele vulpii, padișahul Armitik 
spuse : 

— Prietenă vulpe, tu m-ai slujit cu credinţă, iar viața 
mea e atît de legată de a ta. Cîtă vreme vom fi printre cei 
vii, vom fi prieteni, vom trăi în înțelegere și îndestulare, 
Dacă vom muri, atunci unul îl va jeli pe celălalt. 

Mai trecură cîteva zile și vulpea se prefăcu moartă. 
Padișahul Armitik era tocmai la vînătoare. Cînd se în- 
toarse soaţa îi ieşi în întîmpinare și îl vesti : 

„— Prietena ta vulpea a murit azi ! 

-— Moartea unei vulpi mîrşave e o veste plăcută, răs- 
punse padişahul. 

Zicînd aceste vorbe intră în palat. Dar vulpea auzi spu- 
sele lui. Jar cînd padişahul se uită Ja ea, moartă, cum ză- 
cea fără suflare, îi porunci soaţei sale : 

— Aruncă cît mai departe mortăciunea ! 

Iar când soaţa se apropie și o apucă de coadă, vulpea 
sări în picioare şi strigă : 

— Să trăieşti, prietene, padişah Armîtik, eu te-am în- 
vățat să înoţi şi acum mă îneci ? 

— Dar nu-i chiar așa, cumătră ! îi zise padișahul. Eu 
doar ştiam cît poţi fi tu de şireată, de aceea am şi spus : 
apoi aruncați-o încolo, însă tu tor rămîi prietena mea 
apropiată. 

— Bine, prietene, mai zise vulpea. Şi pentru atît îţi! 
mulţumesc că am priceput ce înseamnă prietenia ta pen- 
tru mine. lar acum, dacă vrei să fii drept, lasă-mă să 
plec. Mă gîndesc că ţi-am slujit îndeajuns. Cred că în- 
tocmai şi tu gîndeşti. Iar dacă ești nemulţumit, treaba ta. 
Am și eu copii, familie. Mi-a venit şi mie rîndul să-mi 
trăiesc viața. Dă-mi încuviințarea să plec. 

La rugămintea vulpii padişahul  Armiîtik răspunse 
„Bine“, îi dădu ca merinde un miel de lapte şi o conduse 
o bucată de drum. Așa că vulpea îşi aruncă mielul pe spi- 
nare, se uită spre răsărit şi porni într-acolo. 

Ajunse într-un loc și se uită, erau oameni. Intră în- 
tr-o casă în care trăia o băbuţă împreună cu fiică-sa. lar 
fata babei era atît de gingașă, atît de frumoasă. Şi fata 
avea un prieten. Vulpea o văzu pe fată și pe dată o plăcu, 

— Cumătră vulpe, ești o fiinţă  respingătoare, îi zise 
baba. Ai venit peste noapte și mi-ai mîncat cocoșul. Te-ai 
mai ivit și azi ? x 

— Dar cum de crezi aşa ceva ? Vulpea aceea a venit 
dinspre răsărit şi vulpile de acolo sînt nişte hoaţe. Eu 
sînt altfel de vulpe, am venit dinspre apus și m-am rătă= 
cit, zise şi se pregăti de culcare. 

Se făcu seară şi toate trei aranjară așternuiurile. Vul- 
pea noastră se întinse pe locul ei. 

— Bunicuţă, zise ea, eu am să adorm curînd, dar fata 
ta pare că e o hoţomană, de nu mi-ar fura şi mînca 
mielul. 

— Culcă-te şi dormi, vulpe, fata mea nu face astfel de 
lucruri, o încredinţă bătrîna. 

— Nu, n-am să mă culc. Mi-e teamă că ea totuși îmi 
va mînca mielul. 

Atunci bătrîna se mînie și zise : 

— Dacă fata mea îţi va mînca mielul, atunci ţi-o voi 
da pe ea în schimb. 

_— Aşa voi fi cu sufletul liniștit, se bucură vulpea. 

Și nu trecu mult timp după aceea, se culcă vulpea şi 
se prefăcu că doarme, Mai aşteptă puţin şi se încredință 
că atit bătrîna cît și fiică-sa deja visau. Atunci se ridică 
cu băgare de seamă să nu le trezească și se duse grăbită la 
miel și îl mîncă. După aceea o mînji pe fată pe la gură cu 
grăsime, iar în mînă îi puse un os. Numai ce termină şi se 
duse iarăși să se culce la locul ei. 

Iar cînd mijiră zorile, vulpea se trezi și începu să ţipe : 

= Vai, mi-a dispărut mielul ! 

— Trebuie să fie pe aici, pe undeva, o linişti bătrîna. 

— Nu se poate, fata ta l-a mîncat, strigă vulpea. 

Bătrîna se grăbi la așternutul fetei — în jurul gurii se 
vedea într-adevăr grăsime. Se mai vedea și osul pe care îl 
ţinea strîns în mînă, Atunci vulpea zise : 

— Vezi, bunicuțo, fata ta mi-a mîncat mielul ! 


Bătrina se apropie iarăși de fată și o privi cu luare- 
aminte — era cu neputinţă de tăgadă; era murdară de 
grăsime în jurul gurii, iar în mînă ţinea un os. Așa că, 
vrând-nevrînd, ea o dădu pe fată vulpii. Iar vulpea o vîrt 
pe fată într-un sac, își puse sacul pe spinare și plecă. 

Dar în acest timp veni prietenul fetei care n-o găsi pe 
aceasta acasă și o întrebă pe bătrină : 

— Unde e fata ta ? 

— Vai, ce nenorocire. Mai bine nu întreba. Nici n-aş 
putea să-ţi spun. Aseară, m-am pomenit cu o vulpe care a 
rămas la noi să înnopteze. A adus cu ea un miel. Înainte 
de culcare mi-a zis : „Cum să fac să nu mi se prăpădească 
mielul !“ Mi-a împuiat capul și nu mai ştiu cum s-a făcut 
că i-am zis : „Dacă mielul tău va pieri, atunci îţi voi da în 
schimb fata.“ Așa i-am făgăduit. Cînd m-am sculat dimi- 
neața, mielul de negăsit. M-am apropiat de fată, iar ea era 
murdară în jurul gurii, iar în mînă ţinea un os. Eu în- 
sămi îi făgăduisem, aşa că, să mai zic altceva, îmi era peste 
putinţă. În acest fel i-am dat fata în schimbul mielului 
Vulpea a virit-o într-un sac și a plecat. 

Dar numai ce auzi tînărul povestea bătrânei. că se și 
aruncă pe cal, chemă un ogar și dădu pinteni. 

Vulpea ajunsese într-o vilcea și i se făcuse tare sete. 
Dar acolo nu era nicăieri apă. Cînd se uită mai bine, văzu 
o fîntînă. Se duse acolo şi o lăsă alături pe fată, care era 
tot în sac, și cobori în adînc. Dar tocmai în acel timp, aler- 
gînd după urme, ajunse și tînărul la fîntînă. Cînd se uită — 
alături era un sac, Îl desfăcu la gură și găsi fata. O scoase 
pe dată afară, vîri ogarul în locul ei şi legă sacul. Pe fată . 
o așeză pe cal, la spatele său şi se grăbi să se întoarcă, 


297 A 


lar vulpea bău apă pe săturate, își potoli deci setea, 
se cățără din fîntînă mulțumită și gîndi : „Scot acum fata 
din sac și mă veselesc puţin, apoi plec mai departe.“ Ast- 
tel se hotărî și desfăcu sacul. Iar ogarul sări din sac şi 
porni pe urmele vulpii. Dar unde s-ar fi putut vulpea as- 
cunde ? Nicăieri. Doar un copac era în acea vilcea şi în 
copac mai găsi o vizuină strîmtă. Intră în ea. Ogarul, 
neavînd încotro, plecă acasă. 

Și uite așa vulpea rămase în vizuină. Dar mai sus, în 
copac, era aninat un dovleac scobit. Cînd sufla vîntul în 
el se auzea un zgomot ce aducea foarte bine a urlet de 
câine. De aceea trei zile stătu vulpea în acea vizuină flă- 
miîndă, nemaiîndrăznind să iasă. Se tot gîndea : „Ogarul e 
încă aici,“ Dar pînă la urmă vîntul nu mai suflă. Tremu- 
rind de frică, vulpea ieși din vizuină și se uită — nu mai 
era nimeni. Se uită şi în sus — iar acolo era aninat do- 
vleacul. 

— Cite zile m-ai speriat, zise vulpea, cît m-ai făcut să 
tremur în vizuina asta! Apoi cum sănu mă răfuiese 
cu tine ? 

Şi se urcă mai sus în copac. Luă dovleacul scobit și se 
'duse cu el la rîu. Îl băgă în apă şi cînd acesta se umplea 
se auzea un zgomot, ca a bolboroseală. 

— Aha, zise vulpea, va să zică e un lucru bun ! 

Și vulpea îşi legă dovleacul de coadă, își lăsă coada în 
apă şi dovleacul se umplu. Şi ce greutate ! Vulpea trase 
într-o parte, apa trăgea în alta. Puțin Tipsi ca vulpea să 
se înece. Dar pînă la urmă își rupse coada și astfel ajunse 
vulpea bearcă. Cînd văzu cît păgubise, zise : 

— Ce să-i faci? De ce să te superi dacă ţi-ai făcut-o 
cu mîna ta ? Doar sînt singură vinovată, 

Şi porni mai departe. 

Se urcă pe un deal şi se iviră acolo patru vulpi. Să 
te ţii rîs... 

— Vulpe bearcă ! strigau ele. Şi-a mîncat coada ! 

Pe vulpea noastră o cuprinse rușinea. 

„Ce să mai faci acum“, își zise vulpea noastră şi porni 
şi mai departe. 

Şi toate vulpile fugiră într-un loc unde erau cîțiva 
duzi. lar dudele erau atît de coapte, că mai bune nici că 
s-ar fi găsit. Celelalte vulpi îi ziseră vulpii berci : 

— Urcă-te și scutură-ne și nouă nişte dude ! 

— Dar eu vă pun o condiţie, le spuse vulpea noastră. 
Am să vă scutur dude, dar înainte de a cobori din pom voi 
miîncaţi toate dudele. 

— Da’ de unde, te vom aștepta pe tine, spune-ne con- 
diţia ta, o îndemnară celelalte. 

— Condiţia mea este asta, li se adresă vulpea bearcă, 
am să vă leg cozile la toate și numai după aceea am să mă 
urc în pom să-l scutur. 

Şi cu toate fură gata să-i îndeplinească dorinţa. Aşa că 
vulpea cea bearcă se duse și le înnodă strîns cozile toate la 
un loc. Apoi se cățără în pom şi mai întîi se sătură ea de 
dude. Iar vulpile de jos o întrebau : 

— De ce nu ne scuturi şi nouă ? 

— Acum, răspundea vulpea. 

Dar ea se mai uita și în zare, de aceea strigă cît o fi- 
nură puterile : 

— Vai, ce nenorocire pe capul nostru. Uite ce cîine 
ne-a luat urma ! O să ne mănînce! Cu el nu e de șagă! 

Și numai ce le strigă aceste vorbe, că vulpile legate în- 
cepură să tragă în toate părţile, cozile se rupseră și ajun- 
seră toate berci şi de spaimă își luară tălpăşița mîncînd 
pămîntul care încotro văzu cu ochii. Iar vulpea noastră 
cobori încetișor din dud și porni spre casa sa. 


MIHAELA NAUM 


Bradul și Norul 


POVESTEA SPUNE că odată demult, la izvoarele rîu- 
lui Pufu, în apropiere de gospodăria lui Cătălin, ar stră- 
jui de sute de ani un brad bătrîn și falnic. E atît de bătrin, 
că nici douăzeci de oameni la un loc nu-i cuprind tulpina 
puternică și groasă. 

Dăinuiește de ani povestea că acest brad ar fi fost 
cîndva sorocit de Bătrînul Timp să nu piară niciodată, să 
dăinuiască sute și mii de ani. 

Într-o toamnă, pe vremea cînd bradul nostru ar fi nu- 
mărat cu sutele de ani — se porni vreme rece şi umedă, 
cu ploaie măruntă. 

Se întruntau cele două anotimpuri — toamna și iarna. 
Toamna mai slobozea un fulger, un trăsnet, iarna își scu- 
tura haina cu fulgi mărunți şi argintii. 

O ciocîrlie zgribulită se adăposti în ramurile calde și 
dese ale bradului. În acea clipă tocmai toamna furioasă 
că pierde lupta cu surata ei slobozi o ploaie cu găleata. 
Norii grei se aninau de crengile brazilor, iar apa cobora 
în perdele groase. Bradul își adună crengile și făcu culcuș 
cald și uscat ciocîrliei. 

Un nor rătăcit încercă să-și scuture apa peste vîrful 
bradului. 

În graba lui se ciocni de un alt nor şi un fulger urmat 
de un trăsnet bubuitor se abătură asupra bradului cel bă- 
trîn. Căzu bradul ca un om — gemînd și scrișnind — ca 
un om lovit chiar în cap. Se prăvăli despicat în două, iar 
ciccîrlia speriată alergă la Bătrînul Timp ducîndu-i vestea 
cea îngrozitoare. 

Se tulbură foarte Bătrînul și trimise veste Marelui Nor 
şi Zînei Ploii. Cei doi se învoiră să vindece bradul rănit 
de moarte. Dar cum? Însuși norul vinovat conduse pe 
ciocîrlie, în Împărăţia-fără-Sfirșit a Timpului. De acolo 
trebuia adusă „apa vie“, să stropească bradul. 

Nu era deloc ușor, pentru că apa vie sta străjuită de 
un cîine cu dinţi de oțel. 

Porniră ciocîrlia şi norul spre Împărăția-fără-Sfirșit, 
găsiră apa vie, însă cîinele îi simţi încă de departe și în- 
cepu să se repeadă. Atunci, se avîntă, spre înalturi, glasul 
fermecător al ciocârliei. Trilurile ei înmărmuriră cîinele 
care rămase ca vrăjit de glasul ei minunat. Norul alunecă 
ușor, luă apă din izvorul cu apă vie şi se ridică luînd pe 
aripa sa ciocîrlia cea măiastră. 

Ajungînd înapoi, stropi bradul cu apa adusă din Împă- 
răția-fără-Stirşit. Minunea se înfăptui, iar copacul mai 
dăinuieşte și azi. 

Norul căpătă iertarea Bătrînului Timp, de asemeni, iar 
„ eiocîrlia își păstră cuibul în scorbura bradului. Cine merge 
la izvorul rîului Pufu îl mai poate vedea în toată măreția 
anilor ce-i poartă. 


CUPRINS 


„vu Maria 
„Copil şi Urăla, lata frumoasă de peste nouă 


ţări, aleasă mai mîndră și mai frumoasă 5 
Corneliu Fotea 
Mihälug cel- jucãug $T > -= -meg a 93 
Cei trei feciori şi Cela fără nume : 3 1 7 : 66 
Vasilică cel zugrăvit şi cu obrăzar de aramă 75 
Poveşti Haliene . * T T Thi ME, 
(Repovestite de Adriana Lăzăn escu) 
Poveşti turce : . Ra 
(Repovestite de Viori ica Dinescu) 
Poveşti engleze . . . > 019 2559 
(Repovestite de Carmen Pajac) | 
Povești chineze . . LA e l 
(Repovestite de fiiticaina Dorobantu) 1 
Poveşti din Pamir . ? : : > 9 0 2275 


(Repovestite de Viorel Bageacuj 


Mihaela Naum 
Bradul și Norul T 7 9 -S » 


.. 

bE] 

.a 
a 


301 


Lector: IOANA RICUS ~ 
Tehnoredactor: ŞTEFANIA MIHAI 


a 
Bun de tipar 30.V1.1980, Apărut 1980. Coli de 
tipar 9. 


Comanda nr. 343 
Combinatul Poligrafie „Casa Scîntetis, 
„ Bucureşti, — Piaţa Scînteii nr. 1 
Republica Socialistă România 


